
UVOD 


RIJE SVEGA, NUŽNO je biti jasan u pogledu značenja riječi 'ezoterizam": svako 

zna da ona a priori označava doktrine i metode koje su manje ili više taj- 

ne, pošto se smatra da nadilaze ograničene mogućnosti prosječnog čovjeka. 

Ono što traži objašnjenje jeste pitanje zašto je ova perspektiva moguća, i čak 
nužna, te kako se ona primjenjuje na različite razine ljudske egzistencije; sve to 
na osnovi razumijevanja da je ovdje u pitanju autentični ezoterizam, a ne njegove 
krivotvorine ili zastranjenja, koja su načinjena da bi obeščastila samu riječ, ako 
već ne stvar po sebi i koja počesto samo podilaze sklonosti ka ekstravagantnosti. 
Zasigurno, sav ezoterizam se nadaje, s tačke gledišta njemu odgovarajućeg egzo- 
terizma, kao zabojen herezom, ali to ga očigledno neće diskvalificirati ukoliko je 
unutarnje ortodoksan, i, dakle, u skladu s istinom kao takvom i tradicionalnim 
simbolizmom kojem pripada; istina je da se najautentičniji ezoterizam može tu i 
tamo odvajati od ovog okvira i odnositi na strane simbolizme, ali on ne može biti 
sinkretističan u svojoj samoj supstanci. Međutim, ono što nas ovdje zanima nisu 
toliko historijski ezoterizmi — kao što su pitagoreanizam, šivaistička vedanta, zen 
- nego ezoterizam kao takav, koji ćemo spremno nazvati sophia perennis, i koji je u 
sebi neovisan o pojedinačnim oblicima, zato što je njihova supstanca. 


Moglo bi se spočitati da je proturječno govoriti javno o stvarima koje su tako 
neizvjesne s tačke gledišta inteligibilnosti; na ovo bismo mogli odgovoriti, u stilu 
kabalista, da je bolje da mudrost bude obznanjena nego zaboravljena, neovisno o 
činjenici da su naši spisi upućeni samo onima koji ih žele čitati i razumijevati. Mi 
živimo u dobi zbunjenosti i žeđi, u kojoj su prednosti komunikacije veće od pred- 
nosti tajnosti; štaviše, samo ezoterijske teze mogu zadovoljiti izuzetno zahtjevne 
logičke potrebe porođene filozofskim i scientifičkim stajalištima modernog svije- 
ta. Na ovo se mora dodati sljedeće: ako ezoterijske doktrine nisu prihvaćene kao 
što bi trebale biti, to nije uvijek zbog nedostatka dobre volje; ovaj nedostatak ima 


uzroke koji su neopravdivi ili opravdivi, i u posljednjem slučaju — koji je počesto 
pitanje imaginacije — on je nadoknađen duhovnim stavom koji je, iako nesumnjivo 
ograničen, ipak pozitivan i učinkovit. Mi ne nastojimo obratiti nikoga ko je u miru 
s Bogom, ako on to zaista jeste, ili, drugim riječima, ukoliko je u skladu sa samom 
Božijom voljom i ukoliko je čista srca; također, istaknuli bismo da, za nas, pojam 
ezoterizma ne priziva toliko u sjećanje intelektualnu superiornost, koliko potpu- 
nost istine i neosporiva prava inteligencije; naravno, uvijek u podneblju ljudske i 
stoga življene veze s Nebom. Ideja da su ne-ezoteristi, po definiciji, nedostatni u 
inteligenciji, ili da je ezoteristi de facto nužno posjeduju, ni u kom slučaju ne ulazi 
u naš um. 


Kao što smo u više prilika napomenuli u našim prethodnim radovima, izgleda 
da je postalo sve teže prihvatiti — s tačke gledišta ideologije "našega vremena" — 
ne samo da je neka pojedinačna religija jedina istinska religija, nego i da postoji 
takva stvar kao što je istinska religija. Utoliko što religije snose dio odgovorno- 
sti za ovakvo stanje, kao rezultat ljudskih ograničenja, to bi se moglo pripisati 
ograničenjima kozmologija i eshatologija ovih religija, kao i njihovoj isključivosti. 
Religijske postavke zasigurno nisu zablude, ali one su srezane na mjeru neke men- 
talne i moralne prigodnosti; ljudi na kraju dođu do mogućnosti motrenja kroz 
"prilagođenje" kao takvo, ali, u međuvremenu, istina za njih biva izgubljena. Samo 
ezoterizam može objasniti pojedinačni "rez" ili prilagođenje i obnoviti izgubljenu 
istinu ukazujući na potpunu istinu; jedino ovo može pružiti odgovore koji nisu ni 
djeloviti ni unaprijed okaljani konfesionalnom predrasudom. Kao što racionali- 
zam može ukloniti vjeru, tako je i ezoterizam može obnoviti. 


Sada se moramo postaviti na daleko općenitiju tačku gledišta. Prema nekima, 
nijedna "ideologija" nije nikada spasila svijet; bez zadržavanja na onome što bi 
mogle biti namjere koje se kriju iza ovog izrijeka, mi ćemo odgovoriti da nijedan 
duhovni sistem, nijedna religija, nije nikada ni imala ovaj cilj, jer ono što je u 
pitanju jeste izričito nakana da se ljudima priskrbe sredstva pomoću kojih će oni 
spasiti sebe — ali ne usprkos sebi samima — i da im se, također, priskrbe sredstva 
pomoću kojih će stvoriti poželjno okrilje, ili barem najmanje nepoželjno okrilje, za 
potrebe ozbiljenja ovoga cilja. Moguće je spasiti samo one koji žele biti spašeni: one 
koji, na prvom mjestu, shvataju da se nalaze u procesu utapanja i koji, potom, žele 
zgrabiti pruženu im ruku; čovjek, budući da je slobodan, osuđen je na slobodu. 
Nisu oslobođujuće istine i metode te koje su "izdale stvar": naprotiv, upravo su lju- 
di ti koji su, postajući takozvanim "zrelim ljudima", učinili to; olakšavajuće okol- 
nosti -— ograničenja egzoterizama kada se suoče sa izvjesnim iskustvima, s jedne 
strane, i s naučnim otkrićima, s druge, u odsutnosti mogućnosti da ih protumače 
i integriraju — nisu dovoljne da se opravdaju ljudi zbog toga što su postali gluhi 

na urođenu i uvijek opipljivu očiglednost i zbog toga što su se udaljili od Milosti 
kroz ponosi infantilnost. Nadalje, historija religije uvijek je historija borbe između 
nekog božanskoga dara i odbijanja da se taj dar prihvati, što jednim dijelom objaš- 
njava nadomješćujuća pretjerivanja svetaca. 


Postoje dva načina na koja je moguće čitati ovu knjigu: čitatelj ili počinje od po- 
četka i strpljivo nastavlja do:kraja, ili, pak, slobodno odabire poglavlja koja odmah 
pobuđuju njegovo zanimanje. Neki će spremno uočiti da je ova knjiga načinjena 
na isti način kao i naši raniji radovi, to jest, da je sastavljena od eseja koji su ma- 
nje-više neovisni jedni o drugim, i od različite važnosti, što je naznačeno, štaviše, 
samom raspodjelom knjige na nekoliko odjeljaka s veoma različitim sadržajima. 


Činjenica da je često korišćeno sanskrtsko i arapsko nazivlje ima sljedeće zna- 
čenje: Indija, sa Upanišadama, predstavlja najstarije metafizičko učenje čovječan- 
stva - mi ovdje mislimo na metafiziku koja je izložena, a ne na čisti simbolizam, 
koji je bez porijekla i bez lokalizacije — dok je islam posljednja Objava čovječanstva 
i, zato, zatvaranje ciklusa velikih zakonodavnih i spasonosnih izljeva. Ova dva tra- 
dicionalna toka, praiskonski arijevski i završni semitski, susreću se na tlu Indije, 
što je susret koji, daleko od toga da bude slučajan — nema ništa slučajno u fenome- 
nima na takvoj skali — jeste, baš naprotiv, simbolička prilika puna značenja. 

Ova knjiga, iako posjeduje nužne elemente koji dopuštaju da se odredi ezo- 
terizam u najopćenitijem smislu ovog naziva — isto bi se moglo reći i u pogledu 
naših ranijih radova — ipak nije sistematična rasprava o ovoj temi; ona zapravo i 
ne mora biti takva da bi opravdala svoj naslov, budući da ezoterizam ustvari ne 
počiva samo u izboru ideja, nego također u načinu predočavanja stvari. Drugim 
riječima, u ovoj knjizi moguće je naći teme koje su po sebi neovisne o ezoterijskom 
području, ali koje su, ipak, u njega ugrađene prirodom naše perspektive i koje, sto- 
ga, imaju igrati vlastitu slogu priopćavanju, ne toliko doktrina, koje je historijski 
moguće klasificirati, koliko discipline misli, koja je u skladu s ovim doktrinama ili, 
radije, s njihovom suštinom. 


Svako doktrinarno izlaganje trenutno porađa pitanje izvora sigurnosti i, prema 
tome, kriterija istine. Istina nam dolazi ili izvana ili iznutra, ovisno o tome da li je 
neizravna i oblična ili izravna i suštinska: u normalnim uvjetima, mi a priori uči- 
mo zbilju božanskih stvari kroz Objavu, koja nam pruža simbole i neophodne po- 


datke, i a posteriori mi imamo pristup istini ovih stvari kroz Intelekciju, koja nam 
objavljuje njihove suštine koje prebivaju izvan primljenih formulacija — ali koje 
ih ne osporavaju — pod uvjetom da u našoj naravi, ili volji, nema ničeg što bi bilo 
tome suprotno. Objava je Intelekcija u makrokozmosu, dok je Intelekcija Objava u 
mikrokozmosu; avatara je vanjski Intelekt, a Intelekt je unutarnji avatara. 


Dobro je znano da Objava zahtijeva vjeru; manje je znano da Intelekcija nju 
također zahtijeva na svoj način, a ovo čak izgleda protuslovno, s obzirom na to 
da Intelekt, po određenju, uključuje sigurnost. Ali sigurnost ima stupnjeve s tač- 
ke gledišta usvajanja ili integracije, ili zacijelo iskrenosti; credo ut intelligam, ali 
također: intelligo ergo credo. U prvom slučaju, vjera se sastoji iz prihvatanja istine 
dosegnute izvana, i iz prihvatanja nje na instinktivan, voljan i osjećajan način; 
u drugom slučaju, vjera se sastoji, ne u prihvatanju onog što je očigledno, što bi 
bio pleonazam, nego u uzrokovanju da ona prožme naše cijelo biće. Kao u slučaju 
religijske vjere, to također uključuje i volju i osjećanja. Po pitanju potonjih, neop- 
hodno je podvući da je ova činjenica dostojna pokude-samo onda kada uzurpira 
inteligenciju i poriče istinu, a ne onda kada produžava prvu i opslužuje drugu, ovo 
je njena normalna funkcija; ako bi osjećanja bila nelegitimna, ljepota bi onda ta- 
kođer bila takva, i tu više ne bi bilo prilike da pratimo trag ljepote i ljubavi unazad, 
sve do njihova božanskoga izvora. 


I ovdje bi bilo dobro podsjetiti na sljedeću aksiomatsku istinu: činjenica da 
bi intelekcija trebala izvesti korist iz rezonovanja, koje je ljudski neizbježno, ne 
znači da je ona istovjetna s potonjim; ipak, ispravno rezonovanje, zasnovano na 
odgovarajućim podacima, može biti povremeni uzrok pojedinačne intelekcije, baš 
kao što to može biti i svaki simbol u prirodi i umjetnosti. Dostatno odgovarajuća 
misao, ma kako provizorna, može postvariti iznenadnu svjesnost pripadajući po- 
sve drugačijoj dimenziji od one lanca mentalnih operacija, jer, kada je udružena s 
Intelekcijom, ona pruža simbolizam i odrednicu; funkcija svakoga simbola je da 
slomi ljusku zaboravnosti, koja zaklanja znanje imanentno u Intelektu. Intelektu- 
alna dijalektika, poput osjetilnog simbola, jest) providni zastor koji, u dodiru s ču- 
dom prisjećanja, postaje razderan i raskriva istinu koja, budući da je univerzalna, 
izvire iz našeg vlastitog bića, koje ne bi bilo takvo da nije To što jeste. 


Frithjof Schuon 

SOPHIA PERENNIS 

RAZUMIJEVANJE 
EZOTERIZMA 


REROGATIV LJUDSKOGA STANJA je objektivnost, kojoj suštinski sadržaj jest 

Apsolut. Nema znanja bez objektivnosti inteligencije; nema slobode bez 

objektivnosti volje; i nema plemenitosti bez objektivnosti duše. U svakom od 

ova tri područja u pitanju je i vertikalna i horizontalna objektivnost; subjekt, 
bio on intelektivan, voljan ili afektivan, nužno ima u vidu i mogućno i Apsolutno: 
mogućbno, jer je subjekt po sebi mogućan; i Apsolutno, jer subjekt sudjeluje u Ap- 
solutnom, kroz svoju mogućnost objektivnosti. 


Ezoterizam, svojim tumačenjima, objavljivanjima i svojim interiorizirajućim i 
objektivizirajućim operacijama, nastoji ozbiljiti čistu i izravnu objektivnost; to je 
razlog njegovog postojanja. Objektivnost u obzir uzima i imanenciju i transcen- 
denciju; ona je i ugasnuće i obnavljanje. Ona nije drugo do Istina, u kojoj se subjekt 
i objekt podudaraju i u kojoj suštinsko ima prednost nad akcidentalnim -— ili u 
kojoj počelo ima prednost nad svojim očitovanjem — bilo tako što ga poništava, ili 
obnavlja, ovisno o različitim aspektima same relativnosti.! 

= 

Kazati objektivnost, kazati je potpunost, i to na svim razinama: ezoterijske 
doktrine ozbiljuju potpunost u istoj mjeri u kojoj ozbiljuju i objektivnost; ono što 
razlikuje učenje Šankare od učenja Ramanudže, jeste upravo potpunost. S jedne 
strane, djelovita i neizravna istina može spašavati, i u tom pogledu ona nam je do- 
statna; s druge strane, ukoliko je Bog prosudio da je dobro da nas obdari razumi- 
jevanjem koje nadilazi nužni minimum, mi onda protiv toga ne možemo, i bilo bi 


1 Iz svega ovoga proishodi da se pod "objektivnosti" mora razumijevati, ne znanje koje je 
ograničeno na čisto iskustveno bilježenje podataka primljenih izvana, nego savršeno jednačenje 
spoznavajućeg subjekta sa spoznavanim objektom, što je, zacijelo, u skladu s postojećim 
značenjem ovog naziva. Inteligencija ili znanje je "objektivno" kada je u stanju dosegnuti objekt 
onakvim kakav on zaista jeste, a ne onakvim kakav bi on mogao biti kao izobličen subjektom. 

prilično nezahvalno s naše strane da se na to žalimo. Čovjek je zasigurno slobodan 
zatvoriti oči pred izvjesnim činjenicama — i on bi to mogao učiniti, bilo zbog ne- 
znanja, bilo zbog prikladnosti — ali, u krajnjemu, ništa ga ne tjera da tako postupi. 


Opet, razlika između dvije dotične perspektive ne prebiva samo u načinu pre- 
dočavanja pojedinačnog objekta nego i u predočenim objektima; drugim riječima, 
ne govori se samo na različit način o istoj stvari, već se govori i o različitim stvari- 
ma, što je, zacijelo, savršeno jasno. 


Pa ipak, ukoliko su, s jedne strane, svijet gnoze i svijet vjere različiti, s druge 
strane, i u drugome obziru, oni se susreću i neđusobno prožimaju. Možda će nam 
se reći da jedan ili drugi od zaključaka koje smo načinili u sebi nema ništa osobito 
ezoterijsko ili gnostičko; s tim bismo se spremno složili i bili bismo prvi koji bi 
to prepoznali. Dvije perspektive koje su u pitanju, mogu ili moraju koincidirati 
na mnogim mjestima i na različitim nivoima, i to zbog očiglednog razloga, što je 
ispodpočivajuća istina jedna, i zbog toga što je, također, čovjek jedan. 


U znanju, nužno je razlučiti suodnos sličnosti od suodnosa istovjetnosti, jer to je ono 
što temeljno razlikuje racionalnu misao od intelektualnog nadahnuća, u odgovara- 
jućem i strogom značenju posljednjeg pridjevka. Suodnos sličnosti jeste onaj preki- 
dnosti između središta i pograničnosti: stvorene stvari, uključujući i misli - baš kao 
i sve ostalo što tvori kozmičko očitovanje — odvojene su od Počela; transcendentne 
zbiljnosti dokučene mišlju, odvojene su od mislećeg subjekta. Drugim riječima, ra- 
cionalno ili mentalno znanje je poput odsjeva odvojenog od svog svjetlosnog izvora 
— odsjeva koji je, štaviše, izložen svim vrstama subjektivnih pomutnji. 


Suodnos istovjetnosti, naprotiv, jeste suodnos neprekidnosti između središta 
i pograničnosti; on je, sljedno tome, razlučen od suodnosa sličnosti, kao što su 
i prečnici razlučeni od koncentričnih krugova. Božansko očitovanje, oko nas i u 
nama samima, produljuje i projicira Počelo, i s Njim se poistovjećuje upravo pod 
obzirom imanentnog božanskog kvaliteta; sunce je, uistinu, Počelo zamijećeno 
kroz egzistencijalne zastore; voda je, zacijelo, univerzalna Nepomičnost zamijeće- 
na kroz iste ove zastore. Sve dok je znanje u pitanju, nije dostatno da ovaj suodnos 
naprosto bude promišljan da bi podario rezonovanju odliku božanstvenosti, time 
i istine i nepogrešivosti; tačno je da objektivno svaka misao očituje - u metafi- 
zičkom suodnosu istovjetnosti - Božanskoga Mislioca, ukoliko se tako možemo 
izraziti, ali ova čisto objektivna i egzistencijalna situacija, ili ontološka situacija, 
apsolutno je općenita i ostaje biti neovisna o kvalitativnim razlikama, utoliko što 

nema nikakve veze sa subjektivnim i kognitivnim ozbiljenjem suodnosa istovjet- 
nosti. Rekli smo da su u racionalnom ili mentalnom znanju, transcendentne zbilj- 
nosti, koje su dokučene mišlju, odvojene od mislećeg subjekta; u odgovarajućem 
intelektualnom znanju, ili srčanom znanju, počelne zbiljnosti, dokučene srcem, po 
sebi su produljene u intelekciju; znanje srca je jedno s onim što zna, ono je poput 
neprekinute zrake svjetlosti. 


Sljedbenici Kanta od nas bi tražili da dokažemo postojanje ovog načina sazna- 
vanja; i upravo u tome se nalazi prva zabluda, da znanje ne može biti ono što se 
ne može de facto dokazati; druga zabluda, koja odmah prati prvu, jeste da zbilja 
koja se ne može dokazati — to jest, koja se ne može učiniti pristupačnom nekom 
izvještačenom i ignorantnom mentalnom zahtjevu — iz razloga ovog prividnog 
nedostatka dokaza, ne postoji i ne može postojati. Integralni racionalizam je nedo- 
statan u intelektualnoj objektivnosti, baš kao i u moralnoj nepristranosti.? 


Ali, vratimo se razlici između neizravnog, racionalnog i mentalnog znanja i 
izravnog, intelektualnog, znanja srca; osim ova dva oblika, postoji i treći, a to je 
znanje vjere. Vjera je jednaka objektiviziranom znanju srca; ono što nam mikro- 
kozmičko srce ne govori, makrokozmičko srce - Logos — kazuje nam u simboli- 
čkom i djelovitom jeziku, i to iz dva razloga: da bi nas obavijestilo o onome za čim 
je naša duša u neodloživoj potrebi i da bi pobudilo u nama, što je moguće dalje, 
prisjećanje urođenih istina. ; I 


Ukoliko postoji unutarnje izravno znanje, koje je, ipak, izvanjski objektivizi- 
rano u pogledu svoga priopćavanja, tada korelativno mora postojati i znanje koje 
je u sebi neizravno, ali koje je, ipak, subjektivno u pogledu svoga djelovanja, i to je 
razlučenje objektivnih stvari s polazišne tačke njihovih subjektivnih istovrijedno- 
sti, uzevši da je zbilja jedna; jer ne postoji ništa u makrokozmosu što se ne izvodi 
iz metakozmosa, i što se opet ne može naći u mikrokozmosu. 


Izravno i unutarnje znanje, znanje Srca-Intelekta, jeste ono što su Grci nazivali 
gnozom; riječ "ezoterizam" — prema njenoj etimologiji — označava gnozu utoliko 
što ona de facto počiva ispod religijskih, i, dakle, dogmatskih učenja. 


2 Kant naziva "trandcendetnom subrepcijom" (Erschleichung) "transformaciju" čisto "regulativne" 
ideje Boga u objektivnu stvarnost; što još jednom dokazuje da on nije u stanju zamisliti sigurnost 
izvan rezonovanja koje je utemeljeno na iskustvu čula, i koje operira ispod stvarnosti koju se 
on pretvara da prosuđuje i poriče. Ukratko, kantovski "kriticizam" sastoji se u tome što naziva 
lažovom svakoga ko se ne podvrgava njegovoj disciplini; agnostici čine praktički isto, očitujući 
da niko ne može znati ništa, pošto oni sami ništa ne znaju ili ne žele da znaju. 


15 


Na egzoteričkoj strani, argument usmjeren protiv univerzalističkog ezoterizma 
glasi: ukoliko Objava kazuje takvu i takvu stvar, onda to, u skladu s tim, mora biti 
bezuvjetno prihvačeno; na ezoteričkoj strani, kazat će se da je Objava unutarnje 
apsolutna, ali vanjski relativna, i da se ova relativnost izvodi iz kombinacije dvaju 
činilaca, intelekcije i iskustva. Primjerice, aksiom da oblik ne može biti u potpu- 
nosti jedinstveno svojevrstan — baš kao što ni Sunce, iako iznutarnje predstavlja 
jedinstveno središte, ne može isključiti postojanje drugih zvijezda stajačica — je- 
ste aksiom intelekcije, ali on a priori ima samo apstraktnu važnost; međutim, on 
postaje konkretan kroz iskustvo koje nas, ukoliko se za to ukaže prilika, dovodi 
u usku vezu s drugim sunčevim sistemima religijskog kozmosa i koje nas jasno 
primorava da razlučimo, u Objavi, između apsolutnog unutarnjeg značenja i re- 
lativnog vanjskog značenja. Prema prvom značenju, Krist je jedinstven, i on nam 
to riječima kazuje; prema drugom značenju, on to govori kao Logos, a Logos, koji 
jeste jedinstven, obuhvata, zapravo, i druga moguća očitovanja. 

Istina je da samo iskustvo, u odsuću čiste intelekcije, može iznjedriti posve su- 
protne zaključke: neko bi, isto tako, mogao uzvjerovati da mnogolikost religija za- 
pravo dokazuje njihovu lažnost, ili barem njihovu subjektivnost, s obzirom na to da 
se razlikuju. Najprotuslovnije, ali i najfatalnije od svega — a čemu je civilizacioni- 
zam pripremio put — jeste činjenica da je zvanični stratum katoličke misli dopustio 
sebi da bude ponesen zaključcima profanoga iskustva, dobrovoljno zanemarujući 
zaključke intelekcije;? što je ove ideologe odvelo u prihvatanje izvjesnih vanjskih po- 
stulata ezoterizma — posebno onog o ispravnosti drugih religija — ali po cijeni naru- 
šavanja svoje vlastite religije, i bez razumijevanja, u dubinu, religije drugih! 


Ezoterista vidi stvari, ne onako kako se one nadaju prema određenoj perspektivi, 
nego onakvima kakve one jesu: on uzima u razmatranje ono što je ispod pokro- 


3 — Istrajavanje u njihovim zabludama modernistima je olakšano ekstremnim, uglavnom arbitrarnim, 
pozicijama nekih tradicionalista, koji obeščašćuju tradiciju, proglašavajući je odgovornom za 
civilizacionističku i nacionalističku ideologiju, koja je veoma defamatorna kada je gnoza i Orijent 
posrijedi; što ugađa samo njima suprotstavljenim stranama i što, u najmanjemu, nema nikakve 
veze sa Svetim Duhom. 


4 Modernisti vjeruju da su oni prvi koji znaju kako da upare vanjsku relativnost s unutarnjom 
apsolutnošću, ali njihova linija razdvajanja između vanjskog i unutarnjeg posve je lažna, upravo 
zahvaljujući činjenici da oni unutarnje odmah svode na vanjsko ili apsolutno na relativno. Onkraj 
svakog pitanja civilizacionalizma, ovdje je nužno jasno iskazati da se modernizam ne može 
izvoditi iz katoličanstva po sebi, nego da je, baš naprotiv, civilizacionizam zaposjeo katoličanstvo 
i da ga koristi kao neku zaposjednutu moć. Zakon gravitacije pobrinuo se za ostalo. 

va različitih religijskih formulacija suštinsko, i, prema tome, nepromjenjivo, dok 
nužno, svoju vlastitu polazišnu tačku zauzima u nekoj posebnoj formulaciji. Ovo 
je barem pozicija u počelu i opravdanje ezoterizma; zapravo, ona je daleko od toga 
da bude uvijek dosljedna samoj sebi, pošto su međurješenja ljudski neizbježna. 


Sve što je u metafizici ili u duhovnosti univerzalno istinito, postat će "ezote- 
rijsko", ukoliko se ne slaže, ili ukoliko ne izgleda kao da se slaže, s određenim for- 
malističkim sistemom, ili, preciznije, određenim 'egzoterizmom"; pa ipak, svaka 
istina je, po pravilu, prisutna u svakoj religiji, zato što je svaka religija načinjena od 
istine. To ima reći da je ezoterizam moguć, čak nužan; jedino pitanje je kako znati 
na kojem nivou i u kojem kontekstu je on očitovan, jer i relativne ograničene istine 
imaju svoja prava, baš kao i posvemašnja istina; one imaju ova prava u kontekstu 
koji im je dodijeljen po prirodi stvari, a koji je, ustvari, onaj psihološke i moralne 
prigodnosti i tradicionalne ravnoteže. 

Paradoks ezoterizma je, zapravo, taj što, s jedne strane, "čovjek ne pali svijeću 
da bi je poklopio loncem", dok se, s druge strane, "ne daje psima ono što je sveto"; 
između ove dvije slike smješta se i ona "svjetlo svijetli u tami, ali tama ga ne obu- 
hvati." U ovome se javljaju previranja koja niko ne može spriječiti i koja su cijena 
mogućnosti. Su. 

Egzoterizam je nestalna stvar, iz razloga svojih ograničenja ili svojih isključi- 
vosti; tu dolazi do izražaja i onaj trenutak u historiji kada ga svakovrsna iskustva 
primoravaju da iznijansira svoje pravo na-isključivost, pa ga dovode pred sljedeći 
izbor: pobjeći od ovih ograničenja, uzlaznim putem, u ezoterizam, ili silaznim 
putem, u svjetovni i samoubilački liberalizam. Kao što se moglo i očekivati, ci- 
vilizacionistički egzoterizam Zapada odabrao je silazni put, kojeg je, sasvim slu- 
čajno, udružio s nekoliko ezoterijskih postavki, koje su u takvim uvjetima ostale 
neoperativne. 


Pali je čovjek — pa stoga i obični čovjek — takoreći, zatrovan elementom strasti, 
ili na grub ili na prefinjen način; odatle i pomračenje Intelekta i nužnost da Objava 
dolazi izvana. Ukloni strastveni element iz duše i inteligencije — ukloni "hrđu s 
ogledala" ili "sa srca" — i Intelekt će biti oslobođen; on će objaviti iznutra ono što 
religija objavljuje izvana." A ovo nas dovodi do veoma važnog zaključka: da bi se 
učinila razumljivom dušama ispunjenim strašću, religija mora usvojiti, takoreći, 
strastveni jezik, i otuda potječu dogmatizam, koji isključuje, i moralizam, koji she- 


5 Ovo oslobađanje je strogo nemoguće — na tome moramo istrajavati — bez sudjelovanja religije, 
ortodoksije i tradicionalnog ezoterizma, sa svim onim što to uključuje. 

matizira; kada obični čovjek ili kolektivni čovjek ne bi bio strastven, Objava bi go- 
vorila jezikom Intelekta i ne bi bilo egzoterizma, a samim tim ni ezoterizma, koji 
se smatra njegovom okultnom nadopunom. Ovdje postoje tri mogućnosti: prva, 
čovjek gospodari nad strastvenim elementom, i svako živi duhovno prema svojoj 
unutarnjoj Objavi; to je zlatno doba, u kojem se svako rađa kao iniciran. Druga 
mogućnost: ljudi su zahvaćeni strastvenim elementom toliko da zaboravljaju izvje- 
sne aspekte Istine, i otuda nužnost — ili prigodnost — Objava koje, iako su vanjske, 
ostaju biti metafizičke u duhu, a takve su, recimo, Upanišade." Treća: većina ljudi 
podređena je strastima; otuda formalističke, isključive i ratoborne religije, koje 
ovim ljudima, s jedne strane, donose načine kanaliziranja ovog strastvenog ele- 
menta s obzirom na spasenje, i, s druge strane, načine da nadiđu strastveni element 
s obzirom na posvemašnju Istinu, a tako i s obzirom na transcendiranje religijskog 
formalizma koji ovu Istinu zastire, dok na nju neizravno ukazuje. Religijska objava 
je zastor od svjetlosti, ali i zastrta svjetlost. 


s 


Kod ljudi koji prihvataju ezoterizam, ili, što izlazi na istophilosophiu perennis, ali 
koji se u isto vrijeme osjećaju emocionalno vezanim za određenu religijsku klimu, 
javlja se veliki izazov zbunjivanja uzvišenog s ezoterijskim i vjerovanja da sve ono 
čemu "revnuju" ipso facto pripada ezoterizmu, počevši s teologijom i svetošću. Da 
bi se umaklo svakoj pometnji ovakve vrste, važno je imati preciznu, a ne neja- 
snu, ideju o onome što je ovdje u pitanju; kao odnosnu tačku uzet ćemo primjer 
impersonalističkog i ujedinjujućeg ne-dualizma Šankare, i suprotstaviti ga perso- 
nalističkom i razjedinjujućem monizmu Ramanudže. S jedne strane, perspektiva 
potonjeg je supstancijalno slična semitskim monoteizmima, dok je, s druge strane, 
perspektiva Šankare jedan od najadekvatnijih izraza philosophie perennis ili sapi- 
jencijalnog ezoterizma. 


Prema Šankari, univerzalna Stvarnost sadržava stupnjeve, zbog elementa pri- 
vidnosti koji ih određuje na različite načine. Atma ili Brahma jedina je apsolutna 
stvarnost; to je neopisivo i nadosobno Sepstvo iz kojeg se izvode i u kojem sudjelu- 
ju sve relativne svjesnosti; ono je zastrto Majom, koja stvara privid razdvojenosti 
i egzistencije, i tako svijet, stvorenja, objekte i subjekte. Kazat ćemo, neovisno o 
Šankari, da je ova MdjA — koja se podudara sa relativnošću i mogućnošću — ema- 
nacija Sepstva koja se javlja zbog beskrajnosti potonjeg; drugim riječima, beskraj- 


6 Ovakva Objava ima ulogu koja jei konzervativna i preventivna, ona izlaže Istinu zbog mogućnosti 
da bi mogla postati zaboravljena; ona ima u cilju i da zaštiti "čisto" od zagađenja "nečistim", te da 
podsjeti na Istinu one koji su u opasnosti da zastrane u bezbrižnosti. 

nost, zbog svoje, takoreći, preplavljujuće prirode, zahtijeva univerzalno isijavanje, 
dok apsolutnost, naprotiv, po određenju, isključuje svako ponavljanje i uraznoliče- 
nje. Međutim, pitanje metafizičkog porijekla Maje, Šankara ostavlja u neizvjesno- 
sti i govori o njoj u manje-više praktičnom smislu. Za njega, MdđjA je neodrediva u 
svome uzroku, ali džnani zna da ona postoji, pošto je uronjen u nju; on također zna 
da je ona privid, pošto od nje može pobjeći; ovo oslobođenje on doseže kroz inte- 
lektualno razdjeljenje i kroz duboko i metodičko usredsređenje na vlastitu suštinu 
koja, u krajnjem razmatranju, nije ništa drugo do beskrajno Sepstvo. 
£ 

Šankara i ne sanja o poricanju relativne vrijednosti egzoterizama, koji po 
određenju ne zastaju kod ustanovljenja osobnog Boga. Posljednji je Apsolut odra- 
žen u ograničavajućem i uraznoličujućem ogledalu Maje; to je Išvara, stvarajuće, 
razarajuće, spašavajuće i kažnjavajuće Počelo i "relativno apsolutni" prvolik svih 
savršenstava. Ovaj osobni i svemoćni Bog je savršeno stvaran u Sebi Samome, i 
čak više u odnosu na svijeti čovjeka; ali On, ipak, pripada Maji, kada se uspore- 
đuje s Apsolutom u punom smislu. Za Šankaru, personalistički monoteizam je 
valjan, i stoga djelotvoran, unutar okvira Mdje; ali kako je čovjekov duh, u svojoj 
suštini — kojoj je, zapravo, teško pristupiti — poistovjećen s Vrhovnim Sepstvom, 
za njega je moguće, uz pomoć Milosti, da izmakne snažnom zagrljaju univerzalne 
Prividnosti i da dosegne vlastitu nepromjenjivu Stvarnost. Bhakti, ili ljubav prema 
osobnom Božanstvu, za šankaranskog vedantinca nužni je korak ka Oslobođenju 
- mokša — i skoro neizbježna i posve prirodna pratilja vrhovnog znanja, džna- 
na: s jedne strane, obožavanje zasnovano na transcendentnosti usmjerava duh ka 
svjesnosti imenantnosti, time i istovjetnosti, i dakle prema nadilaženju dvojnosti i 
razdvojenosti; s druge strane, svjesnost transcendentnosti, i bhakti, koja iz nje pro- 
izlazi, usko su povezane sa samom dušom čovjekovom. Kazati čovjek znači kazati 
bhakta, a kazati "duh" znači kazati džnani; ljudska priroda je, takoreći, satkana 
od ovih dviju susjednih, ali neusporedivih, dimenzija. Sigurno je da postoji bhakti 
bez džnane, ali džnane nema bez bhakti. 

Šankaranska perspektiva se u suštini podudara sa platonizmom, u najširem i 
najdubljem smislu, samo što platonisti stavljaju jači naglasak na kozmologiju, da 
ne govorimo o drugim očiglednijim, ali nesuštinskim, razlikama. 


Ako Šankara predstavlja džnanu, Ramanudža je onda veliki predstavnik bhakti;" 
to ne znači da on uosobljuje i predstavlja čisti i prosti egzoterizam, jer u njegovoj 


7 Šankara i Ramanudža nisu bili suvremenici; prvi je živio u IX, a drugi u XI stoljeću naše ere. 
Ramanudža nije jedini protagonista bhaktičkog višnuizma, nego najveći među njima, a njegova 
doktrina je, u svakom slučaju, savršena odlika ove perspektive. 

perspektivi postoje — baš kao i u kršćanskome egzoterizmu — oblici relativno- 
ga ezoterizma," s tim što je njegova cjelovita perspektiva, u svakom slučaju, slična 
izravnim i egzoterijskim porukama triju monoteizama koji poviru od Abrahama. 
Za Ramanudžu, osobno Božanstvo, Bog kao stvaralac i spasitelj, poistovjećeno je s 
Apsolutom bez ikakvih rezervacija; prema ovom načinu gledanja na stvari, nije po- 
trebno predočavati Atmu ili Suštinu koja transcendira Maju, a samim tim ni Maju 
koja potiče, ili određuje, hipostatsko ograničenje Suštine. Prema ovom učenju Višnu 
stvara svijet, ili nizove svjetova, emaniranjem, i ponovo ih upija na završetku njiho- 
vih zasebnih ciklusa; ali ovaj emanacionizam nije ono što nas ovdje zanima, pošto 
ne predstavlja odnosnu tačku u pogledu monoteističkihTeligija; sličnost se ogleda 
jedinstveno — ili posebno — u osobnoj prirodi Božanstva, zatim u spasenju koje se 
doseže isključivo kroz ljubav prema Bogu, bhakti, ili običnije, kroz vjeru u Njega, 
prapatti,? i, konačno, u vječnoj blaženosti — za odabranike obdarene nebeskim tije- 
lima — u Raju Višnua. Nalik Raju semitskih monoteizama, odabranici ovdje osobno 
sudjeluju, na različitim stupnjevima, u prirodi Božanstva, prema počelu "ujedinjenja 
bez miješanja"; ovo je unio mistica, ali stvorenje ostaje biti stvorenje. Štaviše, isto 
je tačno i u slučaju Šankarinog ne-dualizma, u mjeri u kojoj on predočava strogo 
ljudski modalitet, koji ne može "postati Bog"; ono što može "postati Bog", jeste jedi- 
no ono što već jeste takvo, čak toliko da se ovaj izraz, koji je u osnovi protuslovan, 
objavljuje kao elipsa koja pokriva nesamjerljive zbilje. 

Osim sekundarnih elemenata, koji ovdje nisu ni bitni, tri semitske religije svoju 
generalnu perspektivu dijele s monizmom Ramanudže, a ne s ne-dualizmom Šan- 
kare, mada se ovaj ne-dualizam sporadično pokazuje u ovim religijama, to jest u 
njihovim sapijencijalnim ezoterizmima. Zabluda, koja u svakom slučaju mora biti 
izbjegnuta, jeste ideja da su veliki teološki autoriteti, pa sve da je riječ i o Crkvenim 
Ocima, iz razloga svoje važnosti, promicatelji posvemašnjeg ezoterizma; autoriteti 
kao što su Toma Akvinski, 'Ašari i Maimonides utjelovljuju generalnu religijsku 
perspektivu — zasigurno s mjestimičnim otvaranjima u gnozu — ali se od njih, 
ipak, ne može tražiti da pruže čjelovitu istovrijednost advaitanske ili šankaranske 
vedante, samo zbog njihove uloge, od najvišeg značaja, koju imaju u religijama ko- 
jim pripadaju." Štaviše, upravo je ova uloga, ili ovaj značaj, to što sprečava jasnu i 


8 Treba se naglasiti da bhakti uvijek pripada ezoterijskom počelu, utoliko što nadilazi horizontalnu 
pobožnost vezanu Za propise i djelovanja i što preobličuje čovjeka pounutrujući ga. 


9 Upravo je to ova razlika između bhakti i prapatti, vertikalne ljubavi heroja i horizontalne ljubavi 
pravednika, koja u monističkom vedantizmu čini polarizaciju ezoterizam — egzoterizam. 


10 Kada Gregorije Palama krivo tumači, potcjenjuje i okaljava mudrace kao što su Sokrat, Platon, 

javnu doktrinu ovih velikih teologa da nadiđu gledište višnuitskog monizma, iako 
se - ponovimo to — kod njih zatiču elementi koji ga zapravo nadilaze. Ali ni ovi 
doktori, a ni njihovi pobornici, ne povlače zaključke koji se po ovim elementima 
podrazumijevaju. 


Ovdje je potrebno istrajavati na dvije stvari. Prvo, da svjedoci Objave, apostoli 
ili ashabi, osobno nisu bili nužno džnaniji, i da sami oblik ove Poruke, ili njena 
izravna namjera, isključuje maogućnost da je većina ovih časnih svjedoka mogla 
imati ovaj kvalitet; oni koji su je posjedovali bili su nužno malobrojni. Drugo, 
da usavršeni mudrac uvijek mora biti i svetac, ali da svetac uvijek ne mora biti 
mudrac; nadalje, polemička koncepcija o "mudrosti svetaca", upravljena protiv sa- 
pijencijalnog ezoterizma, nije ništa drugo nego krivo razumijevanje i zloupotreba 
jezika. Sljedeći primjer iznuđivanja odgovara na strani militatne teologije dobro 
je poznat: Platon, Plotin, Proklus i drugi nisu bili kršćani, i, shodno tome, nisu ni 
mogli biti sveci; njihova učenja, stoga, spadaju u "mudrost po tijelu"."! Ali, u stvar- 
nosti, svetost bi se trebala zaključiti iz uzvišenosti njihovih učenja, tim više što 
kršćanstvo, zapravo, bez njih ne bi moglo."? A što se tiče profane i dobrahno racio- 
nalističke filozofije Grka, koju posebno uosobljuje Protagora i od koje ni Aristotel 
nije posve slobodan, ona predstavlja zastranjenje perspektive koja, u normalnim 
okolnostima, porađa gnozu ili džnanu; kada je ova perspektiva odsječena od čiste 


Plotinus, njegov stav ne razlikuje se značajno od neprijateljstva Ramanudže prema Šankari. 
Podržavajući tako banalnu logomahiju kakva je ova, tu nema apsolutno nikakvog razloga dodavati 
razmatranja o "svetosti" ili "tajanstvu". Ne smije se zaboraviti da se teološka perspektiva vanjski 
odlikuje svojom brigom za odbranu konceptualnih i moralnih interesa, dok čista metafizika 
izražava prirodu stvari, ostajući sasvim svjesna aspekata i stajališta. 


11 Osim ako se ne pretvaramo da su bili kršćani, kao što se činilo u slučaju "Disertacije" o Epiktetu, 
ili ako se neko prepusti navodno "prirodnoj" inteligenciji i časnoj ulozi, kao što se činilo u slučaju 
Aristotela; u ovome slučaju, "tijelo" postaje "priroda", što je bolje nego ništa, ali je uvijek manje 
od istinitog. Ako postoji mudrost prema tijelu", to je onda sigurno, i do najveće mjere, posebno 
moderna misao u kojoj iracionalno bespravno zauzima mjesto mjesto nad-racionalnog, dok u 
isto vrijeme ubija racionalno. Prema "Pastoralnoj konstituciji o Crkvi u suvremenom svijetu" 
- a to je jedno od remek-djela "Koncila" — "ljudska rasa je prešla iz pomalo statičkog koncepta 
stvarnosti ka više dinamičkom i evolucionističkom konceptu"; koncept je ili statičan ili ga nema. 
Kazati da je koncept, ili um općenito, postao dinamičan, nakon što je stoljećima ili milenijima 
bio statičan, konkretno znači da je normalna misao, ona inteligentnih i discipliniranih ljudi svih 
vremena, postala zamijenjena pseudo-mišlju prostaka i tupadžija. Ova argumentacija dovoljan je 
argument; ostalo je samo eufemizam. 


12. Trebalo bi se zapaziti da je Meister Eckhart nazvao Platona "velikim svećenikom" i da je Džili 
imao viziju u kojoj je Platon "ispunio sav prostor svjetlošću"; također, da su Rumijevi učenici 
vidjeli u Platonu (Sayyid-na Aflatun) neku vrstu poslanika. Muslimanski autori općenito vide u 
njemu istaknutog majstora muzike, poput Orfeja koji je svojom frulom opčarao divlje zvjeri u 
djevičanskoj prirodi, u koju se povukao nakon neslaganja s Aristotelom, što je puno značenja. 
Moglo bi se dodati da je Platon, poput Sokrata i Pitagore, bio providonosni predstavnik orfizma. 


21 


intelekcije, dakle, od svoga razloga postojanja, ona postaje fatalno neprijateljska 
prema religiji i otvorena za sve vrste pustolovina; mudraci Grčke nisu trebali Cr- 
kvene Oce da spoznaju ovo, a Crkveni Oci nisu mogli spasiti kršćanski svijet od 
padanja u ovu zamku. Kroz civilizacionizam, kojeg proglašava lično svojim, kako 
ne bi izgubila nikakvu slavu, Crkva proturječno preuzima na sebe odgovornost 
za moderni svijet — opisan kao "Kršćanska civilizacija" — koji, međutim, nije ništa 
drugo do razbuktalost one ljudske mudrosti koju su Crkverti Oci osudili. 


Budući da govorimo o intelektualnom zastranjenju, spomenut ćemo ovdje dva 
dobro znana pomračenja ezoterijske perspektive: idolatriju i panteizam, od kojih 
se i prva i druga izvode iz ideje imenanentnosti nauštrb transcendentnosti, i od 
kojih obje sadržavaju legitimne prvolike koji, nadalje, supostoje s rečenim zastra- 
njenjima, ali koji se nikako ne smiju brkati s potonjim." Međutim, postoje i oblici 
idolatrije, koji imaju čisto magijsko i emprijsko porijeklo, baš kao što postoje i 
oblici panteizma, koji nemaju drugog porijekla osim nagađanja nekog filozofa. 


Kako bilo, u egzoteričkom izjednačavanju inteligencije s ponosom posto- 
ji jedno umjesno naučavanje: onaj ko želi koristiti svoju inteligenciju bez rizika 
zastranjenja, mora posjedovati vrlinu poniznosti; takav mora biti svjestan svojih 
ograničenja, on mora znati da inteligencija ne dolazi od njega samoga i mora biti! 
dostatno pažljiv da ne donosi prosudbe u odsutnosti odgovarajućih informacija. 
Ali ova svjesnost, ili ova poniznost, zacijelo je dio inteligencije, utoliko što ona, 
po definiciji, podrazumijeva objektivnost. Ako poniznost — a ne sentimentalni 
fhumilitarizam"'' besmisleno primijenjen — tvori kvalifikaciju sine gua non gnoze 
ili džnane, to je onda zato što je mudrost zasnovana na inteligenciji i zato što po- 
tonja, bivajući objektivnom u mjeri svoje cjelovitosti, nužno obuhvata nepristranu 
svjesnost onoga što jeste, uključujući i naša moguća ograničenja. Opasnost ponosa 
prepliće se s racionalizmom, to jest s predrasudom oslanjanja na prosto rezonuju- 
ću inteligenciju, i pri manjkanju nužnih podataka, na čije nedostajanje se čak i ne 
sumnja. 


Nakon ovoga, vratimo se na pitanje ezoterizma kao tradicionalnog fenome- 
na. Bilo bi posve krivo vjerovati da se gnoza, unutar određene religije, predstavlja 
kao strano i nadodano učenje; naprotiv, ono što u svakoj religiji priskrbljuje ključ 
totalnog i ne-dualističnog ezoterizma nije neki tajni koncept heterogene naravi, 
nego sama ključna ideja religije. I to mora biti tako, budući da religija, koja se 


13. Rumi i Ibn-Arabi dobro su razumjeli ovo, što je još više potcrtano činjenicom da je islam strogo 
monoteističan i ikonoklastičan. 


14. Od "humility', što znači poniznost. (prim. prev.) 

predstavlja s apsolutnom nužnošću — "extra ecclesiam nulla salus" — na taj način 
jamči potpunost poruke, i, prema tome, ne može isključiti bilo koju od suštinskih 
mogućnosti ljudskoga duha: Kršćanska gnoza, nesumnjivo, svoje potpore nalazi u 
Tomi Akvinskom, baš kao i u Gregoriju Palami. Ali, ove potpore, zapravo, bivaju 
poništene generalnim bhaktizmom kršćanstva, osim ako upravo nisu izdvojene iz 
ovoga konteksta; u svakom slučaju, one nisu osnova sapijencije. Kršćanska gnoza 
nalazi svoju potporu a priori, i po nužnosti, u tajanstvima Utjelovljenja i Otku- 
pljenja, i stoga u kristovskom fenomenu kao takvom, baš kako muslimanska gno- 
za, kao takva, nalazi svoje potpore u tajanstvima Transcendencije i Imanencije, i 
stoga u kur'anskoj i muhammedovskoj Istini. Osim toga, gnoza ovih dviju religija 
utemeljena je na tajanstvu Božanske Ljubavi, koje se u slučaju svake od njih pre- 
dočuje u skladu s njima osobenim naglašavanjima: ljubav prema Teofaniji, koja je 
i ljudska i božanska, u kršćanstvu, i ljubav prema Počelu, koje je i transcendentno 
i imanentno, u islamu. 


Što se tiče ezoterizma kao takvog — a to nije ništa drugo do gnoza - moramo podsje- 
titi na dvije stvari, iako smo već o njima govorili u drugim prilikama. Prvo, nužno 
je razlučiti između apsolutnog ezoterizma i relativnog ezoterizma; drugo, nužno je 
znati da ezoterizam, s jedne strane, produljuje egzoterizam — produbljujući ga har- 
monično — zato što oblik izražava suštinu i zato što se, pod ovim obzirom, i jedno 
i drugo nalaze u solidarnosti, dok se, s druge strane, ezoterizam suprotstavlja eg- 
zoterizmu — nadilazeći ga naprasno — zato što suština, snagom svoje besvršnosti, 
nužno ne može biti svodiva na oblik, ili, drugim riječima, zato što je oblik, utoliko 
što je ograničen, oprečan svemu što je potpunost i sloboda. Ova dva aspekta lahko 
su uočljiva u sufizmu", istina je da su oni u njemu počesto izmiješani, tako da je 
nemoguće reći, barem dok su autori u pitanju, da li je riječ o pobožnoj nesvjesnosti, 
ili, naprosto, o predostrožnosti, ili duhovnoj diskretnosti; takvo miješanje je, štaviše, 
posve prirodno, barem sve dok ne porađa besmislenosti i poricanja.!$ Primjer sufija, 
u svakom slučaju, pokazuje da je moguće biti musliman bez da se bude 'ašarit; iz 


15. Prvi aspekt je očitovao, kao što je dobro poznato, Gazali, koji je omogućio prepoznavanje sufizmu i 
unutar službene religije, dok je drugi — kur'anski trag ovoga se nadaje u priči o Mojsiju i Neznanome 
(= Al-Khidr) — očitovao, naprimjer, Niffari, koji je rekao da egzoterijska objava ne podržava 
ezoterijsku objavu, naime gnozu, i da obična religija vidi stvari u skladu s mnoštvenošću, a ne u 
skladu s jedinstvom, kao što čini unutarnja objava. Isto tako, Ibn-Arabi kazuje: "Bog Svemogući 
nije ograničen nikakvim vjerovanjem, zato što on u Kur'anu kaže: 'Gdje god se okrenuli, tamo je 
Lice Božije." 

16. Maaruf al-Karkhi kaže: "Ako je Bog blagostiv prema svome robu, On mu otvara vrata (duhovnih) 
djelovanja i zatvara vrata teoloških rasprava", što je jedno od očitovanja neovisnosti sufija u pogledu 
na teologiju i što, uostalom, podrazumijeva daleko više od onog što nam doslovno značenje prenosi. 

istih razloga, i s jednakim pravom, moguće je biti kršćanin, bez da se bude skolastik 
ili palamista, ili, radije kažimo, da je moguće biti tomista bez prihvatanja aristoteli- 
janskog senzacionalizma Tome Akvinskog, baš kako je i moguće biti palamista bez 
zapadanja u zablude Gregorija Palame u vezi s grčkim filozofima i njihovim učenji- 
ma. Drugim riječima, moguće je biti kršćanin i u isto vrijeme platonista, budući da 
ne postoji nadmetanje između mističkog volontarizma i metafizičke intelektualno- 
sti, ostavljajući po strani semitski koncept stravaranja ex nihilo. 


Ovaj koncept, ili ovaj simbolizam je, nadalje, u sazvučju s emanacionizmom 
Grka, kada se predočuje u skladu s ispravnom namjerom, a ne u skladu s kreaci- 
onističkim razmišljanjem semita, koje je suprotstavljeno tajanstvu imanentnosti 
— to jest, suodnosu neprekidnosti između Uzroka i učinka — i koje, za posljedicu, 
spremno projicira božansku djelatnost u ljudsko vrijeme; stvaranje tada postaje 
historijski događaj i "bezrazložan" čin; to će reći, čin odsječen od ontoloških nuž- 
nosti ukorijenjenih u Božanskoj Prirodi. U integralnoj metafizici ova poteškoća je 
razriješena na sljedeći način: s jedne strane, očigledni suodnos prekidnosti između 
Boga i svijeta ne isključuje ništa manje očigledan — ali beskrajno profinjeniji — su- 
odnos neprekidnosti; s druge strane, Božanska Sloboda ne može isključiti savršen- 
stvo Nužnosti, ništa više nego što posljednja može isključiti pređašnju, ovisno o 
suodnosu zahtijevanog po Prirodi Boga." 


Konačno, moramo insistirati i na sljedećoj stvari: činjenica da bi transcenden- 
tne istine trebale biti nepristupačne logici izvjesnog pojedinca ili ljudske grupe ne 
može značiti da su iznutra i de jure oprečne svakoj logici; jer učinkovitost logike 
uvijek ovisi o, s jedne strane, intelektualnoj veličini dotičnog mislioca, i, s druge 
strane, o prikladnosti informacije ili poznavanju neophodnih podataka. Metafizi- 
ka se ne smatra istinitom — od strane onih koji je razumiju — zato što je izražena 
na logičan način, nego ona upravo može biti izražena na logičan način zato što 
jeste istinita, bez da njena istina — što je posve očigledno — ikada bude ugrožena 
mogućim nedostacima ljudskog razuma. 


U svome nastojanju da odbrane prava božanske nad-racionalnosti od — de fac- 
to djelovite — logike racionalista, neki idu toliko daleko da tvrde kako božanski, ili 


17 Zasigurno mi ne bismo mogli imati prigovora na "bezrazložnost" stvorenosti, ukoliko bi to 
značilo da Bog stvara bez da je prinuđen na to bilo kakvom silom koja nije On Sam; ali ova 
"bezrazložnost" ne može legitimno značiti da se Bog ne povinjava Svojoj vlastitoj prirodi kada 
stvara svijet, ili da, s obzirom na to da je On Bog, ima mogučnost da ne stvara. Hindusitička 
teorija kozmičkih ciklusa — juga, mahajuga, kalpa, para — veoma izrazito i jasno uzima u obzir 
stvoriteljni ritam koji povire iz božanske Prirode, odnosno onu moć isijavanja — Maja — koju čini 
nužnom beskrajnost Počela. I sljedeća augustinska ideja je dobro znana: dobro, po definiciji, 
nastoji da se obznanjuje; a Bog je Vrhovno Dobro. 

? 
čak naprosto duhovni poredak, ima pravo na iracionalnost, i time na nelogičnost, 
kao da može postojati pravo na unutarnju besmislenost. Kazati da je Krist hodao 
po vodi ni u kom slučaju nije suprotno logici ili razumu — iako nije moguće znati 
osnovu ovog čuda" — jer zakon gravitacije je uvjetna stvar, i stoga relativna, znali 
mi to ili ne. Sve da to i ne znamo, barem možemo nagađati ili smatrati da je takvo 
šta moguće, s obzirom na razinu dotičnog fenomena. Ali tvrditi da je Krist hodao 
po vodi bez da je hodao po vodi, ili da je hodao po vodi izdižući se u zraku, bilo 
bi, u svakom slučaju, suprotno razumu, pošto jedan fenomen, ili mogućnost, ne 
može biti u jednom i istom obziru neki drugi fenomen ili mogućnost, ili odsutnost 
onoga što po sebi jeste; Bog može zahtijevati da se pomirimo s nekim čudom ili 
tajanstvom, ali On ne može zahtijevati da se mirimo s unutarnjom besmislenošću, 
to jest s besmislenošću koja je i logička i ontološka."? 


prikazan je u kršćanstvu. Dok je u judaizmu i islamu izravna poruka egzoterijska — 
ezoterizam tvori neizravnu poruku, pošto je, bivajući univerzalan, također i nadobli- 
čan — dotle je kršćanstvo relativno ezoterično u samoj izravnoj poruci. Ono je ezoterij- 
sko, ne u usporedbi s personalističkim teizmom i individualističkim volontarizmom 
— jer to je općenito gledište ove religije - nego u usporedbi s moralističkim i rituali- 
stičkim formalizmom judaizma; to će reći da je ono ezoterično u okrilju jevrejskoga 
legalizma, baš kao što je i bhaktički višnuizam ezoteričan u okrilju formalističkog i 
horizontalnog hinduizma. Kristova početna ideja — ukoliko je dozvoljeno ovako se 
izraziti — bila je, zapravo, da razlog postojanja pobožnog djela počiva u pobožnosti 
namjere, i da u odsutnosti ove pobožnosti, dotično činjenje prestaje biti pobožno; to 
jest, da je bolje ozbiljiti unutarnju pobožnost nego obavljati, bez ljubavi prema Bogu i 
bližnjemu, i čak s dvoličnošću, pojave ili vanjske potpore ove pobožnosti; jer, u stvar- 
nosti, dostatni razlog ove pobožnosti nalazi se, posve, u ljubavi prema Bogu. 


Ezoterizam bhaktija nadilazi vanjske oblike, tj. propise, baš kao što i ezote- 
rizam gnoze, džnana, nadilazi unutarnje oblike, tj. antropomorfističke dogme i 


18. Ovim mislimo da čuda također imaju svoj mehanizam, ali u takvom slučaju uzročna veza je 
"vertikalna", a ne "horizontalna": zraka uzročnog razvijanja prelazi nekoliko egzistencijalnih 
razina i nije djelujuća samo u jednoj. 


19. Prema Sv. Tomi Akvinskom, počela logike prebivaju u Bogu, i u skladu s njima mi moramo 
misliti; što znači da je protuslovlje između naše inteligencije i Istine utemeljene u Bogu mora 
biti nemoguće. Zasigurno, vanjske besmislenosti postoje, ali u njihovom slučaju protuslovlje se 
javlja samo kroz naše neznanje ili tupost uma. "Ispravan rezon je hram Božiji", kazao je Sv. Ivan 
od Križa. 

individualističke i sentimentalne stavove koji im priliče; pa ipak, svaki ezoterizam 
treba doktrinarne, ritualne i moralne potpore, ne zaboravljajući i estetske potpore 
koje se odnose na kontemplativnost. Ko kaže čovjek, kazao je oblik; čovjek je most 
između oblika i suštine, ili između "tijela" i "duha". 


Kada se govori o kršćanskom ezoterizmu, on ne može biti drugo do jedna od 
ove tri stvari: najprije, kristovska gnoza, zasnovana na osobi, učenju i darovima Kri- 
stovim, koja se, u izvjesnim situacijama, može koristiti platoničkim konceptima, što 
je proces koji u metafizici ne predstavlja nikakvu neregularnost;"" ova gnoza bila je 
posebice očitovana, iako na veoma neujednačen način, u spisima kao što su oni Kle- 
menta od Aleksandrije, Origena, Denisa Areopagita —- odnosno Teologa ili Mistika, 
ili, kako ga ko voli zvati — Scotusa Erigene, Meistera Eckharta, Nikole Kuzanskog, 
Jakoba Boehmea i Angelusa Silesiusa. ?! Potom, on bi mogao biti i nešto sasvim dru- 
gačije, naime, grčko-latinski — ili bliskoistočni — ezoterizam inkorporiran u kršćan- 
stvo: ovdje prije svega mislimo na hermeticizam i zanatske inicijacije. U ovom sluča- 
ju, ezoterizam je manje-više ograničen ili čak djelovit, i daleko više počiva u sapijen- 
cijalnoj prirodi metoda — danas izgubljenog — negoli u doktrini i cilju; a doktrina je 
ovdje bila počelno kosmologijska, i prema tome, cilj nije nadilazio "niža tajanstva" ili 
horizontalnu, odnosno "primordijalnu", savršenost, ukoliko ukazujemo na idealne 
uvjete "zlatnoga doba". Bilo kako bilo, ovaj kristijanizirani kosmološki ili alhemijski 
ezoterizam — koji je bio "humanistički", u još uvijek zakonitom smislu ovog naziva, s 
obzirom na to da je u njemu ključna stvar bila ponovno uspostavljanje, u mikrokoz- 
mosu, savršenstva makrozmosa još uvijek usuglašenog s Bogom — bio je suštinski 
pitanje pojedinačnog pozvanja, pošto ni znanost ni vještina ne mogu biti nametnute 
svakome; čovjek bira znanost ili umijeće zbog afiniteta ili kvalificiranosti, a ne a 
priori da bi spasio svoju dušu. Spasenje je zagarantirano religijom, čovjek može, a 
posteriori, i na samoj osnovi ove činjenice, iskoristiti svoje darove i profesionalna za- 
nimanja, čak je i normalno i nužno da to učini kada mu se zanimanje, koje je vezano 
s alhemijskim ili esnafskim ezoterizmom, nameće iz bilo kojeg razloga. 


Na kraju, i iznad svega ostalog, i neovisno o bilo kakvim historijskim i knji- 
ževnim razmatranjima, pod "kršćanskim ezoterizmom" može se i mora razumje- 


20 U općenitom smislu, međutradicionalni utjecaji uvijek su mogući pod izvjesnim uvjetima, ali 
bez ikakvog sinkretizma. Neupitno, budizam i islam imali su utjecaj na hinduizam; naravno, ne 
na način dodavanja novih elemenata, nego pospješivanjem, ili određivanjem, razvijanja od ranije 
postojećih elemenata. 


21 Drugim riječima, elementi mudrosnog ezoterizma mogu se naći ortodoksnom gnosticizmu -— koji 
se produljuje kroz teozofiju Boehmea i njegovih nastavljača — zatim u dionizijskom misticizmu 
Rajnlanđana, i, naravno, u tihovanju; ne zaboravljajući taj djelimični element metodičkog 
ezoterizma kojeg tvori kvijetizam Molinosa, čiji se tragovi mogu naći i kod sv. Franje Saleškog. 


26 


ti čista i prosta istina — metafizička i duhovna — utoliko što je izražena i očitovana 
u dogmi, obredima i drugim oblicima kršćanske religije. Kada se formulira u 
obratnom smislu, ovaj ezoterizam predstavlja posvemašnji zbroj kršćanskih sim- 
bola u mjeri u kojoj oni izražavaju i očituju čistu metafiziku i jedincatu i univer- 
zalnu duhovnost. Ovo je neovisno o pitanju poznavanja do koje su mjere Origen 
ili Klement od Aleksandrije mogli biti svjesni onoga o čemu je riječ; pitanje, koje 
je u svakom slučaju površno, budući da je očigledno da, iz manje ili više vanjskih 
razloga, oni nisu mogli biti svjesni svih aspekata ovog problema, utoliko što su 
bili itekako vezani za bhakti koji određuje specifičnu perspektivu kršćanstva. U 
svakom slučaju, bitno je ne zbuniti počelni ezoterizam sa stvarnim ezoterizmom; 
ili virtualnu doktrinu, koja pridržava sva prava istine, sa efektivnom doktrinom, 
koja možda neće ispuniti obećanje koje se podrazumijeva njenim gledištem. 


U odnosu na jevrejski legalizam, kršćanstvo je ezoterijsko zbog činjenice da je 
ono poruka unutarnjosti: za kršćanstvo, unutarnja vrlina ima prednost nad vanj- 
skom pridržanošću (za Zakon) do tačke dokidanja potonje. Ali kršćansko gledi- 
šte, koje je volontraističko, može biti nadiđeno novom unutarnjošću, onom čiste 
intelekcije koja pojedinačne oblike svodi na njihove univerzalne suštine i zamje- 
njuje gledište pokajanja gledištem pročišćujućeg i oslobođujućeg znanja. Gnoza 
je kristovske prirode, u smislu da, s jedne strane, ona pripada Logosu — Intelektu, 
koji je i transcendentan i imanentan -— i zato što, s druge strane, ona predstavlja 
poruku Unutarnjosti, i, dakle, pounutarnjenja. 


Ovdje moramo odgovoriti na prigovor da stav ezoteriste uvodi neku vrstu dvostru- 
kosti u odnosu prema religiji, koju on tvrdi da praktikuje dok stvarima daje dru- 
gačije značenje; ovo je sumnja koja ne uzima u obzir stvarnu perspektivu gnoze ili 
njezino primanje u duši, snagom kojeg inteligencija i osjećajnost spontano uparuju 
različite tačke gledišta, a da pri tome ne izdaju ni njihovu posebnu zbiljnost ni nji- 
hove prirodne potrebe; ?? konkretno razumijevanje kozmičkih i duhovnih razina 
isključuje svaku vrstu skrivene lažnosti. Govoriti Bogu, a pritom znati da je Njego- 
va nužno čovjekolika Osobnost utjecaj Maje, nije ništa manje iskreno od obraćanja 


22. Kao što je poznato, hinduističkim kontemplativcima ova vrsta metafizičke fleksibilnosti je druga 
narav i ne predstavlja poteškoče; to znači da je hindus osobito osjetljiv na ono što smo, u više 
prilika, nazvali "metafizičkom providnošću fenomena". Nesumnjivo, bilinguis maledictus: jezik 
s dvostrukim značenjem je proklet; ali upravo on je smješten na jednoj i istoj ravni a ne, kao 
ezoterizam, na dvije različite ravni; ako bi ova dvodimenzionalnost bila nelegitimna, bilo bi 
nemoguće tumačiti Pjesmu nad pjesmama u bilo kojem osim doslovnom smislu, a veliki dio 
patrističke i mističke egzegeze bio bi nepriznat. Krist je koristio i parabole i metafore. 

čovjeku za kojeg znamo da je i on također, i a fortiori, samo utjecaj Maje, baš kao 
i svi mi; isto tako, nije nedostatak iskrenosti tražiti od čovjeka uslugu dok znamo 
da je autor tog dara po nužnosti Bog. Božanska je Osobnost, kao što smo upravo 
rekli, čovjekolika; unatoč činjenici da je, u stvarnosti, čovjek taj koji Bogu sliči, a 
ne obratno, Bog nužno čini od Sebe čovjeka u suodnosu s ljudskom prirodom. 


Religijska lojalnost nije ništa drugo nego iskrenost naših ljudskih veza s Bogom, 
na osnovi onih sredstava koja nam je On stavio na raspolaganje; ova sredstava, bu- 
dući oblikovnog reda, ipso facto isključuju druge oblike bez da pri tome manjkaju i 
u čemu s tačke gledišta našeg suodnosa s Nebom; u ovom unutarnjem smislu, oblik _| 
je odista jedinstven i nezamjenjiv, upravo iz razloga što i naš odnos s Bogom jeste 
takav. Ipak, ova jedinstvenost unutarnje potpore i iskrenost našeg obožavanja unu- 
tar okvira ove potpore, ne daju nam za pravo da posjedujemo ono što bismo mogli 
nazvati "religijskim nacionalizmom"; ukoliko odbacujemo ovaj stav — za prosječnog 
čovjeka nezaobilazan, iako to ovdje nije bitno — to je onda zato što on podrazumijeva 
mišljenja suprotna istini, koja su čak i više protuslovna, ako dotični vjernik tvrdi da 
je posjednik ezoterijske mudrosti i znanja koje mu dopušta da ustanovi ograničenja 
religijskoga formalizma s kojim se sentimentalno i pretjerano poistovjećuje.? 


Kako bi se jasno razumio normalan odnos između opće religije i mudrosti, ili 
između bhakti i džnane, nužno je znati da u čovjeku, u počelu, postoji dvostru- 
ka subjektivnost, subjektivnost "duše" i subjektivnost "duha". Jedna od ove dvije 
stvari je moguća: ili je duh sveden na prihvatanje objavljenih dogmi, tako da je 
individualna duša jedini subjekt na putu prema Bogu, ili je duh svjestan svoje 
prirode i stremi prema cilju za koji je i načinjen, pa je tako duh, a ne "ja", ono što 
je subjekt puta, bez da su pri tome poništene potrebe i prava obične subjektiv- 
nosti, to jest subjektivnosti koja je osjećajna i individualna duša. Ravnoteža ove 
dvije subjektivnosti, jedne afektivne i druge intelektivne — koje se, štaviše, nužno 
podudaraju u izvjesnoj tački?! — porađa smirenost čiji nam miris prenose vedički 
spisi; zabludjelo miješanje ovih subjektivnosti — u djelovitim ili nesavršeno rasvi- 
jetljenim ezoterizmima — porađa, naprotiv, protuslovlje koje bismo mogli protu- 


23. U odsutnosti ovih podataka ili ovih informacija, nema razloga iznositi prigovor "religijskoga 
nacionalizma"; s jedne strane, srednjovjekovni "Saraceni" nisu imali više od simboličkog značaja 
za kršćane — niko nije znao šta je religija islama — i, s druge strane, kršćani toga vremena nisu imali 
objektivni kriterij ili usporednu tačku koja bi im mogla omogućiti da zamijete pojedinačnost ii | 
ograničenja svog vlastitog univerzuma. Stav ljudi srednjeg vijeka bio je usporediv s prirodnim 
patriotizmom, koji je po sebi nevin, a ne s nacionalizmom, koji je nužno dvoličan po dovitljivosti 
svojih predrasuda i svojih laži. 


24. Jer je duša, iako načinjena od ljubavi, ipak inteligentna i stogo obdarena objektivnošću i 
nadilaženjem sebe; a duh je, iako načinjen od inteligencije, ipak osjetljiv na ljepotu, dobrotu, 
sreću, i on sebe prepoznaje u njima. 

rječno osloviti "metafizičkim individualizmom": jedan izmučeni misticizam, sa 
počesto iritantnim očitovanjima, ali ipak heroičan i otvarajući u Milost; sufizam 
pruža primjere takve vrste. 


Jastvo (ego) kao takvo ne može logički tražiti iskustvo onoga što počiva izvan 
jastvenosti; čovjek je čovjek, a Sepstvo je Sepstvo. Čovjek bi morao paziti da ne 
prenese volontaristički i sentimentalni individualizam religijskoga pregnuća na 
ravan nadosobne svjesnosti;?" čovjek ne može željeti gnozu voljom koja je oprečna 
prirodi gnoze. Nismo mi ti koji spoznaju Boga, Bog je Taj koji spoznaje Sebe u 
nama. 


Pitanje koje se ovdje postavlja tiče se osnovne prirode duše: ona je ili načinje- 
na od djelovitog i interesnog pregnuća, ili od bezinteresne kontemplacije; drugim 
riječima, duša može tražiti svoju sreću i svoje razvijanje ili u strasti usmjerenoj 
ka Bogu, u gorljivoj želji za nebeskom nagradom -— koja je zasigurno časna stvar, 
iako ne iscrpljuje sve duhovne mogućnosti čovjeka - ili, pak, duša nalazi svoju 
sreću i raskrivanje u dubokom razumijevanju prirode stvari, i, shodno tome, u 
povratku Supstanci kojoj je ona akcident. S jedne strane, ove dvije stvari su uzaja- 
mno isključujuće, a, s druge, nadopunjujuće. Sve u svemu, to je pitanje suodnosa 
i srazmjera. 


Metafizička ili ezoterijska doktrina upućena je jednoj drukčijoj subjektivnosti 
od one kojoj je upućena generalna religijska poruka: posljednja govori volji i stra- 
stvenom čovjeku, a pređašnja inteligenciji i kontemplativnom čovjeku; intelektu- 
alni aspekt egzoterizma je teologija, dok je osjećajni aspekt ezoterizma smisao za 
ljepotu utoliko što posjeduje interiorizirajuću snagu; ljepota prirode i umjetnosti, 
i, iznad svega drugog, ljepota duše, kao udaljeni odraz ljepote Boga. 


Ovo složeno pitanje subjektivnosti zaslužuje, ili iziskuje, da mu posvetimo neka 
dodatna razmatranja, čak i po cijeni da se tu i tamo ponovimo u izlaganju, ali u 
nadi da ćemo pružiti objašnjenja koja su, iako nisu iscrpna, barem dostatna. 


25. Kada izvjesni muslimanski mistik kazuje da bi radije bio u Paklu nego u Raju, ako bi to bila volja 
Božija, on neopravdano i protuslovno zaodijeva intelektualnu odijeljenost, ili kontemplativnu 
smirenost, u jezik strastvenog individualizma; to jest, on besmisleno brka dvije subjektivnosti, 
jednu nadosobnog Intelekta i jednu individualne duše, jer posljednja, ontološki usmjerena prema 
sreći, ne može, i ne smije, ni u kom slučaju željeti da ode u Pakao, dok za Intelekt takvo pitanje 
uopće ne iskrsava; gdje je god intelekt, tu je i raj. 

U čovjeku postoji subjektivnost ili svjesnost koja je stvorena za gledanje prema 
vani i posmatranje svijeta, bilo da je ovaj svijet zemaljski ili nebeski; u čovjeku, tako- 
đer, postoji svjesnost koja je stvorena za gledanje prema unutra, u smjeru Apsoluta 
ili Sepstva, pa bilo da je ovo gledanje relativno razdvajajuće, bilo da je ujedinjujuće. 
Drugim riječima, u čovjeku ima jedna svjesnost, koja je spuštajuća i koja se pokorava 
stvoriteljnoj namjeri Boga, i jedna druga svjesnost, koja je uznoseća i koja se pokorava 
božanskoj namjeri koja spašava i oslobađa; ove dvije svjesnosti su neusporedive, iako 
se između njih smješta religija, u kojoj se one podudaraju i porađaju jedinstvenu su- 
bjektivnost i egzistencijalnu ravnotežu između dvije razilazeće svjesnosti; to je razlog 
zašto duhovno ozbiljeni čovjek može vidjeti Boga u stvarima, kao i počelne prvolike 
stvari u Bogu. Psihička ili mentalna svjesnost zamjećuje pojavnosti; intelektualna ili 
srčana svjesnost zamjećuje Suštinu; svjesnost koja se smješta između njih vidi obje ove 
dimenzije odjednom. Motreći fenomene, ona u njima vidi Boga, ali i njih u Bogu; ona 
uviđa da je svaka stvar očitovanje božanske mogućnosti, ili na usporedan ili lišavajući 
način. U isto vrijeme, ali u drugom obziru, ona motri stvari kao da su uronjene u jednu 
istu božansku klimu; u prvom slučaju, predmeti dopuštaju Božanskoj Stvarnosti ili 
Njenim oblicima da kroz njih sja, dok, u drugom slučaju, subjektivnost sudjeluje, na 
samoponištavajući ili ujedinjujući način, u Božanskoj Svjesnosti. 


U svakom slučaju, ljudska subjektivnost je tako zadivljujuće čudo da je sasvim 
dostatna da dokaže i Boga i besmrtnost duše: Boga, jer ova iznimno duboka i obu- 
hvatna subjektivnost može biti objašnjena jedino Apsolutnošću, koja nju suštinski 
predviđa i projicira u akcidentalnost; i besmrtnošću, jer neusporediva kakvoća ove 
subjektivnosti nema dostatnog razloga, ili motiva srazmjernog njenoj odličnosti, 
unutar uskog i prolaznog okrilja zemaljskog života. Da su naprosto u stanju živjeti 
kao mravi, ljudi ne bi imali potrebe za svojim intelektualnim i moralnim mogu- 
ćnostima, što znači da ne bi imali potrebe biti ljudi; samo postejanje čovjekovo 
tada bi bilo luksuz, neobjašnjiv jednako koliko i beskoristan. Ne razumjeti ovo je 
najčudovišnija, ali i najtajanstvenija od svih sljeposti. 


Spašen je onaj čovjek koji razumije svrhu ljudske subjektivnosti: a to je da, 
u relativnosti, bude ogledalom Apsoluta, i u isto vrijeme produljenjem Božanske 
Subjektivnosti. Da očituje Apsolutno u mogućnom, Beskonačno u konačnom, Sa- 
vršeno u nesavršenom. 


Egzoterijsko spasenje je ustamenjenje pojedinačnog ljudskog subjekta, ili duše, 
u nekvarljivoj auri Božanskoga Objekta, ukoliko se tako možemo izraziti; ezo- 
terijsko spasenje, sa svoje strane, predstavlja obnavljanje intelektualnog ljudskog 
subjekta. Ovaj drugi način spasenja — vedatinska mokša, ili oslobođenje — podra- 
zumijeva prvi način, jer čovjek kao takav ne može nikada postati Bog. Zasigur- 


30 


no, nepromjenjiva supstanca čovjekova, koja se podudara s Vrhovnim Sepstvom, 
oslobođena je od akcidentalnosti jastva (ega); ali ona ga ne uništava, baš kao što ni 
zbiljnost Boga ne sprečava egzistenciju svijeta. 


Ljudska pojedinost ima jednu veliku brigu, koja nadvisuje sve ostale: da spasi vlastitu 
dušu. Da bi to učinio, čovjek mora pristupiti religiji, a da bi joj mogao pristupiti, on 
mora vjerovati u nju. Ali, budući da se, čak i s najboljom voljom na svijetu, može vjero- 
vati jedino u ono što je dostojno vjerovanja, čovjek koji u dostatnoj mjeri poznaje dvije 
ili više religija i koji pri tome ima još i malo imaginacije može se osjetiti spriječenim 
da pristupi ijednoj od njih, zato što se svaka od njih dogmatički predstavlja jedino za- 
konitom i jedino spasujućom religijom; i, dakle, zato što se predstavljaju s apsolutnom 
nužnošću i što vjerovatno ne nudi, u sebi svojstvenim formulacijama, one uvjeravajuće 
i umirujuće elemente kakvi se mogu naći u drugim religijama. Da su psalmi i evanđe- 
lja uzvišeni može biti prihvaćeno i bez najmanjeg oklijevanja; ali, povjerovati da oni 
u svojoj samoj doslovnosti, ili u svojoj psihološkoj klimi, sadržavaju sve ono što nude 
Upanišade ili Bhagavad-Gita je nešto sasvim drugo. Zapravo, jedino sapijencijalni ezo- 
terizam, potpun i univerzalan, a ne formalističan, može zadovoljiti sve valjane potrebe 
za uzročnosti; njegovo područje je ono dubokih namjera, a ne ono izraza ispunjenih 
predrasudom; jedino on može odgovoriti na sva pitanja koja potiču religijska razila- 
ženja i ograničenja, a to je isto što i reći da u objektivnim i subjektivnim uvjetima, 
koje ovdje imamo u vidu, on predstavlja jedini ključ razumijevanja religije, ostavljajući 
po strani svako pitanje ezoterijskog ozbiljenja. U isti mah, cjeloviti ezoterizam može 
ukazati na ono što je, u izvjesnoj religiji, istinski temeljno s metafizičke i mističke tačke 
gledišta — ovo "mističke" može se čitati i kao alhemijske ili izvršne tačke gledišta — i 
sljedno tome, na ono što joj dopušta da se prisajedini s religio perennis. 


Dok prihvatamo da religije moraju voditi računa o psihološkim i društve- 
nim mogućnostima, i da su u izvjesnim obzirima ograničene, ne u onom što 
uključuju nego u onom što isključuju, dok se, ništa manje, nužno predstavljaju s 
apsolutnim zahtjevom da ih se slijedi, one, takoreći, nemaju pravo da se zatvore 
za svaki argument koji nadilazi njihovu dogmatsku perspektivu; zapravo i sama 
Providnost, koja u njima djeluje iz razloga njihova božanskoga porijekla, ima u 
vidu prilike koje izviru iz veoma osebujnih uvjeta našeg vremena;?" kao i u svim 


26. Činjenica da se u našem dobu sve čita i sve zna ima za posljedicu, u religijskim krugovima, ne da 
strane duhovnosti bivaju prihvaćene bez pitanja, nego da se modificirani i počesto tolerantni stav 
usvaja prema njima — osim u izvjesnim krugovima koji brkaju tradicionalnu ortodoksiju s pravom 
na nabjedu, koje ide na štetu razlogu koji oni nastoje braniti. Odbaciti islam je jedna stvar, a tvrditi 
da on isključuje žene iz Raja, ili da muslimani nemaju vrline, jest nešto posve drugo. 

drugim razdobljima, religija brine, u ovom ili onom obliku, o određenim izni- 
mnim situacijama. 


Religije imaju u vidu, s različitih stajališta, Božansko Počelo i vječni život; ali 
one ne mogu imati u vidu, kao što ezoterizmi mogu, religijski fenomen kao takavi 
prirodu uglova posmatranja. Bilo bi besmisleno očekivati od religija takvo što, i to 
iz dva razloga: najprije, zbog očiglednog razloga da se, po definiciji, svaka religija 
mora predstaviti kao jedina moguća; njeno stajalište je u funkciji Istine i ono, pre- 
ma tome, mora isključiti svaku opasnost relativizma; i potom, zbog toga što religi- 
je, u njihovom unutarnjem i suštinskom sadržaju, koji upravo nadilazi relativnost 
formulacije ili simbolizma, posve ispunjavaju obećanje koje se podrazumijeva po 
odlici potpunosti njihovih zahtijeva — posve, to jest, uzimajući u obzir ono što 
mogu iziskivati najdublje mogućnosti čovjekove. 


Kur'ansko poricanje križa oznamenjuje odbacivanje historijskog otkupljenja 
kao uvjeta sine gua non spasenja; s obzirom na to da za kršćane križ nema znače- 
nja osim kroz ovo jedinstveno, isključivo, i historijsko otkupljenje. U okrilju kr- 
šćanstva, ideja da je otkupljenje a priori bezvremeni rad počelnog, ne-ljudskog i 
ne-historijskog Logosa, i da ono može i mora biti obznanjeno na različite načine, 
u različitim vremenima i mjestima, i da historijski Krist očituje ovaj Logos u odre- 
đenom bogomdanom svijetu, bez da je moguće ili nužno omeđiti ovaj svijet na 
neki tačan način, jeste ideja koja je ezoterijska u odnosu na kršćanske dogmatike, 
i bilo bi besmisleno zahtijevati je od teologije. 


Posve očigledno, ezoterijska znanost o relativnosti religijskih oblika pripada 
daleko više poretku mogućnog negoli mu pripada temeljno učenje svakog od ovih 
oblika, da ne govorimo o njihovoj suštini koja, kao što smo upravo rekli, koincidi- 
ra sa samim počelom ezoterizma. 


Mogli bismo reći, pojednostavljujući stvari, da egzoterizam postavlja oblik — credo 

- iznad suštine - Univerzalne Istine — i da ne prihvata posljednju, osim kao funk- 
ciju pređašnjeg; oblik, po svome božanskom porijeklu, ovdje je kriterij suštine. Baš. 
naprotiv, ezoterizam postavlja suštinu iznad oblika i ne prihvata posljednji, osim kao 
funkciju pređašnje; za njega, u skladu s istinskom hijerarhijom vrijednosti, suština 
je krijeterij oblika; jedna i univerzalna Istina nadzire različite religijske oblike Isti-. 
ne. Ukoliko je ovaj suodnos izokrenut u egzoterizmu, to zasigurno nije posljedica 
subverzije, nego se to javlja zato što je oblik, kao kristalizacija suštine, jamac Istine; 
posljednja se prosuđuje kao nepristupna izvan oblika — ili preciznije: izvan oblika. 

| koji predstavlja apsolutni zahtjev — što i jest ispravno, barem sve dok je obični čovjek 
; posrijedi, u suprotnom, fenomen dogmatske objave bio bi neobjašnjiv. 


Ono što odlikuje ezoterizam u mjeri njegove same apsolutnosti jeste činjenica 
da u dodiru s dogmatskim sistemom on univerzalizira simbol ili religijski kon- 
: cept, s jedne strane, i da ga pounutarnjuje, s druge; pojedinačno ili ograničeno je 
prepoznato kao očitovanje počelnog i transcendentnog, i ono se, zauzvrat, objav- 
ljuje kao imanentno. Kršćanstvo univerzalizira pojam "Izraela" dok interiorizira 
' božanski Zakon; ono zamjenjuje obrezivanje tijela fobrezivanjem" srca — od Crkve 
"Odabrani Narod" koji obuhvata ljude svakovrsnog porijekla — a vanjske propise 
_ vrlinama, što sveukupno ima u vidu, ne podlaganje Zakonu, nego ljubav prema 
- Bogu i, u krajnjem razmatranju, mističko ujedinjenje. Ova počela i ova premješta- 
nja teško da su mogla biti nepoznata essenima, a vjerovatno i drugim židovskim 
uvedenicima, ali originalnost kršćanstva upravo se ogleda u tome što je od njih 
načinilo religiju i za njih žrtvovalo mojsijevski formalizam. 

Prema počelu na koje smo već ukazivali, apsolutni ezoterizam u kršćanstvu ne 
može pripadati ničemu drugom osim kristovskoj poruci kao takvoj; on je neizravna, 
a ne izravna, poruka, ali njegovo porijeklo je isključivo kristovsko, unatoč izvjesnim 
doktrinarnim zbližavanjima, čiju smo mogućnost ili prigodnost već istaknuli. Mi- 
sao vodilja kršćanstva jest da je "Bog postao čovjek, kako bi čovjek mogao postati 
Bog": ovo znači, u vedantinskom jeziku — pošto je naša odnosna tačka Šankara — da 
je 'Atma postala MajA, kako bi MAjG mogla postati Atma."? Ujedinjenje s Kristom 
podrazumijeva istovjetnost s njim;?" a na ovo bismo dodali da ujedinjenje s Djevicom 
podrazumijeva poistovjećivanje s aspektom slatkoće i beskrajnosti Logosa, pošto je 
šakti Apsoluta Beskrajnost; sve kakvoće i prerogativi Marijini mogu biti svedeni na 
miomirise Božanske Beskrajnosti. Marija je jedna dimenzija Isusa, dimenzija koju 
je on izrazio kada je rekao: "Breme je moje slatko, a moj jaram je lagan"; posebno je 
poželjno okrenuti se ka ovoj dimenziji kako bi se dosegnula potpunost. U sebi samoj, 
Djevica također uosobljuje bezobličnu mudrost, blagodareći činjenici da je ona Žena 
"zaodjenuta u sunce" i majka Objave: ona je Mudrost u svome obziru obasjavanja, i, 
dakle, Ljepote i Milosti.?? 


27. U jeziku budizma: Nirvana je postala Samsara, da bi Samsara mogla postati Nirvana. Nirvana 
koja je Samsara jeste Buddha; za zen-budiste, ujedinjenje s Budom događa se u imanentnoj 
Praznini; za amida-budiste, ono se odvija u milostivom Imenu Bude. 


28. Obred pričesti je najočiglednije ukazanje na ovo. Na ovaj obred koji se izvršava pasivno — iako 
pobožno — mora se dodati djelatna nadopuna usporedne prirode, naime kvazisakramentalno ili 
euharistijsko prizivanje Imena Isusovog, koje ima porijeklo u samim korijenima kršćanstva. 


29. Pošto Isus nije imao ljudskoga oca, njegovo tijelo i krv došli su od Marije, što je također tačno u 
pogledu euharistijskih hostija i objavljuje jedan novi obzir kvaliteta "Su-Otkupiteljice". 


33 


Dok u ne-dualističkoj šankaranskoj vedanti, upravo temeljni Intelekt — ima- 
nentna Božanska Svjesnost — predstavlja ono kroz što se odvija reintegriranje u 
Sepstvo, u kršćanstvu ovaj spasujući Intelekt je objektiviziran i uosobljen u Kristu, 
i potom u Djevici;?"? u hinduizmu ova uloga pada, sukladno različitim gledištima 
koja se ponekad uparuju, ili na velikoga avatara ili na njegovu šakti, ili pak na 
gurua. Funkcija historijskog Krista je da pobudi i postvari unutarnjeg Krista; po- 
put Logosa, kojeg Isus očituje ljudski i historijski, unutarnji Krist ili Srce-Intelekt 
je univerzalan i nadosoban.?! To je "istinski čovjek i istinski Bog", i za posljedicu, 
usporedno govoreći, Mdjd i Atma, Samsara i Nirvana: igra zakrivanja i raskrivanja 
i nepromjenjiva Stvarnost; kozmička drama i Božanski Mir. 


Temeljna zabluda je pobrkati džnanija s racionalistom, iako je racionalizam, Za- 
pravo, zastranjenje intelektivne perspektive; jer džnani, ili, hajdemo reći, neko ko 
je po svojoj prirodi intelektivan, niti želi, niti tvrdi, da a prirori zna korijen stvari; 
on zapaža da vidi to što vidi, odnosno da zna ono što mu njegovo "prirodno nat- 
prirodno" razdjeljenje objavljuje, bilo da on to želi ili ne želi, i on se stoga zatiče u 
situaciji čovjeka koji jedini vidi naš Sunčev sistem iz neke tačke u svemiru i koji je, 
stoga, u stanju znati razloge smjenjivanja godišnjih doba, dana i noći, i prividnog) 
kretanja zvijezda, počevši od Sunca. Općenita dogmatska i formalistička religija 
je ograničena — analoški govoreći — gledištem izvjesne ljudske subjektivnosti; ezo-| 
terizam, naprotiv, dok prihvata ovaj sistem pojavnosti kao simbolizam i na razini 
prateće bhakti, svjestan je relativnosti onoga što bismo protuslovno mogli nazvati 
"metafizičkim pojavnostima". Racionalist, koji sebi pririče pravo na intelekciju, 
kojoj bi bez problema mogao zamijetiti počelo, ali koju ustvari ne posjeduje, i koji 
brka razum sa Intelektom, ozbiljuje zastranjenje usporedivo s lažnim inspiracio- 
nalizmom heretičkih sekti; ali, budući da je "pokvarenost najboljih najgora", raci- 
onalizam je daleko štetniji nego lažni misticizam, koji barem ne dolazi u iskušenje 
da poriče Boga i budući svijet. Na ovom mjestu, imamo priliku podsjetiti na ono 
što smo već govorili u drugim prilikama, da postoje dva izvora sigurnosti, jedan 


30 Prema blagoslovljenom P. Kolbeu, "Bezgrješno Začeće je jedno od Imena Svetoga Duha" i "moglo! 
bi se reći da je uzimanjem Marije za suprugu, Sveti Duh na neki način postao utjelovljen u njoj"; 
ona je "ujedinjena sa Svetim Duhom do te mjere da je za nju moguće da se predstavi u njegovo! 
Ime"; i na kraju "Bezgrješna uosobljuje Milost Boga" 


31 Sv. Justin Mučenik napominje u svojoj Prvoj Apologiji, da je Krist "prvorođeni u Boga" i "Logosj 
u kojem sudjeluje cijela ljudska rasa", i zaključuje: "Oni koji su živjeli u skladu s Logosom (= 
Intelekt), koji je u svim ljudima, jesu kršćani - pa makar ih zvali i nevjernima — kao što su Sokrat, 
Heraklit i drugi Grci... Oni koji su živjeli prema Logosu i oni koji i danas žive tako jesu kršćani, 
bez straha i bez brige" 

: vanjski i drugi unutarnji, Objava i Intelekcija; sentimentalizam spremno zaposje- 
da mjesto prvoga, a racionalizam drugoga. Zapravo, Intelekcija se mora upariti s 
Objavom, baš kao što se i Objava mora prosvijetliti Intelekcijom.?? 


Međutim, pogrešno je reći, kao što to čine fideisti, koji prigodno usvajaju sen- 
zacionalistički stav, da razum prima svoje sadržaje samo iz dva izvora, naime izva- 
na i odozgo; nesrazmjernost ove sheme, dovoljno pokazuje njene nedostatnosti. U 
stvarnosti, razum može primati svoje sadržaje i izvana i iznutra, i odozdo i odoz- 
go: izvana, on ih prima ili kroz čula ili kroz Objavu; iznutra, prima ih ili kroz dušu 
ili kroz Intelekciju. To znači da se više i niže, ili natprirodno i prirodno, prepliću 
i iznutra i izvana; ovi raznoliki činitelji su, štaviše, u mogućnosti da budu prisaje- 
dinjavani snagom metafizičke providnosti stvari i u skladu s platoničkim počelom 
"prisjećanja". 


Džnana polazi od ideje da je čovjek slobodan u svojoj sudbini; za one koje žele biti 
spašeni postoje tajanstva i inicijacije; većina profanog svijeta ide svojim putem. 
Bhakti, od kada je postala religija, oprečno tome, ima tu karakteristiku da nastoji 
natjerati ljude da budu spašeni, što ima prednost da preobražava izvjesne naravi, 
i nepogodnost da proizvodi uskost duha i fanatizam, u odgovarajućem, a ne ne- 
ispravnom, smislu ovih naziva. 


Na ovom mjestu moramo objasniti dva paradoksa, jedan zanatlijskih inici- 
jacija i drugi cara. Zanatlijske inicijacije pripadaju džnani, ali su postale svedene 
na kozmologiju i alhemiju, i, kao što smo maločas istaknuli: u njima je središnje 
pitanje vraćanja čovjeka praizvornom uzoru, ne putem sentimentalnog heroizma, 
nego temeljeći se čisto na prirodi stvari i uspomoć simbolizma zanata;? čini se 
prilično mogućim da je, u slučaju masonerije, ova perspektiva prepustila polje dje- 
lovanja humanističkom univerzalizmu, koji je tek puka karikatura intelektivne 
tačke gledišta; daleki razlog ovome bila je renesansa, a bliski prosvjetiteljstvo. Što 
se tiče slučaja cara, stvar je protuslovna utoliko što funkcija ovog monarha, s jedne 
strane, podrazumijeva svijet, a ne religiju, dok, s druge, produžava ulogu pontifex 
maximusa rimske religije, koja je bila džnanička po tipu, kroz svoje arijevsko po- 


32. Upravo na intelekciju, i a fortiori na imanentni Logos, odnosi se Sokratov daimonion, baš kao i 
delfijska maksima: "Spoznaj sebe: 


33 Bez sumnje, dopustivo je reći, grosso modo, da esnafska inicijacija predstavlja jedan "racionalni" 
i fizvršni" put, ali na skromnoj razini i na djelovit način, dok je religijski egzoterizam jednak 
"emocionalnom" i "pokajničkom" putu, ali na razini koja je, ljudski govoreći, izdignuta. 

rijeklo, i usprkos degeneraciji u svom generalnom obliku koji je bio zastupljen u 
mnoštvu; upravo ovaj pontifikalni, i takoreći "gnostički" kvalitet, ili ova izravna 
investitura s Neba — koje su Dante i drugi gibelini, čini se, bili itekako svjesni 
— objašnjava s kojim je pravom, i ne susrećući nikakva protivljenja, Konstantin 
mogao sazvati Nicejski koncil; ovaj isti kvalitet, ma kako mogao biti zamagljen u 
stvarnosti, objašnjava tolerantnost i realizam careva u pogledu na ne-kršćanske 
manjine — koje su katkad oni morali štititi od svećenstva — i kojem je najočigledniji 
primjer razumijevanje između kršćana i muslimana kakvo je vladalo na Siciliji 
pod carom Frederikom II. 


Razlika između egzoterijskih i ezoterijskih gledišta jasno se pomalja kada se upore- 
de njima odgovarajući moralni stavovi: na strani egzoterizma, vrline redovno daju 
prolaz predrasudama koje su, kroz pretjerano pregnuće, oprečne stvarnosti, i, sljed- 
no tome, inteligenciji; na strani čistoga ezoterizma — ili ezoterizma koji je potpuno 
vjeran svojoj naravi — "nema prava uzvišenijeg od prava istine", kako to hinduistička 
maksima ističe, i svako dobro mora ishoditi iz prirode stvari, a ne iz naših osjećanja, 
utoliko što potonji ovo gube iz vida. Sa ezoterijskog ili sapijencijalnog gledišta, po-: 
niznost, naprimjer, nije želja da se bude ponizan ili samosugestija poniznosti, koju 
u stvarnosti neko ne posjeduje, nego svjesnost poniznosti koja je, na prvom mjestu, 
ontološka, a zatim osobna — jer svaki pojedinac ima ograničenja, ako ne defekte -| 
a ova objektivna i bezinteresna svjesnost sasijeca ambiciju i taštinu u korijenu. To 
znači da ezoterizam ili sapijencija djeluje, ne sredstvima sentimentalne tendencije, 
odgovorne za nerazmrsive komplikacije, nego sredstvima razdjeljenja, i stoga neo- 
visno o svakom izobličujućem i čak prikrivenom individualizmu; protuslovnost eg- 
zoterizma — zapravo, nezaobilazna na vlastitoj razini — jeste individualistička težnja 
za nadilaženjem individualne ponositosti; a to je jednako nastojanju da se ostvari 
objektivnost sredstvima subjektivnosti. Isto tako, sentimentalno ponizan čovjek, 
ponizan kroz nastojanje, mora bježati od situacija u kojima ga hvale, koje su za njega 
iskušenja zapadanja u ponos, dok čovjek koji je duboko svjestan prirode stvari, nema 
od čega bježati, jer ga zablude ne mogu zavesti. 


Međutim, ovo razdvajanje dviju konkretnih perspektiva — jer mi ovdje nismo 
zaokupljeni filozofijom — ostalo bi nesumnjivo preveć shematično, ako ne bismo 
dodali da čovjek uvijek ostaje biti čovječan, što će reći da su i najobjektivniji sta- 
vovi zakonito popraćeni subjektivnim elementom, u mjeri u kojoj ovaj element! 
ne podriva objektivnost; i da su, obratno, najsubjektivniji stavovi nužno hranjeni 
objektivnim elementom, pošto je poniznost po sebi ovisna o istini. Također, nužno 
je imati u vidu i uparivanja dviju rečenih perspektiva, jer se može dogoditi da su-| 

bjektivizam bude prozračen elementom objektivnosti i da, naprotiv, objektivizam 
bude otežan elementom subjektivnosti; kineski jin-jang, pored svojih drugih zna- 
čenja, također je simbol čovjeka, ili, drugim riječima, složenosti duše. 


Ono što smo upravo rekli o poniznosti jednako se primjenjuje na milosrđe, 
kao i druge vrline, koje su, na izvjestan način, sve sadržane u poniznosti. Činje- 
nica da je pretjeranost dobra zlo, podrazumijeva, ne vrline kao takve, nego naš 
trud načinjen prema njima, jer ovaj trud može biti krivo nadahnut; pretjeranosti 
u unutarnjim vrlinama ne može biti, baš kao što ne može biti ni pretjeranosti u 
objektivnosti, i, dakle, u istini. 


Jedan od oblika ezoterijske dimenzije jeste i ono što se naziva kvijetizmom, kojeg 
ovdje želimo opisati u nekoliko riječi. Za većinu ljudi javlja se asocijacija ideja iz- 
među kvijetizma i oduhovljene seksualnosti, u smislu da vjeruju da obje ove po- 
zicije mogu biti svedene na iskušenja "ugodnosti"; kao da je ugodnost istoznačna 
s lažnim, a neugodnost s istinom, i kao da istinski kvijetizam i oduhovljena sek- 
sualnost ne nose aspekte koji su, ako već nisu pokajnički, barem zahtijevni i oz- 
biljni. U stvarnosti, kvijetizam je zasnovan na idejama egzistencijalne supstance i 
božanske imanencije i na doživljaju Prisustva Božijeg: on se sastoji od "odmaranja 
u vlastitom bitku", ili, drugim riječima, u Božanskome Miru; ovaj stav suštinski 
zahtijeva, najprije dostatno razumijevanje tajanstava, a potom djelatni i izvršni 
stav, stalno ponavljajuću molitvu, ili fmolitvu srca", koja podrazumijeva duboku 
askezu, ako nije ograničena na posve profanu i prolaznu improvizaciju, koja je 
više štetna negoli korisna. Bilo kako bilo, činjenica da je postojao i sentimentalni 
kvijetizam, nesvjestan strogih i djelatnih obzira svete umirenosti, ne opravdava 
anatemizaciju kvijetizma, baš kao što ni sektaški i unutarnje heretički gnosticizam 
ne opravdava odbijanje istinske gnoze; baš kao što raskalašenost ne opravdava ocr- 
njivanje tantrizma. F 

Pored prigovora za "ugodnost" postoji i prigovor za fnemoralnost"; duhovnost 
koja izvodi korist iz seksualnog elementa čini se već unaprijed obeščašćenom svo- 
jom prividnom potragom za "užitkom", kao da užitak lišava simbol njegove vri- 
jednosti i kao da iskustvo čula nije ništa više nego nadoknađeno pratećim kontem- 
plativnim i interiorizirajućim iskustvom; i konačno, kao da je bol kriterij duhovne 
vrijednosti. Kvijetizam je optužen za nemoral blagodareći i činjenici da zamišlja 
stanje u kojem se čovjek nalazi iznad grijeha, što je ideja koja ukazuje na svetost -- 
očito neshvaćenu — prema kojoj su djela čovjekova zlatna, zato što je i njegova sup- 
stanca zlatna i zato što je zlatno sve čega se on dotakne; ovo očigledno isključuje 

djela koja su u sebi loša, bilo u odnosu na Boga bilo u odnosu na bližnjega. Ustvari, 
kvijetizam je počesto bio asketičan, ali po svojoj naravi on prihvata, bez zadrške, 
duhovnu integraciju seksualnosti, utoliko što je, takoreći, egzistencijalno u skladu 
s ljepotom, pa tako i s ljubavlju, ili, preciznije, s kontemplativnim i mirodavnim 
aspektom ljubavi. Ali ova je ljubav također i smrt (amor = mors), jer, u suprotnom, 
ne bi bila duhovna: "ja sam crna, ali lijepa."?? 


Čovjek gnoze je uvijek svjestan — barem u svojoj predodređenosti i namjeri — onto- 
loških korijena stvari: za njega akcident nije samo ovo ili ono, on je iznad svega ura- 
znoličena i neiscrpna obznana Supstance; intuicija koja, u mjeri u kojoj je konkretna; 
i življena, zahtijeva i predupređuje ne samo razdjeljenje i kontemplativnost nego i ple-! 
menitost karaktera, pošto znanje Svega uključuje cijeloga čovjeka. Ova plemenitost je, 
nadalje, uvelike sadržana u samoj kontemplativnosti, pošto je čovjek voljan kontem-, 
plirati samo onda kada je već svoj na izvjestan način i do izvjesnog stupnja. | 


Akcident je mogućni subjekt i objekt; on je mogućnost, jer jedino je Supstan- 
ca nužni Bitak. Akcident je svijet koji nas ukružuje i život koji nas uključuje; on 
je aspekt — ili faza — objekta posmatranja, i motrište — ili prisutnost — subjekta; 
on je naše naslijeđe, naš karakter, naše sklonosti, naše sposobnosti, naša sudbina; 
činjenica je da se rađamo u određenom obliku, na određenom mjestu i u određe- 
nom trenutku, i da prebrođujemo izvjesne osjećaje, utjecaje i iskustva. Sve ovo je 
akcident, i sve ovo je ništa; jer akcident nije nužni Bitak; akcidenti su ograničeni, 
s jedne strane, i prolazni, s druge. A sadržaj svega ovoga, u krajnjem razmatranju, 


34. "Ko ženu, vino i pjesmu u životu nije volio, taj je život svoj ko budala provodio:' (Wer liebt nici 
Wein, Weib tind Gesang, der bleibt ein Narr sein Lebenlang.) Ova stara njemačka izreka mogla bi 
itekako imati ezoterijsko porijeklo koje bi je povezalo s usporednim izrazima, kakvi se mogu naći 
kod Omera Hajama i drugih. "Vino" je ustvari "ljubav", prema najrazličitijim tradicijama: s jedne. 
strane, to je ezoterijska doktrina, utoliko što je oslobađajuča i esencijalizirajuća, iako je dvoznačn 
i opasna, i, s druge strane, to je kontemplativna opijenost, bilo prolazna (ha!), bilo trajna (magam) 
žena" je ljepota, ili privlačeća i oslobođujuća vizija Boga u oblicima koji očituju Njega ili Njego 
obasjavajuću Dobrotu; "vječna ženstvenost" također predstavlja ovu Dobrotu u sebi, utoliko št 
ona oprašta, dočekuje i ujedinjuje, oslobađajući nas od oblikovnih i drugih otvrdnuća; "pjesma 
je suštastvena molitva srca, "zahvala" koja čini da se srce "otapa" i obnavlja u Suštastvu. Veoma j 
nevjerovatno — usput budi rečeno — ne da je Luter izrekao ove riječi, kao što se vjerovalo, nego da 
je on njihov autor, jer one također postoje u italijanskom obliku, čije je porijeklo, jednako tako, 
prividno nepoznato (Chi non ama il vina, la donna ed il canto, un pazzo egli sard e mai un santo); 
ovome obliku, ezoterijska nakana je, zapravo, ojačana ukazivanjem na "svetost": nikad neće posta 
svetac — prema ezoterizmu — onaj koji nije upoznao ove tri stvari (vino, donna i canto). Nali 
tome, Omar ibn Al-Farid u svojoj Khamrijah zbori: "Nije živio na dunjaluku onaj koji je živio b 
pijanosti, i nije imao inteligencije onaj koji nije umro od svoje pijanosti"; čovjek "bez inteligencije) 
jeste upravo "budala" (Narr ili pazzo), to će reći, profani ili svjetovni čovjek. 

: 

' jest Sreća; upravo je to ono što nas privlači kroz hiljade odjekivanja i kroz hiljade 

" zakrivanja; to je ono za čim tragamo u svim našim željama, a da ga i ne poznajemo. 

| U tištećim i raspršujućim akcidđentima mi nismo istinski svoji; mi smo takvi samo 
u sakramentalnim i oslobađajućim produljenima Supstance, jer istinski bitak sva- 
koga bića je, u krajnjem razmatranju, Sepstvo.?? 


Ako uspoređujemo Božansku Supstancu s vodom, akcidenti bi se mogli uspo- 
rediti s valovima, kapima, snijegom, ili ledom; fenomenima svijeta ili fenomenima 
duše. Supstanca je čista Moć, čisti Duh, čista Sreća; akcidenti prepisuju ove dimen- 
zije na ograničavajući ili pak lišavajući način; s jedne strane, akcident "nije", dok, 
s druge strane, on "nije drugo" do Supstanca. Ezoterijski govoreći, postoje samo 
dva suodnosa koji se mogu uzeti u razmatranje, to je suodnos transcendentnosti i 
suodnos imanentnosti. Prema prvom, zbiljnost Supstance poništava zbiljnost ak- 
cidenata; prema drugom, kvaliteti akcidenata — počinjući s njihovom zbiljnošću 
- ne mogu biti ništa drugo nego kvaliteti Supstance. Egzoterijski govoreći, prvo 
gledište je besmisleno, pošto stvari postoje; dok je drugo neznabožno, ono je pan- 
teizam, pošto stvari ne mogu biti Bog. Da stvari s jedne strane postoje, a da s druge 
nisu Bog, u cjelosti je uzeto u razmatranje u ezoterizmu, ali ovim dvama uvodnim 
promatranjima, ezoterizam dodaje dimenziju dubine, koja poriče njihovu površnu 
i, takorekuć, dvodimenzionalnu isključivost. Dok je egzoterizam zatvoren u svijet 
akcidenata i dok spremno odatle za sebe izvodi slavu kada nastoji prikazati svoj 
osjećaj za stvarnost vis-d-vis onoga što mu se nadaje kao sjenka, ezoterizam je 
svjestan providnosti stvari i ispodpočivajuće Supstance, čija su očitovanja Objava, 
Čovjek-Logos, doktrinarni i sakramentalni Simbol, i također, u ljudskome mikro- 
kozmosu, Intelekcija, Srce-Intelekt, i življeni Simbol. fOčitovati" znači "biti"; Ime 
i Imenovani tajanstveno su istovjetni. Svetac i, a fortiori, Čovjek-Logos su, s jedne 
strane, Očitovanja Supstance u slučajnosti, i, s druge, Obnavljanja slučajnosti u 
Supstanci.?" 


35. Egzoterijski, moglo bi se reći da smo u grijehu nevjerni prema sebi, što je tačno, ali nedostatno; 
mi smo nevjerni također u ovim spiljama od snova koje nas zavode i utamničuju, i koje za većinu 
ljudi tvore "stvarni život"; upravo su ove spilje to što hrani tu tržnicu otrova koja je svjetovnjačka 
"kultura". Zemaljski san je neizravni grijeh: bez sumnje, on ne isključuje praktikovanje religije, 
ali on ipak ocrnjuje ljubav prema Bogu; osim kada je takve prirode da bi se privremeno mogao 
vezati za ovu ljubav, zahvaljujući uspravnim otvaranjima koja prenose miris koji je već nebeski i 
koji je poziv da se izdignemo iznad sebe samih. 


36. U islamu, ovo Očitovanje i ovo Obnavljanje su, svako za sebe, redoslijedno predstavljeni u "Noći 
Sudbine" (Laylat al-Oadr) i u "Noći uspinjanja" (Laylat al-Mi'radž). 

TAJANSTVO 
POKROVA 


OKROV, SAM PO sebi, priziva u sjećanje ideju tajanstva (misterium), jer od 

pogleda sakriva nešto što je ili previše sveto ili previše prisno; ali on jednako 

tako obuhvaća tajanstvo i u svojoj samoj prirodi kada postaje simbolom uni- 

verzalnog pokrivanja. Kozmički i metakozmički pokrov je tajanstvo, jer svoj 
korijen pruža u dubine Božanske Prirode. Prema vedantincima, Mdju je nemogu- 
će objasniti, iako se njena prisutnost ne može ne priznati; MAjA je, kao i Atma, bez 
početka i kraja. 


Hinduistička koncepcija "Privida", MAjA, podudara se, zapravo, sa islamskim 
simbolizmom "Pokrova", Hidžab: univerzalna Prividnost je moć koja, s jedne 
strane, zaklanja, a, s druge, objavljuje; to je pokrov pred Licem Allahovim", ili 
prema umnažajućem produljenju simbolizma, niz od šezdeset i šest hiljada po- 
krova od svjetla i tmine, koji kroz milost ili srdžbu, skrivaju blještavo isijavanje 
Božanstvenosti.?? 


Pokrov je tajanstvo, jer Relativno jest. Apsolut — ili Neuvjetovano -tajanstven 
je kroz svoju jasnu očiglednost; dok je Relativno — ili Uvjetovano — takvo zahvalju- 
jući nepojmljivosti. Ako je nemoguće razumjeti Apsolut, to je zato što je Njegova 
svjetlosnost zasljepljujuća; naprotiv, ako je nemoguće razumjeti Relativnost, to je 
onda zato što Njena maglovitost ne pruža znake poređenja. To je barem tako kada 
promatramo Relativnost u njenoj prividnoj svojevoljnosti, jer ona postaje pojmljji- 


37 U sufijskoj terminologiji, koja se izvodi iz Kur'ana, božanska Suština (Dhat) naziva se "Lice" 
(Wadžh), što se na prvi pogled doima protuslovnim, ali što, kroz simbolizam pokrivanja, postaje 
shvatljivo. 

38. Omer Hajjam kaže: "Ni ja ni ti ne razriješismo tajnu ovog svijeta. I ja i ti voljeli bismo znati šta 


(PRECI 


ovaj pokrov skriva; ali pokrov kad padne, nema više ni 'ti' ni 'ja" 

va u mjeri u kojoj je prijenosnik Apsolutnog, ili u mjeri u kojoj se pojavljuje kao 
isijavanje Apsolutnog. Da prenosi Apsolut, dok Ga zakriva, to je razlog postojanja 
Relativnosti. 


Čovjek, dakle, može nastojati da prozre tajanstvo Relativnosti jedino polaze- 
ći sa stajališta Apsolutnosti, ili u odnosu na Apsolutnost, a to nas primorava - ili 
to nam dopušta — da potražimo korijen Relativnosti u samoj Apsolutnosti: taj 
korijen nije ništa drugo nego Beskrajnost, koja je neodvojiva od Stvarnoga, koje 
je, budući da je apsolutno, nužno i beskrajno. Ova Beskrajnost podrazumijeva 
Isijavanje, jer Dobro nastoji da se obznanjuje, kako je to uvidio sv. Augustin; 


Beskrajnost Stvarnoga nije ništa drugo do Njegova snaga Ljubavi. A tajanstvo | 
Isijavanja objašnjava sve: isijavanjem, Stvarno se projicira, na neki način, "izvan | 


samoga Sebe", i razdvajajući se od samoga Sebe, Ono postaje Relativnost u samoj 
mjeri ove razdvojenosti. Tačno je da je ovo "izvan" nužno postavljeno u Stvar- 
nom kao takvom, ali ono, ipak, postoji kao izvanjskost i na simboličan način, 
što će reći da je ono "mišljeno" Beskrajnim zbog Njegove sklonosti ka Isijavanju, 
dakle ka širenju u praznini koja u stvarnosti i ne postoji. Ova praznina nema 
stvarnost, osim kroz Zrake koje se u nju prostiru; Relativnost nije stvarna, osim 
kroz svoje sadržaje koji, u sebi samima, suštinski pripadaju Apsolutnome. Tako 
da prostor nema postojanje bez onoga što u sebi sadržava; prazan prostor više ne 
bi bio prostor, to bi bilo ništavilo. 


Dakle, počelni prvolik Pokrova je božanska dimenzija Beskrajnosti, koja isi- 
java, takoreći, iz Neuvjetovanog, dok strogo zadržava svoj unutarnji kvaliltet; u 
Apsolutnome, Šiva i Šakti su istovjetni. Razdvajajuća i razigrana MAjA, koja stvara 
privid, ne povire na neobjašnjiv način iz ništavila, ona potječe iz same prirode 


Atme; budući da Dobro, prema definiciji, posjeduje sklonost da Se "obznanjuje", 


"Vrhovno Dobro" ne može a da ne isijava za Sebe i u Svome Suštastvu, a zatim -— i 
za posljedicu toga — iz Sebe i izvan Sebe; budući da je Istina, "Bog je Ljubav." 


To će reći da se u Bogu nalazi prvi Pokrov, čisto počelna i suštinska sklonost 
ka obznanjivanju i, dakle, ka mogućnosti, sklonost koja ostaje strogo unutar Bo- 
žanskoga Suštastva. Drugi Pokrov je, takoreći, izvanjska posljedica prvoga: to 
je ontološko Počelo, stvoriteljni Bitak koji začinje Ideje ili Mogućnosti stvari. 
Bitak potiče drugi Pokrov, stvoriteljni Logos koji proizvodi Univerzum, koji je 
jednako tako, i u izvjesnoj mjeri a fortiori, Pokrov koji i prikriva i prenosi blaga 
Vrhovnoga Dobra. 

Apsolut, Beskraj, Savršenstvo; ovaj treći naziv označava posljedicu Isijavanja izvr- 
šenog po Beskraju snagom Apsoluta, ili, radije: po Beskrajnosti koja nužno pripada 
Apsolutnom. Prva Hipostaza koja se pomalja u Relativnosti, Bitak, osobno i stva- 
rajuće Počelo, predstavlja prvo Savršenstvo, u smislu da je Sve-Savršeno; Savršen- 
stvo je suštinski satkano od Apsolutnosti i, shodno tome, od Beskrajnosti, ali na 
relativan i stoga raznolik način; a otuda dolazi i izobilnost Božanskih Kakvoća. 


U Bitku — Išvara vedantinaca — Apsolut uzrokuje određujući ili, takoreći, muš- 
ki i očinski pol Bitka, Puruša, dok se Beskraj odražava u primateljskom i produk- 
tivnom, i, takoreći, majčinskom polu Bitka, Prakriti. Nova Hipostaza, koja ishodi 
iz ovih, smještena u samom vrhu ili u samom središtu Egzistencije, i, dakle, na 
strani Bitka i u stvorenosti, jeste Univerzalni Intelekt, Buddhi; a ovo je "Duh", koji, 
iako već stvoren, još nije ništa manje božanski; to je djelotvorno produljenje stva- 
rajuće i prosvjetljujuće Inteligencije Boga, u samoj stvorenosti."? 


Savršenstvo ostvaruje sljedeću protuslovnost: uparivanje Apsoluta, koji je be- 
skrajan, s Relativnošću, odnosno s izvjesnim stupnjem ili oblikom ograničenosti; 
ali, to je upravo ono ograničenje koje izvjesnoj mogućnosti apsolutnosti ili be- 
skrajnosti dozvoljava da bude opažena, a'to pokazuje da Relativnost, dok s jedne 
strane skriva ograničavanjem, s druge raskriva jasnim ukazivanjem. 


Izvan-Bitak je Apsolutno ili Neuvjetovano, koje je, po određenju, beskrajno i stoga 
neograničeno; ali, moglo bi se, također, reći da je Izvan-Bitak Beskraj koji je po 
određenju apsolutan; u prvom slučaju, naglasak je postavljen na simbolizmu muš- 
kosti; u drugom slučaju, na ženstvenosti; Vrhovno Božanstvo je ili Otac ili Majka. 


N 


39. Specifično teološka misao, koja je veoma nezgrapna za razumijevanje simultanosti nestvorenog 
i stvorenog, obavija je u "najveće tajanstvo"; to je sjecište između transcendentnog i 
nepromjenljivog Svetog Duha i imanentnog i djelujućeg Svetog Duha, i također, ali s druge tačke 
gledišta, između Svetoga Duha i čiste duše Djevice. Kur'an kazuje za "Duh" (Ruh): FI pitat će te 
o Duhu. Kaži im: Duh pripada naredbi (amr) moga Gospodara. I vi o ovome imate tek malo 
(božanskoga) Znanja. I da Mi (Allah) hoćemo, mi zasigurno možemo oduzeti od tebe ono što 
smo ti objavili.." (Sura Noćno Putovanje, 85 i 86). "Naredba" (amr) naznačava izravnu emanaciju; 
nadalje, svrha cijelog ovog odlomka jeste da ovije tajanstvom pitanje "Duha" i da ga sačuva od sve 
profane, i potencijalno profanirajuće, radoznalosti. U egzoterizmu istinito je samo ono što potiče 
pobožnost, a ne ono što prijeti da je uznemiri. 


40. Dobroznani primjer božanske Ženstvenosti jeste i egipatska Izis, koju mi ovdje spominjemo zbog 
njene vezanosti za Pokrov (tj. Veo). Izis je Maja, ne kao opreka, nego kao aspekti funkcija Atma/na, 

Koncepcije Apsoluta ili Beskraja, dakle, u sebi samima ne ukazuju na polarnost, 
osim ukoliko se ne postavljaju jedna uz drugu, što već odgovara relativnoj tački 
gledišta. S jedne strane, kao što smo upravo rekli, Apsolut je Beskraj, i obratno; s 
druge strane, Apsolut ukazuje na tajanstvo jednosti, isključivanja i skupljanja, dok 
Beskraj ukazuje na tajanstvo potpunosti, uključivanja i širenja. 


Kao što smo maločas spomenuli, Relativnost ishodi iz aspekta Neograničeno- 
sti Neuvjetovanog i otpočinje uzastopnim pokrivanjima, koja idu sve do granice 
razdvajanja — granice koja se nikada ne doseže jer je privid, ili koja se doseže samo 
simbolički; za naš svijet ova granica je materija, ali moguće je zamisliti i beskrajno 
otvrdnutije granice, i a fortiori one daleko profinjenije. Nema kosmogeneze bez 
teogeneze; potonji termin je metafizički dopustiv, ali on ipak "para uši", pošto se 
doima kao da pripisuje postajanje Hipostazama, dok se u slučaju potonjih može 
govoriti jedino o počelnim nizanjima u pravcu relativnosti. Krajnja tačka teoge- 
neze jeste najrelativnija ili najizvanjskija Hipostaza, naime "Duh Božiji", koji, iako 
već stvoren — budući da zauzima svjetlotvorno središte stvorenosti — jest, ipak, još 
uvijek božanski; ovo je Logos koji predviđa, s jedne strane, ljudsku vrstu kao pri- 
rodnog predstavnika Boga na Zemlji, i, s druge strane, Avatara kao natprirodnog 
predstavnika Boga među ljudima. 


Polarnost "Neuvjetovano-Neograničeno" — u mjeri u kojoj se ovdje javlja po- 
larnost proishodeća, ne iz značenja ovih riječi, već samo iz njihovog usporednog 
postavljanja, koje upravo ograničava njihova značenja — ponavlja se u svakoj struk- 
turi Pokrova, ili Maje, ili Relativnosti, što nas vodi simbolizmu pletenja: prvi naziv 
u ovoj polarnosti postaje "osnova", ili vertikalna i muževna dimenzija, dok njen 
drugi naziv postaje potka, ili horizontalna i ženstvena dimenzija; i svaka od ovih 
dimenzija, na svim razinama, sadržava tri elementa Egzistencijalnosti, Svjesnosti 
i Blaženosti — da se izrazimo u skladu s vedantinskom trojnošću -— ili djelatni ili 
trpni vid, ovisno o tome da li ovi elementi ukazuju na osnovu ili na potku. Na- 
dopunjivost "Neuvjetovano-Neograničeno", koja sadržava ova tri elementa, tako 
proizvodi, na neodrediv i raznobojan način, neizmjerljivu rijeku pojavnosti; uni- 
verzum je, prema tome, pokrov koji, s jedne strane, ospoljava Suštastvo, dok se, s 
druge strane, i sam nalazi u Suštastvu Samom, utoliko što je Beskrajnost. 


U islamskim nazivima, božanska polarnost, koju smo upravo usporedili s 
osnovom i potkom, izražena je slovom alif, koje je vertikalno, i slovom ba, koje je 


i kao Njegova Šakti, ona ne predstavlja toliko moć kozmičkog privida koliko moć inicijatičkog 
lišavanja privida. Povlačeći pokrove, koji su akcidenti i tmine, ona objavljuje svoju Golost, koja 
je Supstanca i Svjetlost; budući da je nepovrediva, ona može oslijepiti ili ubiti, ali, budući da je 
darežljiva, ona obnavlja i oslobađa. 


horizontalno; ovo su prva dva slova arapskog alfabeta, od kojih prvo simbolizira 
određenost i djelatnost, a drugo primateljnost i trpnost.'! Iste funkcije izražene 
su Perom (Oalam) i Pločom (Lawh): u svakom fenomenu i na svakom kozmičkom 
nivou nalazi se "Ideja" koja je utjelovljena u egzistencijalnoj posudi; Pero je stva- 
rajući Logos, dok Ideje, koje ono sadržava ili očituje, ukazuju na "Tintu" (Midad). 
Ovu istu polarnost nalazimo i u ljudskome mikrokozmosu: čovjek je, u isto vrije- 
me, "namjesnik" (khalifah) i "rob" ('abd)", ili intelekt i duša. 


Prema poznatom hadisu, Bog je bio Riznica skrivena, pa je poželio biti znan, i iz 
tog razloga stvorio je svijet. On je bio skriven od čovjeka, još nepostojećega; pa je, sto- 
ga, nepostojanje čovjekovo bilo prvi pokrov; Bog je, dakle, stvorio svijet za ljude da bi 
Ga ljudi mogli spoznavati i da bi mogao projicirati Svoje vlastito Blaženstvo u nepre- 
brojne relativne svjesnosti. To je razlog zašto se kaže da je Bog stvorio svijet iz ljubavi. 


Gdje god je Atma, tu je i Maja, unutarnji Život i Moć izvanjskog razvijanja. U 
islamskim nazivima, i odjelito od koncepta Hidžaba, kaže se da gdje god je Allah, tu 
je i Rahma, beskrajna Dobrota i Milost, i upravo je to ono što izražava temeljna for- 
mula koja uvodi u sure Kur'ana i, u ljudskom životu, u sve napisano i sve poduzeto "S 
Imenom Boga, Svedobroga, osobito Milosnoga." Činjenica da su ova Imena Beskrajne 
Dobrosti dodana Imenu Allah ukazuje na to da se Dobrost nalazi u samoj Suštini 
Boga i da, za razliku od većine drugih božanskih Kvaliteta, Ona nije element koji se 
javlja samo kao posljedica prelamanja na već relativnoj razini svojstava; to znači da 
se Rahma odnosi na Dhat, Suštastvo, a ne na svojstva, Sifat.? Rahma jest Maja, ne u 
odnosu na Relativnost i Privid, nego u odnosu na Beskrajnost, Ljepotu, Darežljivost.'? 


41. Paipak, potka je - predstavljena tkalačkim čunkom — djelatna, što ne poriče žensku trpnost, pošto 
je žena djelatna u rađanju djece, dok muškarac u tom smislu ostaje biti trpan; to je i razlog zašto 
se, u nauku hinduzima, stvarajuća djelatnost pripisuje Univerzalnoj Supstanci, Prakriti, koja, 
zapravo, "proizvodi! bića, dok ih Puruša 'začinje' kao ideje. Ova pojava prevratnosti priskrbljuje 
prikaz taoističkog nauka jin-janga, koji je, u najkraćemu, teorija recipročnog nadoknađenja; 
bez ovog nadoknađenja, dvojnosti bi bile apsolutne i nesvodive, a takvo šta je nemoguće, jer 
Stvarnost je samo jedna. 


42. To je razlog zašto se Poslanik oslovljava i Rasulom, "Poslanikom", i Abdom, "Robom"; posljednji 
je ugasnut pred Bogom, dok Ga pređašnji produljava. 


43. Allah je "bio" dobar i ljubavi pun i "prije" stvaranja, što je izraženo Imenom Rahman "Svedobri"; i 
On je dobar i ljubavi pun "od" stvaranja i prema stvaranju, što je izraženo Imenom Rahim, "Osobito 
Milosni", Prema Kur'anu, Ar-Rahman je istoznačno sa Allah — što pokazuje da Ar-Rahman spada u 
Dhat, a ne u Sifat — i Ar-Rahman je Taj koji stvara čovjeka, uči ga govoru (bajan, sposobnošću da se 
izrazi inteligencijom, i, dakle, da misli) i koji objavljuje Kur'an. Mora se napomenuti da Ime Rahim 
pripada Atributima, a ne Suštini, mada, ipak, produljuje Ime Rahman u stvoreni poredak. 


44. Drugim riječima, ona je radije Šakti nego Maja; što ima reći da MAj4, utoliko što je inherentna 
Atmi, nema dvoznačnosti, i da je ona stoga najpriličnije Šakti, Moć božanskoga Života i 
kozmičkog Očitovanja. 

U vedanti, Atma je zaogrnuta u tri velika pokrova (ili "ovojnice", koše), što uspo- 
redno odgovara, i u njihovom uzročnom zamišljanju, trima stanjima budnosti, 
spavanja i dubokog sna: ova tri pokrova ili stanja su Vaišwarana, Taidžasa i Prad- 
žna; ono što ona skrivaju jeste neuvjetovana i neizreciva Stvarnost, Turija, što je, 
u ljudskome mikrokosmosu, Božanska Prisutnost u dubini srca. Ova stvarnost, ili 
ova četvrta "postaja" u uzlaznom smislu, jeste Izvan-Bitak ili Atma kao takva; za. 
Nju se kaže da "nije ni očitovana (vjakta) ni neočitovana (avjakta)", a to traži važno 
objašnjenje, koje slijedi. | 


Ideja neočitovanog ima dva različita značenja: postoji apsolutno neočitovano, 
Parabrahma ili Brahma nirguna ("nekvalificirano"), i relativno neočitovano, Išva- | 
ra ili Brahma saguna ("kvalificirano"); ovo relativno neočitovano, ili Bitak kao 
egzistirajuće počelo ili matrica pralikova, moglo bi se nazvati i "potencijalno oči-_ 
tovanim" u odnosu na "efektivno očitovano", što je svijet; jer u samome božan-_ 
skom poretku, Bitak je "očitovanje" Izvan-Bitka, da to nije tako očitovanje, u pra- 
vom smislu te riječi, ili Egzistencija, ne bi bilo ni moguće ni zamislivo. Kazati da 
je apsolutno neočitovano (Izvan-Bitak) počelo i očitovanog (svijet) ali i relativno 
neočitovanog (Bitak) bila bi tautologija: kao počelo Bitka, Izvan-Bitak je, implicit- 
no, i počelo Egzistencije. U viđenju "apsolutno neočitovanog", ova razlika između 
"potencijalno očitovanog" — koje je relativno neočitovano i stvarajuće — i "efek-_ 
tivno očitovanog" ili stvorenog, razlika između Bitka i Egzistencije nema zbilje; u 
pogledu Izvan-Bitka ona nije ni nadopunjivost ni naizmjeničnost. ! | 


Važno je imati u vidu, u počelnom ili božanskom poretku, najprije Apsolutno 
kao takvo, a zatim Apsolutno utoliko što je razvijeno u Maji, ili u modalitetu Maje; 
pod ovim drugim obzirom, "sve stvari su Atma". Na usporedan način, ali u okviru 
same Maje, stvari se najprije mogu zamisliti u njima samima, dakle s tačke gledi- 
šta odjelite egzistencije koja ih određuje kao fenomene, a potom u Bitku, dakle kao 
pralikove. Svaki aspekt relativnosti — makar bio i počelan -— ili očitovanja je vjakta, 
a svaki aspekt apsolutnosti — pa bio i relativan — ili neočitovanja je avjakta. 


Da bi se razumio Izvan-Bitak, koji je apsolutno Sepstvo, neophodno je, prema 
Katha Upanišadi, "zaći izvan maglovitosti"; ovo "izvan maglovitosti" je očigledno 
unutarnja svjetlosnost Sepstva, koja se objavljuje pred maglovitosti prikazanoj ne- 
očitovanim, u odnosu na prividnu svjetlosnost očitovanog. Budući da se "krajnosti 
dodiruju", maksimum "unutarnjeg" znanja imat će za svoju nadopunu maksimum 
"vanjskog" znanja; naravno, ne u smislu naučnog znanja, nego u smislu da čovjek 
koji savršeno vidi Boga unutar i izvan fenomena, savršeno Ga vidi i u vanjskom ili 

u fenomenima;" stoga, "uspinjanje" duha prema Bogu nužno subjektivno povlači 
"silazak" Boga u stvari.!$ Ovo "božansko viđenje" svijeta itekako može podrazu- 
mijevati i neki "nalog s Neba", ili neku duhovnu misiju izvjesnog stupnja važnosti, 
koji varira u ovisnosti o dubini ili potpunosti unutarnjeg znanja. Obratno, moglo 
bi se reći da se jedan posebni predodređeni "nalog" providonosno podudara s vr- 
hovnim znanjem; ali niko ne može ustvrditi da, u svakom slučaju, stupanj znanja, 
ili ozbiljenja, ipso facto podrazumijeva zakonodavnu poslaničku misiju; u suprot- 
nom, svaki savršeni mudrac bio bi utemeljitelj neke religije. 


Bilo kako bilo, ono što mi ovdje želimo istaknuti jeste činjenica da podizanje 
pokrova u unutarnjoj i intelektivnoj dimenziji biva popraćeno prosvjetljenjem ili 
providnošću pokrova u kojima, i kroz koje, i sami živimo; i od kojih smo i sami 
sazdani, samom činjenicom naše egzistencije. 


Pokrov može biti gust ili providan, jedinstven ili mnoštven; on pokriva ili otkriva, 
nasilno ili nježno, trenutačno ili postepeno; on uključuje ili isključuje, i on, dakle, 
razdvaja dva područja, jedno unutranje i drugo izvanjsko. Svi ovi načini odraženi 
su u mikrokozmosu, baš kao i u nmakrokozmosu, ili u duhovnom životu, baš kao i 
u kozmičkim ciklusima. 


Neprovidni pokrov skriva od pogleda nešto što je ili odveć sveto ili odveć skri- 
to; pokrov Izis, predočava ova dva suodnosa, pošto se tijelo ove Božice podudara 
sa Svetošću svih Svetosti. "Sveto" se odnosi na božanski aspekt Dželala, "Uzviše- 
nosti"; dok se "skrito" odnosi na aspekt Džemala, "Ljepote"; ili, drugim riječima, 
to je zasljepljujuća Uzvišenost i opijajuća Ljepota. Providni pokrov, baš naprotiv, 
obznanjuje i sveto i skrito, poput svetilišta koje otvara svoja vrata, ili poput mla- 
de koja se daje, odnosno mladenca koji dočekuje s radošću i uzima ono što mu 
pripada. 


Kada je Pokrov gust, on skriva Božanstvenost: on je tada satkan od oblika koji 
sačinjavaju svijet, ali ovi oblici su, također, i strasti unutar duše; gust Pokrov je 
satkan od osjetilnih fenomena koji nas okružuju, i strastvenih fenomena koji se 
nalaze u nama samima; i napomenimo da zabluda jest strastveni element u mjeri 


45. U Kur'anu, Bog, utoliko što Se očituje u kozmosu, naziva se "Vanjskim" (Az-Zahir). 


46. "Nisam ja napustio svijet, svijet je napustio mene", jednom prilikom nam je rekao jedan arapski 
derviš; na što bismo dodali da, na način nadoknađenja, Bog Sebe čini prisutnim u svijetu u istoj 
mjeri u kojoj svijet postaje odsutan iz nas. 

u kojoj je ozbiljna i u kojoj je čovjek za nju vezan. Gustoća pokrova je i objektivna 
i subjektivna, ona je i u svijetu i u duši: ona je subjektivna u svijetu utoliko što naši 
umovi ne uspijevaju prozreti do suštine oblika, i ona je objektivna u duši u smislu 
da strasti i misli jesu fenomeni. 


Kada je Pokrov providan, on objavljuje Božanstvenost: on je tada satkan od 
oblika, utoliko što ovi obznanjuju svoje duhovne sadržaje, bilo da ih mi razumi- 
jemo bilo da ih ne razumijemo; na usporedan način, vrline dopuštaju Božanskim 
Kvalitetama da kroz njih sijaju, dok poroci ukazuju na njihovo odsustvo ili, što 
izlazi na isto, na njihove suprotnosti. Providnost pokrova je i objektivna i subjek- 
tivna, što je stvar koju je moguće razumjeti, bez poteškoća, u svjetlu onoga što 
smo upravo rekli; jer, ako su, s jedne strane, oblici providni, ne s obzirom na svoju 
egzistenciju, nego s obzirom na svoje poruke, onda je, s druge strane, naš duh taj 
koji ih čini providnim svojim proziranjem. Transcendencija podebljava Pokrov; 
imanencija ga čini providnim, bilo u objektivnom svijetu bilo u nama samima 
kroz našu svjesnost ispodpočivajuće Suštine. Ali, s prilično drugačijega stajališta, 
razumijevanje transcendencije predstavlja fenomen providnosti; dok, naprotiv, 
zvjersko uživanje onoga što nam se snagom imanentnosti nudi, očigledno pred- 
stavlja fenomen podebljavanja." 


Dvosmislenost Pokrova, u islamu, izražena je u koncepcijama "razdvajanja" 
(tanzih) i "sličnosti" (tashbih). S prvoga stajališta, osjetilna svjetlost je ništavna 
u odnosu na Božansku Svjetlost koja jedina "jest"; "Njemu ništa nije slično", ka- 
zuje Kur'an, i time propovijeda transcendentnost. S drugog stajališta, osjetilna 
svjetlost "jest" Božanska Svjetlost — ili ona "nije drugo do" Božanska Svjetlost 
— ali odražena na posebnom nivou egzistencije, ili kroz posebni egzistencijalni 
pokrov; "Bog je Svjetlost Nebesa i Zemlje", također kazuje Kur'an; dakle, osje- 
tilna svjetost sliči Njemu, ona "jest On" pod izvjesnim obzirom, onim imanen- 
cije. Metafizičkom "razdvajanju" odgovara mistička "samoća", khalwah, kojoj je 
obredoslovni izraz "duhovna osama"; "sličnost", sa svoje strane, potiče milost 
Fobasjavanja", dželwah"?, kojoj je obredoslovni izraz zajedničko prizivanje Boga. 
Tajanstvo transcendentnosti ili "stezanja" (gabd), s jedne strane, i tajanstvo ima- 


47 U ovome kontekstu potrebno je spomenuti, sa stajališta svete umjetnosti, upotrebu oblaka u 
taositičkim slikama. Ovaj oblak ponekad izražava više od samog krajolika, kojeg on, s jedne 
strane, zamagljuje a, s druge, unapređuje, stvarajući tako ozračje tajnovitosti i prozirnosti. 

48. Što je riječ koja se izvodi iz riječi džilwah, "otkrivanje", kada se govori o nevjesti; značenje 
"obasjavanja" sadržano je u samom korijenu ove arapske riječi. Dželwah je konkretna svjesnost 
božanske Sveprisutnosti, svjesnost koja čini mogućim razumijevanje "jezika ptica", metaforički 
govoreći, i slušanje univerzalne zahvale koje se izvija u slavu Božiju. 

Mjentnosti ili fopuštanja" (bast), s druge; khalwah nas povlači iz svijeta, dželwah 
ga preobražava u svetilište. 


Prema Ibn-Arabijevoj teoriji, između Adema i Muhammeda postoji pove- 


zanost u smislu da svaki od njih iskazuje prisajedinjenje - uvodno, u slučaju 
prvog, i završno, u slučaju drugog — dok je povezanost Seta (Šit) i Isusa (Isaa) u 
smislu da prvi iskazuje ospoljenje božanskih darova, a drugi, njihovo pounutar- 
njenje prema završetku ciklusa; ovdje mi prikazujemo smisao, a ne doslovne ri- 
ječi, dotičnog učenja. Moglo bi se, također, reći da Set iskazuje tašbih, "sličnost" 
ili 'usporednost", i, dakle, simbolizam, sudjelovanje ljudskog u Božanskom, a 
da Isus, obratno, iskazuje "razdvajanje", i, dakle, stremljenje ka čistom "izvan"; 
kraljevstvo Kristovo nije od svijeta ovoga. Adem i Muhammed, u ovome sluča- 
ju, iskazuju ravnotežu između tašbiha i tanziha, Adem a priori, a Muhammed 
a posteriori. Set, objavitelj zanata i umjetnosti, prosvjetljuje pokrov zemaljske 
egzistencije; Krist rascjepljuje tamni pokrov;? islam, kao primordijalna religija, 
uparuje oba ova stava. 


93 RJEČ 


Pored riječi hidžab, "pokrov", postoji i riječ sitr, "zastor", "veo", "pregrada" i "pri- 
stojnost"; isto tako, riječi satir, "čestit", i mastur, "pristojan".?" Sa seksualne tačke 
gledišta, čovjek pokriva ono što je, u različitim obzirima, zemaljsko i nebesko, 
palo i nekvarljivo, životinjsko i ljudsko, da bi time bio zaštićen od mogućnosti 
! zapadanja u poniženje ili u profanaciju, u skladu s perspektivama ili okolnostima. 


Postoje višebojne svile u kojima se dvije oprečne boje naizmjenično javljaju 


na istoj površini, ovisno o položaju platna; ova igra boja podsjeća na kozmičku 
dvoznačnost, to jest na miješanja "bliskosti?" (gurb) i 'udaljenosti" (bu'd) - mogli 
bismo reći i uzvišenosti i malenosti — koja su osobena za tkanje od kojeg je sazdan 
svijet i od kojeg smo sazdani i mi. To nas dovodi do pitanja čovjekovog subjek- 
tivnog stava pred objektivnom dvoznačnošću svijeta. Plemenit čovjek, i, shodno 
tome, duhovan čovjek, u pozitivnim fenomenima vidi supstancijalnu uzvišenost, 
a ne akcidentalnu malenost; ali on je, zacijelo, primoran i da zapazi malenost kada 
je ona supstancijalna i kada, za posljedicu, ona određuje narav dotičnog fenomena. 
Prizeman čovjek, baš naprotiv — a ponekad i naprosto svjetovan čovjek — vidi ak- 


Ne mora se ni reći da kršćanstvo, u svom generalnom i karakterističnom obliku, u ovom žrtvenom 
rascjepljivanju, vidi jedino moguće rješenje; ali ono, ipak, sadržava i obrnut, i nadopunjujući stav 
u mjeri u kojoj je ezoterijsko. 


Moglo bi se, također, zapaziti da zazivanje Ja Satir, O Ti koji Pokrivaš", izražava želju za zaštitom. 

cidentalno prije supstancijalnog, i prepušta se razmatranjima aspekata malenosti, 
koja je sastavni dio uzvišenosti kao cjeline, ali koja ni najmanje ne umanjuje ovu 
uzvišenost, osim u očima čovjeka koji je i sam načinjen od malenosti. 


Ove dvije prelijevajuće boje, ne mora se ni reći, mogu imati isključivo pozitiv- 
no značenje: djelatnost i trpnost, strogost i nježnost, snaga i ljepota, i druge nado-! 
punljivosti. Univerzalni Pokrov u sebi nosi igru oprečnosti i udara, i, u čak daleko 
dubljem i stvarnijem smislu, igru sklada i ljubavi. 


Središnje drvo je simbolički istovjetno pokrovu koji razdavaja stvorenost od Stvo- 
ritelja.)! Grijeh prvog ljudskog para bio je podizanje pokrova, a posljedica toga bilo 
je izgnanstvo iza novoga pokrova, daleko spoljašnjijeg od prethodnog, koji ih je 
rastavio od prisnosti s Bogom. Od jednog pada do drugog, čovjek je stvarao sebi 
nove razdvajajuće pokrove; i u tome smislu je za čovjeka svaki grijeh pokrov.koji 
ga odvaja od prethodne milosti. Obratno, svaki povratak Bogu donosi padanje 
pokrova i dosezanje izgubljenoga Raja. I 


Mora se dodati da sv. Augustin uzvikuje: "O sretni grijehu", kada govori 0 
grijehu Eve i Adama, i time ukratko naznačava nužnu odliku Pada: mnoga koz-. 
mološka učenja, zacijelo, prikazuju gubitak izvorne blaženosti kao neutralnu či- 
njenicu i kao neizbježnu postaju cjelokupnog ozbiljenja čovjekovog, i naglašavaju, 
za posljedicu, nadoknađujuće učinke, kao što to čini kršćanstvo a posteriori. To 
je iskazano u seksualnom ujedinjenju, toj klasičnoj slici Pada, barem prema kr- 
šćanskoj senzibilnosti; islam i druge religije, naprotiv, istrajavaju na razvijajućoj 
i usavršavajućoj vrlini seksualnosti, bez da pri tome ikada poriču moguće mjere 
fčestitosti", ili njihovu nužnost u izvjesnim slučajevima. U svakom slučaju, sve 
što se nalazi u prirodnom poretku je manje ili više relativno, i za čovjeka je mo- 
guće da ozbilji neku seksualnu alhemiju na čisto unutarnji način, baš kao što m 
je obratno jednako moguće; ovo je očigledno, i mi smo to već ranije iskazivali, u 
podrazumijevajućem ili u otvorenom smislu. Isto tako, mi ne kazujemo ništa novo 
kada prisjećamo da čovjek u sebi nosi izgubljeni Raj, koji u stvarnosti uvijek ostaj 
biti dostupan; naravno, ne lahko dostupan, nego na osnovu strogih tradicionalnih 
i osobnih uvjeta; intrate per angustam portam. Anđeo s gorućim mačem, ili zmaj 


51 Prema izvjesnim mitologijama i, isto tako, na drevnim kršćanskim minijaturama, dva drveta, 
drvo života i drvo smrti, tvore jedno isto drvo, njihova suprotstavljenost razaznaje se u različitosti 
njihovih grana ili plodova. Ovaj simbolizam prisjeća upravo na simbolizam dvaju strana Pokrova, 
jedne uključujuće i druge isključujuće. 

čuvar svetilišta"?, dopustit će ulaz samo onome koji, porazivši pad, nije bio dota- 
knut grijehom; onome kome je "silazak u Pakao" bio nedvoznačno "sretni grijeh"; 
ili onome koji, znajući "lozinku", posjeduje ključ nebeske Bašte i Oslobođenja. 


Počesto se govori o mnoštvenosti Pokrova, što naglašava složenost pokrivanja, ili, 
preciznije, ontoloških i egzistencijalnih stupnjeva"?, i, s ljudske tačke gledišta, pri- 
vremenu i izlječivu odliku razdvojenosti. Mnoštvenost Pokrova može obećavati 
kretanje sve veće dobrodošlosti, ili, naprotiv, poticati strah od obratnog kretanja 
postupnog isključivanja." 


Pokrov koji otkriva nježno označava dobrodošlicu u neko blaženstvo, Pokrov, 
koji raskriva naprasno — ili cijepanje Pokrova — označava, naprotiv, iznenadni 
fiat lux, zasljepljujuće prosvjetljenje, ili satori, kako bi to zen-budisti rekli, osim 
ukoliko ne označava — na kozmičkoj ljestvici — dies irae: neočekivani prolom ne- 
beske svjetlosti koji je odjednom i osvećujući i spašavajući, i koji, u krajnjemu, 
donosi ravnotežu. A što se tiče Pokrova koji pokriva lagano, on to čini milosrd- 
no i bez srdžbe; ako, naprotiv, pokriva naprasno, to onda ukazuje na nedostatak 
blagoslova. STE 


Ovdje bismo željeli spomenuti tradicionalni prikaz tajanstva raskrivanja, to 
jest rasa-lila, ili ples mljekarica u društvu Krišne; također, Krišninu krađu njiho- 
vih sarija dok su se mljekarice kupale. Gubitak odjeće označava, u svakom od ovih 
slučajeva, povratak Suštastvu, bilo u zanosu savršenog prepuštanja Bogu, kao u 
prvom primjeru, bilo kao duhovno iskušenje, u drugom; krađa sarija simbolizira 


52. Zmija iz Knjige Postanka nije nepovezana sa zmajem, s tim što je posljednji pozitivan, kao što je 
pokazano njegovom povezanošću s anđelom ili kerubinom. Perspektiva Biblije je a priori moralna, 
a ne inicijatička — kao što se pokazuje u vezi s njenim prikazom slučaja Solomona — pa zato u njoj 
riječi zmije imaju zlokobnu narav, dok prema mudrosnoj perspektivi zmaj poziva, ne na grijeh, 
nego na incijatičko iskušenje i pobjedu, upozoravajući čovjeka na opasnost. Zasigurno, čovjek je 
pao u patnju i smrt, ali to je cijena više mogućnosti savršenstva, bez koje se ne bi moglo govoriti o 
"sretnome grijehu". Budisti bi kazali da čovjek ne može prebroditi Samsaru, osim ako je ne spozna. 


53. Prvi pripadaju božanskom poretku, a drugi kozmičkom. 


54. Sufizam se itekako koristi simbolizmom mnoštvenih pokrova (hudžub). Za primjer, svaka vrlina, 
u mjeri u kojoj je čovjek pripisuje samome sebi, postaje jedan od pokrova koji ga odvajaju od Boga; 
sve što nije Bog i sve što nije zamišljeno s obzirom na Boga, ili sve što je razumljeno ili urađeno 
na nesavršen način, predstavlja pokrov. S tačke gledišta strogog i mudrosnog ezoterizma, obična 
religija ili egzoterizam je pokrov, i neki čak idu tako daleko da kažu da prirastajući za takav i 
takav oblik bogoslužja, ljudi obožavaju sami sebe, njihov bog biva sazdan u njihovoj slici. Ovo je 
prilično grub način da se izrazi ova zbilja, ali dopustiv pod izvjesnim očiglednim rezervacijama. 

gubitak individualnosti u ljubavi prema Bogu, a zatim njeno obnavljanje na višoj 
razini, onoj odricanja; ali ona, isto tako, ali u općenitijem smislu, može simbolizi- 
rati božanski zahtjev da se duša mora pojaviti gola pred Stvoriteljem. Potrebno je 
podsjetiti da odjevanje nije samo slika individualnosti nego i egzoterijskoga for- 
malizma, ove dvije ljuske moraju biti nadiđene, na ovaj ili onaj način, a onda izno- 
va preuzete na uzvišenijoj ravni i s novom namjerom;"? moralno nadilaženje, u 
prvom slučaju, najprije objektivizira jastvo (ego), a potom ga oživljuje miomirisom 
svetog djetinjstva, a intelektualno transcendiranje, u drugom slučaju, relativizira 
oblike a priori i univerzalizira ih a posteriori. 


Simbolizam Pokrova se širi kada se predočava novi element koji mu je namet- 
nut, protkivanje, ukrasno vezenje, dekorativno oslikavanje: pokrov, kada se tako 
ukrasi"$, naglašava igru Maje u svoj njenoj raznolikosti i raznobojnosti, baš'kao 
što to čini, s naglaskom na aspekt razvijanja, i tajanstveni paunov rep, ili oslikana 
lepeza koja pri otvaranju očituje svoju poruku i svoje blještavilo.)7 Paun i lepeza 
su zaštitni znakovi ili atributi Višnua; i posebno je vrijedno spomena da lepeza, 
na Dalekom Istoku, kao i na drugim mjestima, predstavlja obredni instrument 
koji, nalik univerzalnoj Maji, otvara i zatvara, očituje i ponovno upija, oživlja- 
va i zatire. Otvaranje ili razvijanje, ma kakva bila njegova slika, jeste očitovanje 
Egzistencije, koje odražava sve mogućnosti; zatvaranje označava sjedinjavanje sa 
Suštinom i povratak potencijalnoj izobilnosti; igra Maje je ples između Suštine 
i Egzistencije, Egzistencije koja je Pokrov, i Suštine, koja je Golost. A Suština je 
nedostupna egzistentnom kao takvom; kako to kaže natpis na statui Izis u Saisu: 
"Ja sam sve što je bilo, sve što jeste, i sve što će biti; i nijedan smrtnik nije nikada 
podigao moj veo." 


55. Ovaj simbolizam, ipak, u sebi nema ništa ekskluzivno, jer bi se, s jednakom opravdanošću, moglo 
govoriti o dvjema golostima, jednoj nižoj i drugoj višoj: jednoj, koju je nametnuo Krišna dok 
su se mljekarice kupale, i drugoj koju su one same preuzele svojim plesom; prva se odnosi na 
poniznost ili iskrenost, a druga na ljubav i ujedinjujući zanos. 


56. Najpoznatiji primjer ovoga je šal s kašmir-uzorkom, ne zaboravljajući dekorirani sari koji 
pridaje igri ovijanja obznanjujuću magiju, kao da skrivanjem tijela nastoji objaviti dušu; isto se 
primjenjuje, posebice, na kraljevsku i svećeničku odoru. 


57. Japansko pregradno platno, koje je počesto urešeno slikama nadahnutim zenom ili taoizmom, 
nije nepovezano s općenitim simbolizmom o kojem ovdje raspravljamo; isto je tačno i u pogledu 
islamskih pregrada s mušepcima ili istih takvih prozora. U ovim primjerima riječ je o dijeljenju 
koje je ili pokretno, što ga razlikuje od nepokretnog zida, ili, pak, providno, pa je otvoreno čak 
i onda kada je zatvoreno, a ova dvoznačnost dobrahno odgovara pokretnosti ili providnosti 
pokrova. Mušepci omogućavaju čovjeku da vidi bez da bude viđen, i to je neka vrsta pokrova koji 
je providan, s jedne, i neprovidan, s druge strane; to prisjeća na hadis o duhovnoj vrlini (ihsan): 
Bogu se mora robovati "kao da Ga vidiš, jer, ako ti ne vidiš Njega, On ipak vidi tebe" 

Pokrovi su božanski ili ljudski, da ne govorimo o zakrivanjima koja druga stvorenja 
predstavljaju ili sačinjavaju. Božanski pokrovi, u našem kozmosu, jesu egzistenci- 
jalne kategorije: prostor, vrijeme, oblik, broj, materija; zatim stvorenja s njihovim 
fakultativima, i, na posve drugačijoj razini, objave s njihovim istinama i njihovim 
ograničenjima."" Ljudski pokrovi su, najprije, čovjek sam, jastvo po sebi, zatim stra- 
stveno i mračno jastvo, i, naposljetku strasti, poroci, grijesi, ne zaboravljajući, na 
normalnoj i neutralnoj ravni, koncepte i misli, utoliko što zaodijevaju istinu. 


Jedna od funkcija Pokrova jeste da razdvaja; Kur'an ukazuje na ovo u nekoliko 
suodnosa: onda kada zastor razdvaja čovjeka od istine koju ovaj odbacuje, ili kada 
ga razdvaja od Boga koji mu govori, ili kada muškarca razdvaja od žene na koju on 
nema pravo, ili, konačno, kada razdvaja uklete od odabranih; ali, najtemeljnije raz- 
dvajanje, ono koje stoji na prvom mjestu i dolazi prije svega, jeste razdvajanje između 
Stvoritelja i stvorenosti, ili između Počela i očitovanja. U posvemašnjoj ili strogoj 
metafizici, tu bi se moglo uključiti i razdvajanje između Izvan-Bitka i Bitka, posljed- 
nji pripada Maji, time i Relativnosti; linija razdvajanja između dva poretka stvarno- 
sti, ili drugim riječima Pokrov, nalazi se, dakle, u samom božanskom poretku. 


Ukoliko pod Majom razumijevamo njeno globalno kozmičko očitovanje, onda 
možemo reći da se Atma odražava u Maji i da tu poprima središnju i poslaničku 
ulogu, Buddhi, i da je Maja, zauzvrat, predviđena u Atmi, u kojoj anticipira ili 
priprema stvoriteljno očitovanje. Na sličan način, upravo MdđjA koja je sadržana 
u Atmi — i koja je, stoga, Stvoritelj Išvara — proizvodi Samsaru, ili makrokozmos, 
hijerahiju svjetova i lančanje ciklusa; također, Atma koja je sadržana u Maji - u 
sakramentalnoj mantri — rastvara Samsaru kao mikrokozmos. Tajanstvo pred- 
viđanja i tajanstvo integriranja: prvo je ono Stvorenosti, i Objave; drugo je ono 
Apokatastaze, i Spasenja. 


Sve ovo prisjeća na taoistički simbolizam jin-janga: crno polje i bijelo polje, s 
bijelom tačkom u prvom, i s crnom tačkom u drugom polju; što ovdje ukazuje da se 
suodnos Lica i Pokrova ponavlja s obje strane Pokrova, prvo na unutarnjoj strani, 
in divinis, a zatim na vanjskoj, u srcu univerzuma. U sanskrtnim nazivima: to je 


58. Prema sufijama, mnogo je teže podići pokrove načinjene od svjetla negoli one načine od mraka; 
jer, pokrov načinjen od svjetlosti je prosvjetljujući i spasonosni simbol, i odraz sunca na površini 
vode; ali voda koja odražava Sunce nije Sunce. Ramakrišna je govorio da je, u krajnjemu, 
nužno prozrijeti lik Kali mačem džnane. Dobro je poznato da zen-budizam spremno očituje 
ikonoklastične prijedloge, unutarnja Objava ima za cilj spaljivanje vanjskih oblika. 

Atma i MAJA, ali to je također — budući da je Stvarnost jedna i budući da priroda 
stvari ne može podrazumijevati temeljno dvojstvo - Mdjđ u Atmi i Atnaiu Maji.?? 


U zemaljskoj upotrebi, to će reći kao materijalni objekt i ljudski simbol, Pokrov, s 
jedne strane, skriva čisto i jednostavno sveto, i, s druge, skriva dvoznačno i opa- 
sno. S ove posljednje tačke gledišta, mogli bismo reći da Maja posjeduje odliku 
dvoznačnosti, zbog činjenice da skriva i raskriva, i također, s tačke gledišta svoje 
kretljivosti, zbog činjenice da razdavaja od Boga zato što stvara i da približava 
Bogu zato što ponovno upija i oslobađa. Ljepota općenito, i muzika posebno, pru- 
žaju rječitu sliku moći pričina, u smislu da posjeduju i ospoljavajuću i pounutru- 
juću kakvoću i da mogu djelovati i u jednom i u drugom smjeru, ovisno o prirodi i 
namjeri svakog čovjeka: strastvene prirode i namjere uživanja, ili kontemplativne 
prirode i namjere "prisjećanja" u platoničkom smislu te riječi. Žena je pokrivena, 
baš kao što je u islamu vino zabranjeno, i ona je otkrivena — u izvjesnim obre- 
dima ili izvjesnim obrednim plesovima"" — s ciljem da, po usporednosti, izvede 
neku vrstu magije, otkrivanje ljepote s erotičnom vibracijom priziva u sjećanje, 
na način katalizatora, objavu oslobađajuće i blagoslovljujuće Suštine; ili Hagige, 
"Istine-Stvarnosti", kao što bi sufije rekle. Upravo snagom ove usporednosti sufije 
uosobljuju blagoslovljujuće i opijajuće Znanje u obliku Lejle, ili, ponekad, Selme, 
uosobljenje koje je, nadalje, ponekad oprimjereno, s tačke gledišta ljudske stvar- 
nosti i semitskoga svijeta, u Blagoslovljenoj Djevici, koja u svojoj osobi uparuje 
supstancu svetosti i očite čovječnosti; zasljepljujuće i nepovredive svetosti i milo- 
sne ljepote koja je obznanjuje čistoćom i slatkoćom. Poput svakog nebeskog bića, 
Marija očituje univerzalni Pokrov u njegovoj funkciji prenošenja: ona je Pokrov, 
jer nije drugo do oblik, ali ona je i Suština po svome sadržaju, i, sljedno tome, po 
svojoj poruci. Ona je i zatvorena i otvorena, nepovrediva i darežljiva;$! ona je "Za- 


59. Objavljena Knjiga, poslanik, obred, sveta formula, Božije Ime, pripadaju formalnom redu, i stoga 
su Maja, ali upravo je MAjA to što donosi budući da je ona prijenosnik Atme. To je "Atma u Maji', 
dok je stvoriteljna Riječ, ili Logos, "Madj4 u Atmi". 


60 Govorilo se i o "plesu sedam velova", u zlokobnom smislu u slučaju kada je Salomć plesala pred 
Herodom, i u blagoslovljujućem smislu kada je Kraljica od Sabe plesala pred Solomonom, što 
upravo posvješćuje dvostruku ulogu ljepote, žene i vina. U slučaju Blagoslovljene Djevice, i 
prema komentatorima Kur'ana, sedam velova postaje sedam vrata, koje je Zaharije (Zekerijja) 
morao otključati svaki put kada je posjećivao Mariju (Merjemu) u Hramu; Zaharije (Zekerijja) 
predstavlja privilegiranu dušu koja prozire tajanstvo zahvaljujući "ključu", što je druga slika 
"raskrivanja". Na isti način, sedmi dan stvaranja svijeta, označava povratak Porijeklu, ili mir u 
Praznini", kako bi to taoisti rekli, ili susret s počelnom Stvarnošću, "golom" budući neočitovanom. 
Usporedno značenje stoji i u koncepciji 'sedmoga Neba", koje se podudara sa "Baščom Suštastva". 


61 Ruska Crkva svetkuje "slavu Pokrova", u znak sjećanja na pokazanje Marije u Konstantinopolisu, 

ogrnuta u sunce" zato što je zaogrnuta u Ljepotu, "blistavilo Istine", i ona je "crna, 
ali lijepa", zato što je Pokrov i zatvoren i providan, ili zato što se Pokrov, nakon 
što se zatvara snagom nepovredivosti, otvara snagom milosti. Djevica je "ogrnuta 
u sunce", jer, kao Pokrov, ona je providna: Svjetlost, koja je u isto vrijeme Ljepota, 
obznanjena je takvom snagom da se doima kao da će progutati Pokrov i poništiti 
pokrivanje, tako da se Unutarnje, koje je razlog postojanja oblika, doima kao da će 
oviti sam oblik i prečiniti ga. "Ko god je vidio mene, vidio je Boga": ove riječi, ili 
njihove istovrijednosti mogu se naći u najrazličitijim tradicionalnim svjetovima, 
i one se posebice primjenjuju na "božansku Mariju", "zaogrnutu u sunce", jer je u 
njemu ona nanovno upijena, i, takoreći, sadržana."? Vidjeti Boga motreći božansko 
u ljudskom obliku, na neki način znači vidjeti Suštinu prije oblika: to znači pro- 
živjeti otisak božanskoga Sadržaja zajedno s ljudskim sadržiteljem, i "prije" ljud- 
skoga sadržitelja, iz razloga prevashodnosti Božanskog. Pokrov je postao Svjetlost; 
više tu nema nikakvog Pokrova. 


Nema ništa osim Svjetlosti; pokrovi nužno započinju u samoj Svjetlosti, oni su 
predviđeni u njoj. Oni ne dolaze iz njene svjetlotvornosti, nego iz njenog isijava- 
nja; ne iz njene jasnosti, nego iz njenog širenja. Svjetlost najprije sija za sebe, zatim 
isijava da bi se obznanila, i, isjavanjem, ona stvara Pokrov i pokrove; isijavanjem i 
širenjem van, ona stvara razdvojenost, pokrove, stupnjevanja. Unutarnja sklonost 
ka isijavanju je prvi Pokrov, onaj koji se kasnije samoodređuje kao stvarajući Bitak, 
i zatim očituje kao kozmos. Ezoterizam ili gnoza, bivajući znanost Svjetlosti, jeste i 
znanost pokrivanja i raskrivanja, i to je nužno tako, budući da, s jedne strane, dis-_ 
kurzivna misao i jezik koji je izražava tvore pokrov, dok je, s druge strane, razlog 
postojanja ovog pokrova Svjetlost. 


Bog i svijet se ne miješaju; postoji samo jedna i jedina Svjetlost, koja se motri 
kroz neizbrojne pokrove; svetac koji govori u ime Boga ne govori snagom božanske 
prisutnosti u njemu, jer Supstanca ne može biti prisutna u akcidentu; Bog je Taj koji 


gdje je Djevica podigla svoj svjetlosni pokrov i držala ga u rukama, i to na čudastven način, nad 
onima koji su bili prisutni. Ruska riječ "pokrov" označava i "veo" i "zastor": Maja koja prikriva 
Suštastvo je, u isto vrijeme, Maja koja obznanjuje milosti. 


62. Avatare su "sadržane" u nebeskom Logosu, kojeg predstavljaju na zemlji ili kojem obznanjuju 
izvjesnu funkciju, baš kao što su sadržani u božanskim Imenima od predpostojanja, što 
uraznoličuje neuraznoličena tajanstva Suštine kojoj su aspekti bezbrojni. U sufizmu, 
Blagoslovljena Djevica uosobljuje predegzistencijalnu i egzistirajuću Sophiu: to jest Logos 
utoliko što "zamišlja" stvorenja, zatim ih 'uzrokuje" i konačno "oblikuje" ili 'uljepšava"; ukoliko 
Marija, dakle, predstavlja neočitovani i tihi Logos — nigra sum sed formosa — onda Isus predstavlja 
očitovani i zakonodavni Logos. 

govori, svetac je samo pokrov kojem je svrha da očituje Boga, "kao što tanahni oblak 
čini Sunce vidljivim", da to izrazimo usporedbom koju koriste muslimani. Svaki 
akcident je pokrov koji čini vidljivim, manje ili više neizravno, Supstancu-Svjetlost. 


U Avatari, posve očigledno, postoji razdvajanje između ljudskog i božanskog - 
ili između akcidenta i Supstance — i zatim miješanje, ne između ljudskog akcidenta 
i božanske Supstance, nego između onog ljudskog i onoga što je izravni odraz Sup- 
stance u kozmičkom akcidentu; u odnosu na ljudsko, ovaj odraz bi se mogao na- 
zvati "božanskim", pod uvjetom da se Uzrok ni na koji način ne svede na učinak. 
Za neke, Avatara je Bog koji je "sišao"; za druge, on je fotvaranje" koje omogućuje 
Bogu, koji je nepromjenjivo "u visini", da bude viđen.$ 


Univerzalno isijavanje je razvijanje akcidencije, koje otpočinje od uvodne Re- 
lativnosti; nužni Bitak, isijavajući snagom Svoje beskrajnosti, porađa Mogućnost: 
A Srce, koje je postalo providno, obznanjuje jednu Svjetlost i tako reintegrira Mo- 
gućnost u Apsolut; to znači da mi nismo istinski svoji, osim kroz našu svjesnost 
Supstance i kroz naše saobražavanje s ovom svjesnošću, ali se zbog toga mi ne mo- 
ramo odvajati od sveukupne relativnosti — pod pretpostavkom da bismo to Uopće 
i mogli — jer Bog, stvarajući nas, od nas želi da egzistiramo. 


Sažmimo: mogućnosti su pokrovi koji, s jedne strane, ograničavaju apsolutnu 
Stvarnost, i koji Nju, s druge strane, očituju; Mogućnost kao takva, u pojedinač-. 
nom i u apsolutnom smislu, predstavlja vrhovni Pokrov, onaj koji ovija tajanstvo 
Jednosti-i-Jedinosti i koji ga u isto vrijeme razvija, dok ostaje nepromjenjiv i ničega 
lišen; Mogućnost nije ništa drugo do Beskrajnost Stvarnoga. Kazati Beskrajnost 
znači reći Potencijalnost: a ustvrditi da Mogućnost kao takva, ili Potencijalnost, i 
zakriva i raskriva Apsolut, nije drugo do način izražavanja dvodimenzionalnosti 
— u sebi nerazdijeljene — koju možemo analitički razlučiti u apsolutno Stvarnome. 
Isto tako, mogli bismo razlučiti i trodimenzionalnost, također unutarnje nerazdi:- 
jeljenu, ali koja nagovještava moguće razvijanje: ove dimenzije su "Bitak", "Svje- 
snost", "Blaženstvo". Snagom trećeg elementa — u sebi nepromjenjivog — Božanska 
Mogućnost se otvara i daje, "iz ljubavi", tajanstvo ospoljavanja koje je univerzalni 
Pokrov, čija je osnova stvorena od svjetova, a potka od stvorenja. 


63. Ono što je "utjelovljeno" u Avatari jeste aspekt Buddhiija, kao što je Višnu ili Šiva; a ne sama 
Atma. Treba prisjetiti, u vezi s ovim, da je svrha kršćanstva naglašavanje "božanskog Fenomena', 
dok je svrha islama, naprotiv, svođenje fenomena na Počelo ili učinka na Uzrok. 

HIPOSTATSKI | 
KOZMIČKI BROJEVI 


IMBOLIZAM BROJEVA 1 geometrijskih figura omogućuje da se, bez poteškoća, 
opišu načini i stupnjevi pokrivanja i raskrivanja; to ne znači da se razumije- 
vanje ovih stvari po sebi može učiniti laganim, nego da simboli mogu barem 
pružiti ključeve i razjašnjavajuće elemente. 


Apsolutna Stvarnost, to jest Suština ili Izvan-Bitak, mogla bi se predstaviti tač- 
kom; bez sumnje, bilo bi znatno manje neprilično predstaviti je prazninom, ali 
praznina, pravo govoreći, nije figura, i ukoliko Suštini već dajemo ime, onda je, s 
istim opravdanjem i s istim rizikom, možemo predstaviti znakom; najjednostavni- 
ji znak, time i najsuštastveniji, jest tačka. 


Ko kaže Stvarnost, kazao je Moć ili Potencijalnost, ili Šakti, ako je kome drago; 
dakle, u Stvarnome postoji počelo polarizacije, savršeno nerazlučeno u Apsolutu, ali 
koje se, ipak, može razlučiti i koje je uzrok svakog kasnijeg razvijanja. Ovu Počelnu 
Polarnost možemo predstaviti osom, bilo horizontalnom bilo vertikalnom: ukoliko 
je horizontalna, ona označava da Potencijalnost, ili Vrhovna MAjA, ostaje unutar 
Vrhovnog Počela, Paramatme, kao unutarnja dimenzija latentne potencije; ako je 
osa vertikalna, ona označava da Potencijalnost postaje Virtualnost, da ona isijava i 
da se obznanjuje, i da, za posljedicu, daje prvu hipostazu, koja je Bitak, ili stvarajuće 
počelo.$+ Upravo su u ovoj prvoj dvopolnosti, ili u ovoj počelnoj dvojnosti, predvi- 
đene, ili predozbiljene, sve moguće nadopunljivosti i oprečnosti: subjekt i objekt, 
djelatnost i trpnost, nepomičnost i kretljivost, jednost i potpunost, isključivo i uklju- 
čivo, strogost i nježnost. Ovi parovi su horizontalni kada drugi element predstavlja 


64. Uparivanje tačke, horizontalne linije i vertikalne linije opisano je kružnicom, koja izražava 
ujedinjenje Božanstvenosti i Njegove isijavajuće Moći, ili između Deva i njegove Šakti; to je, 
takoreći, božanska "Potpunost", dok tačka izražava "Jednost". 

kvalitativnu, i stoga harmoničnu, nadopunu prvog, ili, drugim riječima, kada je on 
njegova Šakti; a oni su vertikalni kada drugi element teži, na učinkovit način, rela- 
tivnijoj razini, ili kada se već nalazi na takvoj razini. Ovdje ne moramo spominjati 
čiste i proste oprečnosti, u kojima drugi element ima samo lišavajuću odliku i koje ne 
mogu imati nikakav božanski pralik, osim u čisto logičkom i simboličkom smislu. 


U ljudskom mikrokozmosu, dvojnost je očitovana, naprimjer, u dvostrukoj 
ulozi srca, koje je ujedno Intelekt i Ljubav, gdje se posljednje odnosi na Beskraj, 
a pređašnje na Apsolut; i koje, s druge tačke gledišta, održava silaznu hipostatsku 
projekciju, u kojoj Intelekt odgovara Izvan-Bitku, a mentalni element Bitku. 


Božanski pralik svih mogućih trojnosti jeste vedantinsko trojstvo Sat, Čit, Anan- 
da: Bog, polazeći od Njegove nadontološke Suštine, predstavlja čisti "Bitak", čisti 
"Duh", i čisto "Blaženstvo".$ 


Geometrijski govoreći, trojnost, kao i dvojnost, prikazuje dva različita aspek- 
ta, ovisno o položaju trougla. U uspravljenom trouglu, dvojnost osnove je kon- 
templativna u smislu da naznačava, kroz vrh, povratak jedinstvu; trojnost ovdje 
prikazuje relativnost koja namjerava da se saobrazi s apsolutnošću i koja odbija da 
se od nje udalji; ona privodi kraju kretanje ka mnoštvenom. U obrnutom trouglu, 
dvojnost je djelujuća u smislu da teži, kroz izokrenuti vrh, prema vanjskom isija-_, 
vanju ili proizvođenju. 


To će reći da element Ananda, s jedne strane, tvori unutarnje i urođeno isija- 
vanje Atme, koja ne želi ništa drugo — ukoliko se može tako kazati — do uživanje 
vlastite beskrajne Mogućnosti, i koja, s druge strane, stremi ka očitovanju ove Mo- 
gućnosti — sada preplavljujuće — kroz neizbrojna prelamanja. Tako u seksualnoj 
ljubavi, kraj ili ishod može biti vanjski i nazovidruštveni, dijete; ali, on također 
može biti unutarnji i kontemplativan, a to je ozbiljenje — upravo posredstvom ovog 
življenog simbolizma — one iste Suštine u kojoj se dva partnera rastapaju, što pred- 
stavlja rađanje u uspravnom pravcu i ponovno upijanje u Supstancu.$$ U ovom 


65. "Bitak" bi se ovdje trebao razumjeti ne samo kao ontološko i stvarajuće Počelo nego i u smislu 
Stvarnosti kao takve. U pogledu razlike između Stvarajućeg Bitka i Izvan-Bitka, možemo 
zamijetiti da nazivi esse i posse, u njihovom naspramnom postavljanju i povezivanju, pružaju 
jasnu naznaku odnosa koji vlada između dva dotična aspekta. 


66. Ova dva stajališta mogu se uparivati, čak i moraju, kada se javlja podudarnost između društvenog 
pozvanja i kontemplativnog pozvanja čovjekog, podudaranje koje je ohrabreno islamskom 
perspektivnom i naročito primjerom Poslanikovim. 

slučaju, ishod je suštastvenost, dok je u prethodnom slučaju savršenstvo; to ima za 
reći da dimenzije apsolutnosti i beskrajnosti, s jedne strane, pripadaju Suštastvu, 
koje ih ujedinjuje, i da, s druge strane, proizvode savršenstvo, koje ih očituje. 


Ali, postoji i druga vrsta trojnosti, kojoj je najneposredniji primjer hijerarhija 
elemenata koji sačinjavaju kozmos, corpus, anima, spiritus, ili soma, psyche, pne- 
uma; vedantinska trojnost kozmičkih kakvoća, tamasa, radžasa i sattwe, pripada 
istome poretku. Ova trojnost utemeljena je, ne u ujedinjenju dvaju nadopunljivih 
polova s obzirom na neki treći element, bilo viši ili niži, unutarnji ili vanjski, nego 
u kvalitativnim aspektima prostora koji je odmjeren s polazišta svjesnosti u njemu 
smještene: uzlazna dimenzija ili laganost, silazna dimenzija ili teškost, i horizon- 
talna dimenzija koja je otvorena za oba ova utjecaja. 


Trojnost, već ranije razmatrana — ona Sat-Čit-Ananda — također ima prostorno 
utemeljenje, u ovom slučaju čisto objektivno, a to su tri dimenzije prostora: visina, 
širina i dubina; prva odgovara muškom počelu, druga ženskom, a treća plodu, koji 
je ili unutarnji ili vanjski; ova posljednja razlika izražena je upravo položajem tro- 
ugla. Nova trojnost, netom spomenuta — tijelo, duša, duh, odnosno tama, toplota, 
svjetlost — također se može razvidjeti u trouglu, i to na dva, izuzetno instruktivna, 
načina. U prvom slučaju duh je predočen kao postavljen na vrhu, i tada slika izra- 
žava transcendentnost Intelekta u odnosu na osjetilnu dušu i tijelo, koji su onda 
smješteni u jednoj istoj ravni, s tom razlikom da je duša, ipak, smještena na desnoj, 
pozitivnoj ili djelatnoj strani. U suprotnom, tijelo je smješteno na izokrenutom 
vrhu, i u ovom slučaju dobijena slika izražava vrhovnost i duše i duha u odnosu 
na tijelo. 


A ovo nagovještava dva aspekta sukladirajuće božanske trojnosti: u jednom 
smislu, riječ je "Tijelo" Božije, dok je Bitak, kao matrica pralikova, Njegova "Duša", 
a Suštastvo Njegov "Duh"; u drugom smislu — i ovdje se iznova susrećemo s vedan- 
tinskom strogošću — Suštastvo, ili Izvan-Bitak, jest "Duh" Božiji, dok je podređe- 
nost Maje ili Relativnosti iskazana naspramnim postavljanjem, u osnovici trougla, 
Bitka i Egzistencije, i, dakle, "Duše" i "Tijela". 


Ali vratimo se trojnosti Sat-Čit-Ananda predstavljenoj u trouglu, kojem vrh 
označava Sat, a dva donja ugla Čit i Ananda. Izokretanjem ovog trougla, vrh koji 
je Bitak i isijavajuća Moć u uspravnom trouglu postaje, u izokrenutom trouglu, 
razdvajajuća i zgušnjavajuća moć, koja je stoga u stvarnosti subverzivna. Ovo je 
slika pada Luciferovog, u kojoj najviša tačka postaje najnižom, što objašnjava ta- 
janstveni i protuslovni odnos između moćnog, ali nepromjenjivog, Bitka i moći 
očitovanja koja se od Bitka odvaja, sve dok se, naposljetku, ne uzdigne protiv nje- 

ga."" Pozitivna i nevina kozmogonijska moć završava u tački pada koja je materija; 
dok subverzivna od središta odvodeća moć završava u zlu; ovo su dva aspekta koji 
se ne smiju brkati. , 


Postoji i osobito konkretna slika vedantinske trojnosti; a to je Sunce: Sunčeva! 
zvijezda, kao sve zvijezde stajačice, jest materija, oblik i isijavanje. Materija, ili ma- 
ss-energija, očituje Sat, koji je Bitak-Moć; oblik približno sukladira Čita, Svjesno-| 
sti ili Inteligenciji;$" dok isijavanje sukladira Anandi, koja je Blaženstvo i Dobrost; 
Isijavanje sadržava i toplotu i svjetlost, baš kao što Ananda sudjeluje i u Sat ii u 
Čit; toplota se odnosi na Dobrost, a svjetlost na Ljepotu. Svjetlost širi u daljinu i u 
širinu sliku Sunca, baš kao što Ljepota prenosi Istinu; "Ljepota je blještavilo Isti-; 
ne." U skladu s nešto drugačijim, ali ništa manje dopustivim simbolizmom, Sunc 
se ljudskom iskustvu predstavlja kao oblik, svjetlost i toplota: Sat, Čit, Ananda; 
u ovom slučaju, supstanca je jedno s oblikom, što ukazuje na temeljnu Moć, dok 
svjetlost očituje Inteligenciju, a toplota Dobrost."? ! 


Sve dok je u pitanju odraz ove hipostatske trojnosti u ljudskom biću kazat ćemo 
da se Intelekt, koji je oko srca" ili organ izravnog znanja, projicira u pojedinačnu 
dušu svojim samoograničavanjem i samopolariziranjem; on se tu očituje u troj- 
nom obziru, drugim riječima, on se dijeli na tri oblika, na inteligenciju, volju i 
osjećanje. To će reći da je Intelekt po sebi u isti mah i spoznajan i voljan i afektivan; 
u smislu da sadržava tri dimenzije koje se redoslijedno odnose na "Svjesnost" (Čit), 
"Bitak" (Sat) i "Blaženstvo" (Ananda) Počela (Atma). 


Inteligencija vrši razumijevanje Boga, svijeta i čovjeka; subjekt koji spoznaje 
u cjelosti određen je objektom kojeg spoznaje ili treba spoznati; Bog se a priori 


67 Đavo je očovječeno uosobljenje - očovječeno u vezi s čovjekom — subverzivnog aspekta od 
središta odvodeće egzistencijalne moći; ali ne uosobljenje ove moći utoliko što je njena misija da 
pozitivno očituje božansku Mogućnost. 


68. U svakoj vrsti stvorenja, ljudskog, životinjskog, biljnog, ili mineralnog, oblik izražava Čit; 
materija Sat; a protezanje ili rast Ananda. Pa ipak, nemoguće je izdvojiti jednu od ovih dimenzija 
od drugih, jer one uvijek "djeluju" zajedno: ukoliko oblik, koji razlikuje jedan cvijet od drugoga, 
očituje element "Znanja", Čit, onda ništa manje izražava, u samom okviru ovog elementa, 
element "Užitka", Ananda, a otuda i ljepota cvijeta. Trebalo bi se dodati da je, u slučaju svjesnih 
bića, psihološka primjena trojnosti očigledno nadređena fizičko-vegetativnoj primjeni koju smo 
upravo opisali. 


69. Zanimljivo je primijetiti da se u liturgijskim slikama sunca, kakva je monstrantia, ili sunčani 
okvir monograma imena Isus, pravocrtne zrake izmjenjuju s plamenovima; ovo izražava razliku 


između "svjetlosti" i "toplote" božanskoga Bitka. 

pojavljuje u suodnosu transcendentnosti. Volja, sa svoje strane, vrši, duhovno go- 
voreći, kretanje prema Bogu, i, iznad svega ostalog, kontemplativno usredsređenje, 
dakako na osnovi predviđenih uvjeta; ovdje, subjekt je taj koji nadjačava, a to, 
štaviše, proizlazi iz činjenice da je, po nužnosti, Bog u praksi predočen sa stajališta 
imanentnosti. U trećem području, duši, čovjek se ne svodi ni na spoznati objekt ni 
na ozbiljeni subjekt, jer to je ravan sučeljavnja između čovjeka i Boga; prema tome, 
to je također ravan pobožnosti i vjere, i ljudski božanskoga — ili božanski ljudsko- 
ga — razgovora između čovjeka i njegovog Stvoritelja. 


Stvar koja se ovdje mora precizirati jeste činjenica da, u znanju, subjekt biva 
poništen u sučeljenju s objektom: ako je posljednji pozitivan, onda on, takoreći, 
upija subjekt dok ga poništava, ali ako je negativan, onda poništenje objekta na- 
prosto označava tačnost viđenja. U kontemplativnom ili ozbiljujućem usredsre- 
đenju, s druge strane, koje je oviseće o volji sa stajališta neposrednog izvršavanja, 
ljudski subjekt biva jedinstveno upijen u Božanski Subjekt, što posve očigledno, u 
isto vrijeme, podrazumijeva njegovo poništenje u posljednjem. 


Prirodni simbol trojstva je trodimenzionalnost prostora: tumačeno u Vezi s 
ljudskim mikrokosmosom, visina podsjeća na inteligenciju, širina na osjećanja, 
a dubina na volju. Budući da inteligencija stremi "uspravno", prema suštinskom i 
transcendentnom, kada postane izopačena zabludom, ona pada u poricanje vlasti- 
te prirode. Osjećanja, opet, jesmo mi sami u našoj egzistencijalnoj potpunosti, hic 
et nunc, a to je izraženo širinom, s kvalitativnom razlikom između desne i lijeve 
strane; drugim riječima, osjećanja (sentiment), u potpunom i dubokom smislu ko- 
jeg ovdje imamo na umu, predstavljaju ljudsku osobu i izbor koji ona može napra- 
viti u pogledu svoje sudbine. Što se volje tiče, ona pokreće ka naprijed, baš kao i 
naši koraci pri hodanju; ona uranja u budućnost, baš kako i naši koraci uranjaju u 
prostor ispred nas, osim ukoliko ne povlači unazad, suprotstavljajući se vlastitom 
duhovnom i eshatološkom pozvanju; u oba ova slučaja, javlja se ukazivanje na di- 
menziju dubine. 


Ako želimo dati opis metakozmičke Stvarnosti posredstvom brojevnih hipostaza, 
onda možemo, bez da budemo imalo svojevoljni, zastati na broju tri, koji tvori 
granicu koja je, štaviše, dopustiva zbog toga što do izvjesnog stupnja označava 
povratak na Jedinstvo; moglo bi se reći da ona izražava jedinstvo u jeziku mnoš- 
tva i da naizgled postavlja pregradu na daljnje razvijanje potonjeg. Ali s jednako 
jakim razlozima možemo segnuti i dalje, kao što zacijelo čine mnoge tradicionalne 
perspektive. 

Kada se predočava u odnosu na počelo četvornosti, Suština sadržava četiri kva- 
litete ili funkcije koje se na Zemlji odražavaju kao sjever, jug, istok i zapad. Uz po- 
moć ovog uporednog sukladiranja, još lakše ćemo moći razlučiti, u samoj Suštini, 
i, dakle, u jednom latentnom i neuraznoličenom stanju — gdje je "sve u svemu" -— ali 
očigledno kao potencijalnost Maje, četiri sljedeća počela: prvo, Čistotu ili Prazninu, 
Isključivost; drugo, kao nadopunjujuću oprečnost — što je simbolički osa sjever-jug) 
- Dobrotu, Ljepotu, Život ili Jačinu, Privlačenje; treće, Snagu ili Djelatnost, Očito- 
vanje; i četvrto — a ovo je osa istok-zapad — Mir, Ravnotežu ili Trpnost, Uključivost, 
Primateljnost. Ovim počelima mogu odgovarati kur'anska Imena Dhu'l-Džalal, 
Dhu'l-Ikram"", Al-Hajj, Al-Oajjum, tj. Svakog Veličanstva Vlasnik, Posjednik Dare- 
žljivosti, Živi, Nepromjenjivi"!, odnosno Imena čije se značenje može izraziti i slje- 
dećim pojmovima: nepovrediva Čistota, preplavljujuća Ljubav, nepobjediva Moć, 
nepromjenljiva Smirenost; ili Istina, koja je Strogost i Čistota, Život, koji je Nježnost 
i Ljubav, Snaga, koja je djelatno Savršenstvo, i Mir, koji je trpno Savršenstvo. 


Slika četvornosti je kvadrat, i, također, križ; posljednji je kretljiv, a pređašnji 
nekretljiv.'? Četvornost označava stamenost i ustamenjivanje; predstavljena kvadra- 
tom, ona je čvrsto uspostavljen svijet, i prostor koji opseže; predstavljena križem, ona 
je ustamenjući Zakon koji sebe proglašava u četiri smjera, naglašavajući tako svoju 
odliku potpunosti. Nekretljiva četvornost je Svetilište koje daje sigurnost; kretljiva 
četvornost je isijavanje posvećujuće Milosti, kojaje i Zakon i Blagoslov.?? Sve ovo je 
predviđeno u Bogu, u Suštastvu, na neuraznoličen način, i u Bitku, na uraznoličen 
način. 


Kada je nepomična, Četvornost je unutarnja i na izvjestan način usmjeren 
ka samoj sebi, a to je Maja koja isijava kao Beskrajnost u srcu Atme; kada je kret- 


70 Ponovno ujedinjenim u jednom imenu: Dhu 'l-Džalal wa 'e€l-ikram, "Svakog Veličanstva i 
Darežljivosti Vlasnik" (Sura Svemilosni, 78). Sunna bilježi dva istovrijedna Imena Džalil, 
Uzvišeni", i Džamil, "Lijepi", što će reći: Strogost i Nježnost. 

71. Ili preciznije: Onaj koji o Sebi opstoji. "Trpnost" označava ovdje čistu "Supstancijalnost" i uvodi 
ideje Harmonije i Mira; Bog je "trpan u smislu da je On beskrajno u skladu sa Samim Sobom', ili 
sa Suštastvom kada je On Bitak koji je ovdje u pitanju. 


72. Logično, vjerovatno ima neke prednosti u prikazivanju pokretljive četvornosti kvadratom koji 
stoji na jednom od svojih uglova, negoli križem, budući da središnje presijecanje potonjeg već 
tvori peti element; ovo bi zamijenilo stranice kvadrata uglovima, što bi učinkovito naznačilo 
isijavanje kao suprotno kontemplativnom okretanju prema unutra. 


73. Ovdje se možemo prisjetiti, s jedne strane, Kabe, čija je unutarnjost svetište zaštićeno svojim 
zidovima, i stoga zatvoreno, a ne otvoreno, i, s druge strane, poziv na molitvu s minareta, koji se 
izgovara na sve četiri strane prostora. Nadalje, ko god moli u Kabi, više se ne može okrenuti ka 
središtu, pošto se već nalazi u njemu, pa stoga mora učiniti sedždu u sva četiri smjera, što uparuje: 
nepomični simbolizam kvadrata s pokretljivim simbolizmom križa. 

ljiva, Četvornost sija, a to je MAjA u svojoj funkciji obznanjivanja Atme i razvija- 
nja njenih mogućnosti; u ovom slučaju, ona uspostavlja kosmos prema počelima 
postpunosti i stamenosti — što je značenje četvornosti kao takve — i ubrizgava u 
njega četiri kvaliteta koja mu trebaju da bi opstao i živio;"' ovo je, također, značenje 
četverice arhanđela koji, emanirajući iz Božanskoga Duha (Ruh) — čije funkcije i 
sami predstvljaju - održavaju i rukovode svijet. 


Četvornost nije drugo do razvijanje Dvojnosti Atma-MAja, Deva i Šakti: Bo- 
žanstvo i Njegova Moć unutarnjeg Života i teofanijskog Isijavanja. 


Ali Četvornost se ne odnosi samo na ravnotežu, ona određuje i razvijanje, pa 
tako vrijeme i cikluse: otuda i četiri godišnja doba, četiri dijela dana, i četiri doba 
kroz koja prolaze stvorenja i svjetovi. Ovo razvijanje ne može se primijeniti na Poče- 
lo, koje je nepromjenjivo; ono što ono uključuje jeste nizajuća projekcija, u kozmosu, 
počelne, i, sljedno tome, izvanvremenske četvornosti. Vremenska četvornost ima, 
iznad svega, kozmogonijsko značenje, i nju sadržavaju, takoreći u kristaliziranom 
stanju, četiri velika stupnja univerzalnog razvijanja: tako, materijalni svijet sukla- 
dira zimi, živi svijet jeseni, duševni svijet ljetu, i duhovni svijet — anđeoski ili rajski 
— proljeću; ovo vrijedi u mikrokozmosu jednako kao i u makrokozmosu." 


Prolaz od trojstva do četvornosti prouzročen je, ako se može tako kazati, 
bipolariziranjem vrha trougla, koji virtualno sadržava dvojnost iz razloga svog 
dvostrukog porijekla; to je prolaz od trougla ka kvadratu. Trojstvo je, hajdemo 
reći, otac, majka i dijete; ali dijete ne može biti van-polno, ono je nužno muško 
ili žensko; ako je jedno od tog dvoje, to onda logički iziskuje prisutnost drugog. 
Na usporedan način, nadopunjujuća oprečnost između Sjevera i Juga iziskuje me- 
đupodručje koje, posljedično se razdvajajući na dvoje, porađa Istok i Zapad, gdje 
potonji, na izvjestan način, sudjeluje u Sjeveru, a pređašnji u Jugu. 


Ovaj počelni proces napredovanja ponovlja se u slučaju četvornosti, baš kao i u 
slučaju drugih brojeva, mutatis mutandis: svaka četvornost je, zapravo, petornost i 
svoju temeljnu odliku duguje isključivo činjenici da je njezino središte projicirano 
u četiri krajnosti: četvornost je "središte" koje je zamišljeno u svom četvornom 
vidu. Ali sasvim je dostatno istaknuti središte, neovisno o njegovim produljenji- 


74. Nebeski Jerusalem sukladira kvadratu, pošto je to grad i svetilište; zemaljski Raj, sa svoje četiri 
rijeke, sukladira križu. Islamski Raj — "Bašta" (Džennah) — uparuje dvije slike: s jedne strane, to je 
svijet i svetilište, a, s druge, četiri rijeke kuljaju iz njegova središta. Blagoslov sigurnosti, u prvom 
slučaju i isijavanje, u drugom. 


75. Ovojje hijerarhija zemaljskih carstava: mineralnog, biljnog, životinjskog i ljudskog; ljudska vrsta 
razdvojena je od životinjske Intelektom. 

ma, pa da se dobije petornost: prema tome, kada se govori o četiri doba, pojedinac 
koji prolazi kroz njih sadržan je u svakom dobu; dok u četiri godišnja doba, zemlja 
koja kroz njih prolazi, također se podrazumijeva, u suprotnom godišnja doba, baš 
kao i doba kroz koje prolaze pojedinci i čovječanstvo, bila bi apstrakcije. 


Božanska Četvornost odražena je u svakom od tri vida ljudskoga mikrokosmosa: 
u inteligenciji, volji, i osjećanjima; ili u intelektivnoj, voljnoj, i afektivnoj svjesno- 
sti; ili iznova, u razumijevanju, usredsređenju, i saobraženju ili vrlini. Umjesto 
fosjećanja" moglo bi se jednostavno kazati "duša"; jer ovdje se upućuje na ljudsku 
osobu kao takvu, koja je, po određenju, u stanju da voli, ili preciznije, koja je u 
stanju da uključi ili isključi iz svoje temeljne ljubavi stvari koje se predstavljaju 
njenom iskustvu. 


U božanskoj prirodi razlučili smo četiri sljedeće "kardinalne strane": Čistotu, 
Snagu, Život, Mir; ili Prazninu koja isključuje, Djelovanje koje očituje, Privlačenje 
koje reintegrira, i Ravnotežu koja uključuje. Inteligencija prosvijetljena istinom 
— u skladu sa svojim razlogom postojanja — sadržava ove polove utoliko što je ob- 
darena razlučivanjem, izdvajanjem, usvajanjem, odnosno sigurnošću, kontempla- 
cijom ili smirenošću. 


Još uvijek u vezi s inteligencijom, u obzir se. mora uzeti još jedna četvornost, 
čiji tvorbeni elementi, u odnosu na četiri netom opisana kvaliteta, jesu ono što i 
međupodručja u odnosu na četiri strane svijeta. Ovi elementi su razum i intuicija, 
s jedne strane, i uobrazilja i pamćenje, s druge, što zasebno odgovara osama sjever- 
jug i istok-zapad. Razum, iako ne izvršava intelekciju, vrši sljedeće radnje: spaja- 
nje, tumačenje, iziskivanje, zaključivanje; intuicija, koja je njegova nadopunjujuća 
oprečnost, vrši neposredno zapažanje — neposredno, ali ništa manje zakriveno i 
uglavnom približno, i ograničeno na ravan vanjskih i unutarnjih fenomena, jer 
ono što je ovdje u pitanju jest um, a ne čisti Intelekt. Što se tiče uobrazilje i pamće- 
nja, prva je predviđajuća i izvršava izumljivanje, stvaranje i proizvođenje, u ovoj 
ili onoj mjeri, dok pamćenje motri u prošlost i izvršava pohranjivanje, povezivanje 
s izvorima i iskustvenu neprekidnost. Moglo bi se dodati da kvalitet, povezan s 
razumom, jest pravda, koja je objektivna, dok se opreznost, koja je predviđajuća, ' 
povezuje s uobraziljom; kvalitet povezan s intuicijom je darežljivost, koja je su- 
bjektivna, a s pamćenjem zahvalnost, koja je retrospektivna. 


Slično bi se moglo reći i u vezi s dvjema ravnima mikrokozmosa, odnosno u 
vezi s voljom i osjećanjima, ili voljnom dušom i afektivnom dušom, ako je kome 

draže, ali naša namjera ovdje nije da sežemo dalje s ovim razmatranjima, s obzi- 
rom na to da smo ih prikazali samo na način primjene i prikaza. 


Što se tiče Božanstvenosti predočene u vidu broja pet, ona prikazuje osobine Če- 
tvornosti, s tom razlikom da su četiri funkcije suštinski ustanovljene u njihovoj 
vezi sa središtem ili vrhom, u smislu da je ili nepomična i ka središtu privlačeća, 
ili kretljiva i od središta odvodeća. Ukoliko uzmemo za primjer elemente — zemlja, 
vatra, vazduh, voda — oni će ovdje biti predočeni, ne u njima samima, nego kao 
oblici središnjeg elementa, etera; ili iznova, uzimajući primjer mentalnih fakulta- 
tiva — razum, intuicija, uobrazilja, pamćenje — oni će biti predočeni kao kontem- 
plativno usmjereni ka Intelektu, ili kao izvršno emanirajući iz njega. Glede četiri 
smjera prostora, oni također ovise o središtu, svjesnosti, koja uspostavlja prostorne 
odnose. Ovi primjeri odražavaju hipostatsku situaciju koju ovdje nećemo detaljno 
ispitivati, imajući na umu sve ono što smo do sada rekli." 


Slika koja odgovara ovom broju je petokraka, s vrhom okrenutim prema gore, 
kada je u pitanju nepomični aspekt usmjeren prema Suštini, i s vrhom okrenutim 
prema dolje, kada je, baš naprotiv, u pitanju kretljivi aspekt i stremljenje prema 
očitovanju. Slika broja pet mogla bi, isto tako, biti i križ, kao što smo već ranije 
spomenuli; razlika je u tome što u slici križa, središte postaje čak i više implicitno 
negoli u slučaju petokrake, u kojoj je ono, na izvjestan način, ospoljeno i u kojoj 
ono od središta postaje vrh; što je kao da srce postaje mozak. Nadalje, ukoliko križ 
uparuje vertikalnost i horizontalnost, petokraka onda naglašava razliku između 
visine i nizine: vertikalnost u križu postaje vrhovnost u petokraci, na takav način 
da u potonjoj osa sjever-jug biva predstavljena s dva gornja ugla, a osa istok-zapad 
s dva donja ugla, vrh petokrake tada postaje istovrijedan središtu križa. 


To pokazuje da je petokraka, zacijelo, slika čovjeka, ali i a priori, slika Božan- 
skoga Prvolika. U slučaju potonjeg, "desna Ruka" ("Jug": Nježnost) je otvorena, 
"lijeva Ruka?" ("Sjever": Strogost) je zatvorena; "desno Stopalo" ("Istok": Djelat- 
nost) približava, "lijevo Stopalo" ("Zapad": Trpnost) udaljava. U čovjeku, desna 


76. U mističkoj kozmologiji većine Indijanaca Sjeverne Amerike, "petornost" ishodi iz činjenice da 
je čovjek postavljen u središtu četiriju strana svijeta; s jedne strane, on ih promatra oko sebe, on 
je njihova mjera na izvjestan način, i, s druge strane, on ih sadržava u sebi samome i one su dio 
njegove supstance. Govoreći veoma shematično, perspektiva ovih Indijanaca mogla bi se svesti 
na vertikalnu liniju podijeljenu u tri nadređene ravni različitog značenja, svaka ravan, zauzvrat, 
sadržava četiri pola koja sukladiraju stranama svijeta, koje su zamišljene bilo u nepomičnom bilo 
u pokretljivom smislu; u posljednjem slučaju, može se predočiti kružno kretanje, ponekad ka 
središtu privlačeće, to jest "četiri vjetra", koji su temeljno suštinske kozmičke odrednice. 

ruka — još uvijek govoreći simbolički — čini dobro, lijeva ruka izbjegava ili sprečava. 
zlo; desno stopalo približava Bogu, a lijevo udaljava od svijeta. Temeljnije, i dajući 
dvjema trpnim savršenstvima pozitivno značenje, koje oni sadržavaju na prvom 
mjestu — jer "Moja Milost prethodi Mojoj Srdžbi" — mogli bismo reći da se Boži- 
ja desna Ruka odnosi na Čistotu, i, prema tome, na pročišćenje čovjeka, dok se; 
Njegovo lijevo Stopalo odnosi na Nepomičnost — čovjek koji moli stoji uspravno i 
mirno pred Bogom — dakle, na Mir i na strpljenje i zahvalnost. 


Ako se petokraka može odnositi i na Boga i na čovjeka, ona se, jednako tako, 
ali na sasvim nov način, može odnositi i na susret ljudskog i božanskog u Avatari; 
islamski simbolizam nam pruža veoma jasan primjer ovog susreta, kada opisuje 
tajanstvo Poslanikovo posredstvom sljedećih pet naziva: "Hvaljeni" (Muhammad); 
Rob" (Abd); "Poslanik" (Rasul); "Blagoslov" (Salat); "Mir" (Selam). Kvaliteti 
"Roba" i "Poslanika" pripadaju ljudskoj prirodi Muhammedovoj: avatarički čovjek 
je u savršenoj potčinjenosti Bogu, i tako služi kao instrument Božiji; Objavljenje 
božanskoga pretpostavlja utrnuće ljudskoga. Ovim dvama kvalitetima ili funkci-| 
jama nametnuta su dva božanska dara; prvi koji spušta na "Roba" uravnotežujuće, 
harmonične i umirujuće milosti, i drugi koji spušta na "Poslanika" blistave, pro- 
svjetljujuće i oživljujuće milosti, ili preciznije, "Mir" i "Blagoslov".'7 Vrh petokrake 
je ime Muhammed, koje ezoterijski označava Logos kao Muhammedovsko Svje-| 
tlo" (Nur muhammadi); kada je petokraka izokrenuta, njezin vrh se okreće prem 
dolje, i tada isto ovo ime označava ljudsku i historijsku osobnost Poslanikovu." 
Sjedinjenje ovih pet elemenata kristalizirano je u pridjevku "Prijatelj" (Habib), koji 
ustvari podrazumijeva sveukupno tajanstvo Avatara. 


Što se tiče broja šest, njegova slika je Solomonov pečat ili trodimenzionalni križ: sje- 
ver, jug, istok, zapad, zenit, nadir. U pečatu Solomonovom, tumačenje će se mijenjati 


77. Ova četiri pojma su fundamentalna odredišta onoga što bi se moglo nazvati muhammedanskom) 
teologijom; svaki musliman mora svjedočiti da je Poslanik "Rob" (Abd) i "Poslanik" (Rasul), i 
dodati imenu Muhammed, svaki put kada ga izgovori, želje "Blagoslova" i "Mira". 


DI 


78. U šiizmu, "pet osoba", "obitelj" (al) Poslanikova, sažimaju avataričke kvalitete i, sljedno tome, 
očituju božansku Prirodu u obliku broja pet: a to su Muhammed, njegova kćer Fatima, njegov zet 
Alija, te njihovi sinovi Hasan i Husein. Muhammed se nalazi na vrhu petokrake; Fatima — koj 
je, prema hadisu, nosila miris Raja među svojim grudima — nalazi se na lijevom gornjem kraku, 
jer ona utjelovljuje trpno Savršenstvo; Alija, koji utjelovljuje djelatno Savršenstvo, smješten j 
na gornjem desnom kraku. U donjem dijelu petokrake, Hasan je smješten na lijevom kraku, je 
on utjelovljuje sveto strpljenje; dok je Husein, koji utjelovljuje svetu ratobornost, smješten n 
donjem desnom kraku. Ovih "pet osoba" ponekad su uspoređivane s pet osjetilnih fakultativa i s 
pet elemenata. 

ovisno o tome da li je naglasak postavljen na gornji ili na donji vrh; u posljednjem 
slučaju, upravo sklonost ka očitovanju nadjačava."" Broj šest predstavlja posvemašnje 
razvijanje — otuda i šest dana stvaranja — a u isti mah to je i broj hipostaza. 


Što se tiče broja sedam, sukladirajuća slika je opet Solomonov pečat, ali s njego- 
vom središnjom tačkom; to je, isto tako, zvijezda sa šest smjerova prostora, zajedno sa 
svjesnošću koja ih premjerava; ono što je broj pet u odnosu na četiri to je broj sedam u 
odnosu na šest. Razlika je u tome što je, u slučaju parnih brojeva, Suština hipostazirana 
u već prisutne polove, dok se u neparnim brojevima, Ona prije svega pojavljuje kao nji- 
hovo počelo, ili kao središte koje ih određuje, bilo tako što ih uživa iznutra, bilo što ih 
tjera da isijavaju ka vani. U prvom slučaju, onome unutarnjeg uživanja, element Atme ili 
Šiveje taj koji nadjačava; u drugom slučaju, onom isijavanja, to je element Mdje ili Šakti. 


S ovim možemo zaključiti razmatranje broja sedam, koji je broj božanskog 
isijavanja, u isti mah od središta odvodećeg i ka središtu privlačećeg, i, samim tim, 
projiciranja Počela baš kao i povratka njegovom sljedećem razvijanju;""? "sedam 
Duhova Božijih", ili fAnđela Lica", s jedne strane, "čekaju uvijek spremni da uđu 
u prisutnost Slave Gospoda", prema knjizi Tobijinoj, ali koji su, s druge strane, 
"razaslani po čitavoj Zemlji", prema Apokalipsi.!! Ovo označava Božansku Maju 
koja povire od Boga i vraća se Njemu, a ovaj povratak objašnjava svetost sedmoga 
dana.?? Ista stvar je, također, izražena u jednom od govora Zaharija (Zekerijja), 
"sedmerim očima Jehovinim", koja gledaju na svijet i koja se, dodajmo to, ponovno 
sklapaju prema Suštastvu.?? N 


79. Pečat Solomonov očigledno simbolizira Dvojnost, iz posebnog ugla tumačenja; svaki od dva pola 
na svoj način su Sat, Čit i Ananda. Određene tantrične jantre zasnovane su na ovoj slici i razvijaju 
je na mnoštvo načina. Bilo je rečeno, na osnovi biblijskoga simbolizma, da sedmi dan stvaranja 
jeste dan Stvoritelja — tako da je broj šest broj nesavršenstva; s jedne strane, ipak, broj prostornih 
pravaca s polazišne tačke središta ne može biti nesavršen, i, s druge strane, nijedan od prostih i 
temeljnih brojeva ne može biti sveden na negativno značenje. Broj šest, budući da je broj, broj je 
očitovanja, dovršenja, kozmičke potpunosti i, stoga, proizvodeće Mdje. 


80. Prema učenju hinduizma, posvemašnji kozmički ciklus — kalpa — sadržava sedam "silaznih" i 
sedam "uzlaznih" manvantaras; očitujuća faza praćena je ucjelovljujućom fazom. 


81 "Knjiga zapečaćena sa sedam pečata" pripada istom simbolizmu, sa svojim dvostrukim smislom 
okultacije i objavljivanja. U posve drukčijoj simboličkoj kategoriji, "ples sedam velova" također 
uparuje broj sedam s dvjema fazama pokrivanja i otkrivanja, što pokazuje njegovu temeljnu 
povezanost s tajanstvom Maje; svaka od ove dvije faze može imati i pozitivno i negativno 
značenje, u sebi samoj ili u skladu s gledištima. 


82. Broj sedam je broj Maje, nema ništa iznenađujuće u činjenici da se on smatra i označiteljem 
majčinstva. Sedam radosti / užitaka i sedam tuga Marije izražava majčinski aspekt, baš kao 
dvoznačnost Maje ili Šakti; dvoznačnost koja počiva upravo u suprotstavljenosti tuge i radosti. 


83. Svijećnjak sa sedam ogranaka u Hramu jeruzalemskom jedna je od najizražajnijih liturgijskih 
predstavljanja Anđela koji počivaju pred Licem Božijim; ili pred Stvarnom Prisutnošću, Šekinom. 

Svaki od božanskih ili hipostatskih brojeva je pokrov koji, s jedne strane, skri- 
va Jedinstvo, a s druge ga čini jasnim. Ovi pokrovi, kao što smo već rekli, ne mogu 
se izbrojati; Mdja je neodrediva zbog Beskrajnosti koja je potiče i koju ona očituje 
uraznoličenim i neiscrpivim razvijanjem. 


Nakon što smo ovo rekli, vratimo se broju šest, utoliko što se on primjenjuje na 
raznolikost — ili razvijanje - "dimenzija" sadržanih u božanskoj prirodi. Sljede- 
ći prikaz aspekata Vrhovne Stvarnosti podudara se, zapravo, s pečatom 'Solomo-. 
novim: s jedne strane, Apsolut, Beskraj, Savršenstvo; s druge, Transcendentnost, 
Imanentnost, Očitovanje. Apsolut je poput geometrijske tačke; Beskraj, koji bi se 
mogao nazvati Njegovom šakti — ili Njegovom "Energijom", ako se Apsolut zamisli 
kao "Supstanca" — poput je linije koja produžava tačku, odnosno križa ili zvijezde, 
pošto je prostor višedimenzionalan;"! Savršenstvo, sa svoje strane, nalik je krugu 
koji, u jednu ruku, produžava tačku, i, u drugu, ograničava križ. Niz koncentrič- 
nih krugova simbolizira uzastopnost — najprije ontološku, a potom kozmološku - 
ravni prelamanja univerzalnog isijavanja; a ove ravni su posude — u nekim slučaje- 
vima i svjetovi — u kojima Apsolut, produžen Beskrajem, projicira Sebe i u kojima 
se On, u izvjesnom smislu, utjelovljuje. Prvi od ovih krugova označava stupanj 
Božijih Kvaliteta: Bog je savršen u Njegovim Kvalitetima, dok Njegova Suština! 
nadilazi ovu prvu polarizaciju ili ovu prvu relativnost. 


Zatim slijedi druga trojnost, koju tvore Transcendencija, Imanencija i Očito- 
vanje. Ove hipostaze razlučene su od onih ranije spomenutih snagom činjenice da 
one pretpostavljaju svijet. Zapravo, Božanska Stvarnost može biti jedino transcen-. 
dentna i imanentna u odnosu na svijet kojeg nadvisuje i u isto vrijeme prožima; 4: 
fortiori, ona se može očitovati jedino u svijetu koji je, po određenju, već očitovan. 
Ovaj posljednji element, Božansko Očitovanje ili Teofanija, izravni je odraz Počela 
u kozmosu — pod oblikom raznolikih pokazanja Logosa — i on dovršava razvijanje 
božanskih aspekata ili Hipostaza. 


84. Pečat Solomonov predstavlja hipostaze u čisto "topografskom" i neopisnom smislu. 

PRAISKONSKO 
DRVO 


ZOTERIJSKI, SIMBOL DRVETA je univerzalno središte koje nudi plodove razli- 
čitih mogućnosti; svojim deblom, koje je vertikalno, ono naglašava uspinja- 
nje, time i spuštanje; svojim granama, ono podsjeća na ljestve. UZ to, drvo 
pruža sklonište od sunčeve vreline: ono daje sjenu i, pod ovim obzirom, ono 
izražava mjesto utočišta, sigurnosti, odmora i svježine; hladovina je jedan od da- 
rova u kojem uživaju blagoslovljenici u muslimanskome Raju." Ali, najznačajniji 
obziri simbolizma drveta su, bez sumnje, njegov osni položaj i njegovi plodovi. 


Knjiga Postanka kazuje nam da u središtu zemaljskoga Raja raste Drvo Živo- 
ta, ona spominje i jedno drugo drvo, ono znanja Dobra i Zla, čiji su plodovi bili 
zabranjeni čovjeku. Središnje drvo je ono ucjelovljujućeg ili ujedinjujućeg znanja; 
ono se sastoji u viđenju akcidenata, ili mogućnosti, u Supstanci ili u odnosu na 
Supstancu. Zabranjeno drvo je drvo razdvajajućeg znanja; ono se sastoji u viđenju 
akcidenata izvan ili odvojeno od Supstance i u zaboravljanju Supstance, kao da 
su akcidenti zasebne supstance, što je u praksi jednako poricanju jedne i jedine 
Supstance; ovo je bio grijeh prvog ljudskog para. Za volontarističku i pokajničku 
perspektivu, koja vidi zlo, iznad svega, u strastima tijela, motrenje grijeha u seksu- 
alnom činu veliki je izazov; u stvarnosti, uzrok Pada ne može počivati u pozitiv- 
nom zakonu prirode, on počiva isključivo u činu razdvajanja prirodnih blagoslova 
od njihovog Božanskog Izvora, i u njihovu uživanju izvan Boga i pripisivanju sebi 
njihove slave i njihova užitka. Grijeh Adama i Eve mnogo je manje bio pojedinač- 


85. Za ptice i vjeverice, drvo je prebivalište koje pruža hranu, baš kao i neka vrsta raja; posljednji 
simbolizam proistječe posebno iz nizova koje tvore grane, i iz vrha koji se otvara prema Beskraju. 
Porijeklo božićnog drvceta je nepoznato — njemačkog porijekla, vjerovatno ne seže dublje u 
povijest od XVII stoljeća — ali, u svakom slučaju, ono je nađahnuto različitim prvolicima — iz 
indo-evropske antike — čija je funkcija bila da inauguriraju godišnja doba, i, na taj način, faze 
ciklusa. Zimzeleno igličasto drveće naznačava pobjedu nad zimom, a time i besmrtnost. 


69 


nim vanjskim djelom, a daleko više činom njihova smještanja izvan Božanskoga \ 
Središta: to jest, izdvajanja — u činu spoznavanja i htijenja — i subjekta i objekta, i \ 
tako u praksi, mada na prividan način, prekidanja njihove veze s Bogom, koji, u 
krajnjem razmatranju, jeste jedini Subjekt i jedini Objekt; čineći tako, prvi ljudski 
par nužno je počinio počelni čin neposlušnosti.?$ 


Teološka tumačenja zabranjenog drveta nisu uvijek uvjerljiva i zaključna: da- 
kle, prepoznati da je prvi čovjek nužno posjedovao moralno razdjeljenje i onda 
ustvrditi da je izvorni grijeh bio nužno zaposjedanje sposobnosti — pridržane 
samo za Boga — odlučivanja šta je dobro, a šta zlo, u najmanjem je protuslovno. Jer, 
ako je Adam imao moralno razdjeljenje, on je samim tim morao imati i moć nje- 
gova primjenjivanja, a fraza "odlučujući za sebe šta je dobro, a šta zlo" ne bi imala 
smisla, osim ukoliko ne bi ukazivala na njegovu želju da ide protiv svoga razdje- 
ljenja; međutim, u ovom slučaju, to bi bilo pitanje kršenja ljudske sposobnosti, a ; 
ne zaposjedanja jedne božanske povlastice. Nadalje, kazati da odlučivanjem šta je 
dobro, a šta zlo, čovjek stavlja sebe na mjesto Boga, znači potajno poturiti da dobro 
i zlo izviru iz božanske odluke, iz presude čiji uzroci nama mogu biti nepoznati, a. 
ne iz objektivnih kakvoća ili okolnosti; ovo je ujedno i mišljenje koje je dovelo do 
izvjesnih ispada ašaritske teologije. Moralno vrednovanje, bilo ono unutarnje ili 
vanjsko, slučajno ili suštinsko"", očigledno da u sebi nema ništa svojevoljno: zlo je 
sve ono što se suprotstavlja Bogu"", bilo po svojoj naravi, bilo na ravni svoga očito- 
vanja, ili to je sve ono što je de facto štetno za čovjeka, viši interes uvijek ima pred- 
nost nad nižim. Podsjetimo u vezi s ovim, iako je poenta ovdje po sebi očigledna, 
da objektivno dobro može biti i subjektivno zlo za posebnog čovjeka ili kategoriju 
ljudi, kao i obratno; iz razloga prigodnosti, kodificirana i pojednostavljena, moral- 
nost nalazi da joj je lakše prihvatiti drugo stajalište negoli prvo, u smislu da ona 
spremno naziva "zlom" svako dobro koje je moralno ili društveno neprigodno. 


86. Prema Theologia Germanica, "grijeh nije ništa drugo nego ovo: da se stvorenje okrene od 
nepromjenjivog Dobra prema mijenjajućem dobru"; Adam je pao "Zato što je pripisao sebi! 
nešto... Sve da je pojeo sedam jabuka, bez da pripisuje išta samome sebi, on ne bi pao." Jabuka je 
bila zabranjena samo zato što je za Adama koincidirala sa željom za dobrom koje je "za mene"; to 
ima reći da je kozmički "grijeh" principium individuationis. 


87 Posebno je značajno razlučiti između pravila ponašanja i vrlina. 


88. Ništa ne može biti apsolutno suprotstavljeno Bogu, jer ništa u postojanju ne izmiče božanskoj 
Mogućnosti; prividna suprotstavljenost, prema tome, može biti samo simbolička i prolazna, ali 
ona je, ipak, zbiljna na ravni svoje relativnosti, a to je još jedan primjer onoga što smo više no 
jednom nazvali — proturječno, ali neizbježno -- "relativnom apsolutnošću" 

Šta je onda značenje ideje, iskazane u Knjizi Postanka, da je Znanje Dobra i Zla po- 
vlastica Božija? To znači da jedino Bog može činiti sve što On želi, jer jeđino je Bog 
Vrhovno Dobro i, iz tog razloga, On može htjeti samo dobro"?, jedino apsolutno 
Dobro ima pravo na apsolutnu Slobodu, i jedino apsolutno Dobro nju i posjeduje, 
što će reći da apsolutno Dobro posjeduje apsolutnu Slobodu po definiciji. U kojem 
smislu je grijeh prvog ljudskog para bio zaposjedanje božanske povlastice? U smi- 
slu da, jedući zabranjeni plod, ovaj ljudski par se ponašao kao da je on Vrhovno 
Dobro, kojem je svaka mogućnost ontološki dopuštena; drugim riječima, Adam i 
Eva pripisali su relativnom prava Apsolutnog. U pozitivnom smislu, Drvo znanja 
Dobra i Zla je Sve-Mogućnost razmotrena kao Božanska Sloboda; dok u negativ- 
nom i ograničavajućem smislu, ono i jeste ova Mogućnost, utoliko što se razvija u 
Egzistenciji, silaznom putanjom moglo bi se reći, i utoliko što se na taj način nužno 
odmiče od Božanskoga Izvora. 


U potonjem obziru, drvo razlikovanja između Dobra i Zla označava "nečistu" 
Maju, Maju koja povlači nadolje i raspršuje, i u isto vrijeme potiče gustoću i težinu; 
ovo je kozmička Mogućnost, ali u svom podređenom i od središta udaljavajućem as- 
pektu. Također, nije beznačajno da je ovo drvo stanište zmije koja je dovela do pada: 
zmija, zapravo, u svome negativnom simbolizmu, predstavlja luciferijanski i mračni 
vid demijurškog nagnuća; ona, dakle, mora biti predstavljena u praiskonskom Raju, 
kao mogućnost zla, pošto je Eden, ustvari, smješten na putu kozmogonijskog širenja. 
Nebeska Bašča, s druge strane, smještena je na povratnom putu i na vlastiti način 
predviđa Apokatastazu; u njoj je, shodno tome, od središta udaljavajuće nagnuće 
poništeno, ono je nepomično, a ne kretljivo; ono izvodi egzistencijalna ograničava- 
nja unutar Blaženstva, ali ono ne može probiti okvir potonjeg. Zemaljski Raj bio je 
smješten u propadljivoj dimenziji; Nebeski Raj, baš naprotiv, smješta se izvan ove 
dimenzije, on je relativan, bez da je nepostojan; on živi po nepropadljivoj Svjetlosti 
koja izvire iz blizine Božije. Silazni Raj je, takoreći, privremeno obustavljen u ljud- 
skoj slobodi, dok je uzlazni Raj utemeljen samo na Božanskoj Milosti. 


Kada se Bog doima kao da čini ono što bi izgledalo kao zlo da ga je počinio čovjek, 
On to tada nadoknađuje većim dobrom, baš kao što i učinak izlječenja nadokna- 
đuje gorak okus lijeka; a ovo nužno ishodi iz činjenice da je Bog Apsolutno Dobro 


89. Ašari je ovo dobro razumio, ali loše izrazio — i naglasio do besmisla — ističući da bi nepravda na 
strani Boga, ako bi bila moguća, zapravo bila pravda. 

i da On, sljedno tome, sadržava u Svojoj prirodi nadoknađujući kvalitet koji isklju-} 
čuje zlo kao takvo. Ali čovjek, budući da nije Nužni Bitak, po određenju je mogu- 
ćan, i budući da je mogućan, on se ne može okoristiti nadoknađujućom prirodom. 
koja ishodi iz Apsolutnosti ili Beskrajnosti; zlo koje čovjek počini nije tek neka. 
potencijalnost dobra, ono je čisto i prosto zlo, pošto ljudski činilac nije potpunost,, 
nego dio, on nije supstanca, nego akcident. 


| 
Također bismo mogli reći da Stvoritelj — Svojom jedinstvenom i izvrsnom pri- 
rodom - suštinski ima pravo na razdvajajuće i silazno viđenje mogućnosti, jer ovo 
viđenje ne izlazi izvan Božanskoga Subjekta; Bog je Jedinstvo i Potpunost, i sve op- 
trajava u Njemu, stoga On ne može zgriješiti izlazeći izvan Samog Sebe kao što može 
čovjek, kojem je egzistencija ograničena na njegovu pojedinačnost i čija djelovanja 
zahvataju i druge egzistencije, ne samo njegovu vlastitu. Čovjek, koji mora kontem- 
plirati Boga u svome srcu, ne može a prirori imati pravo na razdvajajuće, silazno i 
stvarajuće viđenje, jer ovo ga viđenje izvodi izvan njega samoga i razdvaja od Boga; 
ali, u trenutku kada se ovo razdavajajuće viđenje postigne — kroz protuslovnu Provi-. 
donosnost — čovjek mora podrediti svoja djela božanskome nadahnuću. \ 
| 

Čovjek može biti slobodan jedino u Bogu i kroz Boga, jer, za razliku od Boga, 

on nema svoje središte u sebi samome, osim u relativnom smislu i po neizravnom' 
sudjelovanju. U suprotnom, on ne bi bio čovjek. U čovjeku, dakle, postoji tačka u 
kojoj se on mora slobodno odreći svoje slobode; budući da je teomorfan, on mora, 
u isto vrijeme, prepoznati da on nije Bog i on to mora učiniti na samoj osnovi svoje. 
teomorfnosti, to jest, snagom ove potpune inteligencije koja, s obzirom na to da je 
potpuna, posjeduje sposobnost da bude objektivna. | 


Egzoterijski govoreći, Bog "dopušta" zlo s obzirom na veće dobro, a to je neupitno, 
iako u sebi nedostatno, jer bi se 'svemogući" Bog a priori mogao riješiti nužnosti da 
dopusti zlo, jednostavnim poništavanjem zla. Ezoterijsko rješenje je posve drugači- 
jeg reda: tako, s tačke gledišta Božanske Subjektivnosti, Volja koja namišlja zlo nije 
ista kao i ona koja namišlja dobro; s tačke gledišta kozmičkog objekta, Bog ne nami- 
šlja zlo kao zlo, On ga namišlja kao sastavni dio dobra, dakle kao dobro. Štaviše, zlo 
nije nikada takvo u svojoj egzistencijalnoj supstanci, koja je po definiciji odredba Bo- 
žija; ono je takvo samo kroz kozmički slučaj u kojem je ono lišavanje dobra, od Boga 
dano kao neizravni element većeg dobra. Ukoliko bi se reklo da na ovaj način mi 
uvodimo dvojnost u Boga, mi bismo to priznali bez oklijevanja — ali ne kao spočita- 
vanje — baš kao što priznajemo sva mnogolika uraznoličenja unutar Božanstvenosti, 
pa bilo da su u pitanju hipostatički stupnjevi ili kvaliteti ili energije; samo postojanje 

mnogoboštva sasvim je dovoljno opravdanje ovoga, ukoliko se izuzme aspekt za- 
stranjenja, odnosno paganizacije, kojeg ono ponekad može poprimiti.?" 


U svakom slučaju, važno je razlučiti između Božije Volje u pogledu na egzi- 
stenciju, i Božije Volje u pogledu na čovjeka, koji je inteligencija i volja: u prvom 
slučaju, sve što se javlja ili događa dato je od Boga; u drugom slučaju, samo su 
istina i dobro božanski određeni. 


Što se tiče Svemogućnosti, ponovit ćemo, još jednom, da se ona proteže na sve 
ono što je postavljeno u poretku mogućnosti kao takvih, ali ne i na ono što pripada 
izvođenju počela ukorijenjenih u božanskoj prirodi, bilo izravno, bilo posljedično; 
Bog ne može imati moć da bude drugo do ono što On jeste, ili da učini mogućim 
ono što je ontološki besmisleno.?! 


Voleći jedno drugo, Adam i Eva su voljeli Boga; oni nisu mogli ni voljeti ni znati 
izvan Boga. Nakon pada, oni su zavoljeli jedno drugo, izvan Boga i za sebe same, i 
saznali su jedno drugo kao razdvojene fenomene, a ne kao bogojavljenja; ova nova 
vrsta ljubavi bila je požudnost, a ova nova vrsta znanja bila je profanost. S jedne 
strane, čovjek je od tada gledao na stvari u njihovoj izdvojenoj i jasnoj fenome- 
nalnosti i, s druge strane, postao je nezasit; on je postao homo faber, čovjek koji 
pravi i gradi; pa ipak, on je još uvijek radio pod utjecajem božanskoga nadahnuća 
- praiskonski izumi ne postoje — jer je bio izmiren s Bogom, a izumi, u istinskom 
smislu te riječi, bili su ostavljeni za kasnije faze pada.?? Opasnost prometejske i 
titanske produktivnosti objašnjava, nadalje, zabranu slika među monoteističkim 
Semitima, nomadskim po porijeklu, čija je namjera bila očuvati čovjeka u nekoj 
vrsti neproduktivnosti koja bi graničila s praiskonskom jednostavnošću; biblijski 
simboli "grijeha stvaranja" su kule Babilona i zlatno tele.? 


90 Izvorni politeizam zamišlja Božanstvo i kao Atmu i kroz zastor Mdje; ono je pagansko samo od 
trenutka kada zaboravlja Afmu i pripisuje apsolutnost mnoštvenosti, i, stoga, relativnosti. 


91 Oživjeti mrtve i načiniti pojavu da Sunce prilazi k nama ili kruži okolo, nije toliko ontološki 
besmisleno koliko bi bila mogućnost bivanja Bogom "bez stvaranja svijeta", ili stvaranja svijeta 
bez "dopuštanja zla". Kazati Apsolut znači reći isijavanje, i, prema tome, relativnost, a kazati 
relativnost znači reći odmicanje od Apsoluta, i, prema tome, mogućnost zla. 


92. Kao što je takozvana klasična antika, renesansa, XIX stoljeće. 


93. S tačke gledišta naroda koji tradicionalno prakticiraju plastične umjetnosti, božanski Artifex 
smješten je u ljudskome subjektu, tako da je to Bog koji djeluje kroz čovjeka i koji stvara i 
proizvodi rad; posljednji ima pounutrujuću vrijednost, ne onu ospoljavajuću, kao što je ima u 
dostatno "idolatrijskoj" ili profanoj umjetnosti. 

FI vidješe da su goli": njihova inteligencija i njihova volja, kao i njihov način 
osjećanja, postali su povanjštinjeni, a njihova je ljubav, stoga, postala odvojena 
od božanskih suština stvari i preobličena u požudnost; odrazi Božanskoga Sunca 
na vodi Egzistencije počeli su smatrati sebe Suncem samim, zaboravljajući da oni 
nisu više od odraza, pa su postali postiđeni ponižavajućih posljedica ove zablude. : 
Ako u biblijskom i kur'anskom simbolizmu spolni organi prisjećaju na sram i po- 
niženje, to je onda zato što oni podsjećaju čovjeka na slijepu strast koja bježi od} 
Boga, i koja je nedostojna čovjeka, jer siluje njegovu inteligenciju i njegovu volju. 
Ali, ne mora se ni reći da ova moralna perspektiva ne sažima cijelu istinu, te da 
je pozitivni simbolizam nuditas sacra daleko dublji: s jedne strane, on prisjeća na 
polubožanstvenost praiskonskog čovjeka i, s druge strane, on nas nastoji udaljiti 
od akcidentalnosti, koja je raznolika i izvanjska, i približiti supstancijalnosti, koja 
je jednostavna i unutarnja. Uz to, Biblija ne prigovara Adamu i Evi zbog njihove. 
golosti; ona bilježi da su njih dvoje gledali na nju sa stidom; međutim, to se odnosi 
na pad a ne na golost kao takvu.?? 


Nk ge Dr Za a SeRola sie TAO dio PJ, 


Drvo znanja Dobra i Zla predstavlja očitujuću ili kozmogonijsku, i, dakle, ospolja-. 
vajuću Moć, uporedo sa izdvajajućim i kontrastirajućim znanjem kojeg ospoljava-. 
nje zahtijeva. Drvo života, naprotiv, predstavlja reintegrirajuću, i pounutarnjujuću 
Moć, uporedo sa sudjelujućim ili ujedinjujućim znanjem kojeg pounutarnjenje 
zahtijeva. | 


To je i razlog zašto bi se prvi ljudi, da su mogli pojesti plod Drveta Života na- | 
kon jedenja ploda Drveta Dobra i Zla, bili uzdignuli do vrha anđeoske hijerarhije, 
zaposjedanjem, a ne po pravu koje im pripada; ali ovo je tek puka govorna figura, 
pošto je takvo zaposjedanje, zapravo, nemoguće, na što je ukazano u Knjizi Po- 
stanka postavljanjem kerubina s mačem na vrata Raja." 


Drvo Života i Drvo znanja Dobra i Zla moglo bi itekako biti jedno isto drvo 
- na što ukazuje i njihov središnji položaj — ali viđeno sa suprotnih strana; ovo 
tumačenje nas vodi ka simbolizmu Janusa i ka islamskoj ideji berzakha, "međupo- 


94. Prema islamu, odijevanje je božanska objava, a to je u skladu s biblijskom pričom; ali Kur'an 
dodaje: "a odjeća straha od Boga je bolja" (Sura Bedemi, 26), čime se misli da je svjesnost 
božanskoga bolja zaštita od pohotnosti koja od Boga udaljava; što je ideja koja zaziva u sjećanje 
počelo svete golosti, o kojoj, štaviše, sve religije pružaju neke primjere. 


95. Ove kerubine mi nosimo u nama samima, u dubini naših srca i na kapiji imanentnoga Raja, i to je 
razlog zašto profana nadriduhovna eksperimentacija ne može polučiti ni najmanji razultat, nego, 
baš naprotiv, može samo pojačati tamu i priviđenje. 

dručja" koje razdvaja ontološke i kozmičke stupnjeve.?5 Hinduistička ideja Maje, 
usporedna je ovima u smislu da Relativnost, koja je a prirori jedna, posjeduje dvije 
dimenzije, jednu višu i drugu nižu, i dvije moći, jednu koja je silazna i produktiv- 
na i drugu koja je uspenjska i oslobođajuća.?7 


Pad bi mogao biti tumačen na različitim razinama: dakle, nije nezakonito vje- 
rovati da on može simbolizirati ulazak u materiju, kozmogonijski prolaz iz ani- 
mičkog stanja u materijalno stanje; jednako tako bi se moglo i vjerovati — ali uvijek 
s očiglednim zadrškama — da stvaranje Eve simbolizira ovaj prolaz", ili iznova, da 
pad predstavlja kasniju i negativnu postaju ovog prolaza. Međutim, ovo nije prva 
i osnovna namjera Knjige Postanka, koja iskreno i otvoreno počinje stvaranjem 
materijalnog svijeta, i koja onda — u drugom poglavlju"? — govori o čovjekovom 
padu, koji je sa sobom donio izopačenje materije i svih živih vrsta koje su postojale 
u ovom stanju. 


Platonu se prigovaralo da je imao odveć negativnu ideju materije, ali to znači 
zaboraviti da je Platonova misao!'"", u vezi s ovom temom, imala dva kretanja: prvo 
se odnosi na palu materiju, a drugo na materiju kao takvu i kao potporu duha. Jer 
materija, baš kao i animička supstanca, koja joj prethodi, jest samo jedan odraz 
Maje: ona, prema tome, sadržava temorfni i uspenjski aspekt i od Boga udalja- 
vajući i silazni aspekt; i baš kao što se dogodio pad Luciferov — bez kojeg ne bi ni 
bilo zmije u zemaljskom Raju — tako se isto i dogodio pad čovjekov. Za Platona je 
materija, ili osjetilni svijet, loš utoliko što je suprotstavljen duhu, i samo u ovome 


96. $.iizmeđu njih će zid podignut biti (sur = barzakh) koji će vrata imati; unutar njega bit će Milost, 
a izvan njega Patnja? (Sura Željezo, 13). 


97. Plotinus dijeli Maju na Nosts, Intelekt, i Psyche, Dušu; posljednje, kaže on, "bježi poput neposlušna 
djeteta" i uranja u pustolovstva materije. Drugim riječima, procese udaljavanja proizvodi ipso 
facto u krajnjem razmatranju fenomen razdvojenosti (Lucifer) i prevrata (Satan), a to je, u 
biblijskom simbolizmu, zmija u Raju, koja označava završnu fazu kozmogonijskog trajektorija. 


98. U ovom slučaju, Adam je primordijalna androgina koja je, ustvari, zamisliva samo u animičkom 
stanju. 


99 U Bibliji ne postoje dva razilazeća "sloja", jedan "Elohistički" i drugi "Jehovistički"; tu postoji 
samo razlika u stajalištima ili naglascima, baš kao i u svim svetim Spisima. 


100 Kada kažemo "misao, mi ovdje ne mislimo na vještačko razrađivanje, nego na mentalnu 
kristalizaciju zbiljskoga znanja. Sa svim dužnim poštovanjem prema antiplatoničkim teolozima, 
platonizam nije istinit zato što je logičan, nego je logičan zato što je istinit; a što se tiče mogućnih 
prividnih nelogičnosti teologija, one mogu biti objašnjene ne samo navodnim pravom na tajanstva 
besmislenosti nego i djelovitim karakterom posebnih dogmatskih stajališta, i nedostatnošću 
sredstava misli i izraza. U vezi s ovim, mogli bismo podsjetiti i na alternativizam i sublimizam 
prirođen semitskom mentalitetu, baš kao i na nedostatak krucijalnog pojma Maje — bar na običnom 
teološkom nivou, a ovom rezervacijom misli se da granice teologije nisu strogo ocrtane. 

obziru; a ona, zapravo, i jeste suprotstavljena duhu -— ili svijetu Ideja — kroz svoju 
otvrdnutu i sabijajuću prirodu, koja je teška baš kao i dijeleća, ne zaboravljajući i 
njenu propadljivost u odnosu na život. Međutim, materija je dobra s obzirom na 
suštinsku uprisutnjenost svijeta Ideja u njoj: kozmos, uključujući i njegovu mate- 
rijalnu granicu, jeste očitovanje Vrhovnog Dobra, a materija to prikazuje svojom 
odlikom stamenosti, zatim čistotom i plemenitošću izvjesnih svojih vidova, i svo- 
jom simbolističkom plastičnošću, ili ukratko svojom nepovredivom sposobnošću 
da služi kao primateljka Nebeskih utjecaja. Kao udaljeni odraz univerzalne Maje 
materija je, takoreći, produljenje Prijestolja Božijeg, što je istina koju je "duhov- 
nost", odveć zaokupljena proklinjanjem Zemlje, prečesto gubila iz vida, pod ci- 
jenu čudovišnog osiromašenja i opasne neravnoteže; pa ipak, ova ista duhovnost 
bila je svjesna počelne i virtualne svetosti tijela, koje je a priori "slika Božija" i a. 
posteriori element "slave". Ali najpotpunije odbacivanje sveukupnog manihejstva: 
priskrbljeno je tijelom Avatare, koje je moćno, u počelu, uspeti se na Nebo — "preo- 
braženjem" — bez da mora proći kroz onaj učinak "zabranjenog ploda" koji je smrt 
i koji svojom svetom naravi pokazuje da je materija, u osnovi, jedno od očitovanja 
Duha."! Poput svake mogućne supstance, materija je samo jedan oblik isijavanja. 
Božanske Supstance; zacijelo, djelimično propadljiv oblik u pogledu svoje egzi- 
stencijalne razine, ali nepovrediv u svojoj suštini." 


Baš kao što je i virtualnost zla bila prisutna u duši prvog čovjeka, tako je i ma- 
terijalno propadanje virtualno egzistiralo u njegovom rajskom i nepropadljivom 
tijelu; ovo tijelo nije moglo postati propadljivo u svom normalnom stanju, ali je 
ozbiljenje zla u duši prouzročilo da se četiri osjetilna elementa izmjeste iz svoje 
eteralne istovrsnosti, koja je pripadala edenskome tijelu; to je ono što Kabbala uči. 
Nakon što je duša napustila, u svome od Boga udaljavajućem kretanju, kontempla- 
ciju Jednog, četiri tjelesna elementa su, zauzvrat, i za negativnu posljedicu, postala. 
odvojena od svog praiskonskog jedinstva, svoje guinta essentia ili Ethera: oni su 
postali raspareni i suprotstavljeni jedan drugom, tako da se jedino na kraju oni! 
ujedinjuju na nižoj razini i tvore propadljivo tijelo paloga čovjeka, sadržavajući od \ 
tada njegovo nepropadljivo tijelo tek kao čistu mogućnost. Edensko tijelo, dakle, 
nije posve iščeznulo, ono je kao "jezgra besmrtnosti" duboko skriveno ispod svoje. | 
propadljive ljuske; naše sadašnje tijelo je propadljivo, zato što je sastavljeno od. 
četiri elementa i zato što je svaka sastavljena stvar, po definicji, predodređena za. 
raspadanje. 


101 Poslanikova "Noć Putovanja" (isra, mi'radž) ima isto značenje. 


102 Ipak, biblijska pripovijest u pogledu stvaranja materijalnog svijeta simbolički podrazumijeva. 
opis cijele kozmogonije, i tako svih svjetova, čak i onaj vječnih pralikova kozmosa; tradicionalna 
egzegeza, posebno ona kabalistička, svjedoči o ovome. | 

Tijela u svom nebeskom stanju su, također, sastavljena, ali, bivajući besmrt- 
nim, ona se ne "raspadaju" pri smrti, nego u apokatastazi; potonji glagol, kojeg 
smo ovdje koristili na ime usporednosti, ipak je neodgovarajući, jer ovdje je u pi- 
tanju pozitivni i sveslavni povratak u Božansku Supstancu, a ne uništenje. Samo je 
ova Supstanca apsolutno prosta i jednostavna, pa zato i vječna u apsolutnome smi- 
slu; relativna vječnost — ukoliko se to tako može iskazati — rajskih svjetova otvara 
se u Božansku Vječnost, ne snagom uništenja, nego reintegracije. 


Najozbiljnija posljedica Pada nije bilo propadanje praiskonske materije niti pro- 
turječna i propadljiva priroda koju je ona nakon toga poprimila, nego zatvaranje 
toka Srca" ili gubitak unutarnje Objave, i cjelovitosti Intelekta, koja je za sobom 
povukla gubitak "stanja milosti" i kvarenje duše. Unutarnja i neprestana Objava 
uvijek će biti tu, jer ona se poklapa s našom jezgrom besmrtnosti, ali je i sakrivena 
pod slojem leda koji čini nužnim posredovanja vanjskih Objava; ali potonje ne 
mogu imati savršenstvo onoga što bismo mogli nazvati "unutarnjom Religijom" 
ili imanentnom Philosophiom perennis. Ezoterizam je, po određenju, svjestan ove 
situacije; heretici i profani filozofi počesto su svjesni toga na svoj djelimični način, 
dok očigledno nisu spremni priznati da religije zapravo priskrbljuju neophodne 
ključeve čiste i univerzalne Istine. Ovo bi moglo zvučati kao protuslovna stvar, 
ali svaki religijski svijet ne samo da obnavlja, na vlastiti način, izgubljeni Raj nego 
i nosi, u ovom ili onom smislu, biljeg Pada, od kojeg je samo nadoblična Istina 
slobodna; a ova unutarnja Istina, to moramo ponoviti, nije dostupna de facto bez 
pomoći svojih vanjskih, objektivnih i poslaničkih očitovanja. 


Sloj leda koji izdvaja pojedinačnu svjesnost od imanentne svetosti ne prekriva 
samo rijeku svjetlosti koja se naziva Intelekcijom, nego, također, i iz istoga razlo- 
ga, on prekriva rijeku Ljubavi i Blaženstva, koja je, isto tako, neodvojiva od naše 
besmrtne supstance. Ovisno o naravi prepreka, ovaj led mora biti ili probijen sa 
silovitošću, ili otopljen s nježnošću; on se probija pomoću Straha i otapa pomoću 
Ljubavi; ali on se jednako tako, pa i više, rastapa kroz djelovanje Znanja, koje ra- 
stvara privid uz pomoć prodiruće svjesnosti prirode stvari, što će reći kroz djelo- 
vanje čiste objektivnosti. 


Gubitak unutarnje Objave, ili oka Srca, ukazuje da je gubljenje Edena bilo po- 
sljedica grijeha vanjskosti ili povanjštinjenja, kao što smo već iznad spomenuli; gu- 
bitak Unutarnjosti i njenog Mira je dokaz nezakonitog kretanja prema vanjskosti i 


pad u strast. Eva i Adam posrnuli su pred izazovom "kozmičke radoznalosti", što 
će reći da su poželjeli da spoznaju i da kušaju, izvan Boga i neovisno od unutar- 

njeg Svjetla, stvari vanjskoga svijeta; umjesto da su bili zadovoljni s jednostavnim, 
sjedinjujućim i simbolističkim motrenjem stvari, oni su potonuli u perspektivu 
koja je bila u isto vrijeme i istražujuća i pohotna, i tako su stupili na put bez kraja . 
i svrhe, koji je, štaviše, poput izokrenutog odraza unutarnjeg Beskraja. To je put 
izgnanstva, patnje i smrti; sve zablude i svi grijehovi iznova prate tragove prvoga : 
prijestupa i vode ovim istim putem koji se neprestano obnavlja. Grijeh duha ili vo- 
lje uvijek odražava prvi grijeh, dok Religija ili Mudrost, naprotiv, odražavaju izgu- 
bljeni Raj unutar tog samog svijeta disonanci koje su povrle iz zabranjenog ploda. 


Ali prolaz iz praiskonske nevinosti ka "znanju dobra i zla" i ka iskušavanju | 
od središta udaljavajućih mogućnosti nije uvijek predstavljen kao prvi grijeh i 
pad: prema različitim mitologijama, čovjek je, zapravo, a priori bio predodređen 
na ovaj potpuni razvitak njegove osobnosti koji je predstavljen zalaskom u svijet 
oprečnih i pokrećućih mogućnosti; nužno je da on bude svjedok, u ime Boga, ne- 
stalnosti kozmičke vanjskosti.'% 


S ove tačke gledišta, felix culpa svetog Augustina može biti objašnjen i oprav- | 
dan, ne samo spašavajućim dolaskom Kristovim, nego i nužnošću potpunog ra- 
zvitka ljudskoga bića; Krist i Djevica — novi Adam i nova Eva — tada se pojavljuju ! 
daleko manje kao nepredvidiva nadoknađenja negoli kao dokazi ove protuslovno 
nužne čovjekove mogućnosti: one nužnosti da posrne kako bi mogao pronositi 
svjesnost Boga u granicama onoga što je ljudski moguće. 


103 Ono što je u Bibliji prikazano kao pad na drugim mjestima javlja se kao jednostavna promjena 
stanja: za Omaha Indijance "ljudi, u početku, bijahu u vodi; otvoriše oči, ali ne vidješe ništa... 
Izlazeći iz vode ugledaše dan... Bili su goli, ali ne i postiđeni. Ali, nakon mnogih dana poželješe 
se pokriti..? (Fletcher and La Flesche: The Omaha Tribe, Lincoln 1972). Voda ovdje označava . 
prefinjenije stanje, baš kao i stanje blaženog neznanja u pogledu vanjskog i od središta odvodećeg 
razvijanja mogućnosti Mdje. 

COVJEKOVA 


€ UDSKA INTELIGENCIJA JE suštinski objektivna, i, prema tome, potpuna: 
ona je spremna na bezinteresnu prosudbu, rezonovanje, usvajajuću i deifi- 
cirajuću meditaciju, uz pomoć milosti. Ova odlika objektivnosti također 
pripada volji — a to je upravo ona odlika koja je čini ljudskom — a to je i 
razlog zašto je naša volja slobodna, ili, drugim riječima, obdarena nadila- 
ženjem sebe, žrtvom, i askezom; naša volja nije nadahnuta samo pustim željama, u 
temeljnom smislu ona je nadahnuta istinom, što je neovisno o našim neposrednim 
interesima. Isto se odnosi na našu dušu, našu senzibilnost i našu mogućnost da 
volimo: ova mogućnost, bivajući ljudskom, po određenju je objektivna, i stoga be- 
zinteresna u svojoj suštini ili u svojoj praiskonskoj i nevinoj savršenosti; ona je 
obdarena dobrotom, darežljivošću i saosjećajnošću. To znači da je ona spremna 
pronaći svoju sreću u sreći drugih, i nauštrb vlastitih zadovoljstava; i ona je zato 
također spremna pronaći svoju sreću iznad same sebe, u svojoj nebeskoj osobnosti, 
koja još nije u cjelosti njena vlastita. Upravo iz ove zasebne prirode, načinjene od 
potpunosti i objektivnosti, izvodi se pozvanje čovjekovo, zajedno s pravima i duž- 
nostima koja mu pripadaju. 


Kazati da je prerogativ stanja čovjekovog mogućnost da bude objektivan isto 
je što i prepoznati činjenicu da je suštastveni sadržaj i krajnji razlog postojanja ove 
mogućnosti Apsolut: jer inteligencija je objektivna u mjeri u kojoj pamti, ne samo 
ono što jeste nego sve što jeste; inteligencija koja odbija priznati Apsolut ne vodi 
računa o potpunoj Stvarnosti za čije je mjere i namišljena; ona više nije ljudska, a, 
budući da nije u stanju biti životinjska — pošto je, zapravo, inteligencija čovjekova 
- ona nema drugog izbora nego da bude satanska. Što se tiče volje, ona je objek- 
tivna utoliko što ima u vidu, ne samo ozbiljivi i korisni cilj ili zbiljsko dobro nego, 
također, i iznad svega ostalog, Vrhovno Dobro, i utoliko što vidi stvari u njihovoj 
vezi, bliskoj ili dalekoj, s ovim Dobrom. I duša je objektivna utoliko što voli ono što 

je dostojno da bude voljeno, transcendentnu suštinu od koje je sazdana Božanska 
Ljepota i Božanska Ljubav. 


Ljudski subjekt se nužno zanima za mogućno, zato što je po sebi mogućan, i do 
mjere u kojoj to jeste; i on se zanima za Apsolutno, zato što i pripada Apsolutnom 
upravo kroz svoju mogućnost objektivnosti, i zato što mu ova mogućnost objav- 
ljuje da upravo Apsolutu pripada svaka pozitivna zbiljnost, i, prema tome, sve ono 
što mi zovemo dobrom. 


Očigledno, objektivnost nije ništa drugo do istina, u kojoj se subjekt i objekt 
podudaraju što je više moguće i u kojoj suštinsko ima prednost nad akcidental-! 
nim — ili nužno nad mogućim -— bilo time što ga na neki način poništava, bilo, baš 
naprotiv, time što ga obnavlja, u skladu s različitim ontološkim obzirima same 
relativnosti. 


Rečeno je da je čovjek razumna životinja, što je izraz koji, iako nedostatan i s 
pogrešnim prizvukom, ipak predlaže, na eliptičan način, izvjesnu zbilju: zapravo, 
racionalni fakultativ naznačava čovjekovu transcendentnost u odnosu na životi- 
nju. Čovjek je razuman zato što posjeduje intelekt, koji je po definiciji spreman za 
apsolutno, i, sljedno tome, obdaren smislom za relativnost kao takvu; i on posje- 
duje intelekt, zato što je stvoren "na sliku Božiju", a to se, štaviše, očituje — mada 
nije potrebno ni reći — u njegovom fizičkom obliku, u njegovom daru govora, i u! 
njegovoj mogućnosti da proizvodi i gradi. Čovjek je teofanija, po svome obliku 
baš kao i po svojim fakultativima; poreći ovo znači, na neizravan način, poreći 
Boga. Bez otvaranja prema transcendentnom ljudska inteligencija bi bila luksuz 
neopravdan koliko i beskoristan. 


Duša voli ljepotu, i ona je stoga primorana na vrlinu, koja je ljepota i sreća duše; 
ljepota, i ljubav prema ljepoti, dariva duši sreću, prema kojoj ona teži po svojoj 
samoj pririodi. Duša voli ljepotu, čezne za srećom i primjenjuje dobrotu; kazati da 
je duša temeljno sretna samo kroz ljepotu znači reći da je ona sretna samo u vrlini. 


Osjetilne ljepote smještene su izvan duše i njihov susret s njom je manje ili 
više akcidentalan; ukoliko duša želi da bude sretna na bezuvjetan i trajan način, 
ona mora nositi ljepotu u sebi samoj. Ova unutarnja ljepota nije ništa drugo nego 
svjesnost Izvora sveg sklada; ona je smisao za sveto i, također, vjera, "da" duše na 
susret s Bogom. Iz ovog unutarnjeg izvora šikljaju vrline koje obznanjuju ljepotu 
duše i, još temeljnije, ljepotu Vrhovnog Dobra. 

Vrlina je poruka ljepote, koja je dobrota. Dobrota je vanjski uraznoličena u 
skladu s okolnostima: ona ponekad mora postati nesalomiva, a ponekad, naprotiv, 
takva da daje munjeviti odbljesak u dodiru sa svim onim što joj se suprotstavlja; ali 
to je još uvijek ista dobrota koja je zaogrnuta u ove pokrove. Dobro poražava zlo, 
ne time što prestaje biti dobro, nego zato što jeste dobro. 


Vrlina se sastoji od otvaranja slobodnog prolaza, u duši, za Ljepotu Boga. 


Sat, Čit, Ananda: Bitak, Svjesnost, Blaženstvo. Bitak, i stoga Moć; Svjesnost, i stoga 
Mudrost; Blaženstvo, i stoga Ljepota. Ovoj božanskoj trojnosti odgovara, u ljud- 
skome mikrokozmosu, trojnost volje, inteligencije, osjećanja; ili djelatnosti, zna- 
nja, ljubavi. 


Ovo učenje o trima ljudskim dimenzijama može se izraziti na prilično jed- 
nostavan i trenutačno dopustiv način: dobro koje je sposoban znati čovjek mora 
jednako tako htjeti, utoliko što ovo dobro može biti objekt volje; k tome, on mora 
voljeti ovo dobro, i u isto vrijeme voljeti znanje tog dobra, kao i volju usmjerenu 
prema njemu; baš kao što mora htjeti i voljeti zemaljske i mogućne odraze ovog 
dobra, u skladu s onim što je predviđeno i dopušteno njihovom prirodom. Čovjek 
se ne može posvetiti znanju, bez da ga voli i hoće, baš kao što čovjek ne može htjeti 
nešto, bez da to poznanje i bez da voli njegovo ozbiljenje; nije moguće voljeti bez 
poznavanja predmeta ljubavi i bez željenja da se voli taj predmet. Ova međuzavi- 
snost pokazuje da je besmrtna duša jedna i da njeni vidovi imaju isti značaj, a to je 
da očituju Boga ozbiljujući Ga. 


Nema znanja o Bogu bez znanja o eshatološkim istinama; nije moguće htjeti 
Boga bez htijenja dobrih stvari koje nas približavaju Bogu i izbjegavanja zala koja 
nas odvajaju od Njega; i nema ljubavi prema Bogu bez ljubavi prema bližnjemu i 
bez ljubavi prema svemu što svjedoči o Bogu i približava Njemu, u nama samima 
baš kao i oko nas. 


Čovjek može znati, htjeti i voljeti; htjeti znači djelovati. Mi znamo Boga razlučuju- 
ći Ga od svega što nije On i prepoznavajući Ga u svemu što svjedoči o Njemu; mi 
hoćemo Boga izvršavajući sve što nas vodi ka Njemu i odustajući od svega što nas 
uklanja od Njega; i mi volimo Boga, voleći da Ga znamo i hoćemo, i voleći sve što 
svjedoči o Njemu, u nama baš kao i oko nas. 

Ovim trima elementima zasebno odgovaraju: razumijevanje, koje je intelektiv- 
no, usredsređenje, koje je voljno, i saobraženje, koje je afektivno; posljednji imeno- 
vani element ima odliku da je, s jedne strane, pridržan i za volju i za inteligenciju, 
pojačavajući ih na izvjestan način'%, i da je, s druge strane, kada ih razmotrimo 
u njima samima, nadahnut svojim dvjema sestrinskim fakultativima. Iz ove situ- 
acije proizlazi da treći element, bilo da ga oslovljavamo saobraženjem, ljubavlju 
ili osjećanjem, sadržava dva pola: vjeru, koja se odnosi na inteligenciju i znanje, i 
vrlinu, koja se odnosi na volju i praksu; ipak, nijedan od ovih dvaju elemenata ne 
može se svesti ni na inteligenciju ni na volju, budući da upravo oba ova elementa, 
vrlina baš kao i vjera, imaju za svoju supstancu našu živuću dušu, a ne neki poseb- 
ni fakultativ. 


U izvjesnom smislu, čovjekova vrlina je odgovor na božanski kvalitet koji mu 
dariva život i prekriva ga blagoslovima, a čovjekova vjera je odgovor na božanski 
kvalitet koji ga spašava i oslobađa. 


Ali vratimo se inteligenciji i volji. SImbolički govoreći, prva pripada mozgu, a 
druga srcu; ova nadopunljivost ima svoje uporište u činjenici da se mentalni fakul- 
tativ otvara prema objektu koji se nudi njegovom razlučenju, dok se srce poisto- 
vjećuje sa subjektom koji izvršava htijenje; međutim, mentalni fakultativ je samo 
organ pamćenja i formuliranja — ili također iskustvenog rezonovanja — ali ne i 
intelekcije, čije je prijestolje prefinjeno središte kojem je srce životodavno pokaza- 
nje. Ovo središte — Intelekt — u isto vrijeme je izvor i razlučenja i volje i ljubavi." 


U islamskim terminima, božanski korijeni duhovnih dimenzija čovjekovih su 
hipostaze "Moći" (Oudrah), "Mudrosti" (Hikmah) i "Milosti" (Rahmah), s tim da 
se posljednja bipolarizira u dva božanska Imena: "beskrajno Dobri u Sebi" (Ra- 
hman) i "beskrajno Samilosni" (Rahim). Ova Imena možemo tumačiti govoreći da 
"Ljepota", koja je unutarnja, i "Dobrota", koja je vanjska, sačinjavaju "Blaženstvo" 
(Rahmah, istovrijednost vedantinske Ananda).'% 


104 Naprimjer, osjećanja sigurnosti i smirenosti pojačavaju intelektualna izvršavanja, na isti način 
kao što i osjećanja odlučnosti i zadovoljstva (ili umirenja) pojačavaju izvršavanje volje. 


105 Čista intelekcija neovisna je o volji i osjećanju; i na isti način, čista voljnost i čisti sentiment 
dostatni su u sebi samim. Ipak, nemoguće je misliti bez htijenja da mislimo i bez nalaženja nekog 
zadovoljstva u tome, baš kao što je i nemoguće htjeti nešto bez mišljenja — osim ako nije u pitanju 
iznenadna intuicija ili refleks — i tako dalje. 


106 Usporedno govoreći, nepobjediva supstanca sunca je Oudrah, "Moć"; njegovo savršeno obličje je 
Hihmah, "Mudrost"; a njegovo isijavanje je Rahmah, "Blaženstvo". I u ovome isijavanju, svjetlost_| 
je Rahman, "Ljepota", dok je vrelina Rahim, "Dobrota". Ovo tumačenje termina Rahmah, Rahman 
i Rahim sadržava intenciju hipostatske konstelacije. 

Treća čovjekova dimenzija, kao što smo već rekli, jeste ljubav, ili saobraženje duše; 
ili ono što izlazi na isto, vjera i vrlina. Na ove elemente također bismo mogli dodati 
jednu drugu disciplinu, iako sekundarnu, onu našeg okruženja: pri čemu misli- 
mo na posjećivanje ljudi uznoseće tendencije — a ovo je hinduistička satsanga — i 
isto tako, ali u širem smislu, na potragu za prikladnim boravištem, a to nas vodi 
polju liturgije, svete umjetnosti, tradicionalnih zanata, i ulozi prirode, ili, ukrat- 
ko, problemu — ukoliko tu postoji ikakav problem — funkcije izravnih odnosno 
neizravnih teofanijskih pojavnosti. Sve ovo pripada, kao što smo već rekli, počelu 
satsange, "druženja sa svecima", i počelu daršana, "kontempliranja", bilo sveca, 
bilo svetosti u svim njenim oblicima; smisao za sveto je srž i vrline i vjere. 


Ostavljajući po strani ovu manje ili više vanjsku dimenziju, zacijelo akciden- 
talnu u usporedbi s uvjetima sine gua non duhovnosti, duhovne funkcije bismo 
mogli sažeto izraziti u sljedećim nazivima: razdjeljenje, ujedinjenje, vjera, vrlina. 
Razdjeljenje se prostire od metafizičkih počela do zemaljskih stvari: "razdjeljenje 
duhova" nametnuto je svima; čak i na najmogućnijim ravnima naša inteligencija, 
sjedne strane, i priroda stvari, s druge, nameću nam razlučenje, koje je neizbježno 
i u intuitivnom i u izravnom obliku intelekcije, odnosno i u diskurzivnom i u ne- 
izravnom obliku rezonovanja, ovisno o slučaju. 


Primjena volje na duhovni put doživljava svoj vrhunac u kontemplativnom 
usredsređenju, ili u praksi koja ga podupire, molitvi u svim njenim oblicima, 
odnosno meditaciji, ukratko u "prisjećanju Boga"; to je i razlog zašto bismo ime 
ujedinjenje" mogli dati ovoj vrhovnoj funkciji volje, mada to nije pitanje onog 
ujedinjenja po milosti, kakav je duhovni zanos ili stanje jedinstva. Vrh koji je kon- 
templativno usredsređenje poistovjećen je s unutarnjom voljom u smislu da je vo- 
lja, u ovakvoj primjeni, ujedinjenja sa svojim imanentnim izvorom — ispod ove 
središnje funkcije, volja se po nužnosti primjenjuje na hiljade stvari koje sudjeluju 
u našem napredovanju prema cilju, pa makar samo doprinoseći ravnoteži bez koje 
je nemoguće poletjeti. 


Ako čovjek nastoji ozbiljiti ono što ga, zapravo, beskrajno nadilazi, on se mora a 
prirori saobraziti s ovim ciljem ili ovim modelom; u suprotnom, on neće uspjeti, prosto 
iz razloga što će odustati, ili što će se slomiti; a ovo saobraženje, koje je poput pred- 
viđenog ozbiljenja hic et nunc, jeste vjera uparena s vrlinom, prvo je nužno praćeno 
drugim. Vjera je "da", iz dubine naše duše, Božanstvu i božanskim stvarima, i ako je 
ovo "da" iskreno, ono će proizvesti, razviti i ustameniti vrlinu; "zato budite savršeni 
kao što je i vaš Otac na Nebu savršen." Mogli bismo također reći da je duša sačinjena 

od ljubavi i da se ova supstanca podudara s vjerom, pošto je ljubav po sebi ljubav pre- 
ma Bogu; i pošto dobro nastoji da se obznanjuje — kvaziontološki — isijavanje vjere je 
potpunost stavova koji očituju ljepotu duše, što svoj vrhunac doseže u darežljivosti. 


Funkcija inteligencije, bilo da je zovemo znanjem, razumijevanjem ili nečim dru- 
gim, sadržava trpni vid, koji je kontemplativan, i djelatni vid, koji je razlikuju- 
ći. Inteligencija ne može a da ne bude trpna vis-d-vis Božanskoga Objekta koji je 
određuje, ali ona je i djelatna kada razlikuje relativno od Apsolutnog, i kada na- 
stavlja sa svim ostalim razlikovanjima koja ishode iz ovog početnog razlikovanja; 
ne zaboravljajući da je ova djelatnost, zapravo, djelatnost božanskoga unutar nas; 
naša izvjesnost je trag ove imanentnosti. 


Volja ili djelatnost, ustanovljena u odnosu na svoj najuzvišeniji objekt, isto- 
značna je s duhovnim usredsređenjem, što u krajnjem razmatranju ukazuje na 
tajanstvo istovjetnosti; ovo usredsređenje je ili djelujuće, u sadašnjosti, ili latentno, 
u trajanju. Drugim riječima, ovo ozbiljujuće ili ujedinjujuće usredsređenje u sebi 
mora biti savršeno ili potpuno — ono mora biti'sve ono što njegova priroda zahtije- 
va — ali ono, također, mora biti ustrajno, jer bi savršenstvo trenutka bilo neizvršno 
bez ustamenjenja u vremenu, i tako bez svođenja trajanja na čas Božiji. 


Osjećanje ili ljubav, ili saobraženje naše osobe, dakle naše osjećajnosti, s Božan- 
skom Stvarnosti koja nas i određuje i privlači, može biti ili unutarnje ili vanjsko, ili 
pobožno ili darežljivo; ono je vjera, posvećenost ili pobožnost u odnosu na Boga, 
i vrlina, moralna ljepota, darežljivost u odnosu na druga stvorenja. U vjeri, pre- 
puštanje je upareno s gorljivošću; a u vrlini, strpljenje je upareno s darežljivošću. 


Moglo bi se, također, reći da znati Boga znači vidjeti Ga "ovdje" i "posvuda" 
vidjeti Ga u Njemu Samome i u Njegovim očitovanjima. Na usporedan način, mo- 
glo bi se reći da htjeti Boga, to jest djelovati u skladu s Njim i za Njega, znači htjet: 
Boga "sada" i "uvijek": u činu koji se podudara sa sadašnjošću, i u sklonosti koji 
osigurava trajanje i dopušta da se ono svede na sadašnjost. Isto tako, u slučaju osje. 
ćajne duše: voljeti Boga znači voljeti "samo" Njega i voljeti Ga "potpuno": voljet 
Njega više nego stvorenja, i, u isto vrijeme, voljeti stvorenja u Njemu. 


kk +% 


Tražeći osobito prikladne ili sugestivne termine za označavanje duhovne dimen 
zije čovjekove, mogli bismo predložiti sljedeću četvornost: objektivnost, unutar 
njost, vjera, vrlina. 

Objektivnost je savršeno prilagođenje inteligencije objektivnoj stvarnosti; 
a unutarnjost je ustrajno usredsređenje volje na ono "Unutarnje" koje se, prema 
Kristu, podudara sa srcem, čija je vrata prikladno zaključati nakon ulaska, i koje 
otvara u "Kraljevstvo Božije", koje je, zapravo, "u vama." 


I ovo traži uporište vjere i vrline, jačine i isijavanja, bez koje čovjek, u očima 
Božijim, ne bi bio čovjek. 


Budući da se Božansko Počelo tripolarizira na Bitak-Moć, Svjesnost-Mudrost i 
Blaženstvo-Milost, moglo bi se zapitati kakav hijerarhijski odnos postoji između 
ovih triju hipostaza. Bez želje da zapadamo u nerealističke shematizacije, kaza- 
li bismo da postoje dostatni razlozi da se ustvrdi da su Bitak-Moć i Svjesnost- 
Mudrost dva nerazlučena aspekta Apsolutnog — nerazlučena, ali ipak razlučiva 
na već relativnoj ravni Stvoriteljnog Bitka — dok se Blaženstvo-Milost podudara s 
Beskrajnošću Počela. Blaženstvo - Ananda — također posjeduje dva aspekta, pro- 
jicirajuću Maju, koja se odnosi na Bitak-Moć i ponovno upijajuću Maju, koja se 
odnosi na Svjesnost-Mudrost. 


Pitanje da li Moć ili Svjesnost dolazi na prvo mjesto, subjektivno je nerazrje- 
šivo, jer objektivno ono ne može biti postavljeno. Kada se kaže da je Sat, tj. Čisti 
Bitak, Korijen-Počelo, tada se pretpostavlja da Bitak dolazi prije Saznavanja; kada 
se, naprotiv, govori o Atmi, Sepstvu, kao o Vrhovnoj Stvarnosti, čovjek tada uzima 
kao svoju polazišnu poziciju istinu da je Božansko Počelo suštinski Svjetlost, Duh, 
Svjesnost, i da su Moć i Dobrota njeni prvi aspekti ili prve funkcije.!'"? Neupitno, 
ova istina ili ova zbilja očituje se u čovjeku, za kojeg bi se moglo reći da je inteli- 
gencija koja se produžava u — ili kroz — volju i osjećanja; volontaristi, pak, stavljaju 
sve naglaske na volju i čini se da kazuju da volja, odabirući Boga, određuje i osje- 
ćajnost i inteligenciju. Ovaj posljednji način viđenja stvari pojavljuje se, u svakom 
slučaju, u aksiomu "Bog je Ljubav", i to porađa perspektivu koja se čak udaljava 
od volontarizma, u smislu da postavlja sentiment, a ne volju, u vrh trougla; ovo je 
tačka gledišta bhaktija, koji podređuje i volju i inteligenciju, zacijelo ne čistim i 
prostim osjećanjima, nego onoj ljubavi koja se podudara sa cijelom dušom i koja 
je, pri susretu s Božanskom Ljubavlju, ispunjena natprirodnom i oslobađajućom 
Prisutnošću. 


107 U sufizmu, kao i drugdje, bilo je mnogo proturječnosti po pitanju prioritetnosti objektivnog i 
subjektivnog in divinis. 

Budući da Intelekt sadržava ova tri elementa i predviđa ih u svome jedinstvu, 
uvijek je moguće svesti ovaj ili onaj od njih, u obliku u kojem se oni pojavljuju u 
čovjeku, na sami Intelekt, i onda ovom elementu podrediti dva preostala elementa. 
Drugim riječima, uvijek je moguće podrediti volju i ljubav Intelektu-Inteligenciji, 
inteligenciju i ljubav Intelektu-Volji; i inteligenciju i volju Intelektu-Ljubavi. 

VRLINE U 
PUTU 


V Ld 29 :, . . . + , 
OVJEK, "STVOREN NA SLIKU BOGA", posjeduje inteligenciju obdarenu razdje- 


ljenjem i kontemplacijom; volju obdarenu slobodom i snagom; dušu, ili ka- 
rakter, obdaren ljubavlju i vrlinom. 


Inteligencija razdjeljuje horizontalno između suštinskog i sporednog, dobrog i 
zlog, i vertikalno između stvarnog i prividnog, apsolutnog i relativnog, supstance i 
akcidenta, trajnog i netrajnog. I ona kontemplira stvarno ili apsolutno bilo s tačke 
gledišta svoje transcendentnosti ili s tačke gledišta svoje imanentnosti: ona za- 
mišlja Božansku Stvarnost ili kao bitak izvan stvari, ili naprotiv kao bitak unutar 
stvari, utoliko što je stvari očituju. 


Slobodna volja odabire horizontalno između korisnog i beskorisnog, dobrog 
i zlog, a vertikalno između stvarnog i prividnog, spasenja i propasti. I ona ozbi- 
ljuje stvarno, bilo odustajanjem od stvari, utoliko što su one prividne, ili naprotiv 
prihvaćanjem stvari kao glasnika zbiljnog, ovisno o subjektivnim ili objektivnim 
uvjetima. 


Duša, ili karakter, voli horizontalno sve ono što očituje zbiljno, njegovu do- 
brotu, njegovu ljepotu, a vertikalno zbiljno kao takvo, ili njegovu dobrotu ili nje- 
govu ljepotu. I duša poprima prirodu ili kvalitete Voljenog, sudjelujući u njima 
kroz vrlinu, ili vrline; u odnosu na stvari, potonje su ili isključujuće ili uključuju- 
će: tako vrlina odjeljenosti isključuje, dok vrlina darežljivosti uključuje. 


Sve ovo smo već ranije rekli; ali, potrebno je to iznova kazati na način uvoda, 
i da bi se postavila scena za razmatranje kvaliteta duše. Iz istoga razloga, stavke 
koje će uslijediti također je potrebno iznova iskazati: ono što razlikuje čovjeka 
od životinje jest potpunost, i, dakle, objektivnost, a to podrazumijeva transcen- 

dentnost. Čovjek posjeduje inteligenciju, volju i moć da voli; svaka od ovih triju 
dimenzija je odlikovana objektivnošću. Čovjek nije samo suštinski sposoban za 
objektivno i transendentno znanje i volju, nego on, također, ozbiljuje ove kvalitete 
svojom sposobnošću da voli; što je isto što i reći da je on u stanju biti samilostan 
prema drugima, bili oni stranci ili čak neprijatelji, i to zato što je sposoban da 
voli Boga. Zacijelo je samilosnost i ljubav prema Bogu, ma kojeg stupnja bila, ono 
što odlikuje čovjeka dostojnog zvanja čovjekom, ili čovjeka kao takvoga, ukoliko 
izuzmemo dekadence i razvraćenja; nema plemena koje ne prakticira izvjesno 
milosrđe i koje ne posjeduje neku vrstu religije. Ovo razmatranje ne može biti 
obesnaženo posve novovjekim fenomenom filozofske i izvještačene dehumaniza- 
cije čovjeka, koja dokazuje, ne da je čovjek nešto drugo od toga što on jest, nego, 
naprosto, da je sposoban, upravo zato što on jeste čovjek, da poriče čovječno, 
bez da je, čak, u stanju da zbiljski uspije u tome. On može poreći sebe zato što 
on jeste čovjek, i upravo iz istog ovog razloga on ne može dokraja uspjeti u ovom 
poricanju. 


Znanje, koje je funkcija inteligencije, ne može biti lažno; ono ili jest ili nije; ali 
htijenje, koje je funkcija volje, može biti lažno kroz svoj objekt, iako, naravno, ne 
i kroz svoju snagu. Na usporedan način, sreća može biti lažna kroz svoj objekt ili 
kroz svoju ravan; u potonjem slučaju, objekt može biti dobar, ali sreća može biti 
kriva ukoliko isjeca potonjeg od njemu pripadajućeg božanskoga konteksta, što 
tvori grijeh idolatrije. Inteligencija, također, može biti pogrešna kroz lažnost svo- 
ga sadržaja, ali u tom slučaju ona je lažna kao misao, a ne kao znanje; govoriti o 
lažnom znanju bilo bi jednako besmisleno kao i govoriti o slijepome viđenju ilio 
tamnoj svjetlosti. Zabluda je neznanje, i stoga nedostajanje znanja, iako u zabludi 
uvijek postoji ispodpočivajući element znanja ili istine, bez kojeg ona uopće ne bi 
ni postojala; ali volja usmjerena prema zlu uvijek ostaje biti htijenjem, i primje- 
njivanjem naše slobode, baš kao što i prividna sreća uvijek ostaje biti iskustvom 
dobrobiti, i, dakle, ontološkim i dalekim sudjelovanjem - moguće razvratnim — U } 
jedinoj Sreći koja jeste. Ili iznova: činiti ili voljeti zlo jest zlo; ali znati zlo nije zlo, 
to je čak i dobro, pošto nam omogućuje da zlu dodijelimo pripadajuće mu mjesto 
i da ga prebrodimo. 


Drugim riječima: znanje u sebi je nepogrešivo i neiskvarivo, baš kako je i in- 
stinkt, koji biljke okreće prema Suncu, uvijek nepogrešiv, dok su dva produžetka 
inteligencije, volja i ljubav, pogrešiva; ali oni su takvi samo zato što se razdvajaju 
od znanja kako bi se ujedinili sa strašću ili s inertnošću; kada se opet reintegriraju 
u znanju, oni iznova u njemu postaju nepogrešivim i neiskvarivim. I to pokazu- 
je da je čovjek suštinski poistovjećen s cjelovitom ili potpunom inteligencijom; 
ova potpunost ipso facto dariva slobodu onom obziru inteligencije koji se naziva 

voljom, baš kao što dariva darežljivost onom drugom obziru inteligencije koji se 
naziva dušom ili karakterom. Ljudska inteligencija podrazumijeva, po svojoj sa- 
moj prirodi, ova dva produljenja, ili funkcije, uporedo s njihovim savršenstvima; 
jedino u svom razvijanju u volji i u duši, ili u ljubavi, inteligencija je u mogućnosti 
da se operativno — i nekažnjivo — uključi u vertikalnu dimenziju iz koje zemaljski 
akcidenti vode ka nebeskoj Supstanci. 


Čovjek ne može gospodariti sobom, a kamoli nadići sebe, bez sudjelovanja 
inteligencije, volje i karaktera; posljednje je ljubav u svojoj praiskonskoj i trajno 
prikrivenoj zbiljnosti. Da bi se posve iskoristila ova tri fakultativa, nužno ih je 
usmjeriti ka cilju kojem su oni srazmjerni i koji tvori a priori njihovu nadprirod- 
nu i neosobnu supstancu, i stoga, također, njihov prvolik i njihov raison d'ćtre. 


Čovjek je cjelina čiji su dijelovi međusobno složni; znati ili voljeti Boga znači 
znati ili voljeti Ga svim onim što čovjek ima, i, shodno tome, svim što čovjek je- 
ste, kao što sama potpunost Božanske Prirode zahtijeva. 


Čovjek ima pravo biti sretan, ali on to mora biti na plemenit način, i, što izlazi 
na isto, unutar okrilja Istine i Puta. Plemenitost je ono što odgovara zbiljskoj 
hijerarhiji vrijednosti: više ima prednost nad nižim, i to se primjenjuje na ravni 
osjećanja, baš kao i na ravni misli i htijenja. Rečeno je da se plemenitost karaktera 
sastoji od postavljanja časti i moralnog dostojanstva iznad vlastitog interesa, što 
znači, u krajnjem razmatranju, da mi nevidljivu stvarnost moramo postavljati 
iznad vidljive prividnosti, moralno kao i intelektualno. 


Plemenitost je sazdana od odjeljenosti i darežljivosti; bez plemenitosti, darovi 
inteligencije i napori volje nikada ne mogu biti dostatni za Put, jer čovjek ne može 
biti sveden na ova dva fakultativa, on posjeduje i dušu obdarenu ljubavlju i pre- 
dodređenu za sreću; a potonja ne može biti ostvarena — osim na posve prividan 
način — bez vrline ili plemenitosti. Također bismo mogli reći da je Put načinjen 
od razdjeljenja, usredsređenja i dobrote: od razdjeljenja namijenjenog inteligen- 
ciji, od usredsređenja namijenjenog volji, i od dobrote namijenjene duši; temeljna 
dobrota duše je, u isto vrijeme, njena ljepota, baš kao što i svaka osjetilna ljepota 
objavljuje ispodpočivajuću kozmičku dobrotu. 


Odjeljenost podrazumijeva objektivnost u pogledu na samoga sebe; darežlji- 
vost, također, podrazumijeva sposobnost da se postavimo u položaj drugih, da- 


kle da budemo "svoji" u drugima. Ovi stavovi, koji su a prirori intelektualni, po- 

staju plemenitost na ravni duše;"$ plemenitost je obzir objektivnosti, baš kao i 
transcendentnosti. 


U trajanju, odjeljenost porađa strpljivost, a darežljivost vjernost; strpljivost 
i vjernost na izvjestan način produljuju i usavršavaju vrline, ustamenjujući ih u 
vremenu, tako da bi se moglo reći da strpljivost dokazuje iskrenost odjeljenosti, 
a da vjernost dokazuje iskrenost darežljivosti;!" svaki kvalitet, da bi bio cjelovit, 
zahtijeva ustrajnost. 


Ono što dugujemo Bogu, dugujemo, na odgovarajući način, našem bližnjem; 
i ako vjerujemo da nešto a priori dugujemo bližnjemu, to je onda zato što mi to 
temeljno dugujemo Bogu. Uzmimo za primjer poništenje u Bogu: tu se, također, 
javlja neka vrsta poništenja u odnosu na bližnjega, a to je — neovisno o ujedinjenju 
ljubavi u kojem je poništenje pozitivno na neposredan način — savršena objektiv- 
nost u odnosu na ego koji nije naš. Biti savršeno objektivan znači pomalo umrijeti: 
to znači prestati biti svoj, da bi savršeno postavio sebe u položaj drugoga, što ni u 
kom slučaju ne znači da mi moramo prihvatiti njegove zablude ili njegove poroke, 
baš kao što ni objektivnost u odnosu na samoga sebe ne podrazumijeva bilo kakvu 
vrstu zadovoljstva u pogledu na naše nedostatke ili grijehe. U svakom slučaju, naša 
smrt u Bogu, ili naše "poništenje", jedino je iskreno ako, uporedo s njim, ozbilju- 
jemo neku vrstu smrti ili poništenja u odnosu na našeg bližnjeg, u skladu s onim 
što dotična situacija zahtijeva; drugim riječima, da bismo bili pravedni prema kva- 
litetu koji je nama stran i kojeg nam naš vlastiti karakter ne dopušta da odmah 
prepoznamo, moramo "prestati biti svoji" u dotičnom suodnosu; mogućnost da 
učinimo upravo ovo za nas mora postati našom drugom prirodom, a to nije ništa 
drugo do poniznost. U mnogim slučajevima, upravo je plemenitost to što oslobađa 
inteligenciju, što dokazuje da je plemenitost u sebi, baš kao i svaka druga vrlina, 
jedan vid intelekcije; svaka vrlina je oko koje gleda na Boga. 


Strogo govoreći, nismo mi ti koji ozbiljujemo vrlinu, samo je Bog Taj koji je po- 
sjeduje i koji je nama obznanjuje; ovo je očigledno, i općenito prepoznato, barem u 
svijetu Duha. Ono što mi vjerujemo da je ostvarenje vrline, u stvarnosti nije ništa 
drugo do pogled našeg srca na Boga, ili pogled Boga na naše srce. Akcident ljudske 


108 Zankovita je činjenica da viteška perspektiva kakva je bushido postavlja darežljivost i samislost u 
vrh svih vrlina; također je prilično iznenađujuće da su samuraji bili u stanju da udruže, na sličnoj 
osnovi, duhovnost kakva je zen s njihovom ratničkom profesijom. 


109 U islamu, iskrenost (sidg) je majka svih vrlina: vjerovati iskreno u Boga znači biti ponizan i 
milosrdan, odijeljen i darežljiv, strpljiv i vjeran; sve se izvodi iz vjere. Drugim riječima, vjera je 
dvolična u mjeri u kojoj su vrline iz nje odsutne, subjektivno govoreći; jer objektivno, vrijednost 
vjere prebiva u njenom sadržaju. 

vrline ne može biti proizvod stvorenja, i to je upravo razlog zašto su kvaliteti ili 
talenti čovjekovi nazvani "darovima". Ponos je vjerovanje da mi od naših vrlina 
pravimo poklon Bogu. 


Božanski model darežljivosti je Milost, ili, preciznije, element Dobrota-Ljepota- 
Blaženstvo; Milosti Božijoj odgovara povjerenje na strani čovjeka — vrlina koja je 
suprotnost sumnji, ogorčenosti i očajanju — dok ljudska darežljivost nužno sudje- 
luje u Božanskoj Milosti. Što se tiče odjeljenosti, njen božanski model je Čistota, a 
to je božanska kakvoća nesalomive neprobojnosti i nepovredivosti: ništa stvoreno 
ne može ući u Boga, koji, budući da je Izobilnost, nema potrebu ni za čim i ne želi 
ništa; Čistoti Božijoj odgovara potčinjenost na strani čovjekovoj, odnosno pre- 
puštanje i zadovoljnost — kvaliteti koji su suprotnost radoznalosti, razuzdanosti i 
pobuni — dok ljudska odjeljenost sudjeluje u Božanskoj Čistoti. 


Vrlina je, kao što smo već rekli, sazdana od odjeljenosti i darežljivosti; svaka 
od ovih kvaliteta primjenjuje se i na horizontalni i na vertikalni način; drugim 
riječima, ona je ili element plemenitosti ili element pobožnosti. Plemenit čovjek je 
prirodno odijeljen od prizemnih stvari, ponekad i protiv svojih vlastitih interesa; i 
on je prirodno darežljiv kroz uzvišenost duše. Pobožan čovjek, s druge strane, drži 
se podalje od stvari ovog svijeta — ili u okviru zakonite ravnoteže, ili, pak, kršeći 
ovaj okvir — zato što one ne vode ka Nebu, ili u mjeri u kojoj one ne doprinose 
ovome cilju; i on je darežljiv zbog svoje ljubavi prema Bogu, zato što mu ova ljubav 
dopušta da "vidi Boga posvuda" i zato što: "Bog je Ljubav". Činjenica da su ove 
dvije dimenzije, horizontalna i vertikalna, povezane u dubinu, proizlazi iz prirode 
stvari: jedna uvjetuje drugu i jedna povire iz druge, i one su predodređene da se 
podudaraju, ukoliko to već ne čine. 


Objektivna inteligencija, slobodna volja i duša ispunjena vrlinom: ovo su tri 
prerogativa koja tvore čovjeka. Duša ispunjena vrlinom: to znači da je samo ljud- 
ska duša, a ne životinjska duša, u mogućnosti da nadilazi sebe u pravcu Apsoluta, 
i u pravcu svoga bližnjega, čije dostojanstvo, osobnost, potrebu za srećom i mo- 
gućnost patnje ona zapaža. Vrlina, koja je ljudski prerogativ kao i intelektualna 
objektivnost i voljna sloboda, sazdana je od pobožnosti i dobrote; ono što se na 
prvom mjestu traži od čovjeka jeste da bude pobožan i dobar. Moralna supstanca 
čovjekova je ljubav prema Bogu i darežljivost prema njegovom bližnjem. 

Odjeljenost, darežljivost, budnost, zahvalnost: ove vrline odnose se na četiri poče- 
la koja bismo mogli odlikovati sljedećim nazivima: čistota, dobrota, snaga, ljepota; 
ili: hladnoća, toplota, aktivnost, odmor; ili: smrt, život, borba, mir; ili, iznova, 
primjenjujući ih na duhovnu alhemiju: uzdržavanje, povjerenje, dovršenje, zado- 
voljnost. Čistota i ljepota su nepomične; snaga i dobrota su kretljive; s druge tačke 
gledišta, čistota i snaga vežu se za strogost, a ljepota i dobrota za nježnost. To će 
reći da vrlina po sebi, ili saobraženost duše, posjeduje dva nadopunjujuća obzira, 
jedan nepomični i drugi kretljivi; i, u drugom aspektu, strogi obzir i nježni obzir; 
i da se ona četiri počela, ili one četiri vrline, izvode iz ovih vidova ili ovih polova. 


Ova četvornost duhovnih ili moralnih počela — a ona su, iznad svega, meta- 
fizička i kozmološka — pri sebi očigledno nema ništa svojevoljno; ona sukladira 
četirima stranama svijeta: sjever, jug, istok, zapad; mudrosno razlučenje očitovano 
je zenitom, a ujedinjujuće usredsređenje nadirom, dok su četiri vrline postavljene 
u međuravni, horizontu, koji je ovdje područje duše, saobraženosti i pobožnosti." 


Razlučenjem, mi domašamo Apsolut i ipso facto Njegove odnose s relativno- 
šću; usredsređenjem, naša duhovna svjesnost postaje, takoreći, upijena u svome 
imanentnom božanskom izvoru; u prvom slučaju, sve je svedeno na apsolutni 
Objekt; a u drugom slučaju, sve je svedeno na čisti Subjekt. Pobožnost, koja se 
poklapa s vrlinom, jeste susret ljudskoga subjekta s božanskim Objektom: čovjek 
je harmonično sučeljen Bogu; sveta prijemčivost duše uparena je s posvećujućom 
Prisutnošću Boga. Drugim riječima, duša zamjećuje i ozbiljuje božansku Prisut- 
nost hic et nunc, u njenoj egzistencijalnoj relativnosti, dok inteligencija i volja na- 
stoje probiti zastor egzistencije i napraviti otvaranje u Počelo, bilo transcendentno, 
bilo imanentno. 


Nakon što smo ovo rekli, pokušajmo razmotriti ključne vrline, jednu po jednu, 
odjeljenost, darežljivost, budnost i zahvalnost. 


Odjeljenost: potrebno je uvidjeti, prije svega, da se vezivanje nalazi u samoj naravi 
čovjekovoj; ipak, od njega se traži da bude odijeljen. Kriterij ispravnosti vezivanja 
jeste da objekt vezivanja bude dostojan ljubavi, to jest da nam on obznanjuje nešto 


110 Ova sukladiranja naznačili smo u poglavlju o hipostatskim brojevima, ali nije šteta ponoviti ih; 
u postojećem kontekstu. 

od Boga, i čak daleko važnije, da nas on ne razdavaja od Njega; ukoliko je stvar ili 
stvorenje dostojno ljubavi i ukoliko nas ne udaljava od Boga — a u tom slučaju nas 
ono neizravno približava svom božanskom modelu — onda se može reći da ga mi 
volimo "u Bogu" i "prema Bogu", i, dakle, u skladu s platoničkim "prisjećanjem" 
i bez idolatrije i od središta odvodeće strasti. Biti odijeljen znači ne voljeti ništa 
ni izvan Boga ni a fortiori protiv Boga; to, stoga, znači voljeti Boga ex toto corde. 
Ali postoji još jedna perspektiva koja se može naći u svakoj religijskoj klimi, ona 
pokajničkog asketizma: umjesto da polazi od ideje da je svako pretjerivanje zlo i 
da je dobro smješteno između dvije krajnosti — što je viđenje Aristotelovo i viđenje 
islama općenito — ova vrsta asketizma promatra dobro u pretjeranoj odjeljenosti; 
što također ima svoje opravdanje, ovisno o tački gledišta, temperamenta, poziva i 
okruženja. Prema ovoj perspektivi nema pretjerivanja, nego jednostavno iskrenost 
i potpunost; samo što je činjenica da ovaj stav ne može i neće uzeti u obzir svu 
ljudsku, ili tačnije, svu duhovnu stvarnost. 


Odjeljenost je oprečnost pohotnosti i pohlepnosti; to je ona uzvišenost duše 
koja, nadahnuta svjesnošću apsolutnih vrijednosti, i otuda, također, svjesnošću 
nesavršenosti i netrajnosti relativnih vrijednosti, omogućuje duši da očuva svo- 
ju unutarnju slobodu i svoju razdaljinu u pogledu stvari. Svjesnost Boga, s jedne 
strane, poništava, na izvjestan način, i oblike i kvalitete, i s druge strane, na njih 
spušta onu vrijednost koja ih nadilazi; odjeljenost znači da je duša, takoreći, is- 
punjena smrću, ali to isto tako znači da je ona, kao nadomjestak tome, svjesna 
nerazorivosti zemaljskih ljepota; jer ljepota ne može biti razorena, ona se povlači u 
svoje pralikove i u svoju suštinu, gdje se ponovo rađa, besmrtna, u blagoslovljenoj 
blizini Boga. 


Darežljivost: kako posvećen čovjek može ne biti darežljiv, kad on vjeruje u Božan- 
sku Milost i kad to ne čini slijepo? Jer nije dovoljno očekivati od Milosti blagodati 
koje ona obećava, nego je također neophodno, čak iznad svega ostalog, otvoriti se 
za nju i voljeti je zbog nje same; voljeti Milost znači razumjeti njenu narav i njenu 
ljepotu i željeti biti ujedinjen s njom, sudjelujući u njenoj ulozi. Voljeti znači do 
izvjesnog stupnja željeti biti ono što volimo, ili postati ono što volimo; i tako opo- 
našati ono što volimo. 


Darežljivost je suprotnost egozimu, pohlepnosti i zloćudnosti; ipak, preciziraj- 
mo da je zlo to što je suprotstavljeno dobru, a ne obratno. Darežljivost je uzviše- 
nost duše koja voli da daje, i da prašta također, zato što omogućuje čovjeku da se 
spontano postavi u položaj drugih; a to dopušta čovjekovom suparniku šanse koje 

on ljudski zaslužuje, pa makar one bile i ništavne, i to bez predrasudbi u pravdi ili 
pravnom razlogu. Plemenitost sadržava a priori dobronamjeran stav i izvjesno da- 
rivanje sebe, bez afektacije i bez omaške da se učini pravda prema stvarima kakve 
one jesu; plemenit čovjek nastoji da pomogne, da predusretne, prije negoli odbaci 
i postupi strogo, dok je neumoljiv i spreman na brzo djelovanje kada to stvarnost 
zahtijeva. Dobrota, koja je posljedica slabosti ili sanjarenja, nije vrlina; darežljivost 
je lijepa u mjeri u kojoj je čovjek jak i lucidan. U plemenitoj duši uvijek postoji iz- 
vjesni instinkt darivanja sebe, jer sam Bog je prvi prepun milosrđa, i, iznad svega, 
ljepote; plemenit čovjek je sretan samo kad daje, i on daje sebe iznad svega Bogu, 
kao što i Bog daje Sebe njemu, i želi da daje Sebe njemu. 


Budnost: posvećen čovjek je, također, i nužno discipliniran čovjek: biti discipli-. 
niran znači, iznutra, gospodariti sobom, i izvana, činiti stvari ispravno; ne činiti 
ništa polovično ili protiv logike stvari; ukratko, ne biti ni nemaran ni neuredan, 
a niti, uostalom, rasipan. U prirodi, svaka stvar je u cjelosti ono što ona mora biti 
i svaka stvar je na mjestu koje joj pripada prema zakonima hijerarhije, ravnoteže, 
srazmjera, ritmova; sloboda oblika i kretanja uparena je s prikrivenom koordina- 
cijom; tako da savršenstvo duše zahtijeva da vanjsko bude u suglasju s unutarnjim. 
Muzikalnost se mora uparivati s geometrijom, jer svjesnost Apsoluta mora prožeti! 
radost beskrajnosti, a ovo je i temeljni uvjet umjetnosti; disciplina karaktera i po- 
našanja znak je poniznosti baš kao i razdjeljenja, jedno ne ide bez drugog. Može se 
desiti da neki svetac bude nemaran u pogledu stvari koje pripadaju svijetu, ali to je 
zato što je on upijen u kontemplaciji; izvan kontemplacije, on je savršeno svjestan 
i brižan; i najmanje što bi se moglo reći, jeste da nije dovoljno biti nemaran da bi 
se bilo kontemplativcem ili svecom. Posvećen čovjek izbjegava svako razmetljivo 
osobenjaštvo, osim ukoliko nema posebno pozvanje; također, vanjska disciplina, 
koja u vidu ima normu, a ne originalnost, jeste jedan od prvih koraka prema zati- 
ranju autokratičke i neobuzdane duše. 


Budnost je potvrdna i borbena vrlina koja nas sprečava da zaboravimo ili iz- 
damo "jedinu potrebnu stvar": to je prisutnost uma koja nas neprestano poziva 
natrag ka sjećanju Boga i koja nas istodobno drži pažljivim u odnosu na sve ono 
što bi nas moglo udaljiti od Njega. Ova vrlina isključuje svu nemarnost i nebrigu 
- u malim baš kao i velikim stvarima — pošto je utemeljena u svjesnosti sadašnjeg 
trenutka, tog neprestano obnavljajućeg časa koji pripada Bogu, a ne svijetu, Stvar- 
nosti, a ne sanjarenju. Upravo u ovom kontekstu, ponovimo, moraju se zasnovati } 
kvaliteti discipline, gospodarenja sobom i ispravnosti u svim stvarima. 

Zahvalnost: zahvalan čovjek je onaj koji sebe održava u svetom siromaštvu, ili, 
drugim riječima, u nekoj vrsti svete jednolikosti posred neizbježnih pometanja 
i složenih zanimanja; on sebe također održava u stanju svetog djetinjstva, bla- 
goslovljeno se čuvajući izvan svake nezdrave radoznalosti, i svakog izazova koji 
zatočava i progoni. Pobožan čovjek zna da živi u izgnanstvu — bez gorčine i neza- 
hvalnosti — i on Živi u sigurnosti i nadi; a u Raj će otići samo onaj čovjek koji već 
u njemu živi ovdje na Zemlji, kroz svoju prepuštenost volji Božijoj i kroz milosti 
koje iz toga izviru. 


Zahvalnost je vrlina koja nam dopušta, ne samo da budemo zadovoljni s ma- 
lim stvarima — a ovo je sveto djetinjstvo — nego i da cijenimo ili poštivamo male 
ili velike stvari zato što dolaze od Boga, počevši s ljepotom darova prirode; mora 
se biti osjetljiv na nevinost i tajnovitost Božijih djela. Obožavanje Božanske Sup- 
stance podrazumijeva poštovanje prema akcidentima koji je očituju; obožavati 
Boga "u duhu i u istini" također znači poštovati Ga kroz zastor koji se zove 
čovjekom, što praktički znači reći da je neophodno poštovati još neostvarenu 
svetost koja prebiva u svakom čovjeku, u mjeri u kojoj nam je to razumski mogu- 
će; jednom riječju, prihvatiti, ako već ne razumjeti, transcendentnost Stvoritelja 
znači prepoznati Njegovu imanentnost u stvorenjima. Mi smo drugima dužni 
pokazati, onoliko koliko je to moguće, da ne zastajemo na njihovim zemaljskim 
akcidencijama, nego da mi, baš naprotiv, želimo biti svjesni njihove nebeske sup- 
stance, i to isključuje svu trivijalnost u društvenom ponašanju. Učitivost je uda- 
ljeni odraz pomaganja našem bližnjem da ozbilji svoju svetost, ili da se prisjeti 
da, pošto je stvoren od svetosti kao slika Božija, on i jest stvoren za svetost.!!! Ko 
kaže poštovanje prema svom bližnjem rekao je poštovanje prema samome sebi, 
jer ono što je istinito za druge istinito je, također, i za nas same; čovjek je uvi- 
jek mogući svetac. Dostojanstvo nam je nametnuto našom teomorfnošću, našim 
osjećajem za sveto, našim znanjem i služenjem Bogu; cjelovita plemenitost je dio 
vjere. 


Plemenit čovjek se uvijek održava u središtu; on nikad ne gubi iz vida simbol, 
duhovni dar stvari, znak Božiji, onu zahvalnost koja je i uspinjuća i obasjavajuća. 


111 Upravo ova istina objašnjava tradicionalnu važnost pravila ponašanja, bilo da je u pitanju obična 
uljudnost, ili posebna pravila pristojnosti. U šintoizmu, baš kao i u islamu — da navedemo samo 
ova dva primjera — učtivost je dio religije, što dokazuje dubinu njezine motivacije. 

Kazavši ovo, moramo s punom sviješću naznačiti granice počela pobožne ljuba-. 
znosti, iako je ova stvar po sebi očigledna. Čovjek je veoma daleko od vlastite sup-. 
stance, i pošto je zapravo akcident, on je izložen svetoj srdžbi u mjeri u kojoj poriče. 
svoje ljudsko dostojanstvo; on zaslužuje strogost od strane onih koji mogu imati. 
ulogu da je očituju, naime, od strane poslanika i duhovnih učitelja, a potom i od; 
strane svakog zakonitog autoriteta, i čak svakog pravog čovjeka, ovisno o okolno-. 
sti. Ova strogost je milosrdna, a ne osvetoljubiva, kada je očitovana u pogledu onih: 
koji se njome mogu okoristiti; u tom slučaju, njena namjera nije da stigmatizira ne- | 
izlječivi razvrat — što se odnosi na drugu mogućnost — nego da oslobodi, snagom. 
blagotvornog udara, vrlinu skrivenu ispod sloja leda ili tame, i time da pomogne; 
teomorfnom čovjeku da "postane ono što on jeste" i ono što nikada, u svojoj čistoj : 
supstanci, nije ni prestao biti. 
: 

Krajnje vanjski oblik discipline jeste tradicionalna pristojnost, koja regulira; 
društvene kontakte, osobito unutar elita; krajnje unutarnjiji oblik discipline, ili 
ispravnosti, jeste moralno dostojanstvo, koje u sebi sažima sve ono što sačinjava 
čovjeka dostojnog povjerenja, naprimjer istinitost u njegovim obećanjima i vjer- 
nost u datoj riječi. Govoriti o nečijoj "riječi časti" već bi bio pleonazam, jer svaka 
riječ uključuje čast onoga koji ju je izgovorio; svaka riječ bi trebala biti zajamčena 
čašću svoga izricatelja, moralno dostojanstvo je "kategorički imperativ" ljudskog: 
stanja. Kako bilo, potrebno je paziti da se ovo čovjekovo dostojanstvo ne izdvoji 
iz svog božanskoga konteksta, jer sve što je ljudski vrijedno jeste takvo snagom 
ovog konteksta ili ovog uporišta; najbolja čast jeste ona koja ima svoje korijene, ne 
u ponosu, nego u našoj iskrenosti prema Bogu. Ili iznova, a što temljno izlazi na| 
isto: jedina čast kojoj se ne može prigovoriti jeste ona koja na Zemlji produžava! 
čast Neba. 


Ukoliko bismo bili pitani — unatoč očiglednosti odgovora — koja se vrlina tiče 
pitanja duhovnog ozbiljenja, dakle jedne stroge i izvanindvidualne tehnike, mi: 
bismo odgovorili na sljedeći način, postavljajući se na istu strogo praktičku tač-: 
ku gledišta: duhovno ozbiljenje nameće duši beskrajnu nesrazmjernost, zbog toga 
što uvodi prisutnost svetog u tamu ljudskog nesavršenstva; ovo neizbježno izaziva: 
reakcije koje proizvode neravnotežu i koje, u počelu, sa sobom nose rizik neizlje-. 
čivog pada, reakcije koju moralna ljepota, uparena s milostima koje ona po samoj 
svojoj prirodi privlači, može dobrahno spriječiti ili obesnažiti. To je upravo ona. 
ljepota, koju ambiciozni diletanti lišeni imaginacije misle da mogu obezvrijediti, 

jer u njoj ne vide ništa drugo osim sentimentalizma stranog onome za šta vjeruju 
da bi trebala biti tehnika duhovnog ozbiljenja; ipak, kada se duša nađe rasplinu- 
tom između dva svijeta, jednog već izgubljenog, i drugog još nedosegnutog, jedino 
je temeljna vrlina, zajedno s milošću, to što je može spasiti od vrtoglavice, i jedino 
je ova vrlina može učiniti otpornom na izazove i zastranjenja. 


Na ovoj razini duhovne alhemije, važno je ne pobrkati čisto vanjsku moral- 
nost s unutarnjom vrlinom — potonja se čak može nadavati nemoralnom u izvje- 
snim slučajevima — i isto tako, prirodnu vrlinu, skromnoga djelokruga, s vrlinom 
duboko ukorijenjenom u srcu, koja uključuje cijelu dušu. Iznad svega, važno je 
razumjeti ovo počelo: unutarnje moralno jeste ono što, dok uključuje korist do 
ovog ili onog stupnja, ne šteti nikome; unutarnje imoralno jeste ono što, ne dopri- 
noseći nikome, šteti drugima ili nama samima; imajući uvijek u vidu hijerarhiju 
vrijednosti. ' 


S jedne strane, vrline predupređuju, ili čak uvjetuju, kontemplativne stavove, i, 
s druge strane, one proizlaze iz njih, u mjeri u kojoj su ovi stavovi iskreni. Vrlina 
je duboka u mjeri u kojoj se poklapa s nadilaženjem sebe, a ovo je istoznačno s 
objektivnošću, temeljnom pravednošću i smirenošću već nebeskom. Jer, onaj koji 
je ispunjen vrlinama i jeste takav zato što njegova inteligencija i osjećajnost zamje- 
ćuje sami bitak stvari. 


Mudrosno razdjeljenje i ujedinjujuće usredsređenje: prvo je objektivno u smislu da 
mentalno znanje podrazumijeva sučeljavanje subjekta s objektom, pri čemu je potonji 
subjektivan u smislu da subjektivnost razmotrena izdvojeno i produbljena do razine 
svoje same suštine, predstavlja znanje — srčano, a ne mentalno — koje nadilazi razvalinu 
između subjekta i objekta. Mudrost, kao znanost univerzalnih počela, jeste objektivni 
pol znanja; svetost, kao iskušavanje bitka, a ne misli, jeste njegov subjektivni pol.!2 


Na mudrosno razdjeljenje - određeno Apsolutom — navezuje se vrlina istini- 
tosti; na ujedinjujuće usredsređenje — koje u vidu ima Apsolut — navezuje se vrli- 


112 Ali objektivni pol također ima svoju vrhunaravnost, u smislu da objekt nije samo ono što subjekt 
spoznaje, nego, iznad svega, stvarnost za sebe, i, štaviše, samo nas u ovome obziru objekt i 
zanima; obratno, subjektivni pol posjeduje aspekt podređenosti, upravo zato što je subjekt mjesto 
prividnog ograničavanja objekta. Tumačenje čistoga subjekta — ili čiste subjektivnosti — u smislu 
vrata koja se otvaraju u nadilaženje razvaline između subjekta i objekta, utemeljeno je na postavci 
božanskoga "Sepstva", kojem su objektivacije Maja, Išvara, Buddhi, Samsara, i tako Univerzum, 
od jedne razine do druge. 

na iskrenosti. Iskrenost je subjektivna i voljna istinitost, baš kao što je i istinitost 
objektivna i intelektivna iskrenost. 


Počelo istinitosti, na najbolji mogući način formulirano je u motu maharadža: 

od Benaresa: "Nema prava uzvišenijeg od prava istine"; na usporedan način, po- 
P 
čelo iskrenosti najbolje je izraženo u pravnoj formuli: "Istina, ništa osim istine! 
)) 
potpuna istina", ali, primijenjena u moralnom smislu i na taj način prepričana, ova 
formula glasi: "Dobro, ništa osim dobra, potpuno dobro": naime, kretanje pribli- 
)) 

žavanja Bogu. 


Vrlina iskrenosti postavlja pitanje linije razgraničenja između onoga što je 
obavezno i onoga što nije. Ovdje u igru ulazi razlika između apsolutne istine i 
relativnih istina, s jedne strane, i između apsolutnog dobra i relativnih dobara, 
s druge; mora se paziti da se ne pobrka relativna istina sa zabludom, ili relativn 
dobro sa zlom; i čak iz daleko više razloga, ni u kom slučaju i nikada se MU. 
ili grijeh ne smiju promotriti kao relativno dobro. Ono što se mora razumjeti jeste 
da iskren ili istinoljubiv čovjek ima pravo da bude čovjek: po definiciji, on ima 
pravo na intelektualne i moralne relativnosti koje su mu potrebne da bi živio, po 
uvjetom da su one u skladu s onim što on može i mora dokučiti od Apsolutnog, 
intelektualnom i moralnom smislu. S jedne strane, ništa nije slično transcenden- 
tnom Počelu, i kada bi postojao samo ovaj aspekt istine, čovjek bi morao napustiti 
sve; ali njegova sama egzistencija dokazuje da istina sadržava i drugi aspekt, onaj 
sudjelovanja, koji nam dozvoljava da dodamo: s druge strane, sve očituje Poče- 
lo - koje je imanentno dok ostaje biti transcendentno — u suprotnom ništa ne bi 
postojalo. Prema tome, ako stvari, s jedne strane, prikazuju aspekt neprovidnosti, 
koji nas primorava da tražimo Boga izvan njih, s druge strane, one prikazuju i 
aspekt providnosti, koji nam dopušta da ih prihvatimo dok tražimo Boga; da ih 
prihvatimo upravo do one mjere u kojoj su objektivno ili subjektivno providne, a 
ne obratno. To će reći da čovjek koji iskreno voli Boga ipak ima pravo da voli stvo- 
renje "u Bogu", a ne unatoč Njemu; biti čovjek i živjeti u relativnosti ne znači izdati 
iskrenost koju dugujemo Apsolutu.'? 


Poniznost, kao što je poznato, ili kao što bi trebalo biti poznato, svoj izvor ima u 
našoj posvemašnjoj ovisnosti o Bogu; iz ove svjesnosti normalno ishodi smisao 


113 Islamsko učenje razlikuje "razdvajanje" (tanzih) i "sličnost" (tašbih): upravo je to ono što dopušta, 
na posljedičan način, ozbiljavanje ljudske ravnoteže koju islam zagovara. Jedan avatara, ili jedna 
religija, očituje napuštanje (odricanje) i, po nužnosti, ravnotežu u napuštanju; drugi avatara, ili 
druga religija, očituje ravnotežu, i s istom nužnošću, napuštanje u ravnoteži. 

za proporcije koji je uvijek budan i koji nas sprečava da precjenjujemo sebe, baš 
kao i da potcjenjujemo druge. Međutim, mi ipak moramo držati pod nadzorom, 
naravno ne ovu vrlinu, nego njenu moguću pretjeranost; i to se postiže kroz njoj 
nadopunjujuću vrlinu, istinitost, koja nas podsjeća da nijedna vrlina nema pravo 
da ide protiv istine i koja nas primorava da ne precjenjujemo druge ljude ili da ne 
potcjenjujemo sebe, kada su vrijednosti očigledne. Učitelj u školi mora primijetiti 
činjenicu da je određeno dijete darovitije od njega samoga, ali on nije pozvan da 
vjeruje da on, kao učitelj i odrastao čovjek, manje zna nego to dijete i da ima manje 
iskustva od njega. 


Usporedno razmatranje primjenjuje se i na iskrenost, koja se sastoji iz bivanja 
onim što obznanjujemo i iz obznanjivanja onoga što jesmo; i ovdje, također, javlja 
se vrlina koja drži pod nadzorom pogrešno tumačenje ove vrline i njenu pretjera- 
nost, a to je opreznost. Jer iskrenost nas ne primorava da povjeravamo drugima 
ono što ih nadilazi ili ono što ih se ne tiče; ili ono što im nije od koristi, ili čak ono 
što bi im moglo naštetiti; ukratko, sve ono što oni ne bi ni htjeli da znaju, ako su 
ispravni ljudi. Dobro smo svjesni da se, ukazujući iznova na ulogu istine u oiko- 
nomiji vrlina, ponavljamo, ali nije važno; mi nemamo potrebe da se ispričavamo, 
pošto se u religiji "našega doba" neprestano ponavlja da je Kraljevstvo Nebesko 
izvan nas i da bismo to trebali prihvatiti iz poniznosti ili čak iz milosrđa. 


Kada bi eliptički izrazi bili lahko razumljivi, spremno bismo kazali da je naj- 
veća od svih vrlina istina: istina, utoliko što je življena, a ne naprosto mišljena, i 
utoliko što ona postaje u nama, osjećaj za sveto i robovanje Bogu. 


Vrlina je po sebi bogoslužje koje nas vezuje za Boga i privlači Njemu, dok obasjava 
oko nas; to je, zapravo, praiskonsko i kvaziegzistencijalno bogoslužje koje se očituje, 
iznad svega, osjećajem za sveto, kao što smo upravo rekli. Sveto je miris Božanstve- 
nosti, ono je božansko koje se učinilo prisutnim; voljeti sveto znači biti prožet miri- 
som čistoga Bitka i njegovom smirenošću. Duša Blagoslovljene Djevice, koja je prvo- 
lik svake posveće duše, načinjena je od urođenog bogoslužja, i to postvaruje zbiljsku 
Prisutnost, kao što ogledalo odražava sunce; djevičanska duša je konsupstancijalna s 
ovom Prisutnošću, baš kao što je i prostor podudaran s eterom kojeg sadržava. 


Jedna i jedina vrlina, i supstancijalno obožavanje, jeste odmaranje u Bitku, koji 
je i transcendentan i imanentan, dok je sakramentalno prisutan, hic et nunc. I sva- 
ka vrlina, kroz sudjelovanje u svojoj vlastitoj suštini, predstavlja obzir bogoslužja, 
pa stoga i blaženstva. 

Bog je spustio u našu supstancu sve vrline; one se izvode iz prirode naše sup- 
stance, a ta priroda je praiskonsko bogoslužje. To je i razlog zašto, ponovit ćemo, 
jedna vrlina nije nikad nečija stečevina ili vlasništvo, ona uvijek pripada Bogu, i 
kroz Njega, Logosu; naša briga mora biti odstranjivanje svega što je oprečno vrli- 
nama, a ne stjecanje vrlina za sebe; mi moramo napraviti slobodan prolaz za kvali- 
tete Vrhovnoga Dobra. I u prenošenju ove poruke, mi moramo postati samom tom 
porukom, kroz neku vrstu djelatnog poništavanja ili poništavajuće djelatnosti; mi 
moramo postati njome, jer mi jesmo ona, u dubinama nas samih, i iznad svega 
ostalog, u stvoriteljnoj nakani Božijoj. 


RT Su) 

PRIRODA I ULOGA 
OSJECANJA 


ITANJE VRLINA, kao i ono estetike, priziva u sjećanje, pravo ili krivo, pitanje 

osjećanja: pravo, ukoliko se razumije da osjećanja igraju zakonitu ulogu u 

moralnosti i umjetnosti, ali i krivo, ukoliko se za pojam osjećanja vezuje 

pokudan značaj, kao da smo u prisutnosti pretjerivanja ili slabosti. U stvar- 
nosti, osjećanje je stanje svijesti koje, nesumnjivo, nije mentalno, objektivno i ma- 
tematičko, nego životno, subjektivno, i, takoreći, muzičko: to je emocionalna boja 
koju na sebe preuzima cijeli ego kada dolazi u dodir s bilo kakvim fenomenom, 
uključujući i misli i mentalne slike, s jedne strane, i duhovne intuicije, s druge. 
Kvalitet osjećanja zavisi od kvaliteta ega, baš kao i od kvaliteta dotičnog fenome- 
na; ukoliko se, s jedne strane, pravi razlika između plemenitog, vrlinskog i kon- 
templativnog čovjeka, i čovjeka koji je prost, opak i površan, onda bi se također 
trebalo razlikovati između fenomena koji se odnose na različite razine, od fizičkih 
do duhovnih, i, konačno, između različitih vrsta unutar samih fenomena, kao što 
su oni estetskog i oni moralnog reda. Fenomeni izazivaju u egu (jastvu) različita 
zabojenja, podložna beskrajnim stupnjevanjima s obzirom na kvalitet i jačinu, a 
ova zabojenja ukazuju, izravno ili neizravno, na ono što mi jesmo; osjećanje može 
biti slika ili pak modalitet osobe, ovisno o stupnju njene dubine. 


Poput inteligencije i volje, osjećanje je fakultativ razlikovanja, ali i usvajanja; 
ukoliko mrzimo, to je onda zato što nas objekt sprečava da ga volimo, to će reći da 
doživimo osjećanja koja su u suglasju s našom prirodom, i, zbog same te činjenice, 
da budemo na površini ono što smo u dubini. I ukoliko je u duhovnosti važno zna- 
ti To što zna, i htjeti To što hoće, ništa manje nije važno voljeti To što voli. 


Osjećanje može biti raznoliko u svojoj akcidentalnosti, ali u svojoj supstanci 
ono je ljubav. Ljubav odgovara, intuitivno i životno, ljepoti, dobroti i dobru; ona 


izvodi svoj napoj iz njih, da se tako izrazimo, i preobražava i upija dušu pobuđu- 

jući u njenim dubinama imanentnu Ljepotu, jednu i jedinu Ljepotu, pošto je to 
Ljepota Božija. Vanjska ljepota je, upravo, odraz ove imanentne Ljepote: kada voli 
osjetilnu ljepotu, inteligentno i pobožno — i, prema tome, na kontemplativan na- 
čin - duša se prisjeća svoje vlastite besmrtne suštine; kada voli, ona nastoji postati 
drugim, kako bi ponovno bila u stanju postati sama sobom. 


Osjećanje, predočeno u svim svojim aspektima, izvodi, s jedne strane, neku vr- 
stu životnog razlikovanja između onog što je plemenito, dostojno ljubavi i korisno, 
i onoga što nije takvo, i, s druge strane, ono vrši usvajanje onoga što je dostojno da } 
bude usvojeno, i, dakle, ozbiljeno; drugim riječima, ljubav je ovisna o vrijednosti 
objekta. Ukoliko ljubav ima prednost nad srdžbom, toliko da nema zajedničke 
mjere među njima, to je onda zato što je apsolutna Stvarnost apsolutno vrijedna. 
ljubavi; ljubav je supstanca, mržnja je akcident, izuzev u slučaju stvorenja koja su 
razvratna. Postoje dvije vrste mržnje, jedna zakonita i druga nezakonita: prva se ! 
izvodi iz ljubavi koja je žrtva nepravde, kakva je ljubav Boga koji žeđa za osvetom, 
i ona predstavlja sami temelj svake svete srdžbe; druga je nepravedna mržnja, ili | 
mržnja koja iznutra nije ograničena ispodpočivajućom ljubavlju koja je njen raison 
d'ćtre i koja je opravdava; ova druga mržnja, nadaje se ciljem sebi samoj, ona je 
subjektivna, a ne objektivna, ona radije nastoji da uništi nego da ispravi. 


Kur'an, baš kao i Biblija, priznaje da postoji Božanska Srdžba;"? i otuda, ta-: 
kođer, ljudska "sveta srdžba" i "sveti rat"; čovjek može "mrziti u Bogu", prema 
jednom islamskom izrazu. Zacijelo, objektivno uskraćenje dopušta ili zahtijeva 
uskraćujuću reakciju od strane subjekta, i glavna stvar je znati da li, u posebnom 
slučaju, naše saosjećanje prema dotičnoj ljudskoj supstanci treba prevladati nad 
našim užasom zbog akcidenta koji pojedinca čini dostojnim mržnje. Jer tačno je 
da, s izvjesne tačke gledišta, moramo mrziti grijeh, a ne grešnika; ali ova tačka 
gledišta je relativna, i ona ne sprečava čovjeka da ponekad bude prisiljen, zbog 
srazmjera, da prezire grešnika u mjeri u kojoj se potonji poistovjećuje sa svojim 
grijehom. Jednom smo čuli da se kaže da ko god nije u stanju da prezire nije u 
stanju ni da poštuje; ovo je savršeno tačno, pod uvjetom da je procjena tačna i da. 
prijezir ne prelazi granice svog dostatnog razloga, subjektivno baš kao i objektiv-. 
no.!!5 Pravedan prijezir ujedno je i oružje i sredstvo zaštite; pored toga, postoji i 
ravnodušnost, što je neosporna stvar, ali ona je osamljenički stav koji nije nužno 
praktičan ili dobar u ljudskom društvu, jer uvodi rizik krivog tumačenja. Štaviše, 


114 Ako prema islamu Božija Milost prethodi Njegovoj Srdžbi, to onda znači da se prva nalazi u 
suštini, dok se druga potvrđuje kao rezultat akcidenta. 


115 Prema Menciusu, naljutiti se na malu uvredu nije dostojno uzvišenog čovjeka, ali ozlojeđenost na 
nešto veliko je pravedna srdžba. 

a ovo je posebno značajno, pravedan prijezir se nužno uparuje s izvjesnom dozom 
ravnodušnosti, u suprotnom, čovjeku bi nedostajala odjeljenost i, također, ona ko- 
ličina darežljivosti bez koje srdžba ne može biti sveta. Viđenje zla ne smije nas 
natjerati da zaboravimo njegovu čisto mogućnu prirodu; neki dio nas može i mora 
zabrinjavati, ali ne smijemo izgubiti iz vida činjenicu da je to dio, a ne cjelina; svje- 
snost cjeline, koja je nevina i božanska, u počelu ima prednost nad svim ostalim. 
Mi kažemo "u počelu", jer mogućnosti zadržavaju sva svoja prava; a to je isto što i 
reći da je smirena srdžba moguća, čak nužna, pošto mrzeći zlo, mi ne prestajemo 
voljeti Boga. 


Važno je ne pobrkati pojmove osjećanja (sentimenta), osjećajnosti (sentimental- 
nosti) i sentimentalizma, kako se to veoma često činilo, ili za posljedicu racionali- 
stičke ili intelektualističke predrasude. Drugi slučaj, nadalje, više je iznenađujući 
od prvog, jer, ako je razum na izvjestan način suprotstavljen osjećanju, intelekt 
dotle ostaje neutralan u odnosu na njega, baš kao što i svjetlost ostaje neutralna u 
odnosu na boje; namjerno smo rekli "intelektualistički", a ne "intelektualni", jer 
intelektualnost ne može priznati predrasudu. 


Da osjećanje (sentiment) suprotstavljeno istini nije vrijedno divljenja, cijeli svi- 
jet će se s tim složiti, a upravo to je sama definicija sentimentalizma. Kada se pra- 
vedno spočita nekome stavu da je osjećajan, to ne može značiti ništa drugo osim 
jedno, da dotični stav poriče racionalni stav i zaposjeda njegovo mjesto; a mora se 
imati na umu da stav može biti pozitivno racionalan samo onda kada je zasnovan 
na intelektualnom znanju ili, naprosto, na odgovarajućim informacijama koje se 
tiču stvarnog stanja stvari. Stav se ne može nazvati racionalnim samo zato što se 
koristi logikom, s obzirom na to da je moguće rezonovati i u odsutnosti nužnih 
podataka. 


Baš kako intelektualnost označava, s jedne strane, prirodu onoga što je intelek- 
tualno, i, s druge, stremljenje prema intelektu, tako i osjećajnost označava i priro- 
du onoga što je osjećajno i stremljenje prema osjećanju (sentimentu); a što se tiče 
sentimentalizma, on sistematizira pretjeranost osjećajnosti, toliku da ide nauštrb 
normalnog opažanja stvari: konfesionalni i politički fanatizmi spadaju upravo u 
ovu kategoriju. Ukoliko posuvraćamo pažnju na ove različitosti, koje su same po 
sebi očigledne, to je onda isključivo zbog učestalih brkanja koja primjećujemo u 
ovom području — a u tome, zasigurno, nismo usamljeni — i koja uvode rizik krivo- 
tvorenja pojmova intelektualnosti i duhovnosti. 

"Bog je Ljubav": ukoliko je ova izreka tačna — a ona to jeste božanskom ovlašću - 
osjećanje je normalna i, dakle, pozitivna dimenzija ljudskoga mikrokozmosa, i svaka 
sumnja u pogledu njega je zastranjujuća. Atma je Sat, Čit i Ananda: "Bitak", "Svje- 
snost" i "Blaženstvo", "Moć", "Mudrost", i "Dobrota"; u mikrokozmosu, ovi aspekti 
postaju voljom, inteligencijom i osjećanjem. Tako je i želja da se potisne osjećanje 
jednaka, ontološki govoreći, želji da se potisne element Ananda, ni manje ni više. 


Nadalje, protivnici osjećanja — i stoga, u osnovi, ljubavi - dovedeni su u samo- 
poričući položaj, kako sa egzistencijalne tako i sa psihološke tačke gledišta: prvo, 
zbog toga što ništa ne postoji bez ljubavi, i drugo, zbog toga što nijedan čovjek ne 
može odbaciti osjećanja u svom aktualnom životu, bilo materijalnom bilo duhov- 
nom. Svaki čovjek — ostavljajući postrance dvoličnost — teži ka sreći, a sreća ne 
može biti svedena na matematičku jednadžbu. 


Vrhunac energije očitovane u osjećanju jeste ljubav prema Bogu; drugim riječi- 
ma, ovaj vrhunac je vjera ili pobožnost. Vjera je impuls koji nas čini živim u Bogu 
i za Boga; pobožnost je strah nadahnut poštovanjem, koji je saobražen sa smislom 
za sveto i koji nas zatvara u kontemplativnu klimu obožavanja i mira. 


Moglo bi se prigovoriti da je ljubav prema Bogu iznad osjećanja i da ona su- 
štinski uključuje volju, koja pri sebi nema ništa osjećajno; ukoliko bi to bilo tako, 
bilo bi krivo govoriti o ljubavi prema Bogu, jer ljubav je, neupitno, osjećanje; u 
tom slučaju, morao bi se naći drugi naziv. Osjećanje, upravo poput mentalne in- 
teligencije, produžava Intelekt — ograničavajući ga — i, shodno tome, ne može biti 
posve odsječeno od njega; prema tome, ne postoji neprobojna pregrada između 
emocionalne ljubavi prema Bogu i Intelekta, posljednji nužno sadržava dimenziju 
natprirodne ljubavi.!!$ Ako, s jedne strane, duhovna ljubav ne može biti isto što i 
obična strast, pošto je njen objekt Bog i pošto je ona ishod — ili popratna pojava 
— djelatnosti inteligencije, baš kao i volje, s druge strane, ona je nužno nadahnuta 
svojim natprirodnim izvorom, koji je Sveti Duh i koji je Ljubav po sebi. 


Postoji srce-znanje i srce-ljubav; ovo su kao dva lica iste tajne.!!7 Upravo je srcu 
koje voli upućeno sljedeće Kristovo obraćanje: "Mnogo će joj biti oprošteno, jer je 


116 Na ovoj razini, osjećanje je nadiđeno kao psihološki fenomen, ali ne u pogledu na svoj suštinski | 
sadržaj, niti kao kosmička moć. 


117 Srce se ponekad promatra kao prijestolje snage, što je posve dopustivo, budući da je srce 
poistovjećeno s Intelektom, koji uključuje volju i osjećanje, kao i inteligenciju, i koji je, zato, posuda 
svih fakultativa i svih vrlina. 

mnogo ona voljela"; i ponovno je srcu, ali ovaj put u njegovom stanju tuge, upuće- 
no ovo kazivanje: "Blagoslovljeni su oni koji tuguju, jer oni će biti uslišeni." Bilo 
je govora o srcu koje gori ljubavlju, i također o srcu koje se topi; ono se topi pijući 
vino milosti i, topeći se, ono i samo postaje vino koje pije Voljeni.!"? 


118 Omar ibn Al-Farid: "Pili smo u znak sjećanja na Voljenog, vino koje nas je opilo prije nego što je 
vino i bilo stvoreno" 

ŠTA ISKRENOST JESTE I 
ŠTA ONA NIJE 


OLIKO SMO SAMO puta u prilici pročitati ili čuti da je neko ozbiljno zabludio, 

ili je opak, ili kriminalan, ali da je "iskren" i da prema tome "traži Boga na 

svoj vlastiti način" — i druga uljepšavanja ovakve vrste — dok stvarno zna- 

čenje ovoga jeste sljedeće: nema straha da ovaj nije napravio ni najmanji 
napor u pogledu dosezanja istine ili vrline. Dotično mišljenje, koje je istinski raz- 
vratno, jest samo jedno od mnogih očitovanja modernog subjektivizma, koji želi 
da subjektivno ima prednost, bez obzira na to kako mogućno ono bilo, nad onim 
što je objektivno, čak i u onim slučajevima gdje je objektivno sami raison d'ćtre 
subjektivnog i gdje ono, stoga, određuje vrijednost potonjeg. Drugim riječima, da- 
nas pomodni kult iskrenosti, daleko od toga da bude moralan ili duhovan, jeste 
naprosto manje ili više cinički individualizam, koji nije lišen izvjesnih demokra- 
tičkih prenaglašavanja koja podrazumijevaju da je želja da gospodarimo sobom, ili 
da nadiđemo sebe, zapravo želja da budemo veći od drugih ljudi — kao da napor da 
usavršimo sebe nekako sprečava druge ljude da načine isti napor. 


Cinizam, kao i dvoličnost, jeste oblik ponosa; cinizam je karikatura iskre- 
nosti ili otvorenosti, dok je dvoličnost karikatura obzirnosti ili samodisciplini- 
ranosti ili vrline općenito. Cinici vjeruju da je iskrenost sadržana u javnom pri- 
kazivanju mana i strasti, i da je skrivanje potonjih dvoličnost; oni ne gospodare 
sobom, i još manje nastoje nadići sebe; a činjenica da svoje mane promatraju kao 
vrline jasan je dokaz njihovog ponosa. Dvoličnjaci, naprotiv, vjeruju, s druge 
strane, da je pokazivanje vrlina u skladu s vrlinom ili da pojavnost vjere nado- 
mješćuje samu vjeru; njihov porok počiva, ne u očitovanju oblika vrline — što 
je pravilo koje se mora primjenjivati na svakoga — nego u vjerovanju da je ovo 
očitovanje sama vrlina, i, iznad svega ostalog, u primjenjivanju vrline u nadi da 
će se time zadobiti divljenje svijeta; a to je upravo ponos, pošto nije drugo do in- 
dividualizam i pretvaranje. Ponos je precjenjivanje sebe i potcjenjivanje drugih; 

i to je upravo ono što čini cinik, jednako kao i dvoličnjak, bilo na besraman, bilo 
na prefinjen način, ovisno o slučaju. 


Sve ovo ima reći da u cinizmu, kao i u dvoličnosti, svojevoljni i mračni ego 
zauzima mjesto duha i svjetlosti; ova dva poroka su čin krađe kojim strastvena i 
egoistična duša prisvaja ono što pripada duhovnoj duši. Nadalje, predstaviti poro- 
ke kao vrline, i, s tim u skladu, optužiti vrline da su poroci, kako to čini cinizam, 
koji se izdaje za iskrenost, nije ništa drugo do dvoličnjaštvo, i to osobito razvratno 
dvoličnjaštvo. 


Što se tiče ponosa, njega je jako dobro definirao Boethius: "Svi drugi poroci 
bježe od Boga, jedino se ponos suprotstavlja Njemu"; i Sveti Augustin: "Drugi po- 
roci vezuju se za zlo, da bi se zlo moglo ostvariti; samo se ponos vezuje za dobro, 
da bi dobro moglo iščeznuti." Kada je Bog odsutan, ponos nužno popunjava pra-. 
zninu: on ne može a da se ne pojavi u duši, kada u njoj nema više ničega što bi se 
odnosilo na Vrhovno Dobro. Zasigurno, vrline svjetovnih ljudi, ili vrline nevjerni- 
ka, imaju svoju vlastitu relativnu vrijednost, ali isto je tačno i za fizičke kvalitete na: 
njihovoj vlastitoj razini: jedini kvaliteti koji doprinose spasenju duše jesu oni koji 
su iznjedreni Istinom i Putem; nijedna vrlina, odvojena od ovih osnova, nema moć 
da spašava, a to dokazuje relativnost i neizravnost čisto prirodnih vrlina. Duhovan 
čovjek ne osjeća da posjeduje svoje vrline; on odbacuje poroke i zatire sebe — dje- 
latno i trpno — u samim Božanskim Vrlinama. Vrlina je to što jeste. 


Čovjek prožet vrlinom skriva svoje grijehe iz sljedećih razloga: prije svega, zato što 
im ne dodjeljuje nikakvo pravo da postoje i zato što se, nakon svakog posrtaja, on 
nada da je taj posrtaj bio posljednji; čovjeku se u zbilji ne može prigovoriti zbog 
toga što skriva svoje grijehe, ako teži da ne griješi i da se ponaša ispravno; da bi se 
riješio grijeha, čovjek ne smije samo željeti da ga se riješi radi Boga, i ne samo zato 
da bi udovoljio ljudima, nego, također, on mora djelatno zaći u kalup savršenstva; 
i ako je jasno da to ne smije biti učinjeno samo da bi se udovoljilo ljudima, onda 
ništa manje ne treba biti jasno da se to mora učiniti kako bi se izbjeglo skandali- 
ziranje ljudi i davanje lošeg primjera; to je milosrđe koje od nas zahtijeva Bog, jer 
ljubav prema Bogu od nas zahtijeva da volimo svoga bližnjeg. 


Kada takozvana iskrenost razbija okvir tradicionalnih — ili naprosto normal- 
nih — pravila ponašanja, ona time odaje svoju ponositu prirodu; jer pravila su do- 
stojna dubokog poštovanja, i mi ih nemamo pravo kršiti i našu subjektivnost stav- 
ljati iznad njih. Istina je da sveci ponekad krše ova pravila, ali oni to čine odozgo, 

a ne odozdo, snagom Božanske Istine, a ne ljudskoga osjećanja. U svakom slučaju, 
ako čovjek od tradicije zatire sebe iza pravila ponašanja, to onda zasigurno nije 
dvoličnjaštvo, nego poniznost i milosrđe: poniznost, zato što shvata da je tradicio- 
nalno pravilo ispravno i bolje od njega; milosrđe, zato što ne želi nametnuti svojim 
bližnjima skandal vlastitih nedostataka — daleko od toga: on nastoji očitovati bla- 
gotvornu mjeru, čak i ako se još nije uspeo na njenu razinu. 


Važno je razlučiti između iskrenosti kao takve, koja obuhvata i uključuje cijelog 
čovjeka — barem s moralne tačke gledišta — i djelimične iskrenosti, koja je dostojna 
svoga imena samo kao psihički fenomen i unutar subjektivnih ograničenja u ko- 
jima se fenomeni mogu pojaviti; da stvar bude još protuslovnija, ova vrsta dobre 
vjere mogla bi se nametnuti kao zaseban detalj na osnovama loše vjere, osobito 
zato što, da bi lagao dobro, čovjek najprije mora lagati samome sebi. 


Prilično često, govori se o iskrenosti zablude, ali pri tome se zaboravlja da istin- 
ska iskrenost, budući da se podudara s ljubavi prema istini, sprečava bilo kakvu 
istrajnost u lažnoj ideji, jer onaj koji je temeljno iskren ne vjeruje svojim prirodnim 
sklonostima i oklijeva da ih poistovjeti s objektivnom stvarnošću. To će reći da se 
iskrenost, u mjeri u kojoj uključuje inteligenciju, podudara s objektivnošću - ili, 
u najmanjem, s objektivnošću koja zadovoljava izvjesnu relativnu, ali ispravnu, 
tačku gledišta — a ovaj kvalitet podrazumijeva izvjesno izostavljanje sebe, pa tako 
i neku vrstu smrti; kao što izražava, na sebi svojstven način, i u savršenom obliku, 
ova hinduistička izreka: Nema prava većeg od prava istine. 

Plemenit čovjek je onaj koji gospodari sobom i koji voli da gospodari sobom; pri- 
zeman čovjek je onaj koji ne gospodari sobom i koji zazire u strahu od gospoda- 
renja sobom."? Duhovan čovjek je onaj koji nadilazi sebe i voli da nadilazi sebe; 
svjetovan čovjek ostaje biti horizontalan i prezire vertikalnu dimenziju. A ovo je 
važno: čovjek ne može podložiti sebe nekom strogom idealu — ili nastojati da na- 
diđe sebe radi Boga — bez posjedovanja u duši onoga što psihoanalitičari nazivaju 
"kompleksima"; to znači, ustvari, da postoje kompleksi koji su normalni za du- 
hovnoga čovjeka, ili jednostavno za pristojnoga čovjeka, i da, zauzvrat, odsutnost 


119 Moglo bi se dodati da plemenit čovjek u fenomenima vidi ono što je suštinsko, a ne ono što je 
akcidentalno; on, iznad svega, vidi vrijednost u stvorenju i namjeru Stvoritelja — a ne neki, manje 
ili više, ponižavajući akcident — i on time predupređuje zamjećivanje božanskih Kvaliteta kroz 
oblike. To je upravo ono što je iskazano u riječima Apostola: "Čistom su sve stvari čiste? 

kompleksa nije nužno "vrlina", u najmanjem rečeno. Nesumnjivo, praiskonski čo- 
vjek, ili čovjek deificirani, više nema nikakvih kompleksa, ali nemanje kompleksa 
nije dovoljno da učini čovjeka deificiranim ili praiskonskim. 


Korijen sve istinske iskrenosti jest iskrenost prema Bogu, a ne prema našem 
vlastitom dobrom zadovoljstvu; to znači da nije dostatno vjerovati u Boga, nego 
da sve posljedice vjerovanja moraju biti odražene u našem unutarnjem i vanjskom 
vladanju; i kada stremimo ka savršenstvu — pošto je Bog savršen i pošto od nas. 
traži savršenstvo — mi tada nastojimo da imamo vanjsku pojavnost tog savršenstva 
i prije nego što ga dosegnemo, i s ciljem da ga dosegnemo. 


Onaj ko se potčinjava vanjskim i unutarnjim mjerama i koji, dakle, stremi pu- 
tem savršenstva ili uklanjanja našeg nesavršenstva, zna veoma dobro da među 
onima koji ne čine ovaj napor ima i onih koji ga nadvisuju u prirodnim kvaliteti- 
ma; ali, obdaren inteligencijom, kao što jeste, bez koje ne bi bio čovjek, on ne može 
a da ne primijeti da je, bilo mu to drago ili ne, nužno bolji od svjetovnih ljudi u 
pogledu metafizičke istine i duhovnog napora i da svaki napor učinjen zbog Boga 
beskrajno prevagnjuje čisto prirodan kvalitet koji se nikada ne iskorištava za du- 
hovne ciljeve. Štaviše, svjetovnjaci uvijek traže saučesnike u svojoj raspusnosti i. 
padu, i upravo iz ovih razloga duhovni ljudi se drže što je moguće dalje od njih, 
osim ukoliko nemaju neku apostolsku misiju; ali u ovom slučaju, oni će biti veoma 
oprezni da ne oponašaju loše vladanje svjetovnjaka, i da, stoga, ne budu opreka 
onoga što propovijedaju. 


U sažetku, mogli bismo reći da sadržina iskrenosti, jeste naše nagnuće prema Bogu, 
i naše, otuda proishodeće, prianjanje za pravila koja nam nameće ovo nagnuće, a. 
ne naša čista i prosta priroda, sa svim svojim nedostacima; biti iskren ne znači biti 
nesavršen pred ljudima, nego biti ispunjen vrlinom pred Bogom, i, prema tome, 
ući u kalup još uvijek neusvojenih vrlina, bez obzira na to šta bi ljudi mogli misliti 
o tome. Istina je da su izvjesni sveci — "ljudi srama" u sufizmu — nastojali počiniti 
skandal da bi bili prezreni, što je praktički jednako preziranju drugih, ali moralni 
ili mistički egoizam toga nije svjestan; ovaj stav je, međutim, dvosjekli mač, barem 
u krajnjim slučajevima — onima koji upravo dopuštaju da se govori o egoizmu - a. 
ne kada je to, naprosto, pitanje neutralnih stavova koji su namišljeni da pokriju 
savršenstvo, ili želju za savršenstvom. U svakom slučaju, imperativi pojedinačne | 
mističke subjektivnosti ne mogu spriječiti normalan stav da bi se vrline trebale: 
praktikovati u ravnoteži i dostojanstvu; a veoma je važno ne pobrkati ravnotežu 
sa osrednjosti, koja se izvija iz mlakosti, dok ravnoteža izrasta iz mudrosti. Sušti- 

na dostojanstva nije samo naš teomorfizam, nego također poniznost udružena s 
milosrđem; ove dvije vrline nadjačavaju rizike koji proizlaze iz naše stvorenosti na 
sliku Božiju, dok u isto vrijeme sudjeluju u Božanskim Vrlinama, koje ih ugrađuju 
u naš teomorfizam. Ovaj kvalitet mogao bi nas itekako učiniti ponosnim i egoi- 
stičnim, ali, kada shvatimo njenu istinsku prirodu, onda uviđamo da nas ona, baš 
naprotiv, vezuje za savršenstvo ne samo Gospodara nego i roba; a upravo u ovoj 
nadopunjivosti prebiva cijelo tajanstvo ljudskoga pontifexa. 


Ovim počelnim razmatranjima mogli bismo dodati, kao nadopunjujuće po- 
jašnjenje, da su pravila ponašanja ponekad prefinjena i složena, i čak protuslovna: 
za starca, igranje s djecom ne uključuje gubljenje dostojanstva ukoliko se on drži 
dostojanstva čovjeka kao takvoga; za čovjeka u sudskoj parnici branjenje svoga 
prava nije suprotno milosrđu, pod uvjetom da zauzvrat ne postaje nepravedan i da 
nije prosto ponukan opakošću.'?" Milosrđe ne sprečava svetu srdžbu, baš kao što 
ni poniznost ne sprečava sveti ponos, ili dostojanstvo svetu radost. 


Vidjeli smo da se dvoličnost ne sadrži u usvajanju vrhunaravnog načina ponašanja 
u namjeri da se on postvari i potvrdi, nego u njegovom usvajanju u namjeri da se 
naizgled bude više od onog što jesmo. Ona, dakle, ne prebiva u ponašanju koje bi 
itekako moglo biti iznad razine našeg postojećeg stanja, nego u namjeri da se pri- 
kažemo kao da smo iznad drugih, čak i u odsutnosti svjedoka, u smislu osobnog 
samozadovoljstva; zaraznost sincerističke zablude nagnala nas je da još jednom 
napravimo razlikovanje, koje je po sebi očigledno. Kada bi sama činjenica usvaja- 
nja nekog načina ponašanja bila dvoličnjaštvo, tada bi bilo nemoguće načiniti bilo 
kakav napor u pravcu dobrote i tada čovjek više ne bi bio čovjek. 


Iskrenost je odsutnost lažnosti u unutarnjem i vanjskom ponašanju; laganje 
je svjesno obmanjivanje; čovjek može lagati bližnjemu, sebi i Bogu. Ali ne znači 
da pobožan čovjek koji svoju slabost umotava u pokrov ispravnosti laže, i snagom 
same te činjenice on i ne laže; on ne pokušava očitovati ono što on u stvarnosti 
jeste, već on ne može a da ne očituje ono što bi on želio biti. I u prirodi stvari, on 
skončava kao savršeno istinit; jer ono što želimo biti jeste, na izvjestan način, ono 
što jesmo. 


120 Osnova milosrđa nije samo razumijevanje da su drugi ljudi mi sami — svaki čovjek je "ja" — 
već, također, željenje našeg vlastitog dobra; jer, ako naša besmrtna osobnost ne zaslužuje da 
bude voljena, tada to ne bi zasluživao ni naš bližnji. "Mrzi svoju dušu" znači mrzi u sebi ono što 
ugrožava tvoje krajnje interese. 

Zastor dvoličnosti, zastor ispravnosti; u prvom slučaju, zastor je neprovidan 
i prikrivajući; u drugom, on je providan i obznanjujući. "Spuštanje zastora" (za- 
wal el-hidžab), u prvom slučaju je odbacivanje dvoličnosti; u drugom slučaju, 10. 
je napuštanje truda, ili, radije, zaboravljanje simbola, blagodareći oslobođujućoj 
prisutnosti Zbiljnoga. 

PROBLEM 
SPOLNOSTI 


UHOVNI ŽIVOT, sam po sebi, ne može isključiti oblast tako temeljnu, ljudski 

govoreći, kao što je spolnost; spol je aspekt čovjekov. Tradicionalno, Zapad 

je označen teologijom augustinskog nadahnuća koja, dok objašnjava brak iz 

manje ili više koristoljubivog ugla, poriče unutarnju zbilju stvari. Prema ovoj 
perspektivi - izuzimajući svaki apologetski eufemizam — spolno ujedinjenje po sebi 
je grijeh; prema tome, dijete se rađa u grijehu, ali Crkva nadomješćuje, bolje rečeno, 
i više negoli nadomješćuje, ovo zlo sa daleko većim dobrom, krštenjem, vjerom i 
sakramentalnim životom. Naprotiv, prema praiskonskoj perspektivi, koja se zasniva 
na unutarnjoj naravi razmatranih zbiljnosti, spolni čin predstavlja "prirodno nat- 
prirodni" sakrament: kod praiskonskog čovjeka, spolni zanos podudara se s duhov- 
nim zanosom, on obznanjuje čovjeku iskustvo mističkoga ujedinjenja, "prisjećanja" 
na Božansku Ljubav, kojoj je ljudska ljubav samo udaljeni odraz; dvoznačan odraz, 
zasigurno, pošto je odraženi oblik u isto vrijeme i istolik i izokrenut. Upravo u ovoj 
dvoznačnosti prebiva cjelokupan problem: primitivna, "paganska", grčko-hinduska 
perspektiva — koja je u kontekstu kršćanstva de facto ezoterijska — zasniva se na isto- 
likosti odraženog oblika, jer drvo odraženo na površini vode još uvijek je drvo, a ne 
nešto drugo; kršćanska, pokajnička, isposnička, i ustvari egzoterijska perspektiva, 
baš naprotiv, zasnovana je na izokrenutnosti odraženog oblika, jer kako drvo svoje 
grane pruža prema gore, a ne prema dolje, tako i odraženi oblik više nije drvo. Me- 
đutim, postoji velika razlika između ova dva stajališta: dok ezoterizam priznaje re- 
lativnu i uvjetnu pravednost pokajničke perspektive, dotle je ova perspektiva posve 
nespremna da prihvati zakonitost "prirodne", praiskonske i sudjelujuće perspektive; 
i upravo je to razlog zašto potonja ne može a da ne bude drugo do "ezoterijska" u 
augustinskom kontekstu, iako po sebi ona, ipak, može biti ugrađena u egzoterizam, 
kao što je dokazano, recimo, na primjeru islama.!?! 


121 Islam je u ovom pogledu čak i jasniji od judaizma. 

U podneblju kršćanstva, spolnost kao takva, izdvojena od svakog iskrivljuju- 
ćeg konteksta, spremno usvaja sram "zvjerstvenosti", dok u stvarnosti ništa što 
je ljudsko nije i zvjersko po svojoj naravi; to je tako zato što mi jesmo ljudi, a ne 
zvijeri. Ipak, da bismo pobjegli od životinjskosti u kojoj sudjelujemo, nužno je da 
naši stavovi budu cjelovito ljudski, to će reći saobraženi s mjerom koju nam name- 
će naš teomorfizam; oni moraju obuhvatiti našu dušu i naš duh, drugim riječima, 
pobožnost i istinu. Osim toga, samo je slijepa strast posrnuloga čovjeka zvjerska, a 
ne nevina spolnost životinja; kada se čovjek svede na svoju životinjskost on postaje 
gori od životinje, koja ne iznevjerava nijedno pozvanje i ne krši nijednu mjeru; 
životinja, koja bi mogla biti uzvišeno stvorenje, ne smije se podvrgavati tabuimai: 
anatemama ljudskoga moralizma. 


Ukoliko bi spolni čin po svojoj prirodi bio grijeh — kao što to temeljno kršćan- | 
ska i pokajnička perspektiva naglašava!?? — ova priroda bi bila prenesena i na dijete 
koje je u njemu začeto; ako je, naprotiv, spolni odnos, kroz svoju duboku i duhov-. 
no cjelovitu prirodu, hvale vrijedan čin, pošto je u počelu posvećujući"?? — ili pra- 
iskonski sakrament koji priziva i ozbiljuje, u predviđenim uvjetima, ujedinjenje s 
Bogom - dijete začeto prema ovoj njegovoj prirodi bit će nasljedno predodređeno 
za duhovno ujedinjenje, ni manje ni više nego za grijeh u obratnom slučaju; činje- 
nica da je sami čin, de jure, ako ne de facto, neka vrsta sakramenta, podrazumijeva, 
nadasve, da je dijete dar, a ne isključivo vrhunac čina.'?/ 


Crkva blagosilja brak u pogledu rađanja ljudi, od kojih će kasnije načiniti vjer-! 
nike; ona ga blagosilja preuzimajući na sebe nezaobilazni, ali trenutni, "grijeh tije- 
la". Ovdje smo u izazovu da kažemo da je ovo mišljenje bliže sv. Pavlu nego Kristu;: 
drugim riječima, sv. Pavle ne izumljujući ništa — što je van svake sumnje — ipak je 
naglasio stvari s obzirom na pojedinačnu primjenu, koja nije bila po sebi nužna. 
Neupitno, Krist je naznačio put suzdržavanja; ali suzdržavanje ne znači nužno da 
je spolni čin po svojoj naravi grešan; naprotiv, on bi mogao značiti da ga grešnici 
profaniziraju; jer u spolnom ujedinjenju grešnici kradu od Boga užitak koji pripa-: 
da Njemu. Viđen iz ovoga ugla, grijeh Adamov sastojao se iz monopoliziranja užit- 
ka — u prisvajanju užitka kao takvoga sebi, tako da je grijeh počivao i u krađi i u 
načinu predočavanja predmeta krađe, užitka koji je supstancijalno božanski. Nje- 


122 Nesumnjivo, ova perspektiva nije isključivo kršćanska, ali je mi ovdje želimo razmotriti u njenom 
najpoznatijem obliku. 


123 Ovo se odnosi na činjenicu da se u nekim tradicionalnim svjetovima seksualni čin vladara 
promatra kao da, kroz ženu, oplođuje zemlju u kraljevstvu, ili povećava napredak naroda. 


124 Ako je spolni čin dvosjekli mač koji može potaknuti posve suprotne eshatološke posljedice, 
ovisno o objektivnim i subjektivnim uvjetima koji ga popraćaju, on, mutatis mutandis, podsjeća 
na sakramente koji, u nedostatku zahtijevanih uvjeta, ne ishode blagoslovom nego prokletsvom. 

gov grijeh, dakle, bilo je zaposjedanje mjesta Božijeg, i, u isto vrijeme, povlačenje 
iz božanske subjektivnosti u kojoj je čovjek sudjelovao u praizvoru; to je bilo isto 
što i prestati sudjelovati u ovoj božanskoj subjektivnosti i načiniti od sebe apsolut- 
nog subjekta. Ljudski subjekt, čineći se praktički Bogom, u isti mah je ograničio i 
unazadio predmet svoje sreće i čak cijelo kozmičko okružje. 


Posve očigledno, u nakani Kristovoj, nije mogla naprosto postojati želja da 
se previdi prirodni i praiskonski sakramnet kao profaniziran; tu je također bila, 
i iznad svega ostaloga, ponuda duhovnih sredstava prihvatljivih asketičkoj per- 
spektivi, jer čestitost je nužno ferment puta, upravo s obzirom na dvoznačnost 
spolnih stvari. U Kaani, Krist je posvetio ili blagoslovio brak, bez da je iko bio u 
mogućnosti reći da je to učinio sa pavlovske ili augustinske tačke gledišta: on je 
pretaknuo vodu u vino, što je veoma rječit simbolizam i što se, s mnogo većom 
vjerovatnoćom, odnosi na mogućnost ujedinjenja koje je odjednom i tjelesno i du- 
hovno, negoli na ćudoredno i društveno prigodničarstvo teologa; da je u pitanju 
bilo isključivo tjelesno ujedinjenje, ono zacijelo više ne bi bilo čovječno.!? 


Nadalje, ukoliko je rađanje tako važna stvar, onda je nemoguće da čin, koji je 
njegov conditio sine gua non, buđe kajanja vrijedan slučaj, i da, naprotiv, ne po- 
sjeduje svetu narav srazmjernu značaju i svetosti samog rađanja. I ukoliko je već 
moguće — kao što to teolozi čine — izuzeti rađanje iz spolnog čina, naglašavajući je- 
dino pređašnje, onda bi moralo biti jednako moguće izuzeti spolni čin iz rađanja, 
naglašavajući sam čin, u skladu s njegovom vlastitom prirodom i njegovim nepo- 
srednim kontekstom. Ovo ima reći da ljubav posjeduje kvalitet koji je čini neovi- 
snom o njenom čisto biološkom i društvenom aspektu, kako što to, uostalom, njen 
teološki i mistički simbolizam dokazuje. Rađati se može i bez ljubavi, kao što se i 
voljeti može bez rađanja; ljubav Jakovljeva prema Raheli ne gubi na svome značaju 
zbog toga što je Rahela dugo vremena bila nerotkinja, a Pjesma Solomonova se ne 
nastoji opravdati bilo kakvim demografskim razlozima. 


Van svake sumnje, Krist nije bio suprotstavljen braku, niti je bio, pretpostavimo 
to, suprotstavljen samoj poligamiji; prispodoba o deset djevica doima se kao da 


125 Kada Crkva uči da je Marija "začeta bez grijeha", to se onda odnosi na činjenicu da je njena 
duša stvorena bez biljega izvornoga grijeha; ali mnogi nepodučeni vjernici misle da se ovo 
odnosi na izvanredni način njena začeča, koji bi trebao biti ozbiljen bez tjelesnog sjedinjavanja 
njenih roditelja — prema tradiciji — ili bar bez želje i užitka pri njihovom sjedinjenju, i tako bez 
fpohotnosti". Ako ovo tumačenje nije teološko, njegovo postojanje je, ipak, značajno, jer pokazuje 
osjećanja koja su tipična za perspektivu kršćanstva. 

svjedoči o ovome.'?" U svijetu kršćanstva, poligamija je trebala biti dopuštena 
prinčevima, ako već ne svim vjernicima; mnogi ratovi i mnogi tiranski pritisci na 
Crkvu bili bi izbjegnuti - između ostalog i anglikanska šizma. Čovjek ne bi smio | 
razdvajati ono što je združio Bog, kazao je Krist dok je odbacivao razvod; brakovi. 
prinčeva, međutim, uglavnom su bili posljedica političkih pregovaranja, i to nije. 
imalo nikakve veze s Bogom, baš kao ni s ljubavlju. Poligamija, kao i monogamija, 
počiva na prirodnim činiteljima: ukoliko je monogamija normalna zato što je prvi. | 
brak nužno bio monogaman i zato što ženstvenost, kao i muškost, prebiva u cjelo-. 
sti u samo jednoj osobi, onda se i sama poligamija može objasniti, s jedne strane, 
biološkim činjenicama i društvenim ili političkim prigodnostima — barem u po- 
jedinim društvima — i, s druge strane, činjenicom da beskrajnost koju predstavlja 
žena dopušta raznovrsnost aspekata; muškarac je produljen prema pograničnosti, 
koja oslobađa, kao što je i žena ukorijenjena u središtu, koje štiti.'"? Ovome se 
treba dodati, ostavljajući postrance sva razmatranja prigodnosti, da su manje ili 
više sjevernjački narodi naklonjeni monogamiji, i to zbog očitih razloga klime i: 
temperamenta, dok se većina južnjačkih naroda doima kao da ima prirodnu sklo-' 
nost ka poligamiji, ma kojeg stupnja i oblika ona bila. Kako god, bila je potpuna 
zabluda, na Zapadu, nametnuti cijelom kontinentu moralnost za monahe: moral-! 
nost koja je savršeno zakonita u svome metodičkom kontekstu, ali koja je ništa: 
manje zasnovana na zabludi — u pogledu njenog produljenja na cijelo društvo — da 
je spolnost oblik zla; zla koje je potrebno svesti na najmanju moguću mjeru i koje 
se treba podnositi jedino snagom pristupa koji razmatra kao incidentalno sve što 
je suštinsko. 


Bez sumnje, neophodno je razdijeliti između poligamije, u kojoj nekolicina 
žena još zadržava svoju osobnost i kraljevske "pantogamije", u kojoj mnoštvo 
žena predstavlja ženstvenost na kvazineosoban način; potonja bi se čak mogla 
suprotstavljati vrijednostima dostojanstva ljudskih osoba ako ne bi bila osnova- 
na na ideji da je dotični vlasnik harema postavljen u vrhu ljudskog roda. Panto-. 
gamija je moguća zato što Krišna je Višnu, i zato što David i Solomon jesu po- 
slanici, i zato što je sultan "sjenka Allahova na Zemlji"; također bi se moglo reći 


; 


126 Bar na simboličan način, ako se izuzmu riječi "i mladenke" koje je dodao Vulgat, i opravdao, 
kako se čini, izvjesnim jevrejskim običajem. 


127 S druge strane, poliandrija nema uporište u činjenicama prirode; izuzetno rijetka, nesumnjivo 
se može objasniti veoma posebnim ekonomskim razlozima i vjerovatno koncepcijama koje! 
su prirođene šamanizmu. Postoji, također, i slučaj svete prostitucije — hetaerae, hierodule,; 
devadadasis, geiše — u kojima žena postaje središte zato što se daje mnoštvu muškaraca; moramo 
priznati da je ova pojava mogućnost u okrilju arhaičnih tradicija, ali i da je, u svakom slučaju, 
isključena u kasnijim religijama, osim u nekoliko izuzetaka, koji su opet toliko marginalni da ih. 
ne moramo ni spominjati. : 

da neizbrojivi i bezimeni harem posjeduje ulogu usporednu onoj vladarskoga 
prijestolja ukrašenog dragim kamenjem; ulogu koja je usporedna, ali ne i isto- 
vjetna, jer prijestolje načinjeno od ljudske supstance — što jeste harem — ukazuje, 
na znakovito izravniji i konkretniji način, na zbiljsku ili posuđenu božanstve- 
nost monarha. U profanoj ravni, ova pantogamija ne bi bila moguća; pitanje da 
li je ona zakonita ili opravdiva u nekom pojedinačnom slučaju jeste pitanje koje 
može biti riješeno jedino na osnovi razlike između pojedinca, koji bi mogao biti 
običan, i funkcije, koja je uzvišena i koja, stoga, može obesnažiti ljudske nesraz- 
mjernosti i prividnosti. 


Sve ovo napisali smo u namjeri da objasnimo postojeću pojavu, a ne da bismo 
izrazili sviđanja ili nesviđanja; naša osobna osjetljivost nije u pitanju, i mogla bi 
čak biti oprečna pojedinačnom moralnom ili društvenom rješenju, za kojeg smo, 
ipak, pokušali iznijeti opravdanje s date tačke gledišta ili unutar datog konteksta. 


Izuzetno značajna mogućnost, koja ovdje mora biti uzeta u razmatranje, jeste suz- 
državanje u okrilju braka, koje, nadalje, ide ruku pod ruku s vrlinama odjeljeno- 
sti i darežljivosti, koje su suštinski uvjeti sakramentalizacije spolnosti. Ništa nije 
oprečnije svetome od tiranije ili trivijalnosti na ravni bračnih odnosa; suzdržava- 
nje, kršenje navika i svježina duše nezaobilazni su elementi svake svete spolnosti. 
U neprestanom sučeljavanju dva bića, moraju postojati dva uravnotežujuća otva- 
ranja, jedno upravljeno prema Nebu, a drugo prema samoj Zemlji: tu mora posto- 
jati otvaranje prema Bogu, koji je treći element iznad dvaju supružnika, bez kojeg 
bi dvojnost postala oprečnost; također, tu mora postojati otvaranje ili praznina — 
ventilacija, da tako kažemo — na neposrednoj ljudskoj ravni, a to je suzdržavanje, 
koje je i žrtva pred Bogom i odavanje poštovanja i zahvalnosti prema supružniku. 
Jer ljudsko i duhovno dostojanstvo supružnika zahtijeva da on ili ona nikada ne 
postanu navika jedno drugome, da se jedno prema drugom ne odnose na način 
koji manjka u uobrazilji i svježini, i da bi, dakle, morali čuvati njegove ili njene 
tajne; ovaj uvjet ne zahtijeva samo suzdržavanje, već također, i iznad svega ostalog, 
uzvišenost karaktera, koji u krajnjem razmatranju proishodi iz našeg osjećaja za 
sveto ili iz našega stanja posvećenosti Bogu. 


Posvećenost Bogu, zapravo, nalaže, s jedne strane, razdvajajuće poštovanje i, 
s druge, sudjelujuću prisnost; s jedne strane, čovjek mora zagasiti sebe i ostati si- 
romašan, i, s druge strane, on mora obasjavati ili davati; otuda i nadopunjivost 
između odjeljenosti i darežljivosti. A u ovom kontekstu neophodno je istaknuti da 
strpljivo i milosrdno razumijevanje fizičkih temperamenata supružnika nije samo 

uvjet ljudskog dostojanstva nego i duhovne vrijednosti braka; povremeno suzdr-. 
žavanje jeste upravo izraz ovog razumijevanja ili ove tolerantnosti."?? 


U nakani da ne previdimo nijednu mogućnost, morali bismo čak razmotriti 
i slučaj, neosporno rijedak, ali nikako nezakonit po sebi, u kojemu je ovo suzdr-. 
žavanje posvemašnje i u kojemu je ideal brat-i-sestra suodnosa uparen s idealom 
čestitosti;?? u takvom slučaju, preovladavajuće ozračje neće biti ono pedantnog i 
izmučenog moralizma, nego svetog djetinjstva. Očigledno, "bijeli brak"?"" radije 
pretpostavlja posebne kvalifikacije zvanja, u isto vrijeme kao i duhovnu tačku gle- 
dišta koja podupire ovo rješenje u suglasju s riječima iz Postanka: "Nije dobro za 
čovjeka da bude sam; Ja ću mu načiniti pomagateljku poput njega."?! | 


Zasigurno, tijelo je kroz pad postalo prokleto, ali samo u određenom obziru, onom 
egzistencijalne i oblikovne prekidnosti, a ne u onom duhovne i suštinske nepre-. 
kidnosti: ljudsko tijelo, muško ili žensko, jeste bogoobznana, i ono ostaje biti to. 
čak i unatoč padu;"? voleći jedno drugo, supružnici pravozakonski vole božansko 
očitovanje, svaki prema različitom aspektu i u različitom gledištu; božanski sa-. 
držaj plemenitosti, dobrote i ljepote ostaje isti. Temeljeći se upravo na ovom suo- 
donosu, islam, s jedne strane, prešutno prepoznaje svetu odliku seksualnosti kao. 
takve, i, s druge strane — i za posljedicu toga — zaključuje da je svako dijete rođeni 
musliman i da su roditelji ti koji od njega načine nevjernika, ako je to slučaj. 


Kršćanska teologija, zaokupljajući se grijehom i motreći zavodnicu u Evi posebno, 
iu ženi općenito, bila je navedena da vrednuje ženski spol s maksimumom pesimizma: 
prema nekima, samo je muškarac, ne i žena, taj koji je stvoren na sliku Božiju, dok Bi- 
blija potvrđuje da ne samo da je Bog stvorio čovjeka u Svojoj slici već da je "i muško i 

žensko stvorio On", što je bilo krivo tumačeno s mnogo domišljenosti. U počelu, neko 


128 Moglo bi se zapaziti da su Indijanci Sjeverne Amerike promatrali u spolnom suzdržavanju — na 
koje su katkada bili primorani zbog praktičkih razloga — znak snage i, prema tome, upotpunjene 
muževnosti. 


129 Brak Ramakrišne nudi nam primjer ovoga. Paramahamsa je volio svoju ženu, bez da ju je ikadai 
dotaknuo; što je daleko vrednije od mogućnosti da ju je dotakao, bez da ju je volio. 


130 " Brak bez spolnih odnosa (nap. prev.). 


131 Ovo je prevođeno i kao "koja će mu biti par", i "koja će ga biti vrijedna"; ovaj odlomak, ukoliko ga 
je nekima teško razumjeti, isključuje pobožno ženomrstvo i sveto nerazmišljanje nekih tumačitelja. 

132 "Ko je vidio mene, vidio je Boga": ovaj hadis se prije svega primjenjuje na avatričku osobu, ali se i 
jednako primjenjuje — s očiglednim rezervacijama — na ljudski format kao takav; u ovom slučaju, 
to nije pitanje "takvog i takvog čovjeka", nego "čovjeka kao takvog". 

bi mogao biti iznenađen ovim manjkom manje ili više vidne inteligencije na strani te- 
ologa; zapravo, ovakva ograničenost pri sebi nema ništa iznenađujuće, i to upravo zbog 
osjećajne i voljom-uvjetovane naravi egzoterističke perspektive općenito, koja je otva- 
ra za predrasude i pristranosti.?? Prvi dokaz - ukoliko je dokaz uopće potreban — daje 
žena božanska slika kao muškarac, počiva u činjenici da je ona, zapravo, ljudsko biće 
kao i on; ona nije vir ili andros, nego poput njega, ona je homo ili anthropos; njen oblik 
je ljudski, i, prema tome, božanski. Još jedan dokaz — iako je i prvi pogled dostatan — 
počiva u činjenici da, u odnosu na muškarca i na erotskoj ravni, žena poprima skoro 
božansku ulogu — sličnu onoj koju muškarac preuzima u odnosu na ženu — koja bi bila 
nemoguća kada žena ne bi utjelovljivala, ne kvalitet apsolutnosti, budimo sigurni, već 
nadopunjujući kvalitet beskrajnosti; Beskrajnost je neka vrsta šakti Apsoluta. 


I ovo nas navodi da odredimo, u cilju da ispravimo izričito jednostrana shva- 
tanja koja proističu iz pitanja spolova, tri suodnosa koja upravljaju ravnotežom 
između muškarca i žene: najprije, spolni, biološki, psihološki i društveni suodnos; 
potom, jednostavno ljudski i bratski suodnos; i na kraju, odgovarajuće duhovni i 
sakralni suodnos. U prvom suodnosu postoji očigledna nejednakost, i odatle is- 
hodi društvena podređenost žene, podređenost već predviđena njenom tjelesnom 
građom i njenom psihologijom; ali ovaj odnos nije sve, on bi mogao biti čak više 
nego nadomješten — ovisno o pojedincima i sučeljavanjima — drugim dimenzija- 
ma. U drugom suodnosu, onome ljudskog kvaliteta, žena je jednaka muškarcu, 
zato što, kao on, pripada ljudskoj vrsti; ova ravan nije ravan podređenosti, već 
prijateljstva; i nije potrebno ni reći da na ovoj razini žena može biti uzvišenija od 
svog muža, pošto jedno ljudsko biće može biti uzvišenije od drugog, bez obzira na 
spol.!+ Konačno, u trećem suodnosu smješta se, visoko proturječno, uzajamna na- 
dređenost: u ljubavi, kao što smo naznačili ranije, žena usvaja u odnosu na svoga 
muža božansku ulogu, baš kao što je i muškarac usvaja u odnosu na ženu." 


133 Moglo bi se prigovoriti da su doktori bili nadahnuti Svetim Duhom; nesumnjivo da je tako, ali 
ovo tumačenje je već unaprijed uvjetno, ukoliko se možemo tako izraziti, jer voda poprima boju 
svoje posude. Sveti Duh isključuje unutarnju zabludu i zabludu štetnu po dušu, ali ne nužno i 
svaku zabludu koja je vanjska i prigodna i stoga, u praksi, neutralna u pogledu suštinske istine i 
spasenja. 


134 Yoga-Vasišta kazuje priču o prelijepoj kraljici Čudali, koja bijaše ozbiljila vrhovnu Mudrost — onu 
predviđenu Šankarom - i koja je bila duhovni učitelj Šikhidhvadže, njenog supruga. 


135 Stoga, tačno je da čak i budizam, koji je asketički neprijateljski nastrojen prema seksualnosti 
općenito i prema ženskom spolu posebno, ipak nije mogao a da ne naseli svoje nebo i ženskim 
božanstvima, ukoliko je dopušteno izraziti se tako; mora se reći da mi ovdje govorimo o 
mahajaničkom i ezoteričkom budizmu. Taj isti budizam porađa amidistički brak: Šrinan, monah 
Džodo škole i utemeljitelj Šinšu škole, bijaše primio od svoga učitelja Honena savjet da se oženi, da 
bi na taj način pokazao da je spasenje izravne naravi, koje nudi Amida Buda, dostupno i oženjenim 
ljudima, baš kao i onim u celibatu; ali uvijek u okrilju Džodo inicijacije, koja je a priori monaška. 

Osim ove tri dimenzije bračnog saveza, u pogledu aktualnog odabira partnera 
moraju se razmotriti i naredna dva činitelja: dopadnost ili sličnost, i nadopunjivost 
ili različnost; ljubav zahtijeva oba ova uvjeta. Čovjek prirodno traga — bez potrebe 
da to objasni ili pravda — za ljudskom nadopunom koja mu je srodna i s kojom on, 
shodno tome, može biti u miru; ali, na osnovi samog ovog uvjeta, on će tragati za 
nadopunom koja je drugačija od njega samoga — budući da bez ove različitosti ne 
bi bilo moguće govoriti o nadopuni — jer razlog postojanja ljubavi jeste ono što 
dopušta ljudskim bićima da se prirodno nadopunjuju, a ne da se jednostavno po-. 
navljaju. Moglo bi se desiti da izvjesna osoba pronađe svog partnera u osobi koja je 
pripadnik druge rase i to zbog toga što ova osoba, usprkos rasnoj različitosti, s jed- 
ne strane, ostvaruje dopadnost u odlučujućem aspektu i što, s druge strane, pred- 
stavlja idealnu nadopunu; u ovom slučaju, to ne znači da dotična osoba a priori. 
više voli osobe druge rase, što ovdje teško da bi moglo imati ikakvog značaja, nego, 
naprosto, da joj sudbina nije ponudila nezamjenjivog partnera u okrilju vlastite 
rase. U počelu, velika ljubav ovisi o izboru, ali u stvarnosti ona uglavnom ovisi o 
sudbini: upravo je karma to što odlučuje da li će izbor biti moguć ili ne, ili, bolje 
rečeno, da li će dotični muškarac ili žena pronaći svoju idealnu nadopunu ili ne. 
Konačno, nadopunjivost ima prednost nad stupnjem ljepote: savršena ljepota nije: 
to što predstavlja ideal, već savršena nadopunjivost na osnovi savršene dopadnosti; 
čovjek, normalno obdaren osjećajem za oblike — ili, hajdemo reći, obdaren toliko 
da ih je spreman uzeti u obzir — više će voljeti manju ali nadopunjiviju ljepotu, 
negoli veću ljepotu koja će za njega biti samo manjkanje u nadopunjivosti. 


Sva ova razmatranja izvode se iz tačke gledišta koja ovisi o počelu prirodnog 
odabira, a koja u mnogim slučajevima može biti poništena moralnom ili duhov- 
nom tačkom gledišta, ali bez da zbog toga izgubi prava koja posjeduje na svojoj 
vlastitoj ravni, koja se odnose na ljudsku mjeru i samim tim na našu teomorfnost. 
U svakom slučaju, nije potrebno ni reći da ljepota — ma kojeg stupnja bila — ljudski 
govoreći, zahtijeva ćudorednu i duhovnu nadopunu, kojoj ona u stvarnosti jeste 
izraz i bez koje čovjek ne bi bio čovjek. 


Ukoliko se ove stvari — na kojima smo se zadržali neko vrijeme — promotre bez 
i najmanje nevjerice ili dvoličnosti, doći će se do zaključka da one udomljuju uče- 
nja koja nadilaze njihov neposredni kontekst, i bez poteškoće će se prepoznati, čak 
i bez da ih se nadiđe, da one posjeduju sav interes vrednovan ljudskim stanjem, 
koje je i naše vlastito. 

Krišna, veliki avatara Višnua, imao je neizbrojivo mnogo žena, kao što su, uostalom, 
u razdoblju nešto bližem nama, imali i poslanici-kraljevi David i Solomon; Buddha, 
isto tako veliki avatara, nije imao nijednu;"$ isto je tačno i u slučaju Šankare, Rama- 
nudže i drugih manje značajnih utjelovljenja, koji su, kao i Krišna, po tradiciji bili 
hindu. To dokazuje da, ako izbor između spolnog doživljaja ili čestitosti može biti pi- 
tanje uzvišenosti ili podređenosti na duhovnom nivou, on isto tako može biti i stvar 
perspektive ili pozvanja, i to s istim opravdanjem; cijeli problem tada se svodi na 
razliku između "razdvajanja" i fusporednosti", ili na prigodnost, bilo intelektualnu, 
metodičku, psihološku ili kvaziegzistencijalnu, ili, pretpostavimo, čisto društvenu, 
jedne ili druge od ovih dviju mogućnosti koje su u načelu istovrijedne. Pitanje koje se 
ovdje javlja nije samo ono spoznanja šta čovjek odabire, ili šta njegova pojedinačna 
priroda zahtijeva ili želi, nego je također, i iznad svega ostalog, to i pitanje toga kako 
Bog želi da Mu se pristupi: bilo kroz prazninu, odsutnost svega što nije On, ili kroz 
mnoštvo Njegovih očitovanja, ili iznova kroz prazninu i mnoštvo naizmjenično, o 
čemu životopisi svetih priskrbljuju mnogolike primjere. U krajnjem razmatranju, 
upravo je osobno Bog taj koji traži Sebe Osobno kroz igru Svojih zastiranja i Svojih 
raskrivanja, Svojih šutnji i Svojih riječi, Svojih dana i Svojih noći. 


Temeljno, svaka ljubav je potraga za Suštinom ili izgubljenim Rajem; melanho- 
lija, nježna ili nasilna, koja se počesto javlja u poetskom ili glazbenom eroticizmu, 
svjedoči o ovoj čežnji za dalekim Rajem i, bez ikakve sumnje, o prolaznosti ze- 
maljskih snova, čija je slatkoća upravo slatkoća Raja kojeg mi više ne zamjećujemo, 
ili kojeg još nismo zamijetili. Ciganske violine ne prizivaju samo visine i dubine 
ljubavi koja je odveć ljudska, one također proslavljaju, u svojim najdubljim i naj- 
glazba, u mjeri svoje izvornosti i plemenitosti, združuje zvuke, u isti mah okivaju- 
će i oslobođujuće, Krišnine frule.'?7 


Nalik ulozi žene, uloga glazbe je dvosmislena, a takve su i njoj srodne um- 
jetnosti plesa i pjesništva: tu se može javiti ili narcističko obezvređenje jastva, ili 


136 To jest, bio je oženjen u svojoj mladosti, dok je još bio Boddhistava, a ne Buddha. 


137 Vidljivi oblici očituju nebeske suštine kristalizirajući ih; muzika, na izvjestan način, pounutruje 
oblike, prizivajući njihove suštine snagom jezika načinjenog od ujedinjujuće slatkoće i 
bezgraničnosti. Zemaljska ljepota pobuđuje u duši preobličujuće "prisjećanje" nebeske muzike, 
iako bi se u ovom obziru ona mogla nadavati teškom i neskladnom: "Oualungue melodia piu 
dolce sona — gua giu, e piti a se Tanima tira — parebbe nube che sguarciata tona — comparata al 
sonar di guella lira — onde si coronava il bel zaffiro — del guale il ciel piu chiaro s'inzaffira." (Dante, 
Paradiso XXIII, 87—102). 


123 


pounutarnjenje i blaženo poništavanje u suštini. Žena, utjelovljujući Maju, dina- 
mična je u dvostrukom smislu: bilo u smislu ospoljavajućeg i otuđujućeg isijavanja, 
bilo u smislu pounutrujućeg i reintegrirajućeg privlačenja; dočim je muškarac, u 
svom temeljnom aspektu o kojem ovdje govorimo, statičan i nedvosmislen. 


Muškarac stabilizira ženu; žena oživljuje muškarca; nadalje, i prilično očigled- 
no, muškarac nosi ženu unutar sebe i vice versa, pošto su i jedno i drugo homo 
sapiens, čovjek kao takav; i ukoliko se odredi ljudsko biće kao pontifex, onda se ne 
mora ni reći da ova funkcija uključuje ženu, iako joj ona dodaje osobinu nepredvi- 
divosti prirođenu njenom spolu."$ 


Muškarac, u svom mjesečevskom i primateljskom aspektu, "blijedi" bez že- 
ne-sunca koje ispunjava muški genij onim što on treba da bi procvjetao; obratno, 
muškarac-sunce prosipa na ženu svjetlost koja joj omogućava da ozbilji svoj iden- 
titet produljujući ulogu sunca. 


Čestitost može imati kao svoj cilj, ne samo odupiranje naredbama tijela već, 
također, i daleko dublje, bijeg od polarnosti spolova i obnavljanje jedinstva pra- 
iskonskoga pontifexa, čovjeka kao takvog; ona zasigurno nije nezaobilazni uvjet 
ovog ishoda, već njegova jasna i tačna potpora, prilagođena određenim tempera- 
mentima i uobraziljama. 


Ako se za kršćanstvo, kao i za buddhizam općenito, spolni čin poistovjećuje s gri- 
jehom -— ostavljajući po strani svaku uljepšavajuću prefinjenost — to je onda lahko 
objašnjivo činjenicom da je, utoliko što se "duh" nalazi iznad, a "tijelo" ispod, 
najsnažniji užitak tijela najniži užitak u odnosu na duh. Ovakva perspektiva je 
dopustiva u mjeri u kojoj ona ima u vidu zbiljski aspekt stvari, onaj egzistencijalne 
prekidnosti između pojavnosti i pralika, ali i lažna u mjeri u kojoj isključuje aspekt 
suštinske neprekidnosti, koji upravo nadomješćuje, i na svojoj vlastitoj razini po- 
ništava, aspekt prekidnosti. Jer, ukoliko je, s jedne strane, tijelo kao takvo razdvo- 
jeno od duha, s druge je strane ujedinjeno s njim utoliko što ga očituje i produljuje, 
a to će reći, utoliko što je prepoznato kao postavljeno na ujedinjujućoj vertikalnoj 
osi ili prečniku, a ne na razdvajajućoj horizontalnoj osi ili krugu; u prvom slučaju 
središte je produljeno, a u drugom skriveno. 


138 Ako je žena "od istog tijela" s muškarcem — ako je ona "tijelo njegovog tijela i kost njegove kosti" - 
to onda pokazuje, u odnosu na Duh, kojeg predstavlja čovjek, aspekt neprekidnosti i produljenja, 
a ne razdvojenosti. 

Duhovno iskorištavanje tajanstva neprekidnosti ili će ovisiti o zbiljnoj, a ne 
zamišljenoj, kontemplativnosti pojedinca, ili o religijskom sistemu koji dozvoljava 
neizravno i trpno sudjelovanje u ovom tajanstvu; rizici koje nosi od središta odvla- 
čeći učinak u ovom slučaju su poništeni i nadoknađeni općenitom perspektivom 
i pojedinačnim sklonostima religije, naravno, pod uvjetom da se pojedinac tome 
podvrgava na dostatan način. Za istinskog kontemplativca, svaki užitak koji se 
može opisati kao plemenit predstavlja susret s vječnim, a ne pad u vremenito i 
netrajno. 


Prema Meisteru Eckhartu, čak i jednostavni čin jedenja i pijenja bio bi sakra- 
ment, ako bi čovjek dubinski razumijevao ono što je učinio. Bez da zalazimo u 
pojedinosti ove tvrdnje, koja zacijelo može biti primijenjena na različite razine - a 
posebno na one zanatstva i umjetnosti — reći ćemo da u ovim slučajevima sakra- 
mentalni karakter posjeduje značaj koji ga dovodi u vezu s "manjim tajanstvima"; 
spolnost, s druge strane, a to je ono što dokazuje njenu opasnu ambivalentnost, 
odnosi se na "veća tajanstva", kao što je naznačeno vinom u Kani. U vezi s ovim 
napomenimo da je trpna nadopuna spolnog ujedinjenja duboki san: ovdje je, ta- 
kođer, u pitanju predviđanje vrhovnog ujedinjenja, s tom razlikom što u snu, ipak, 
sakrementalna inicijativa u cjelosti dolazi od Boga, koji dariva Svoj blagoslov sva- 
kome ko ga je u stanju primiti; drugim riječima, duboki san je sakrament ujedinje- 
nja u mjeri u kojoj je čovjek već posvećen. 


U islamu postoji pojam koji učinkovito vrši službu mosta između svetog i pro- 
fanog, ili između duha i tijela, i to je pojam bereke, "imanentonga blagoslova": kaže 
se da svako zakonito zadovoljstvo,!?? doživljeno s Imenom Boga i unutar dopu- 
stivih granica, prenosi bereku, što će reći da ono posjeduje duhovnu vrijednost i 
kontemplativni miris, umjesto da bude ograničeno na čisto prirodno zadovoljstvo, 
koje se tolerira samo zato što je nezaobilazno ili u mjeri u kojoj to ono jeste. 


Da bi se ispravno razumjela temeljna namjera kršćanske tačke gledišta, u obzir se mora 
uzeti sljedeće: put prema Bogu uvijek uvodi obrnutost: od vanjskosti mora se preći ka 
unutarnjosti, od mnoštva ka jedinstvu, od rasijanosti ka usredotočenju, od egoizma ka 
odjeljenosti, od strasti ka smirenju. Kršćanstvo djeluje na osnovi oprečnosti između 
svjetovnog užitka i žrtvene patnje, i to je ono što odmah objašnjava njegovu predra- 
sudu protiv užitka kao takvog, predrasudu koja je, nadalje, više metodička negoli in- 


139 Ovo isključuje poroke suprotstavljajuće prirodi i pretjerivanja — štetna po društvo baš kao i po 
pojedinca — koji očito ne mogu posvećivati. 

telektualna; ali, budući da je po svojoj prirodi kršćanstvo prije put negoli učenje — pa- | 
trističke argumentacije protiv Grka pružaju još jedan dokaz ovoga — ono je primorano 
postaviti sve naglaske na ono što nas u njegovim očima najbliže vodi, ili jedino vodi, ka 
iskupljujućem Bogu: Bogu koji je po Sebi primjer muke, pa tako i puta. 


Opsesivna i, u stvarnosti, ocrnjujuća sumnja kršćana u pogledu sve svete spol- | 
nosti objašnjena je ovom perspektivom. Moglo bi se prigovoriti da je brak sakra- } 
ment; bez sumnje, ali sakrament u pogledu rađanja, i potom tjelesna, duševna 
i društvena ravnoteža; a ne sakrament ljubavi ili ujedinjenja, usprkos riječima 
Kristovim koje bi dozvolile takvo tumačenje. Ko kaže egzoterizam, kazao je duh | 
isključivosti i naizmjeničnosti, i tako, pojednostavljenja i stilizacije; također dje- 
lotvornosti, zasigurno, ali ne i posvemašnje istine ili stabilnosti u svakoj situaciji. 


Već smo ukazivali na činjenicu da antiseksualizam — pored činjenice da ga 
je moguće naći, manje-više, posvuda, u ovom ili onom obliku — jeste, isto tako, 
istaknuta odlika budizma: u ovoj perspektivi, koja je utemeljena na subjektivnosti 
i imanentnosti, žena se pojavljuje a priori kao objektivni i izvanjski element koji 
nas odvodi od unutarnjeg i imanentnog blaženstva; žena je akcident i privlači ka 
akcidentalnosti, dočim kontemplativna i pounutrujuća subjektivnost muškarca 
pripada nirvaničkoj Supstanci i otvara prema njoj. 


Ovo nam pruža priliku da iznesemo sljedeće opažanje: ukoliko buddhizam 
poriče vanjskog, objektivnog i transcendentnog Boga, to je zato što on postavlja: 
sve naglaske na unutarnje, subjektivno i imanentno Božanstvo — koje se naziva 
Nirvana ili Adi-Buddha, kao i drugim imenima — a to, štaviše, čini nedopustivim: 
da se buddhizam opiše ateističnim. U amidističkom odjeljku, Amithaba je ima-: 
nentna Milost koju naša vjera može i mora postvariti u našu korist; sva ljepota i 
sva ljubav usredsređeni su u ovoj Milosti. Ukoliko bi se dogodilo da neki buddhisti 
ustvrde kako Amithaba ne postoji izvan nas ili da on ne bi postojao da nije nas - 
usporedne formulacije mogu se naći kod Eckharta ili Silesiusa — time bi se htjelo: 
reći da njegova imanentnost i njegova spasujuća djelotvornost ovise o našoj egzi- 
stenciji i našoj subjektivnosti, jer o sadržaju nije moguće govoriti bez sadržavatelja; 
ukratko, ukoliko se budisti doimaju kao da postavljaju čovjeka na mjesto Boga. 
transcendentnoga, to je zato što je čovjek kao konkretna subjektivnost sadržavatelj 
imanentne oslobođujuće Supstance. 


U ovom kontekstu, kao što smo već govorili, žena se pojavljuje kao ospoljavajući 
i sputavajući element: ženska psihologija, zacijelo, na čisto prirodnoj ravni i pro- 

puštajući duhovna vrednovanja, odlikuje se nagnućem ka svijetu, ka konkret- 
nom, ka egzistencijalnom, i, u svakom slučaju, ka subjektivnosti i osjećanjima, 
i, također, manje ili više nesvjesnom prevrtljivošću koja se nalazi u službi ovog 
urođenog nagnuća.!'? Upravo imajuću u vidu ovo nagnuće, kršćani, baš kao i 
muslimani, smatrali su opravdanom izreku da sveta žena više nije žena, već muš- 
karac — što je formulacija koja je po sebi besmislena, ali i odbraniva u svjetlosti 
aksioma o kojem govorimo. Međutim, ovaj aksiom, koji se tiče urođenog nagnuća 
žene, pokazuje se relativnim, a ne apsolutnim, pošto je žena ljudsko biće, kao i 
muškarac, i pošto je spolna psihologija nužno relativna stvar; moglo bi se izvući 
koristi koliko bi se htjelo iz činjenice da je grijeh Evin bio u pozivanju Adama 
na pustolovinu vanjskosti, ali ne može se zaboraviti da je Marijina uloga bila su- 
protna i da ova uloga, također, ulazi u mogućnost ženskog duha. Ipak, ženino 
duhovno poslanje nikada neće biti povezano s pobunom protiv muškarca, utoliko 
što ženska vrlina sadržava potčinjavanje na kvaziegzistencijalan način: za ženu 
potčinjavanje muškarcu — ne bez važnosti kojem muškarcu — predstavlja drugo- 
stepeni oblik ljudskog potčinjavanja Bogu. To je tako stoga što spolovi, kao takvi, 
očituju ontološki suodnos, a time i egzistencijalnu logiku, koju duh može nadići 
iznutra, ali ne i poništiti izvana. 


Tvrditi da je žena koja je sveta postala muškarac samom činjenicom svoje sve- 
tosti, isto je što i prikazati je kao izobličeno biće: u stvarnosti, sveta žena može biti 
sveta jedino na osnovi njene savršene ženstvenosti, bez koje bi Bog bio pogriješio 
stvarajući ženu — guod absit — dočim prema Postanku ona bijaše, u namjeri Božijoj, 
"pomagateljica čovjeku koja je poput njega"; i, prema tome, prije svega "pomoć", 
a ne prepreka, i potom "poput njega", a ne pod-čovječna; da bi bila prihvaćena od 
Boga, ona ne mora prestati biti ono što jeste.'"! 


Ključ tajanstva spasenja kroz ženu, ili kroz ženstvenost, ako je kome draže, pre- 
biva u samoj prirodi Maje: ukoliko MAj4 može privlačiti prema izvanjskom, ona 


140 Ovdje se nalazimo u stvarnosti impoderabilija, ali ono što je odlučujuće jeste da psihološke razlike 
između spolova zaista postoje, u vertikalnom i kvalitativnom smislu, kao i u horizontalnom i 
neutralnom smislu. Vjerovatno bi se trebalo dodati, kako bi se zaustavile lahko predvidive 
zamjerke, da žena nalazi sredstava za očitovanje svoje posebne svjetovnosti u samom okrilju de 
facto muške svjetovnosti; drugim riječima, općenito ljudska slabost ne poništava posebnu — ali 
zasigurno neobaveznu — slabost ženskog spola. Konačno, nužno je u ovom kontekstu podsjetiti 
da moderni život doseže svoj kraj u lišavanju muškrca njegove muškosti i u lišavanju žene njene 
ženstvenosti, što ne ide ni u čiju korist, budući da je ovaj proces oprečan prirodi i budući da on 
prenosi ili čak naglašava grijehe, umjesto da ih ispravlja. 


141 Ave gratia plena, anđeo reče Mariji. "Milosti puna"; to potiče pitanje, s obzirom da je Marija žena. 
Anđeo nije rekao Ave Maria, jer za njega gratia plena je ime koje on daje Djevici; što će reći da je 
Maria istoznačna sa gratia plena. 

onda, jednako tako, može privlačiti i prema unutarnjem."? Eva je život, i to je oči- 
tujuća MAja; Marija je Milost, i to je obnavljajuća Mdđja. Eva uosobljuje demijurga 
pod svojim aspektom ženstvenosti; Marija je uosobljenje Šekine, Prisutnosti koja je 
odjednom djevičanska i majčinska. Život, bivajući amoralnim, može biti imoralan; 
Milost, bivajući čistom supstancom, spremna je u sebe primiti sve akcidente. 


Sita, žena Rame, doima se kao da uparuje Evu s Marijom; njena drama, na prvi 
pogled uznemirujuća, na izvjestan način opisuje dvoznačnu narav ženstvenosti. U 
okruženju nestalnosti ljudskoga stanja, božanstvenost Site značajno je naglašena: : 
demon Ravana, koji je uspio oteti Situ — zbog njenog grijeha — uzvjerovao je da ju 
je silovao, ali on bijaše silovao samo čarobnu pojavnost, bez da je mogao dotaknuti 
samu Situ. Grijeh kojeg je počinila Sita bila je nepravedna sumnja i njena kazna 
bila je ista takva sumnja: to je oblik kojeg ovdje preuzima grijeh Eve; ali na kraju 
njenog zemaljskog puta, ramajanička Eva obnavlja marijansku kakvoću: Sita, utje- 
lovljenje Lakšmi,!? nestaje u zemlji koja se za nju otvara, i to označava njen povra- 
tak Božanskoj Supstanci koju zemlja očituje na vidljiv način." Ime Site, zapravo, 
znači "brazda": Sita, umjesto da je rođena od žene, potekla je od Majke-Zemlje, to 
jest od Prakriti, metakozmičke Supstance koja je čista, i u isto vrijeme stvarajuća. 


Hindus pravda Situ ističući činjenicu da je njen grijeh!" bio posljedica njene 
pretjerane ljubavi prema njenom suprugu Rami; univerzaliziranjem ovog tumače- 
nja, moglo bi se doći do zaključka da se ovdje porijeklo zla ne nalazi u radoznalosti 
ili ambiciji, kao u slučaju Eve, nego u neskromnoj ljubavi, dakle u prekomjernosti 
dobra.!5 Ovo se doima kao da spaja biblijsku perspektivu u smislu da je grijeh } 


142 Kada se kaže da Samsara je Nirvana i vice versa, to onda znači da postoji samo Nirvana i da je 
Samsara njeno isijavanje, koje je i odvlači od središta i povlači u njega, koje je i projicirajuće i 
ponovno upijajuće, i stvarajuće i spašavajuće. 


143 Lakšmi je božansko, iako već kozmičko uosobljenje Prakriti, ženstvenog pola Bitka, kojem ona | 
očituje aspekte dobrote, ljepote i sreće. 


144 Negativni simbolizam zemlje — koji proizlazi iz činjenice da je zemlja smještena "dolje" i da 
predlaže silazno kretanje, težinu i tamu — ovdje je poništen pozitivnim simbolizmom zemlje, koji 
je onaj postojanosti, plodnosti, supstancijalnosti i otuda čistote, i koji se izgleda očituje izvorima 
koji iz nje kuljaju. Supstancijalnost isto tako podrazumijeva aspekte dubine i snage: "silaženjem", 
Sita obnavlja dubine svoje božanske supstance, koja se podudara sa moći Lakšmi. 


145 Naime, okaljavajuću sumnju izrečenu na Lakšmanu, koji bijaše pun vrline i koji je odbio ići u 
potragu za Ramom, budući je njegov zadatak bio da štiti Situ; na kraju on ju je poslušao, što je 
dopustilo Ravani da ukrade ovu heroinu. 


146 Ramajana, prepričavajući ovaj slučaj, kazuje da je um žene "prekirven oblacima" kada je u pitanju 
interes njenog voljenog; njena vjera je "nedosljedna" , njen jezik "otrovan"; nadoknađujući 
kvalitet je ljubav njenog alter ega, i, shodno tome, savršeno darivanje sebe. Na drugom mjestu, | 
Ramajana ističe nježnu mudrost žene kao suprotnost nepromišljenom bijesu ratnika. 

prvog para bio nezakonito prisvajanje ljubavi: voljeti biće više od Stvoritelja, vo- 
ljeti biće izvan Stvoritelja, a ne u Njemu. Ali u ovom slučaju, "ljubav" je bila prije 
žudnja na strani duše negoli oblik bogoslužja; prije želja za novošću ili puninom 
doživljaja negoli obožavanje; i, prema tome, prije nedostatak ljubavi nego li izopa- 
čena ljubav. 


Nezaobilazni uvjet nevinog i prirodnog iskustva zemaljske sreće jeste duhovna 
mogućnost nalaženja usrećenja u Bogu, i nemogućnost uživanja u stvarima izvan 
Njega. Mi ne možemo ispravno i ustrajno voljeti stvorenje bez da ga nosimo u 
sebi samima snagom naše vezanosti za Stvoritelja; to ne znači da ovo unutarnje 
posjedovanje mora biti savršeno, ali ono mora, u svakom slučaju, biti prisutno kao 
namjera koja nam dozvoljava da ga usavršimo. 


Stanje — ili sama supstanca — normalne ljudske duše je pobožnost ili vjera, i 
to sadržava element straha, baš kao i element ljubavi; savršenstvo je ravnoteža iz- 
među dva pola, i to nas još jednom vraća taoističkom simbolizmu yin-yanga, koji 
je slika uravnotežene uzajmnosti: mi mislimo da ljubav prema Bogu, i tako ljubav 
prema mužu ili ženi, uvodi element straha ili poštovanja. 


Biti u miru s Bogom znači tražiti i pronaći svoju sreću u Njemu; stvorenje 
koje je s nama združeno može i mora nam pomoći da dosegnemo taj mir s više 
uspješnosti, ili s manje poteškoće, u suglasju s našim darovima i milošću, bilo za- 
služenom bilo nezasluženom.!"? Govoreći ovo, mi prisjećamo na protuslovlje -— ili 
radije, tajanstvo — vezivanja s obzirom na odjeljenost, ili vanjskosti s obzirom na 
unutarnjost, ili, ponovno, oblika s obzirom na suštinu. Istinska ljubav vezuje nas 
za sakramentalni oblik, dok nas razdvaja od svijeta, i ona, stoga, iznova donosi 
tajanstvo ospoljene Objave s obzirom na pounutarnjeno Spasenje.'? 


147 Prema dobro znanom hadisu, "brak je pola vjere?" 


148 Kao što Veda očituje: "Zaista, to nije zbog ljubavi prema mužu da je muž drag, nego zbog ljubavi 
prema Atmi koja je u njemu. Zaista, to nije zbog ljubavi prema ženi da je žena draga, nego zbog 
ljubavi prema Atmi koja je u njoj" (Brihadaranyaka-Upanishad, II, 4:5). 

DIMENZIJE LJUDSKOG 
POZVANJA 


EPRAVDA JE ISKUŠENJE, ali iskušenje nije nepravda. Nepravde dolaze od lju- 

di, dok iskušenja dolaze od Boga; ono što je, na strani čovjekovoj, nepravda 

i, sljedno tome, zlo, na strani Boga je iskušenje i sudbina. Čovjek ima pravo, 

u nekim slučajevima čak i dužnost, da se bori protiv nekog pojedinačnog zla, 
ali on se mora prepustiti iskušenju i prihvatiti sudbinu; drugim riječima, nužno je 
upariti dva dotična stava, budući da je svaka nepravda koju prebrodimo od ljud- 
skih ruku u isto vrijeme iskušenje koje nam dolazi od Boga. 


U horizontalnoj ili zemaljskoj dimenziji, čovjek može pobjeći od zla, boreći 
se protiv njega i prebrođujući ga; u vertikalnoj ili duhovnoj dimenziji, naprotiv, 
čovjek može uteći, ukoliko ne od iskušenja kao takvoga, onda barem od njegove 
težine, prihvatajući zlo kao božansku volju i nadilazeći ga iznutra, utoliko što je 
ono kozmička igra, baš kako je moguće duhovno nadići bilo koje drugo očitovanje 
Maje. Buka koja pripada ovom svijetu ne ulazi u Božansku Tišinu, koju nosimo 
u našim vlastitim dubinama i u kojoj su, poput akcidenata u supstanci, i svijet i 
jastvo potrti i upijeni. 


Čovjek ima dužnost prepustiti se volji Božijoj, ali u isti mah on ima pravo da 
duhovno nadiđe patnju duše, koliko je god to u njegovoj mogućnosti; i upravo ovo 
nadilaženje nije moguće ozbiljiti bez a priornog stava "prihvaćanja" i "prepušta- 
nja", koji jedini potpuno oslobođa smirenost inteligencije i koji jedini otvara dušu 
za pomoć s Neba. 


Dopustivo je zaključiti da nam Bog može poslati patnje kako bismo što bolje 
uvidjeli vrijednost Njegove oslobođujuće Milosti i kako bismo sebe, sa što jačom 
gorljivošću, prisilili da odgovorimo na zahtjeve Njegove Milosti. Kada čovjek nije 
svjestan da se utapa, on ne haje da zove u pomoć; međutim, spasenje ovisi baš o 

našemu zovu, i, naposljetku, ne postoji ništa utješnije od ovog vapaja povjerenja 
ili izvjesnosti. 


Bitno je ne pobrkati dvije dimenzije o kojima smo maločas govorili: to da nam Bog 
šalje iskušenje ne čini da potonje ne bude nepravda na ljudskoj ravni; i to da ljudi 
postupaju s nama nepravedno ne čini da učinjeno ne bude pravda na strani Boga. 
Dakle, mi moramo izbjeći dvije zablude: vjerovanje da je zlo, na svojoj vlastitoj 
razini, nešto dobro, zato što nam ga je poslao Bog, ili što ga je Bog dopustio, ili što 
sve dolazi od Boga; i vjerovanje da je iskušenje kao takvo zlo, zato što je ono zlo 
po svome obliku, i što kroz njega proživljavamo patnju. Jednako pogrešno bilo bi 
vjerovati da mi izravno zaslužujemo nepravdu zato što je dopušta Bog, jer, uko- 
liko bi to bilo tačno, nepravde ne bi postojale i nepravda bi bila pravda; i jednako 
pogrešno bi bilo predstaviti da mi ne zaslužujemo iskušenje samo zato što nismo 
učinili ništa što ga je, logički, moglo potaknuti. 


U zbilji, uzrok naših iskušenja uklesan je u našoj suštoj relativnosti, i tako 
u činjenici da smo mi mogućna bića ili pojedinci; nije potrebno da se osvrćemo 
na "seobenu" teoriju o posljedicama dobre ili loše karme, da bi smo znali da mo- 
gućnost podrazumijeva oštre bridove i raspukline, kako u uzastopnosti tako i u 
istovremenosti. Kozmička mogućnost koja proizvodi individualnost je ono što ona 
mora biti, i ona je takva u svojoj ograničenosti kao i u svom pozitivnom sadržajui 
svojim mogućnostima da nadiđe sebe: bivajući ograničena i podložna patnji u svo- 
jim obrisima, ona je beskrajna i nepodložna patnji u svojoj supstanci, i to je razlog 
zašto iskušenja u sebi nose mogućnost oslobođenja. Ona su, dakle, glasnici slobo- 
de koja u našoj nepromjenjivoj i imanentnoj zbiljnosti nikad ne prestaje postojati, 
ali koja je zatamnjena oblacima gibajuće mogućnosti s kojom se umna duša, na 
izvjestan način, krivo poistovjećuje. 


Pravedno je reći da niko ne izmiče svojoj sudbini; ali dobro je dodati i jednu 
uvjetnu rezervaciju, da usud sadrži različite razine zato što ih sadrži i naša narav. 
Naša sudbina ovisi o našoj osobnoj razini — bila ona visoka ili niska — na kojoj Za- 
stajemo i u koju se zatvaramo; jer mi jesmo ono što želimo biti i jer prebrođujemo 
ono što jesmo. Konkretno, to znači da se sudbina može mijenjati, ukoliko ne u 
svom stilu, onda barem u svom načinu i jačini, zavisno od promjene razine koju u 
nama izvršava duhovno uspinjanje.'? 


149 Primjerice, malena nedaća može zamijeniti ozbiljnu nedaću; duhovna smrt može zamijeniti: 
tjelesnu smrt; inicijatički svez može intervenirati namjesto bračnoga sveza ili vice versa. 

Ovo objašnjava zašto muslimani, koji su potpuno svjesni predodređenja (ga- 
dar), ponekad mogu moliti da Bog obriše zlo zapisano na ploči njihovih sudbina. 
U općenitom smislu — logično i razumljivo — oni ne bi mogli moliti za bilo šta 
ukoliko u predodređenju ne bi postojale izvjesne granice, načini ili stupnjevi spro- 
vođenja, ili, ukratko, ukoliko ne bi postojala neka vrsta unutarnjeg života kojeg 
bi potraživala Božanska Sloboda i koji bi nadoknađivao nezamjenjivu kristalnost 
onoga što je zapisano". Ovo također objašnjava zašto zvjezdoznanski podaci osta- 
ju tačni samo u mjeri u kojoj ih čovjek zanemaruje ili, pak, odbija nadići; stvari 
poput ovih vjerovatno mogu biti teške za razumsko dosezanje, ali, u svakom slu- 
čaju, one nisu ništa manje tajanstvene od neograničenosti vremena i prostora, ili 
empiričke jedincatosti našeg jastva, ili pak drugih protuslovlja iste vrste koja smo 
primorani prihvatiti. 


Nadići sebe: to je veliki imperativ ljudskog stanja; pored ovog postoji i drugi koji ga 
produljuje i predviđa: gospodariti sobom. Plemeniti čovjek je onaj koji gospodari 
sobom; sveti čovjek je onaj koji nadilazi sebe. Ovo su dvije dimenzije — jedna hori- 
zontalna, druga vertikalna — na koje smo mislili kada smo govorili o nepravdama 
i iskušenjima: prva dimenzija je ona zemaljskog i izvanjskog čovjeka, a druga je 
ona nebeskog ili unutarnjeg čovjeka. Obaveza da se sobom gospodari i, a fortiori, 
da se nadiđe sebe, upisana je u inteligenciji i volji čovjekovoj, jer njegova je inte- 
ligencija potpuna i volja slobodna: bivajući potpunom i slobodnom, ljudska duša 
nema drugog pozitivnog izbora osim da zagospodari sobom kako bi mogla nadići 
sebe. Naša inteligencija i naša volja proporcionirane su za Apsolut, tako da je naše 
zvanje čovjekom egzistencijalno određeno ovim suodnosom; bez toga čovjek ne bi 
bio čovjek. Plemenitost i svetost su imperativi ljudskog stanja. 


Čovjek mora vladati sobom zato što, kao središte, on mora vladati pogranič- 
nošću; ukoliko je Bog u Postanku obdario čovjeka vlašću nad svim drugim ze- 
maljskim stvorenjima, to onda znači da čovjek, bivajući odgovornim i slobodnim, 
iznad svega mora zagospodariti sobom, s obzirom na to da i on sam, u svojoj duši, 
posjeduje pograničnost i središte; niko ne može vladati drugima ukoliko nije mo- 
ćan vladati sobom. Čovjek je, po određenju, potpuni, iako ograničeni, kozmos, što 
je izraženo i u samom nazivu "mikrokozmos"; duh mora zagospodariti strastve- 
nim snagama duše i držati u zatišju njene tamne elemente, kako bi mikrokozmos 
mogao zazbiljiti savršenstvo makrozmosa."" Na ravni svakodnevnog iskustva, od- 


150 Ili SUniverzalnoga Čovjeka", kako bi sufije kazali. Univerzum, u svojoj savršenoj hijerarhiji i 
ravnoteži, uosobljen je u Poslaniku. 

već je očito da razum mora zagospodariti osjećanjima i uobraziljom i da, zauzvrat, 
on mora štovati Intelekt, ili vjeru; potonja vrši službu Intelekta kod ljudi koji nisu 
metafizičari, što ni u kom slučaju ne pretpostavlja da je ona odsutna kod onih 
koji to jesu; u njihovom slučaju, ona predstavlja psihičko protegnuće ili pratiteljicu 
(šakti) znanja, a ne naprosto credo guia absurdum est (vjeru koja je besmislena)."! 


Međutim, gospodarenje sobom također ovisi o izvanjskoj zbiljnosti, o činje- 
nici da pojedinac postoji u društvu. Budući da je ljudska inteligencija kadra biti 
transcendentna i otuda objektivna, čovjek izmiče životinjskom solipsizmu i uviđa 
da nije jedini koji je "ja"; kao ishod ovoga, normalno, ili prema pozvanju, javlja 
se vrlina darežljivosti kojom čovjek dokazuje da je njegova volja zaista slobodna, 
Sloboda volje ishodi izravno iz potpunosti inteligencije: budući da je potonja obda- 
rena objektivnošću i transcendentnošću, volja je nužno obdarena slobodom. 


Ukoliko nas naša inteligencija obavezuje da zagospodarimo sobom, budući da 
fviše" mora gospodariti "nižim" i budući da je duh u nama pod udarom strasti i 
poroka, tada nas i inteligencija a fortiori obavezuje da nadiđemo sebe: jer inteli- 
gencija — kao onakva kakvom smo je mi odredili - neizbježno shvaća da čovjek 
ne može imati cilj u samom sebi i da, usljed toga, svoje značenje i svoje izobilje 
on može pronaći jedino u onom što tvori njegov raison d'ćčtre. Transcendentnost 
nije naprosto ishod čovjekovog razmišljanja; upravo je suprotno tačno: ukoliko je 
čovjek moćan razumijevati prema podacima transcendentnosti i ukoliko se ovo 
razumijevanje nameće njegovom umu, u mjeri u kojoj je posljednji vjeran svo. 
zvanju, to je zato što je transcendentnost upisana u samoj supstanci čovjekove 
inteligencije, ili, čak bi se moglo reći: zato što je naša inteligencija sazdana od tran- 
scendentnosti. Naš teomorfizam podrazumijeva da je naš duh sazdan od apsolut- 
nosti, naša volja od slobode, naša duša od darežljivosti; gospodariti sobom i nadići 
sebe znači ukloniti pokrov leda ili tame koji drži u zatočeništvu istinsku narav 
čovjekovu. 


151 Navodimo ovu Tertulijanovu izreku u njenom elementarnom značenju, iako je ona podatna za 
daleko profinjenije tumačenje koje je dovodi u vezu sa credo ut intelligam sv. Anselma. Ustvari, 
linija razdvajanja između razlučenja i vjere veoma je složena stvar i ona se ponavlja na različitim 
razinama. 

VRHOVNA 
ZAPOVIJED 


OČUJ, O IZRAELE: Gospod, Bog naš, Gospod je jedan. I voli Gospoda, Boga 
svoga, svim srcem svojim i svom dušom svojom i svom snagom svojom." 
(Ponovljeni zakon, VI:5) Ovaj temeljni izraz sinajskoga monoteizma sa- 
država dva stuba sve ljudske duhovnosti: metafizičko razdjeljenje, s jedne 
strane, i kontemplativno usredsređenje, s druge; ili, drugim riječima: nauk i po- 
stupak, ili istinu i put. Drugi od ovih elementa predstavljen je u tri aspekta: prema 
izvjesnoj rabinskoj perspektivi, čovjek se najprije mora "ujediniti s Bogom" u svom 
srcu; zatim, "kontemplirati Boga" u svojoj duši; i na kraju, "raditi u Bogu" svojim 
rukama i kroz svoje tijelo.'?? 


Evanđelje donosi blago preinačeni oblik ovih sinajskih riječi, u smislu da po- 
jašnjava elemente koji su u Tori bili podrazumijevajući, "um"; ova riječ nalazi se 
u svakom od sinoptičkih evanđelja, dok se element "snaga" nalazi jedino u ver- 
zijama po Marku i Luki," što bi moglo ukazivati na izvjesnu promjenu nagla- 
šavanja, ili perspektive u odnosu na "Stari Zakon": element "um" odijeljen je od 
elementa "duše" i po važnosti nadilazi element "snage", koji se odnosi na rad; i u 
ovome se može vidjeti znak stremljenja ka pounutarnjenju djelovanja. Drugim 
riječima, dok je za Toru "duša" i djelatna ili izvršna, i trpna ili kontemplativna, 
Evanđelje se nadaje kao da nazivom "duša" naznačava trpni kontemplativni ele- 
ment, a nazivom "um" djelatni izvršni element; moglo bi se pretpostaviti da to 
zapravo predstavlja označavanje uzvišenosti unutarnje djelatnosti nad vanjskim 
radom. 


152 Na ovaj način možemo razlučiti tri načina ili tri vida koja su prisutna u svakom putu. 


153 Marko, XII, 30: ".. svim srcem svojim, svom dušom svojom, svim umom svojim, svom snagom 
svojom:" Luka, X, 27: %.. svim srcem svojim, svom dušom svojom, i svom snagom svojom, i svim 
umom svojim!" 

Element "snaga" ili "rad" doima se, dakle, kao da posjeduje drugačije naglaša- 
vanje u kršćanstvu negoli u judaizmu: u posljednjem, "um" je, na izvjestan način, 
unutarnji pratitelj vanjske pridržanosti (za Zakon), dok se u kršćanstvu rad nadaje 
prije kao ospoljenje, ili vanjsko potvrđenje, djelatnosti duše. Jevreji osporavaju Za- 
konitost i učinkovitost ovog relativnog pounutarnjenja;'"! obratno, kršćani radije 
vjeruju da zamršenost vanjskih propisa (mitsvoth) šteti unutarnjim vrlinama; u 
stvarnosti, ako je tačno da "slovo" može ubiti "duh", ništa manje nije istinito da 
sentimentalizam može ubiti "slovo", prilično neovisno o činjenici da nijedna du- 
hovna omaška nije isključivi prerogativ bilo koje religije. U svakom slučaju, dostat- 
ni razlog religije jeste upravo postavljanje naglasaka na nekoj određujućoj duhovnoj 
mogućnosti; posljednja je okrilje onim mogućnostima koje su naizgled isključene, 
utoliko ukoliko su predodređene da budu ozbiljene, i tako po nužnosti mi nalazimo 
u svakoj religiji elemente koji se doimaju kao da su odražavanja iz drugih religija. 
Ono što bi se moglo reći jeste da judaizam, u svom osnovnom obliku, radije pred- 
stavlja karma-margu negoli bhakti, dočim je isti odnos obratan u kršćanstvu; ali 
karma, " djelovanje", nužno sadržava element bhakti, "ljubavi", i vice versa. 


Ono što je upravo rečeno, kao i ono što će odmah uslijediti, moglo bi poslužiti 
kao prikaz činjenice da se, neizostavno, najdublje istine već mogu naći u temelj- 
nim i uvodnim formulacijama svih religija. Ezoterizam, ustvari, nije neki nepred- 
vidivi nauk koji bi se jedino mogao otkriti, ako se za to ukaže prilika, posredstvom 
detaljnih istraživanja; ono što je tajanstveno u ezoterizmu jeste njegova dimenzija 
dubine, njegova posebna razvijanja i praktičke posljedice, a ne njegove polazišne 
pozicije, koje se podudaraju s temeljnim simbolima religije kojoj pripada;"$ nada- 
lje, njegova neprekidnost nije isključivo "horizontalna", kakva je ona egzoterizma. 
ona je, jednako tako, "vertikalna", što će reći da se ezoterijsko učiteljstvo navezuje 
na poslanstvo, bez da se zbog svega toga imalo odvaja od okrilja matične religije. 


U evanđeljima je zakon ljubavi prema Bogu neposredno praćen zakonom lju- 
bavi prema bližnjem, što je u Tori obznanjeno u ovom obliku: "Ne nosi u srci 


154 Pavlovsko tumačenje obrezivanja očigledni je dokaz ovog prepomještanja naglasaka. 


155 Hasidizam je dovoljan da bi se dokazalo oprečno, ako je dokaz uopće potreban za nešto tak 
očigledno. 


156 To je i razlog zašto je nestvarno upitati "gdje je kršćanski ezoterizam nestao" i pretpostaviti 
naprimjer, da je utemeljen na Kabali i hebrejskom jeziku; kršćanski ezoterizam može bit 
utemeljen jedino na Evanđelju i na simbolizmu dogmi i sakramenata — i produljenjem n: 
"Starome Zavjetu" u prijevodu, a osobito na Psalmima i Pjesmi Solomonovoj — iako "na svojin 
granicama" on može pridruživati elemente jevrejskog i helenskog ezoterizma; on to čini čak 
po nužnosti, s obzirom na to da se ovi elementi nalaze u njegovom domašaju i da odgovaraji 
izvjesnim pozvanjima. 

svom mržnje protiv brata svoga: otvoreno uputi bližnjega svoga, da zbog njega ne 
naprtiš grijeh na sebe. Ne sveti se, i ne nosi zlovolje prema djeci naroda svoga, nego 
voli bližnjega svoga kao sebe samoga. Ja sam Gospod." (Levitski zakonik, XIX, 17 
i 18)%7 Iz biblijskog odlomka koji smo upravo naveli proizlazi trostruki Zakon: 
prvo, prepoznavanje inteligencijom jednosti Boga; drugo, ujedinjenje, i voljno i 
kontemplativno, s Jednim Bogom;""" i treće, nadilaženje zastranjujuće i izobličuju- 


će razlike između "ja" i "drugoga".!? 


Ljubav prema bližnjem dobija svoje puno značenje kroz ljubav prema Bogu: 
nije moguće poništiti razdvajanje između čovjeka i Boga — u mjeri u kojoj ono 
može i mora biti poništeno — bez da se poništi, na izvjestan način i imajući na umu 
sve aspekte sadržane u prirodi stvari, razdvajanje između ega i altera; drugim ri- 
ječima, nije moguće ostvariti svjesnost Apsoluta bez ostvarivanja svjesnosti naše 
relativnosti. Da bi se ovo u potpunosti razumjelo, dostatno je ustanoviti prividnu 
i prividotvornu narav jastva: zacijelo, postoji nešto posve besmisleno u vjerovanju 
da "samo ja" jesam "ja"; jedino Bog to može reći bez zapadanja u protuslovlje. 
Istina je da smo mi osuđeni na ovu besmislenost, ali mi smo na nju osuđeni samo 
egzistencijalno, ne i moralno; to što određuje da mi jesmo ljudi, a ne životinje, jeste 
upravo naša konkretna svjesnost onog "ja" drugih ljudi, a time i svjesnost relativne 
lažnosti našeg vlastitog ega; iz ovog moramo izvući posljedice i duhovno ispraviti 
ono što je neuravnoteženo i lažno u našem egzistencijalnom jastvu. Upravo s ovom 
neuravnoteženošću u vidu, rečeno je: "Ne sudi, da ti ne bude suđeno", također i: 
SA balvan u vlastitom oku ne vidiš", ili iznova: "Sve što bi želio da drugi učine tebi, 
učini i ti njima." (Matej, VII, 3 i 12) 


Nakon proglašavanja vrhovne Zapovijedi Krist dodaje da je druga Zapovijed bila 
"kao i prva", što podrazumijeva da je ljubav prema bližnjem suštinski sadržana u ljuba- 
vi prema Bogu i da je pređašnja zbiljna i prihvatljiva samo ukoliko se izvodi iz potonje, 
jer: "Ko sa mnom ne sabire, rasipa"; ljubav prema Bogu, dakle, ponekad može ospora- 
vati našu ljubav prema čovjeku, kao što je slučaj onih koji moraju "mrziti oca i majku 
da bi Me slijedili", iako čovjek nikada ne može biti ožalošćen takvim izborom. Nije 
dovoljno samo voljeti svog bližnjeg, mi ga moramo voljeti u Bogu, a ne protiv Boga, 
kako bi to ateistički moralisti htjeli; a da bi ga voljeli u Bogu, moramo voljeti Boga. 


157 Ili iznova: "Ali stranac koji zanoći s vama treba vam biti poput brata rođenog, i vi ga morate voljeti 
kao sebe sama: jer i vi ste bili stranci u Zemlji egipatskoj: Ja sam Gospod, vaš Bog" (Ibid. 34). 


158 Jer — u vedantinskim nazivima — "svijet je laž, Brahma je istina"? 


159 Jer "sve stvari su Atma? Shodno tome: "Što god učiniste jednome od ove moje najmanje braće, 
meni učiniste!" (Matej, XXV, 40) — "Ko se smiluje siromašnome, pozajmio je Gospodu; i za ono 
što je dao On će mu platiti iznova:' (Mudre Izreke, XIX, 17) 

Ono što božanskim naredbama omogućuje da u isto vrijeme budu i jedno- 
stavne i apsolutne jeste činjenica da sva uprilagođenja, koja su nužna po prirodi 
stvari, jesu oduvijek podrazumijevana i da ne mogu ne biti takvim; dakle, mi- 
losrđe ne poništava prirodne hijerarhije: nadređeni se ophodi prema podređe- 
nom — kada se primjenjuje suodnos hijerarhjije — onako kako bi i sam volio da 
se prema njemu ophodi kada bi bio podređeni, a ne onako kako bi se podređeni 
ophodio da je nadređeni; ili iznova, milosrđe ne podrazumijeva da bi smo mi 
trebali sudjelovati u zabludama drugih, niti da bi drugi trebali izmaknuti kazni 
koju bismo i sami zaslužili kada bismo učestvovali u njihovim zabludama ili 
porocima, i tako dalje. 


U ovom poretku ideja trebalo bi se dodati sljedeće: ljudi su odveć upoznati s 
predrasudom koja naglašava da bi se kontemplativac trebao pravdati i ispričavati 
pred svijetom koji ga prezire, i koja naglašava da bi se kontemplativac, nenužno, 
trebao uključivati u djelatnosti koje ga odvraćaju od cilja koji ima u vidu; oni koji 
razmišljaju na ovaj način očigledno nisu svjesni da kontemplacija predstavlja, za 
ljudsko društvo, neku vrstu žrtve koja je za njega blagotvorna i za kojom je ono 
u izrazitoj potrebi. Predrasuda koja je u pitanju, usporedna je onoj koja osuđuje 
raskoši sakralne umjetnosti, svetilišta, svećeničkih odora i liturgije: ovdje, iznova, 
u pitanju je odbijanje da se razumije da sva bogatstva nisu tu da pokažu blistavilo 
čovjekovo,!'$" već da neka iskazuju blistavilo Boga, i da to čine u korist svih; dru-: 
go, da su sveta blaga ponude ili žrtve koje se duguju Njegovoj veličanstvenosti, 
Njegovoj ljepoti i Njegovoj slavi; i treće, da se u društvu sveto nužno mora učiniti! 
vidljivim, kako bi stvorilo prisutnost ili ozračje bez kojeg bi ono izlapilo iz ljud-: 
skih umova. Činjenica da pojedinačni duhovnjak može i bez oblika izlazi iz ovog; 
pitanja, jer društvo nije ovaj pojedinac; a pojedinac treba društvo da bi procvjetao,. 
baš kako i biljka treba zemlju da bi živjela. Ništa nije opakije od zavisti u pogledu 
Boga; siromaštvo se obeščašćuje kad žudi za zlatnim ukrasima svetilišta;!$! tačno 


' 
je da je uvijek bilo izuzetaka u odnosu na ovo pravilo, ali oni nemaju nikakve veze: | 
s hladnim i kreštavim zahtjevima ikonoklastičkih utilitarista. 


160 Pojam siromaštva, štaviše, u sebi nosi mogućnost mnogih neujednačenosti, s obzirom na 
izvještačene i neiscrpne potrebe "civiliziranoga" čovjeka. Nema "nerazvijenih" naroda, postoje 
samo pretjerano razvijeni narodi. 


16 


— 


Podsjetimo da su u Tori zlatni ukrasi propisani od Samoga Boga. I značajno je da ni Sv. Vincent 
de Paul a ni sveti Curć dArs — a obojica su bila tako gorljivo zabrinuta za dobrobit siromašnih, 
bez da su ikako zaboravljali duhovno blagostanje bez kojeg materijalno blagostanje nema značaja 
-nikad nisu ni snivali o tome da zavide Bogu na Njegovim bogatstvima; za Curć dArsa, nijedan 
izdatak nije bio prevelik kada je u pitanju ljepota Božije kuće. 

U Tori postoji odlomak koji je bio itekako zloupotrebljavan, u cilju da se osnaži 
argument koji ide u korist takozvanog "pozvanja Zemlje" i posvećenja proždiru- 
ćeg materijalizma našega doba: "Plodite se i množite, zemlju nabujte i potčinite: 
i zagospodarite ribama mora, pticama neba, i svakim živim bićem koje hodi ze- 
mljom." (Postanak, I, 28).'92 Ova naredba, zapravo, samo određuje ljudsku prirodu 
u njenim suodnosima sa zemaljskim okruženjem, ili, drugim riječima, ona odre- 
đuje prava proihsodeća iz naše prirode; Bog kazuje čovjeku: "Ti ne smiješ učiniti to 
i to", baš kao što bi vatri rekao da gori i vodi da teče; svaka prirodna funkcija nuž- 
no ovisi o Božanskom Poretku. Po ovom zapovijednom obliku Božanskih Riječi, 
čovjek zna da, ako zagospodari zamljom, on to ne čini bespravnim prisvajanjem, 
nego po Volji Najuzvišenijeg, i, prema tome, po samoj logici stvari; međutim, ove 
Riječi ni u kom slučaju ne znače da čovjek može zloupotrijebiti svoje mogućnosti 
upuštajući se u neumjereno, porobljavajuće i, u konačnici, razorno izrabljivanje ze- 
maljskih izvorišta. Jer ovdje, kao i u drugim slučajevima, neophodno je razumijeti 
ove riječi u sastavu drugih riječi koje ih nužno upotpunjuju, što će reći da je nave- 
deni odlomak zamisliv samo u svjetlu Vrhovne Zapovijedi: "Voli Gospoda, Boga 
svoga, svim srcem svojim, svom dušom svojom, i svom snagom svojom." Bez ovog 
ključa, odlomak o plodnosti mogao bi se protumačiti kao da zabranjuje celibat i 
isključuje sva kontemplativna zanimanja; ali Vrhovna Zapovijed jasno naznačava 
dokle su granice ovoga odlomka, šta je njegova nužna osnova i njegovo potpuno 
značenje: ona pokazuje da se pravo ili dužnost gospodarenja svijetom izvodi iz 
onoga što čovjek jeste u samome sebi. 


Ravnoteža između svijeta i stvorenja ovisi o ravnoteži između čovjeka i Boga, 
i tako o našem znanju, i našoj volji, u pogledu Apsoluta. Prije negoli upitamo šta 
čovjek mora činiti, nužno je znati šta čovjek jeste. 


Vidjeli smo da Vrhovna Zapovijed sadržava, takoreći, tri dimenzije: najprije, po- 
tvrđivanje Božanske Jednosti, i to je intelektualna dimenzija; potom, obaveznost 
da se voli Bog, i to je voljna ili afektivna dimenzija; i na kraju, obaveznost da 
se voli bližnji svoj, a to je djelatna i društvena dimenzija; ovaj treći obzir je ne- 
izravan i djeluje izvanjski, dok svoje korijene nužno ima u duši, u vrlinama i u 
kontemplaciji. 


162 Rabinsko sveto tumačenje, bez sumnje, objašnjava smisao ovog pobrajanja, ali to nije onaj aspekt 
koji nas ovdje zanima. 

Što se tiče prve dimenzije, koja čini temeljni proglas judaizma!" — predviđen u 
ontološkom dokazu gorećeg grma!'$' — ona sadržava dva aspekta, jedan se odnosi 
na intelekciju, a drugi na vjeru; što se tiče druge dimenzije, podsjetit ćemo da ona ' 
sadržava tri aspekta: "ujedinjenje", "kontemplaciju" i "izvršavanje" — prvi se odno- 
si na srce, drugi na dušu ili mentalni element, ili na vrline i misao, a treći na tijelo. : 
I, konačno, treća dimenzija, ljubav prema svom bližnjem, izvodi se iz darežljivosti ; 
koja je nužno potaknuta znanjem o Bogu i ljubavi prema Njemu; ona je, dakle, i 
uvjet i posljedica. ' 


Proglasivši dvije Zapovijedi - bezuvjetnu i "vertikalnu" ljubav prema Bogu: 
uvjetnu i "horizontalnu" ljubav prema bližnjemu!'$ — Krist dodaje: "O tim dvjema 
Zapovijedima vise svi zakoni i poslanici" (Matej, XXII, 40). Drugim riječima, ove ' 
dvije Zapovijedi, s jedne strane, tvore Religio perennis — praiskonsku, vječnu i de 
facto ispodpočivajuću'"" religiju!$" — 1, s druge strane, za posljedicu, one se nalaze : 
u svim očitovanjima ove Religio ili ove Lex, naime, u religijama koje vladaju čovje- 
čanstvom; u njima je, dakle, sadržan nauk koji promiče i jedinstvo Istine i razli- 
čitost njenih oblika, i koji u isto vrijeme određuje prirodu ove Istine posredstvom 
dviju Zapovijedi Ljubavi. 


163 "Počuj, o Izraele, Gospod, Bog naš, jedan je Gospod" 
164 "1 Bog reče Mojsiju, Ja sam koji jesam" (Izlazak, III, 14). 
165 Dekalog sadržava, i razvija, ove dvije krucijalne Zapovijedi. 


166 "Bog je mene (Mudrost) posjedovao od početka puta Svoga, prije Njegovih riječi iz starina. Došla 
sam iz vječnotrajućeg, iz početka svega, ili otkad zemlje jest" (Mudre Izreke, VIII, 22 i 23). 


167 Kažemo "praiskonska Religija", a ne "Tradicija", jer prvi od ovih naziva ima prednost da izražava 
unutarnju zbilju (religare = "vezivati" zemaljsko s nebeskim), a ne prosto vanjsku zbilju, kao 
potonji (tradere = "predavati" spisanske, ritualne i zakonske elemente). Nadalje, moglo bi 
se s razlogom upitati da li može biti posrijedi ikakva "tradicija? u vremenu kada je duhovno 
znanje bilo urođeno ili spontano; ili iznova, ukoliko nužnost "tradicije", i prema tome, vanjskog 
predavanja, ipso facto ne uključuje nužnost mnoštvenosti formulacija. 

ISTINSKI 
LIJEK 


X 


REMA OPĆEM UVJERENJU drevnog kršćanstva, kao i svih drugih tradicio- 

nalnih čovječanstava, uzrok patnje u svijetu je dekadenca čovjekova, a ne 

tek puki nedostatak znanja i organizacije. Nijedan progres i nijedna tiranija 

nikada neće uspjeti dokinuti patnju; jedino bi svetost svakog čovjeka mogla 
učiniti to u izvjesnoj mjeri, ako bi zapravo bilo moguće ostvariti ovaj cilj i time 
preobraziti svijet u zajednicu kontemplativaca, i tako u novi zemaljski Raj. To zasi- 
gurno ne znači da čovjek ne bi trebao, u skladu sa svojom prirodom i jednostavno 
zdravom razumnošću, nastojati da prebrodi zla koja se javljaju u njegovom životu; 
da postupi tako, on ne treba ni ljudsku ni božansku naredbu. Ali nastojanje da se 
na Zemlji uspostavi relativno blagostanje s Bogom u vidu, jest jedna stvar, dok 
je nastojanje da se uspostavi savršena sreća na Zemlji, mimo Boga, nešto sasvim 
drugo; ovaj drugi pothvat je unaprijed osuđen na propast, upravo zato što trajno 
uklanjanje naših jadnosti zavisi od naše saobraženosti s Božanskom Prirodom, ili 
od naše ukovanosti u "kraljevstvu Božijem, koje je u nama". Sve dok ljudi ne ozbi- 
lje posvećujuću "unutarnjost", prenabregavanje zemaljskih iskušenja ne samo da 
nije moguće nego je čak i nepoželjno; jer grešnik — "povanjštinjeni" čovjek — treba 
patnju da bi iskupio svoje grijehe i odvratio sebe od griješenja, ili da bi pobjegao 
od "vanjskosti" iz koje grijeh i potječe.!" S duhovne tačke gledišta, koja jedina uzi- 
ma u obzir istinski uzrok naših nevolja, zlo po određenju nije to što uzrokuje da 
patimo, nego to što, čak i s najvećom mogućom mjerom ugodnosti i zadovoljstva, 
ili fpravde", ako je kome draže, odvraća najveći mogući broj duša od njihovog 
konačnog cilja. 


168 Upravo iz ove ideje se izvodi, u većini drevnih plemena, obaveza bivanja ratnikom, i tako 
obaveza trajnog rizikovanja života na bojnome polju; ista perspektiva može se naći i u ratničkim 
kastama svih velikih naroda. Bez herojskih vrlina, vjeruje se, čovjek propada i cijelo se društvo 
izrođuje; jedini čovjek koji izmiče ovoj obaveznosti je svetac, što ima reći da, ako bi svi ljudi bili 
kontemplativci, tada ni teški zakon kolektivnog heroizma ne bi bio nužan. 

Ukratko, cijeli ovaj problem svodi se na jezgro sljedećih pitanja: kakva je korist 
od uklanjanja tih učinaka, ako njihov uzrok preživljava i nastavlja proizvoditi do 
u beskraj učinke slične ovima? Ili čak s daleko jačim razlogom: kakva je korist od 
uklanjanja učinaka zla, ako takvo uklanjanje ide nauštrb uklanjanja njihovog sa- 


mog uzroka? I konačno, kakva je korist od njihova uklanjanja, ako se njihov uzrok : 
pritom mijenja drugim i mnogo štetnijim, mržnjom prema Vrhovnom Dobru i : 
strašću prema netrajnim stvarima? Jednom riječju: ako se čovjek bori protiv ne- ; 
sreća ovog svijeta izvan posvemašnje istine i krajnjeg dobra, on tada stvara neus- ' 


poredivo veće nesreće, od kojih su u prvom planu poricanje ove istine i odustajanje 
od ovog dobra; oni koji su opredijeljeni na oslobađanje čovjeka od "frustracija" 


davnašnjih vremena, zapravo su oni koji mu nameću najradikalnije i najnepovrat- 


nije frustracije. 


Zasigurno, u prirodi čovjeka nalazi se težnja da poboljša svijet, ali to je neop- ; 


hodno učiniti na posve čovječan i, prema tome, božanski način. "Ko sa mnom ne 
sabire, rasipa": izgleda da su ove riječi, kao i mnoge druge, postale mrtvo slovo; 
pa opet, kako nas jedna enciklika uči: "Crkva mora istražiti znakove vremena i 
tumačiti ih u svjetlosti Evanđelja." U međuvremenu, radi se upravo ono što je čista 
matematička obratnost ovome. 


"Tražite najprije kraljevstvo Božije i Njegovu pravednost, a sve ostalo će vam biti 
nadodano": ova izreka je sami ključ problema našeg zemaljskog stanja, baš kao što 
su to i riječi: "Kraljevstvo Nebesko je u vama." 


Na pitanje: "Šta je grijeh?" moglo bi se odgovoriti, prije svega, da se ovaj naziv 
odnosi na dvije ravni ili dvije dimenzije: prva od ovih ravni zahtijeva "poslušnost 
zapovijedima", a druga, u skladu s Kristovim riječima upućenim mladom boga- 
tašu, zahtijeva da bi čovjek trebao "slijediti mene", drugim riječima, uspostaviti 
sebe u "unutarnjoj dimenziji" i tako ozbiljiti kontemplativno savršenstvo; primjer 
Marijin ima prednost nad primjerom Martinim. Patnje u svijetu su dug, ne samo 
grijeha u elementarnom smislu te riječi nego, iznad svega, grijeha "vanjskosti", 
koji, štaviše, smrtonosno potiče sve druge grijehe; savršen svijet bio bi onaj u kome 
bi živjeli ne samo ljudi koji bi se čuvali od grijeha činjenja i neizvršavanja, kao što 


je radio mladi bogataš, nego, i iznad svega ostalog, svijet koji bi bio sazdan od ljudi ' 


koji bi živjeli fprema Unutarnjem" i bili čvrsto ukovani u znanju -— i, prema tome, 
u ljubavi — Neviđenog, koje nadilazi sve i obuhvata sve. Ovdje postoje tri stupnja 


koja se trebaju razmotriti: prvi je odustajanje od grijeha kao djelovanja, kao što su 
ubistvo, krađa, laganje, neizvršavanje svete dužnosti; drugi je odustajanje od gri- 

jeha-kao-poroka, kao što su ponos, strast, pohlepnost; treći je odustajanje od gri- 
jeha-kao-stanja, drugim riječima, "vanjskosti", koja je i rasutost i otvrdnuće i koja 
potiče sve poroke i sve prijestupe. Odsutnost grijeha-kao-stanja nije ništa drugo 
do "ljubav prema Bogu" ili "unutarnjost", ma šta bio njen duhovni oblik; jedino 
je ova unutarnjost u stanju da obnovi naš svijet, a to je i razlog zašto se kaže da 
bi svijet bio već odavno propao da nije prisutnosti svetaca, vidljivih ili skrivenih. 


Grijeh-kao-porok i a fortiori grijeh-kao-stanje tvore unutarnji grijeh; ova dva 
stupnja susreću se u ponosu, simboličkom pojmu koji sažima sve ono što čovjeka 
zatvara u vanjskost i drži podalje od Božanskoga Života. Što se tiče prvog stupnja 
— prijestupa — da li je riječ o definitivnom grijehu ovisit će od namjere, i, stoga, od 
zbiljske suprotstavljenosti objavljenom Zakonu; u sebi, moglo bi se desiti da zabra- 
njeni čin postane dopustiv u određenim okolnostima, pošto je uvijek dopustivo 
lagati razbojniku ili ubiti u zakonitoj samoodbrani; ali izvan takovrsnih okolnosti, 
nezakonit čin je uvijek povezan s unutarnjim grijehom, on je ugrađen u grijeh- 
-kao-porok, i otuda čak i u grijeh-kao-stanje, koji nije ništa drugo do "tvrdoća 
srca" ili stanje "pagana", da upotrijebimo biblijski jezik. 


Nema mogućeg saveza između počela dobra i organiziranog grijeha; ono na 
što mislimo jeste da moći svijeta, koje su nužno grešne moći, organiziraju grijeh 
s ciljem poništavanja učinaka grijeha. Čini se da novi "pastoralizam" nastoji po- 
sebno da govori "jezik" jednog "svijeta" koji je postao časni entitet, bez da tu ima 
ikakvog uočljivog razloga za ovo neočekivano promicanje; željeti govoriti jezik 
"svijeta", ili jezik "našeg vremena" — što je još jedan isprazni argument koji brižno 
izbjegava dokazati bilo šta — znači natjerati istinu da govori jezik zablude i vrlinu 
jezik poroka.'9? 


Razumjeti religiju znači prihvatiti je bez da joj namećemo bezočne uvjete; na- 
metati joj uvjete očigledno znači ne razumjeti religiju i učiniti je subjektivno neu- 
činkovitom; odsutnost cjenkanja je dio i sastavnica cjelovitosti vjere. Nametati uv- 
jete — bilo na ravni pojedinačnog ili društvenog blagostanja, bilo na ravni liturgije, 
koju bi neki voljeli učiniti površnom i beznačajnom koliko je god to moguće — zna- 
či temeljno ne biti svjestan onoga što religija jeste, što Bog jeste, i što čovjek jeste; 
to znači svesti religiju za tili čas na jedno neutralno i neizvršno zaleđe, što ona ni 
u kom slučaju ne može biti, i unaprijed je lišiti svih njenih prava i sve njene oprav- 


169 "A kad u neki grad uđete, pa vas ne prime, izađite na njegove ulice i recite: 'Prašinu vašeg grada, 
koja nam se nogu uhvatila, stresamo vam sa sebe! Ipak, znajte ovo: Približilo se kraljevstvo 
Božije? Kažem vam: Sodomcima će u onaj dan biti lakše, negoli tome gradu" (Luka, X, 10-12). 
Ovaj odlomak, kao i onaj koji zabranjuje "bacanje biserja pred svinje", jasno pokazuje da svemu 
postoje granice, čak i fpastoralizmu". 


143 


danosti. Profani humanitarizam, s kojim je službena religija dopustila sebi da po- : 
stane sve više izmiješana, neuskladiv je s posvemašnjom istinom, i, shodno tome, 
također sa istinskim milosrđem, iz prostog razloga što materijalno blagostanje ze- 
maljskog čovjeka nije sveukupnost blagostanja i što se ono, zapravo, ne podudara 
sa sveopsežućim interesom besmrtne ljudske osobe. Mjera je trezveno blagostanje 
— a ne ono vještački napuhano — čije duhovne opasnosti čovjek nadoknađuje unu-; 
tarnjom askezom; sve tradicionalne civilizacije u svom normalnom stanju nastoje! 
ozbiljiti ovo osnovno blagostanje, koje je moguća blagodat, i ovu askezu, koja je 
bezuvjetni zahtjev; istinska sreća — ili cjelovito blagostanje — može poteći jedino iz 
ove ravnoteže, postrance svakog pitanja sudbine i subjektivne sklonosti."" 


"Tražite najprije kraljevstvo Božije..." — stalno se prisjećati ovoga jeste prva; 
dužnost čovjeka religije, i, ako postoji istina koja je posebno prikladna "našem! 
vremenu", onda je to ova više nego bilo koja druga. \ 


Istinski lijek, kao što smo već rekli, jeste da najprije tražimo kraljevstvo Božije; 
čovjek je načinjen tako da ova istina može, u izvjesnim slučajevima, potaknuti 
sukobe funkcija, dužnosti ili pozvanja; to je zorno predočeno i zanimljivim pro-. 
tuslovljem u Božanstvenoj komediji, koje je dostatno instruktivno da nam pruži. 
opravdane razloge da se na njemu nakratko zadržimo. Istina je da dio naše uobi-; 
čajene prakse nije ulaženje u pojedinosti historijskih i osobnih fenomena, pa ipak 
mislimo da se izuzetak može napraviti u ovom slučaju, pošto on pruža konkretan 
primjer igre preplitanja osobene za Providentnost. 


Jedna od protuslovnosti, stvarnih ili pojavnih, koje se mogu naći u Božan- 
stvenoj komediji jeste činjenica da Dante smješta u pakao sveca, Papu Celestina V, 
kojem pjesnik spočitava što je abdicirao i na taj način izdao svoje zaduženje. I evo 
priče, priče koja je dobro znana, ali nužno izgubljena iz vida mnogih: sveta stolica 
bijaše upražnjena više od dvije godine — od smrti Nikole IV pa sve do kraja XIII 
stoljeća — kardinali izabraše osamljenika Piera Angeleria iz Murrhone u Abruzziu, 
vremešnog sveca koji je osnovao celestinski red;'! razlog ovom neočekivanom iz- 
boru bio je taj što im je osamljenik zaprijetio paklom ako i dalje nastave odgađa- 
ti s izborom pape. Od trenutka svog imenovanja, ovaj svetac — koji je uzeo ime 
Celestin V — bio je držan manje-više kao zarobljenik u Napulju od strane kralja 


170 I budući da govorimo o kolektivnosti, ne govorimo o svecima. 


171 Ogranak benediktinskog reda, koji se nadaleko proširio u XIV stoljeću. Njegovi se manastiri i 
danas mogu naći u Italiji. 

Charlesa II i klana Kolonna, promicatelja moralne i političke reforme kršćanstva. 
Novi papa uskoro je počeo nominirati neke kardinale, koji su bili istih nagnuća 
kao on, što je bila; naime, jedina stvar koju je on učinio, ali što je potaknulo žive 
proteste oporbene "svjetovnjačke" stranke, zastupane posebice Kaetani klanom; i 
upravo je kardinal iz ove obitelji bio taj koji je zaprijetio papi da abdicira u njegovu 
korist, i koji je, nakon što je postao papa — pod imenom Bonifacio VIII — držao 
svog prethodnika zatočenim u Rimu; tu je Celestin i umro, nakon dvije godine 
zatočeništva. 


U prvom odlomku Pakla, koji se odnosi na Celestina V, Dante "vidi i prepo- 
znaje" u prvom krugu pakla, odijeljenom za grijehe neizvršavanja, "sjenku ono- 
ga koji iz kukavičluka počini veliko odbijanje" (III, 58-60); u drugom odlomku, 
upravo Bonifacio VIII govori o "dva ključa koja moj prethodnik nije osobito volio" 
(XXVII, 103-105); dok se u trećem odlomku spočitava samom Bonifaciju da je 
€oteo Prelijepu Damu (Crkvu) na prevaru (od Celestina V) i potom je obeščastio" 
(XIX, 55-57). Danteov stav prema Celestinu V može se doimati pretjeranim, ali u 
obzir se moraju uzeti sljedeći činioci: prvo, kanonizacija pape osamljenika, koja je 
bila objavljena pontifikatom Celestina V, barem koliko je poznato, tek nakon zavr- 
šetka Pakla; drugo, Dante izbjegava spomenuti Celestina V poimenice, što je neke 
navelo da pomisle da u navođenom prvom odlomku Dante ne govori o papi, nego 
o Ezavu ili Dioklecijanu, a obojica su bili manje-više izdajnici svoga zaduženja;"? 
konačno, jedino ovaj prvi odlomak smješta papu u pakao — pod uvjetom, ustvari, 
da je ovaj papa taj na koga se riječi odnose — dok druga dva odlomka smještaju Bo- 
nifacija VIII u pakao, a ukazivanja na Celestina V — na ovim mjestima nepobitna 
- ne podrazumijevaju da je i on proklet. 


Bilo kako bilo, ako Dante nije oklijevao da načini netom spomenute insinuacije, 
to onda može biti objašnjeno razmatranjima i duhovne i političke prirode, koja liša- 
vaju časti Bonifacija VIII, i, s druge tačke gledišta, uznositom i ratobornom naravi 
pjesnika;!? izbor Bonifacija bio je jedino moguć pod uvjetom Celestinovog abdici- 


172 Što je očigledan prigovor u slučaju Jakobovog brata, ali ne i u slučaju rimskog cara. 


173 Neko bi mogao biti iznenađen pred činjenicom da Dante nije imao zazora pri smještanju u pakao 
suvremenika ili velikih ljudi prošlosti, i da, k tome, opiše njihove paklene muke na posebno 
detaljan način i da, čineći tako, nije zazirao od prihvatanja odgovornosti za imaginativna 
zgrušavanja koja su nužno bila i nagađajuća i ishitrena. U ovome bi se, bez sumnje, mogao naći 
trag evropskog duha, koji je vrlo inventivan, ali ne i osobito osjetljiv na istančane rizike čarolije 
riječi i slika; ali, također bi se moglo pretpostaviti da je Dante osjetio da posjeduje veću slobodu 
da zamisli preveć konkretan pakao i rečenice koje su odveć zapovjedne, u ovome njegova 
namjera bila je da nadoknadi tamu Pakla oslobađajućom svjetlošću Raja: ovo se, nadalje, čini 
predloženim prelaženjem rijeke Lete prema kraju Čistilišta, suštinski smisao ovog simbolizma 
bilo je ponovno upijanje akcidentalnosti u čistu Supstancu. 

ranja — čina do tada nepoznatog u historiji papinstva. Papi-osamljeniku prigovaralo 
se da je potpao, bez ikakvog otpora, pod utjecaj Kolonna — prigovor koji ni u kom 
slučaju nije zaključan, jer su Kolonne bile na strani spirituali i, poput samoga pape, 
prezirali su ambicije i nezasitu svjetovnost klergije; Celestin V, u najmanjemu, nije: 
imao razloga da se suprotstavlja nagnućima koja su bila u skladu s njegovim vlasti-: 
tim osjećanjima, samo zato što su njegovi nazovitamničari također dijelili ista. 


Celestin V je mogao, u počelu, postići ostvarenje ovih planova za obnovu Cr- ' 
kve, ali je ubrzo udario na neočekivane poteškoće kakve su bile itekako nezami- 
slive za čovjeka poput njega; baš zato što je propustio ovu priliku, i zato što ju je: 
propustio u korist jednog od glavnih predstavnika svjetovnog stremljenja, Dante. 
mu nije mogao oprostiti.!74 


Nakon ovoga, ostaje još da se objasni zašto je Celestin V, kao čovjek ispunjen vrli-. 
nom više negoli ijedan drugi, bio ustuknuo pred onim što je Dante smatrao impe-! 
rativnom dužnošću; razlozi zašto je on postupio tako nisu bili od interesa za Orla, 
od Firence, ili su mu barem promaknuli u vrijeme kada je pisao Pakao, ali oni, 
ipak, objašnjavaju i opravdavaju stav svetog pape, koji a prirori teško da je bio čo-. 
vjek od ovog niskog svijeta. Ovim želimo reći da je on bio rođeni kontemplativac;' 
to jest kontemplativac koji to nije bio zahvaljujući svom obraćenju, nego po svojoj 
prirodi, a to je ono što se u jeziku gnoze zove "pneumatikom", to će reći bićem koje: 
je privučeno Nebom na "natprirodno prirodan" način; ime Coelestinus, koje je iza- 
brao novi papa i koje je dato monaškom redu koji je on utemeljio, također ukazuje: 
na ovo. "Pneumatik" živi u sjećanju na izgubljeni Raj: on ne traži ništa drugom 
osim jedno, povratak svome izvorištu, i posjedujući po sebi kvazianđeosku priro- 
du, on je u velikoj mjeri nesvjestan prosječne naravi čovjekove. Budući da nije bio 
sposoban da unaprijed zna da su ljudi u općenitoj većini divlje zvijeri, Celestin V, 
sa svetom naivnošću, bijaše vjerovao da su oni poput njega, ili čak bolji od njega 
samog; nije bio svjestan u kojoj mjeri strasti, ambicije i druge pričine ovladavaju 
inteligencijama i voljama, i u kojoj mjeri su ljudi spremni na pretvaranje — što, uo- 
stalom, dokazuje njihovu krivnju. Morao je postati papa da bi to saznao. 


174 Drugi sveti papa, kojeg, začudo, susrećemo u Paklu (XI, 6-10), jeste Anastazije II, koji je bio 
optužen da je zapao u herezu pod utjecajem Photinusa, apostolskog vikara u Thessaloniji; u 
stvarnosti, ovaj papa — koji je bio rad da dođe do uzajamnog razumijevanja s Konstantinopolisom 
— nije bio učinio ništa više osim što je ljubazno primio Photinusa; ali ovaj događaj doprinio je 
kasnijem brkanju Anstazija II s carom Anstazijem, koji je bio pobornik monofizitske hereze. S 
obzirom na ovaj nesporazum, slučaj pape iz V stoljeća ne predstavlja isti problem kao i onaj pape 
osamljenika, koji je bio Danteov suvremenik. 

Prijatelj mladog sv. Tome Akvinskog reče mu, u prisutnosti drugih mladih mo- 
naha, da pogleda kroz prozor ne bi li vidio bika koji leti; svetac je to i učinio, bez da 
je, dakako, išta vidio. Svi su se počeli smijati, ali sv. Toma, nepometen, izrekao je ovu 
opasku: "Bik koji leti, manje je iznenađujući od monaha koji laže." Nema prilike u 
kojoj bi se trebalo spočitati čistim dušama što posjeduju izvjesno povjerenje u ljude, 
koje je, ustvari, zbog njihove vlastite časnosti, zato što ih njihova poniznost tjera da i 
preveć cijene druge, pod uvjetom da dokaz za suprotno nije odmah prisutan. 


Pier Angelerio prihvatio je papinsku krunu zato što je vjerovao da je to bila 
volja Božija; ali ono što je Providentnost za njega htjela bilo je duhovno iskustvo, a 
ne pontifikat; iskustvo koje je, u isto vrijeme, za druge bilo podukom iz nekvarlji- 
vosti, a ne primjer slabosti, još manje kukavičluka. Bog je, također, želio pokazati 
kako postoje pozvanja koja su međusobno isključujuća — u odsutnosti veoma rijet- 
kih darova, koji se mogu naći, iznad svega, kod poslanika — i da nijedno pozvanje 
Njemu nije draže od pozvanja kontemplacije, koje u potencijalitetu uključuje i sva 
ostala. Nadalje, Celestin V bio bi idealni papa u normalnom okruženju, koje je 
Dante priželjkivao, to će reći, pod zaštitom moćnog cara koji bi posve bio svjestan 
njegove službe, i, shodno tome, oslobođen od političkih smetnji s kojim su se rim- 
ske pape morale nositi; neupitno je da je s normalne tačke gledišta osamljenik iz 
Abruzzija prihvatio papinsku krunu, i zbog istog ovog gledišta Pjesnik iz Firence 
nije mu oprostio što ju je odbacio. Cjelokupan problem ovdje počiva u određenju 
"dužnosti": neosporivo pozvanje kontemplativca — "pneumatika" čije duhovno us- 
pinjanje ishodi iz njegove same supstance, a ne iz izbora ili obraćenja kao u slučaju 
"psihika"!75 -— takvo kontemplativno pozvanje možda bi i moglo biti pomirljivo s 
aktivnostima u svijetu, ali, u većini slučajeva — i zbog različitih razloga — to nije 
tako. U svakom slučaju, upravo kroz dužnosti koje mu s pravom pripadaju, kon- 
templativac zadovoljava ljubav Božiju, a samim tim i ljubav ljudi, posljednja je sa- 
držana u pređašnjoj.!"" 


Danteova namjera bila je da zamijeni nezakonitu svjetovnost papa zakonitim la- 
ikatskim položajem careva, ovaj laikatski položaj posve je relativan i na izvjestan 


175 Pneumatik može utjelovljavati ili stav znanja ili stav ljubavi, iako pređašnji znatno izravnije očituje 
njegovu suštinsku prirodu; on nije nužno veliki mudrac, ali on nužno jest čisti i kvazianđeoski 
čovjek. Bilo kako bilo, ovi gnostički uvjeti prijemčivi su za raznolike prefinjene različitosti u 
značenjima, neovisno o Valentinusovim spekulacijama. 


176 Ukoliko se Krist bijaše pobrinuo da drugu zapovijed doda prvoj, to je onda zato što ljubav prema 
Bogu nije moguća bez napuštanja egoizma; to znači da bismo, jednovremeno, morali biti svjesni 
božanske jezgre u čovjeku, pa i u svakom biću, a znak ove jezgre jeste upravo subjektivnost. 

način, zauzvrat, svećenički. Celestin je bio istinski primjer duhovnog pape; sasvim 
sigurno, papa kao on ne bi blagonaklono gledao na svjetovnjačku i humanističku 
revoluciju renesanse, niti bi time otvorio put samouništenju kršćanstva. Naravno, 
Dante nije mogao predvidjeti narav kulturne revolucije Medičijevih i Bordžija, ali 
je, ipak, razlučio njeno počelo; on je vidio daleke posljedice u bliskim uzrocima. 
Stanje hitnosti, mislio je, nije dopuštalo razmatranja osobnog pozvanja, čak ni u. 
slučaju sveca kakav je bio Celestin V. 


Ono što je Dante predvidio njegovi suvremenici nisu Znali, ili nisu željeli znati; 
nepopravljive kavgadžije srednjevjekovlja mislili su da mogu ubijati i pljačkati jed- 
ni druge do beskraja, u ime Boga, anđela i svetaca; nedostajalo im je predosjećaja 
da će sama ova protuslovnost, ako zađe van izvjesnih granica, završiti u razaranju 
njihove prevlasti i oblika vladavine, i u isto vrijeme samog Zapadnog kršćanstva. 
Dante je nazivan "sanjarom", zato što se njegov plan za stvaranje carstva nikada 
nije ostvario; u tom slučaju, svaki čovjek koji savjetuje mudrosti i promišljenosti 
bio bi retrospektivno sanjar, ako ne bi bio poslušan; i, kako nijedan mudrac nika- 
da ne biva poslušan u cjelosti, svaki mudrac bi bio sanjar. Ako je san mjera, onda 
sanjanje, zasigurno, nije sramota. 


Između Dantea i Celestina V nije bilo — niti je moglo biti — ikakvog objektiv- 
nog razilaženja po pitanju istinskog lijeka za zla ovozemaljskoga svijeta; ali bilo; 
je subjektivne razlike u temperamentu i pozvanju, u smislu da je Dante, dok je 
savršeno poznavao prava čiste kontemplativnosti, smatrao da je njemu samome 
nemoguće da dopusti svetome papi prednosti ovih prava, i to iz razloga "devoir 
d'ćetat". Bilo kako bilo, da bi svijet opstao u ravnoteži, ili čak, da bi bio unaprije- 
đen u izvjesnoj oblasti, nije dostatno da postoje ljudi spremni poduzeti učinkovite 
mjere u skladu s duhovnim počelima, nego je, također, neophodno da postoje sveci 
koji, poput Aristotelovog "nepokretnog pokretača", ne ozbiljuju ništa drugo osim 
fjedinu neophodnu stvar", ono što čini raison d'čtre svakog ljudskog grada. Srž 
ljudske "korisnosti" jeste božanska "beskorisnost"; ova ideja priziva sveukupno 
tajanstvo žrtve i, iznad svega ostalog, tajanstvo svetoga po sebi; svetoga, koje odre- 
đuje sve mjere i koje u isto vrijeme izmiče svim mjerama. ' 


; 

KRITERIJI 
VRIJEDNOSTI 


ČEMU POČIVA UČINKOVITA — a ne samo virtualna — duhovna vrijednost čo- 

vjekova, o kojoj pitanje može ili mora biti postavljeno? Da li u njegovoj inte- 

ligenciji, njegovom razdjeljenju, njegovom metafizičkom znanju? Očigledno 

ne, ako ovo znanje nije upareno s ozbiljujućom voljom i uključujućom vr- 
linom koje su barem dostatne. Da li u njegovoj ozbiljujućoj volji, njegovoj moći 
usredsređenja? Ne, ukoliko ovo nije udruženo s nužnim minimumom doktrinar- 
nog znanja i vrline. A duhovna vrijednost, isto tako, ne sastoji se od vrline, ako ova 
nije popraćena doktrinarnim razumijevanjem koje je barem dostatno i jednakim 
ozbiljujućim naporom. 


Sve to ima reći da se duhovna vrijednost čovjeka ne sastoji iz njegovog posje- 
dovanja visokog stupnja, bilo razdjeljenja, bilo usredsređenja, ili pak vrline, već u 
njegovom posjedovanju mjere ovih triju mogućnosti, koja je barem dostatna. Ova 
dostatna mjera podrazumijeva da dotična mogućnost obuhvata suštinsko: otuda 
je nužno za znanje, da bi bilo suštinsko, da mora sadržavati to što je neizostavno, 
a isto je tačno i u slučaju napora i vrline, mutatis mutandis. 


Očigledno je i najbrilijantnije intelektualno znanje besplodno u odsutnosti 
prikladne ozbiljujuće inicijative, i u odsutnosti nužne vrline; drugim riječima, 
znanje ne znači ništa ukoliko je upareno s duhovnom lijenošću i s pretenzijom, 
egoizmom i dvoličnošću. Jednako tako, najprestižnija moć usredsređenja ne znači 
ništa ukoliko je praćena doktrinarnim neznanjem i moralnom nedostatnošću; isto 
tako, prirodna vrlina znači vrlo malo bez doktrinarne istine i duhovne prakse koja 
je izvršava u pogledu na Boga i koja je, stoga, iznova uspostavlja u njenom sveuku- 
pnom raison d'ćtre. 

Neizostavno doktrinarno znanje jeste razlikovanje Apsolutnog od mogućnog. Za- 
tim, potrebno je znati da je mogućno predviđeno u Apsolutnom i da je Apsolutno 
projicirano unutar mogućnog; u prvom slučaju, u pitanju je nebeski Logos, a u. 
drugom, zemaljski Logos. I očigledno je bitno znati eshatološke posljedice Bo-; 
žanske Prirode, jer čovjek ne zna ništa ako ne prihvata besmrtnost duše i zahtjeve 
ljudskog položaja. 


Što se tiče usredsređenja, koje je izvršno produljenje znanja, ono je usko ve- 
zano s namjerom, pa toliko da nema vrijednosti mimo nje. Čovjek koji je moćno 
prakticirao usredsređenje u namjeri da dosegne dar čuda ili prestiž svetosti dobit 
će ništa, a izgubiti sve; naprotiv, čovjek koji nije uspijevao da se usredsrijedi — una- 
toč i najboljoj volji — ali koji je to pokušavao s duhovno prihvatljivom namjerom, 
bit će prihvaćen od Neba. Nadalje, zakonitost namjere porađa, zapravo, dostat-: 
no usredsređenje: čovjek kojeg tjera bik bježi bez da mora učiniti i najmanji trud 
usredsređenja; isto važi i za zaljubljene koji žure da se sretnu; učinkovitost, i, da- 
kle, usredsređenje, nalazi se u iskrenosti namjere, i to ovisi o zbiljnosti situacije; 
Čovjek koji moli zato što zaista želi pobjeći od Pakla, ili zato što ima čežnju za; 
Rajem, ili zato što voli Boga i voli da moli, ili zato što se Božija zbilja konkretno 
nameće njegovom umu — takav čovjek će ozbiljiti gorljivost bez poteškoća, i, prema 
tome, usredsređenje, jedinstvo duha i kontemplativnu unutarnjost. 


Što se tiče vrline, koja je moralna srž svakog duhovnog izvršavanja, ona je su-. 
štinski darežljivost, i tako darivanje sebe u pogledu Boga i otvaranje duše u pogle- 
du na bližnjega; ko kaže darežljivost, rekao je odjeljenost, jer pohlepan i prizeman 
čovjek ne može biti darežljiv. Darežljivost, po samoj svojoj naravi, podrazumijeva 
intuiciju dobrih namjera drugih ljudi: to će reći, darežljiv čovjek neće nikada lo- 
šim protumači dobre namjere, iako se može dogoditi da dobrim protumači loše 
namjere, za što ga Bog neće kriviti, pod uvjetom da je to posljedica slučajnog i 
opravdivog nerazumijevanja, a ne tvrdoglavosti oprečne istini. Mnogi su završili u: 
Paklu zato što su bez valjanog razloga sumnjičili iskrene ljude; ali niti jedan iskren 
čovjek nije završio u Paklu zato što je dopustio sebi da bude zaveden. 


Vrlina, da bi bila to što jeste, nužno je objektivna — ona se prilagođava zbilj- 
nom, a ne prividnom; darežljivost nikada nije uslužnost ili slabost; ona je vrlina 
samo kroz svoju unutarnju snagu. Čovjek mora biti darežljiv prema bližnjemu! 
kada je ovaj žrtva zablude ili nekog nedostatka, ali nikada kada se poistovjećuje s; 
njima; čovjek može biti darežljiv prema strasti, ali ne i prema ponosu; ili iznova, 
čovjek može biti darežljiv u jednom te istom slučaju jednom ili dvaput, ali ne i treći! 

put. Baš kako se ne može biti darežljiv prema đavolu, pošto ga ne može preobratiti, 
tako se ne može ni biti darežljiv prema čovjeku koji s njim dijeli namjeru; pa ipak, 
čovjek ima moralno pravo, uz svu čast, da i precjenjuje druge ljude a priori, iako 
čovjek nikada nema pravo da potcjenjuje ljude dobre volje. 


Bilo bi pogrešno zaključiti da su ljudi, koji na prvi pogled ne zamjećuju đavola 
zakrivenog pod izvjesnom krinkom, zapahnuti njime samo zbog ove njihove puke 
pogreške, jer njihova bezazlenost je prirodna i vrijedna poštovanja; s druge strane, 
oni koji se ponašaju poput đavola zapahnuti su njime, pa i ako misle da se protiv 
njega bore i da ga odmah prepoznaju ispod dotične krinke. Jednom riječju, bolje je 
imati darežljivost koja slučajno oslobađa krive, nego imati oštar i živahan "kritički 
smisao" koji dovodi nevine pod svoj prijekor. 


Siromašno pred Bogom postaje bogatstvom pred ljudima: drugim riječima, 
prijemčivost prema Bogu postaje obasjavanjem i darežljivošću prema ljudima. Ovo 
obasjavanje uvijek je određeno istinom, a ne nehatnom subjektivnošću, i, shodno 
tome, sadržava aspekt nesalomive strogosti; strogosti koja je, u izvjesnim slučaje- 
vima, jedino moguće milosrđe. 


Zasigurno, ideal je da bi čovjek trebao u viskoj mjeri ozbiljiti tri uvjeta ili mo- 
gućnosti — intelektualno razdjeljenje, duhovni napor i moralnu ljepotu — ili da bi 
trebao ozbiljiti dvije ili jednu u ovoj mjeri, dok posjeduje i drugu -— ili druge — u 
dostatnoj mjeri; ali kada je načisto pitanje razaznavanja da li je čovjek duhovan ili 
ne, da li je iskren ili svjetovan, ovi vrhovi ne moraju ući u razmatranje. Očigledno, 
beskrajno je bolje ostvariti ravnotežu ovih triju mogućnosti barem u dostatnoj 
mjeri, negoli nemati jednu od njih dok posjedujemo brilijantnu preuvećanost koja 
postaje problematična zbog svoje same izdvojenosti. 


Ovom sistemu kriterija moglo bi se prigovoriti da duhovna vrijednost čovje- 
kova nije uvijek očigledna i da ju je nemoguće odrediti kod osoba koje prisno ne 
poznajemo, ali ovo je izvan pitanja, jer mi samo razmatramo slučajeve u kojima 
duhovna i psihološka situacija postaje očigledna, ili u kojima ona mora biti takva, 
i u kojima, štaviše, mi imamo pravo, čak i dužnost, da o njoj znamo. To nije pitanje 
naše zaokupljenosti ljudima koji nas se ne tiču, bilo praktički ili teoretski, nego 
pripremanja sebe protiv zabluda u pogledu ljudi koji možda neće biti prepoznati, 
zato što su njihovi talenti skromni, ili koji, naprotiv, uživaju nezasluženi prestiž 
zato što su njihovi talenti izvrsni. Čovjek je izložen najgoroj duhovnoj šteti, bilo 
zbog toga što ne uspijeva prepoznati uzvišenu dušu, radi nekog malog nesavršen- 

stva, bilo zbog toga što odaje poštovanje niskoj duši, radi nekog plijenećeg, ali u 
stvarnosti neizvršnog, kvaliteta. 


Naša tri kriterija naznačavaju samo uporište, i u izvjesnom smislu osnovu, u isti 
mah i suštinsku i najmanju moguću, ljudskog pozvanja; i ovo može biti duhovno 
samo ako je čovjek zaista čovjek. Vrhunac prvog uvjeta — doktrinarnog razumije- 
vanja — jeste izravna intelekcija koja se očituje trajnim nadahnućem i koja je bliska 
poslanstvu; donja granica doktrinarnog shvatanja jeste znanje istina koje su nužne 
za spasenje, ili dostatno znanje temeljnih kategorija metafizike. 


Vrhunac drugog uvjeta — ozbiljujućeg nagnuća — jeste stanje trajne ujedinje- 
nosti s Bogom; donja granica ovog nagnuća je zakonita i iskrena namjera i napor 
koji iz nje ishodi. 


Konačno, vrhunac trećeg uvjeta - moralnog prilagođenja — jeste savršena lje- 
pota duše: ona plemenitost koja čini da čovjek stvari motri odozgo, ne samo u 
ravni doktrinarnih apstrakcija nego i u ravni krajnje osobnih osjećanja. To zna- 
či zamijetiti osjetljjvom dušom relativnost i prolaznost stvari, i, u isto vrijeme, u: 
oprečnom i nadopunjujućem obziru, zamijetiti apsolutnost i beskrajnost — i tako 
trajnost — koju stvari očituju na svoj način i omogućuju da kroz njih sja; iz ovoga 
postaje sigurno da plemenita duša uvijek posjeduje nešto bezuvjetno i nesalomivo, 
baš kao i nešto beskrajno i obasjavajuće; a ovo obasjavanje posebno se pokazuje u. 
darežljivosti. Što se tiče donje granice vrlina, ona je elementarna darežljivost, ili 
mogućnost da se moralno dostojanstvo postavi iznad osobnog interesa, što doka- 
zuje da je čovjek zaista čovjek i da on to jeste po pozvanju, a ne po slučaju."7 


Svo ovo razmatranje nesumnjivo je elementarno, ali ono, ipak, nije ništa manje 
dostatno s tačke gledišta svojih vlastitih počela; sheme imaju pravo da postoje, čak 
i ako su samo elipse. U svakom slučaju, kriteriji koji su u pitanju — a to izvire iz 
same njihove prirode — ne pružaju toliko kriterije po kojima se mjere drugi ljudi, 


177 Mogli bismo spomenuti činjenicu da se moralna vrijednost čovjekova posebno pokazuje — na 
osnovi opčenitih ili očiglednih činitelja — u lahkoći kojom on prihvata opravdane kritike i kojom, 
pri tome, tolerira blaga prenaglašavanja u tim kritikama; također, u pravednosti s kojom on 
razmatra čak i neopravdane kritike, ukoliko ove nisu previše nevjerovatne; i promišljenošću i 
osjećajem za mjeru koje on pokazuje onda kada ga prilike tjeraju da kritizira druge, nešto što 
bi on učinio bez potrebe da oklijeva kada je slučaj jasan, jer vrlina ne može iziskivati obzirnost 
prema "vukovima u stadu". Potpuni stav, koji smo upravo opisali, dolazi iz razdjeljenja, i stoga 
također iz darežljivosti, ove dvije vrline su povezane; one nisu ništa drugo do poniznost i 
milosrđe: objektivnost koja je i samopotiruća i obasjavajuća. 

koliko sredstva pomoću kojih provjeravamo sami sebe, barem a priori, i pod uvje- 
tom da se ne moramo zaštiti od pričina drugih ljudi. Ipak, to nas ne ovlašćuje da 
iz vida izgubimo činjenicu da su potencijalno drugi ljudi u nama i da smo mi u 
drugim ljudima, tako da nikada nismo izuzeti od usavršavanja u nama onoga što 
vidimo kao nesavršenim oko nas. 

II 


ESTETSKA I TEURGIJSKA 
FENOMENOLOGIJA 


sk 


UPORIŠTA CJELOVITE 
ESTETIKE 


ZOTERIZAM SADRŽAVA ČETIRI počelne dimenzije: intelektualnu dimenziju, o 

kojoj svjedoči doktrina; voljnu ili tehničku dimenziju, koja uključuje izravna 

i neizravna sredstva puta; moralnu dimenziju, koja se tiče unutarnjih i vanj- 

skih vrlina; i estetsku dimenziju, kojoj pripadaju simbolizam i umjetnost, 
kako sa subjektivne tako i s objektivne tačke gledišta. 


Egzoterijski, ljepota predstavlja opravdivo ili neopravdivo zadovoljstvo, ili 
izraz pobožnosti, pa tako i izraz teološkog simbolizma; ezoterijski, ona ima ulogu 
duhovnih sredstava u vezi s kontemplacijom i interiorizirajućim "prisjećanjem". 
Pod "cjelovitom estetikom" mislimo na znanost koja ne uzima u obzir samo osje- 
tilnu ljepotu, nego i duhovna uporišta te ljepote," ova uporišta objašnjavaju uče- 
staju vezu između umjetnosti i inicijatičkih metoda. 


Estetika kao takva, bivajući znanošću lijepog, podrazumijeva zakone objektiv- 
ne ljepote, kao i one osjećanja lijepoga. Objektivno lijepo je ono što na taj i taj način 
izražava neki aspekt kozmičkog, i, u krajnjem razmatranju, božanskoga blistavila, i 
to u skladu s počelima hijerarhije i ravnoteže koju to blistavilo sadržava i zahtijeva; 
primanje ljepote, koje je strogo jednačenje, a ne subjektivni privid, suštinski po- 
drazumijeva, s jedne strane, zadovoljstvo inteligencije, i, s druge strane, osjećanje 
sigurnosti, beskrajnosti i ljubavi. Sigurnosti: zato što je ljepota ujedinjujuća i zato 
što ona isključuje, nekom vrstom muzičke očiglednosti, raspukline sumnje i brige; 
beskrajnosti: zato što ljepota, svojom samom muzikalnošću, otapa otvrdnutost i 


178 Estetika se ne smije brkati sa esteticizmom: drugi naziv, korišćen da bi opisao književni i umjetnički 
pokret u Engleskoj XIX stoljeća, u općenitom predstavlja pretjeranu zaokupljenost estetskim 
vrijednostima, zbiljnim ili umišljenim, ali u svakom slučaju veoma relativnim. Međutim, ne bi se 
smjeli olahko kuditi romantičke estete, koji su posjedovali jednu mjeru nostalgije kakva je bila 
prilično razumljiva u svijetu koji je tonuo u beznandnu osrednjost i hladnu i nečovječnu ružnoću. 

ograničenost, i time oslobađa dušu od njene uskogrudosti, pa makar samo na dalek 
i malen način; ljubavi: zato što ljepota zaziva ljubav, to će reći zato što ona poziva u! 
ujedinjenje i tako u ujedinjujuće poništenje. Svi ovi činitelji proizvode zadovoljstvo 
inteligencije, koja spontano uplovljava u ljepotu — u mjeri u kojoj je razumijeva - i u 
istinu i u dobrotu, ili u stvarnost i u njenu oslobođujuću moć. 


Božansko Počelo je Apsolut, i budući da je apsolutno ono je i Beskrajno; upravo iz 
Beskrajnosti izvija se očitujuća i stvarajuća Mdja; a ovo Očitovanje ozbiljuje treći 
hipostatski kvalitet, Savršenstvo. Apsolutnost, Beskrajnost, Savršenstvo; i prema: 
tome: ljepota, utoliko što je očitovanje, zahtijeva savršenstvo, a savršenstvo se ozbi-! 
ljuje, s jedne strane, pod uvjetima apsolutnosti, i, s druge, pod uvjetima beskrajno- 
sti: održavajući Apsolutnost, ljepota ozbiljuje neki vid regularnosti, a odražavajući 
Beskrajnost, ona ozbiljuje vid tajanstvenosti. Ljepota, bivajući savršenstvom, jeste 
regularnost i tajanstvenost; upravo kroz ova tri kvaliteta ona stimulira i istovre- 
meno umiruje inteligenciju, i onu senzibilnost koja je u suglasju s inteligencijom. 


U sakralnoj umjetnosti, posvuda i nužno, mogu se naći regularnost i tajan- 
stvenost. Prema profanoj koncepciji, onoj klasicizma, upravo je regularnost to što 
čini ljepotu; ali ljepota koja je tu u pitanju lišena je prostora ili dubine, zato što je 
bez tajanstvenosti i stoga bez bilo kakvog titraja beskrajnosti. Zasigurno bi se mo- 
glo dogoditi da u sakralnoj umjetnosti tajanstvenost nadjačava regularnost, ili vice 
versa, ali ova dva elementa su uvijek prisutna u njoj; njihova ravnoteža je upravo 
to što tvori savršenstvo. 


Kozmičko Očitovanje nužno odražava ili projicira Počelo, kako u skladu s ap- 
solutnošću, tako i u skladu s beskrajnošću; u obratnom, Počelo sadržava ili predvi- 
đa korijen Očitovanja, pa tako i Savršenstva, a to nije ništa drugo do Logos. Logos 
prisajedinjuje in divinis regularnost i tajanstvenost. To je, takoreći, očitovana Lje- | 
pota Božija; ali ovo očitovanje ostaje biti počelno, i ono nije kozmičko. Rečeno je ' 
da je Bog geometar, ali je bitno dodati da je On, u istoj mjeri, i glazbenik. 


Apsolut, Beskraj, Savršenstvo: prvo bismo mogli predstaviti tačkom, drugo 
prečnikom koji se izdužuje iz nje, a treće krugom. Savršenstvo je Apsolut koji je I 
projiciran, snagom beskrajnosti, unutar relativnosti; ono je, po određenju, jedna- 
kost, ali ne i Apsolut, ono je, drugim riječima, neka vrsta Apsoluta — očitovani Ap- ) 
solut — ali ne i Apsolut kao takav; a pod "očitovanim Apsolutom" uvijek bi se tre- 
balo razumjeti: očitovan na takav i takav način. Beskraj je Božanska Ženstvenost, | 
i upravo iz nje počinje Očitovanje; u Beskraju, Ljepota je suštinska, pa tako i bezo- 

blična, neuraznoličena i nerazgovijetna, dok se u i kroz Očitovanje ona zgušnjava 
i postaje opipljiva, ne samo iz razloga samog ospoljenja, nego također, i pozitivno, 
snagom njenog sadržaja, slike Apsoluta i uzroka nužnosti, pa tako i regularnosti. 


Kozmička, ili posebnije, zemaljska funkcija ljepote jeste da postvari, u inteli- 
gentnom stvorenju, platoničko prisjećanje pralikova, pa sve do svjetlonosne Noći 
Beskraja."? Ovo nas vodi zaključku da potpuno razumijevanje ljepote zahtijeva 
vrlinu i da se poistovjećuje s njom: to će reći, da baš kako je nužno razlučiti, u 
objektivnoj ljepoti, između vanjske strukture i dubinske poruke, tako se isto ima 
napraviti i distinguo, u osjećanju lijepoga, između estetske senzacije i njoj odgo- 
varajuće ljepote duše, takve i takve vrline. Izvan svakog pitanja "osjetilne utjehe", 
poruka ljepote je u isti mah i intelektualna i moralna: intelektualna, zato što nam 
obznanjuje, u svijetu akcidentalnosti, aspekte Supstance, bez da se uopće mora 
obratiti apstraktnoj misli; i moralna, zato što nas podsjeća na ono što moramo 
voljeti, i, prema tome, biti. 


U skladu s platoničkim počelom da slično privlači slično, Plotin ustanovljava "da 
je uvijek lahko privući Univerzalnu Dušu... sačinjavanjem objekta koji bi bio spo- 
soban izdržati njen utjecaj i primiti njeno sudjelovanje. Vjeran prikaz neke stvari 
uvijek je sposoban podnijeti utjecaj svog modela; on je poput ogledala koje je moć- 
no održati pojavu stvari."!89 


Ovaj odlomak izražava krucijalno počelo maltene magičnog suodnosa izme- 
đu saobražavajućeg primatelja i predodređenog sadržaja ili između sukladirajućeg 
simbola i sakramentalne prisutnosti pralika. Ideje Plotina moraju se razumijevati 
u svjetlu ideja "božanskoga Platona": potonji je odobrio nepomične tipove svetih 
skulptura u Egiptu, ali je odbacio rad grčkih umjetnika koji su oponašali prirodu u 
njenoj vanjskoj i beznačajnoj akcidentalnosti, slijedeći pri tome osobnu uobrazilju. 
Ova osuda odmah isključuje iz sakralne umjetnosti produkcije virtuoznog, 0s- 
poljavajućeg, akcidentalizirajućeg i sentimentalnog naturalizma, koji griješi kroz 
zloupotrebu inteligencije, kao i kroz zanemarivanje unutarnjeg i suštinskog. 


179 Prema Pitagori i Platonu, duša je slušala nebeske harmonije prije svoga izgnanja na zemlju, i 
muzika u duši pobuđuje sjećanje na ove melodije. 

180 Ovo počelo ne sprečava nebeski utjecaj da se očituje mjestimično ili slučajno, čak i u slici koja je 
izrazito nesavršena — radovi razvratnosti i prevratnosti ne dolaze u obzir -— snagom čiste milosti 
i u smislu "izuzetka koji dokazuje pravilo" 

Isto tako, i zbog daleko jačih razloga: neprikladna duša, to će reći duša koja nije 
saobražena sa svojim praiskonskim dostojanstvom, kojeg ona posjeduje kao "slika 
Božija", ne može privući milosti koje predupređuju ili čak tvore svetost. Prema Plato- 
nu, oko je "najsunčevskiji od svih instrumenta", što Plotin nadalje komentira ovako: 
Oko nikada ne bi moglo vidjeti Sunce da i samo nije Sunčeve prirode, baš kao što 
ni duša ne bi mogla vidjeti ljepotu da i sama nije lijepa." Platonska Ljepota je vanjski 
aspekt Božanstvenosti, i upravo je to razlog zašto je ona "blistavilo Istine": što će reći 
da je Beskrajnost, na izvjestan način, aura Apsoluta, ili da je Mdja pratiteljica (šakti) 
Atme, i da je, prema tome, svaka hipostaza apsolutne Stvarnosti — ma kojeg stupnja 
ona bila — popraćena obasjanjem koje bismo mogli pokušati odrediti uz pomoć poj- 

mova "harmonije", "ljepote", "dobrote", "milosti" i "blaženstva". 


=Bog je lijep i On ljepotu voli", kazuje hadis koji smo navodili u više navrata:"! 
Atma nije samo Sati Čit, Bitak" i "Svjesnost" — ili relativnije: Moć" i "Sveznanje" 
— već također Ananda, "Blaženstvo", i tako Ljepota i Dobrota;!8? a ono što želimo 
znati i ostvariti mi a priori moramo odražavati u našem vlastitom biću, jer mi, 
u području pozitivnih zbiljnosti,'?? ne možemo savršeno znati ništa drugo osim 
onog što mi jesmo. 


Elementi ljepote, bili oni vidni ili slušni, nepomični ili kretljivi, nisu samo ugodni, 
oni su, iznad svega, istiniti i njihova ugodnost dolazi iz njihove istinitosti: ovo je 
najočiglednija, a ipak najmanje shvaćena istina estetike. Uostalom, kako je Plotin 
napomenuo, svaki element ljepote ili harmonije jeste ogledalo ili primateljka koja 
privlači duhovnu prisutnost koja odgovara njenoj boji ili njenom obliku, ako se 
tako možemo izraziti. Ako se ovo primjenjuje, na najizravniji mogući način, na 
svete simbole, onda je to također tačno, na manje izravan i više rasplinjujući način, 
u slučaju svih stvari koje su harmonične, pa stoga i istinite. Dakle, zanatsko okru- 


181 Jedan drugi hadis nas podsjeća da je "srce vjernika slatko i da voli slatkoću (halawah)". "Slatko', 
prema arapskoj riječi, u isto vrijeme je ono ugodno koje je udruženo s prisjenkom proljetne 
ljepote; što ima reći da je srce vjernika temeljno dobrohotno, zato što vjernik, porazivši tvrdoću ' 
koja dolazi s egoizmom i svjetovnošću, postaje sazdan od slatkoće i darežljive ljepote. 


182 Kada Kur'an kazuje da je Bog "Sebi propisao Milost (Rahmah)", on ustvrđuje da Milost pripada 
samoj Suštini Boga; nadalje, pojam Milosti ne predstavlja posve prikladno, osim na djelovit i 
izvanjski način, blaženu prirodu Beskrajnog. 


183 Ova rezervacija znači da mi ne znamo lišavajuće zbiljnosti — koje, upravo, očituje nezbiljnost - 
osim na način kontrasta; naprimjer, duša razumije moralnu ružnoću u mjeri u kojoj je i sama 
moralno lijepa, a ona i ne može biti lijepa osim kroz sudjelovanje u božanskoj Ljepoti, Ljepoti kao 
takvoj. 

ženje načinjeno od prisebne ljepote — jer na takvim mjestima se uglavnom ne radi 
o raskoši, osim u veoma posebnim slučajevima — privlači ili predupređuje bereku, 
"blagoslov"; ono ne čini duhovnost ništa više negoli čist zrak čini zdravlje, ali je 
svakako u skladu s njom, što puno znači, i što je, ljudski govoreći, normalna stvar. 


Usprkos ovim činjenicama, koje se nama nadaju prilično očiglednim i koje su 
dodatno posvjedočene svim ljepotama kojim je Nebo obasulo tradicionalne svje- 
tove, neki će nesumnjivo upitati kakva veza može postojati između estetske vrijed- 
nosti kuće, unutarnjih dekoracija, ili alata, i duhovnog ozbiljenja: da li se Šankara 
ikada zanimao za estetiku ili moralnost? Na ovo pitanje odgovorit ćemo da je duša 
mudraca ovakvoga kalibra prirodno lijepa i izuzeta od svake sitničavosti, te da, na- 
dalje, cjelovito tradicionalno okruženje — osobito u miljeu kakav je onaj brahma- 
na — pretežno, ako ne apsolutno, isključuje umjetničku ili zanatsku ružnoću; čak 
do te mjere da Šankara nije morao ništa podučavati — niti a fortiori učiti — o temi 
estetskih vrijednosti, osim ako nije bio umjetnik prema pozvanju i zanimanju, što 
on nije bio, i što njegovo poslanje nikako nije zahtijevalo. 


Budimo sigurni, osjećanje lijepoga moglo bi, ustvari, biti jedan ugodan doživ- 
ljaj, ovisno o stupnju osjetljivosti; ali prema svojoj naravi, i, naravno, snagom svoga 
predmeta, lijepo nudi Intelektu, uporedo sa svojom muzikalnošću, intelektualno 
zadovoljstvo, dakle element znanja. 


Ovdje je nužno razoriti zabludu koja kazuje da je sve u prirodi lijepo i da je sve 
od tradicionalnih proizvoda također lijepo, zbog toga što pripada tradiciji; prema 
ovom viđenju, ružnoća ne postoji ni u životinjskim ni u biljnim carstvima, jer, 
kako se čini, svako biće je "savršeno onakvo kakvo i treba biti". Ovo je isto što i 
reći, ne samo da su ružne životinjske vrste estetski jednake lijepima nego i da je 
ljepota to što jeste samo zbog odsutnosti ružnoće, a ne kroz svoj vlastiti sadržaj, 
kao da je ljepota čovjekova istovrijednost ljepoti leptira, ili cvijeta ili dragog kame- 
na. Ljepota je kozmički kvalitet koji se ne može svesti na apstrakcije strane njenoj 
prirodi; uporedo s tim, ružnoća se ne nalazi samo u onome što u cjelosti nije onim 
što bi trebalo biti, niti je ona samo u akcidentalnoj slabosti ili u nedostatku uku- 
sa; ona se nalazi u svemu što očituje, akcidentalno ili supstancijalno, vještački ili 
prirodno, nedostatnost ontološke istine, egzistencijalne dobrote, ili, što izlazi na 
isto, nedostatnost zbiljnosti. Ružnoća je, veoma protuslovno, očitovanje relativ- 
nog ništavila: ništavila koje sebe može potvrditi jedino poricanjem ili nagrizanjem 
elementa Bitka, pa time i ljepote. Ovo ima reći da je na izvjestan način, i eliptički 
govoreći, ružno manje stvarno od lijepoga i da, ukratko, ono postoji jedino za- 
hvaljujući ispodpočivajućoj ljepoti koju izobličuje; jednom riječju, ono je zbiljnost 
nezbiljnoga, ili mogućnost nemogućeg, kao i sva ostala lišavajuća očitovanja. 

Argument da je estetski kvalitet daleko od toga da se uvijek podudara s moralnim 
kvalitetom i da je on, prema tome, nepotreban — argument koji je pravedan u svom 
promatranju, ali lažan u zaključku — previđa očiglednu činjenicu, naime da onto- 
loška, i u počelu duhovna, mjera ljepote ostaje cjelovita na svojoj vlastitoj razini; 
činjenica da estetski kvalitet može i ne biti posve iskorišćen ne znači da on to ne 
može i ne mora biti, a kada bi i bio onda bi dokazao svoju duhovnu potencijalnost, 
a time i svoju istinsku narav. Obratno, ružnoća je nedostatnost čak i onda kada 
je udružena sa svetošću, koja je ne može učiniti pozitivnom, ali koja je očigledno 
obesnažuje, baš kako i moralna nakaznost ljepotu čini jalovom, bez da je pri tome 

poništava, barem sve dok je egzistencijalni, a ne voljni, aspekt u pitanju.!8? | 


Dilema moralista optočena naizmjeničnošću "crno ili bijelo" metafizički je ra- 
zriješena nadopunjivošću između transcendencije i imanencije: prema prvoj per- 
spektivi, ništa nije zbiljski lijepo, jer samo je Bog Ljepota; prema drugoj, svaka 
ljepota je zbiljski lijepa, jer je ona Ljepota Boga. Otuda ishodi da svaka ljepota 
predstavlja i otvorena i zatvorena vrata, ili, drugim riječima, i prepreku i prijeno- 
snik: ljepota nas udaljava od Boga, pošto se u našemu duhu posve poistovjećuje sa 
svojom zamaljskom potporom, koja tada preuzima ulogu idola, ili nas približava 
Bogu, pošto u njoj zamjećujemo titraje Blaženstva i Beskraja, koji isijavaju iz Bo- 
žanske Ljepote.'?? 


Najproturječnije od svega jeste činjenica da se ono što smo upravo rekli također 
primjenjuje na vrline; sufije na ovome istrajavaju. Poput tjelesnih ljepota, ljepote mo- 
ralne su i potpore i prepreke: one su potpore zahvaljujući svojoj najdubljoj naravi, koja | 
ontološki pripada Bogu, i prepreke u mjeri u kojoj ih čovjek pripisuje samom sebi kao | 
vrijednosti, dok su one samo otvaranja prema Bogu u tami naše ljudske slabosti. 


Vrlina odijeljena od Boga postaje ponos, baš kao što ljepota odijeljena od Boga 
postaje idol; vrlina privezana za Boga postaje svetost, baš kao što ljepota privezana | 
za Boga postaje sakrament. 


184 U licu sva razlika se nalazi između karakteristika lica i njegovog izraza, ili između oblika tijela i 
njegovih kretnji, ili ponovno, između oblika oka i njegovog pogleda. Međutim, i pogled moralno 
nesavršene osobe može imati ljepote u sebi kada izražava poletnost, mladost, ili, naprosto, radost, 
ili lijepa osjećanja, ili tugu; ali sve ovo je pitanje stupnja, bilo s obzirom na prirodnu ljepotu, bilo 
s obzirom na moralno nesavršenstvo. 


185 Ramakrišna bi, kada bi vidio jato roda, lava, plesačicu, obično pao u zanos. To je ono što se 
naziva "viđenjem Boga posvuda"; naravno, ne kroz odgonetanje simbola, nego kroz zamjećivanje 
suština. 

STUPNJEVI 
UMJETNOSTI 


RADICIONALNA UMJETNOST IZVODI se iz kreativnosti koja udružuje nebesko 
nadahnuće s etničkim genijem i koja to čini na način znanosti obdarene pra- 
vilima, a ne na način osobnih improvizacija; ars sine scientia nihil. 


Umjetnički ili zanatlijski rad sadržava dva savršenstva, savršenstvo površine 
i savršenstvo dubine: na razini površine, posao mora biti dobro odrađen, u skla- 
du sa zakonima umjetnosti i zahtjevima stila; u dubini, on mora biti u stanju da 
obznanjuje zbilju koju izražava. To objašnjava zašto se tradicionalna umjetnost 
odnosi na ezoterizam, s obzirom na svoj oblik, i na duhovno ozbiljenje, s obzi- 
rom na svoju primjenu: jer oblik izražava suštinu, a razumijevanje oblika zahti- 
jeva i pobuđuje potrebu da se oblik nadiđe u pogledu na svoju suštinu ili pralik. 


Umjetnik, dok izgrađuje svoj rad — oblik — izgrađuje samog sebe; i, kako je 
svrha oblika obznanjivanje suštine ili nebeskog sadržaja, umjetnik to vidi a priori 
u oblikovnom sadržitelju; ozbiljujući oblik polazeći od suštine, on postaje suština 
kroz ovo ozbiljivanje oblika. 


U okviru tradicionalne civilizacije, nesumnjivo se mora načiniti razlika između 
sakralne i profane umjetnosti. Svrha pređašnje je da obznani duhovne istine, s 
jedne strane, i, s druge, nebesku prisutnost; svećenička umjetnost u počelu ima 
istinski sakramentalnu funkciju. Funkcija profane umjetnosti, očigledno je daleko 
skromnija: ona se sastoji iz priskrbljivanja onoga što teolozi nazivaju "osjetilnim 
utjehama", u pogledu na ravnotežu potrebnu duhovnom životu, recimo u obliku 
cvijeća i ptica u bašči. Svrha umjetnosti bilo koje vrste — što uključuje i zanatstvo 
— jeste da stvori ozračje i da iskuje mentalitet; ona stoga obnavlja, izravno ili ne- 

izravno, funkciju pounutrujuće kontemplacije hinduističkog daršana: kontempla- 
cije sveca, svetog mjesta, štovanog objekta, ili božanske slike.'!$$ 


U počelu, i u odsutnosti suprotstavljajućih činilaca koji mogu obesnažiti ovaj 
učinak, estetski fenomen je primatelj koji privlači duhovnu prisutnost; ako se ovo 
primjenjuje, na najizravniji mogući način, na svete simbole, u kojima je ovaj kva- 
litet nametnut sakramentalnoj magiji, onda se to jednako primjenjuje, ali na nešto 
rasplinutiji način, i na sve elemente harmonije, to jest istine u osjetilnom obliku. 


Nijedna umjetnost po sebi nije ljudska tvorevina; ali sakralna umjetnost ima takvu 
posebnost da je njen suštinski sadržaj objava, te da ona očituje dostatno sakramen- 
talan oblik nebeske zbiljnosti, kao što je ikona Djevice s Djetetom, koju je naslikao 
anđeo, ili ikona Svetog Lica, koja seže sve do svetog pokrova i do sv. Veronike; ili 
kao što je statua plešućeg Šive, ili slikani i rezbareni likovi, Buddha, Bodhisattvi i 
Tara. Istoj kategoriji, u najopćenitijoj prihvaćenosti ovog naziva, pripada i obredna: 
psalmodija u svetom jeziku — posebno u sanskrtu, jevrejskom i arapskom jeziku - 
i, u izvjesnim slučajevima, isto tako obredna kaligrafija svetih knjiga; arhitektura, 
ili barem ukrašavanje svetilišta, liturgijski objekti i sveštenićke odore, općenito su. 
manje izravnog reda. Bilo bi teško u nekoliko redaka valjano razraditi svaki mo- 
gući vid svetog izražaja, koji sadržava tako raznolike načine, kao što su recitiranje, 
pisanje, graditeljstvo, slikanje, skulptutiranje, ples, umjetnost gesti i odijevanja; u | 
onome što slijedi, bit ćemo zaokupljeni samo sa plastičnim umjetnostima, ili čak 
samo sa slikanjem, posljednje je, štaviše, najposrednije dohvatljivo i najizražajnije } 
od svih umjetnosti. 


Osim ikona Krista i Djevice, postoji i mnoštvo drugih hijeratičkih slika koje 
izražavaju događaje svete historije ili živote svetaca; isto tako, u budističkoj ikono- 
grafiji, nakon središnjih likova dolaze bezbrojna predstavljanja drugostepenih uo- | 
sobljenja; to je upravo ova manje ili više pogranična kategorija, koju mi nazivamo 
neizravnom sakralnom umjetnošću, iako nema uvijek pravedne linije razdvajanja 
između ove i izravne ili središnje sakralne umjetnosti. Funkcija ovog grananja -: 


186 Kada se gromke i teško tjelesne slikarije Rubensa uspoređuju s plemenitim, ispravnim i dubokim 
radovima, kakvi su, naprimjer, profil Giovanne Tornabuoni, koji je naslikao Ghirlandaio, ili 
Korinova pregradna platna sa oslikanim drvećem šljive, neko će se zapitati da li naziv "profana 
umjetnost" može služiti kao zajednički naziv za tako temeljno različita djela. U slučaju plemenitih 
radova, ispunjenih kontemplativnim duhom, prije bi se moglo govoriti o "izvanliturgijskoj 
umjetnosti", bez potrebe da se bliže odredi da li su profani ili nisu, ili u kojoj mjeri to jesu. ' 
Nadalje, bitno je razlučiti između normalne profane umjetnosti i profane umjetnosti koja je : 
zastranila i koja se zbog toga ne bi trebala ni dovoditi u usporedbe. 

odjelito od njenog didaktičkog značaja — jeste da omogući duhu središnjih slika da 
sija kroz različite slikarije koje okivaju kretanje uma ubrizgavajući u njega obasja- 
vanje Nepromjenjivog, i koje, čineći tako, nameću kretljivoj duši sklonost prema 
pounutarnjenju; ova funkcija je, dakle, posve usporedna onoj životopisa svetaca ili 
čak onoj viteških priča, ne zaboravljajući bajke, čiji simbolizam, kao što je dobro 
znano, pripada kraljevstvu duhovnog, pa tako i svetog. 


Sakralna umjetnost je daleko od toga da uvijek bude savršena, iako je ona nuž- 
no takva u svojim počelima i u svojim najboljim djelima; ipak, u pretežnoj veći- 
ni nesavršenih djela, počelo nadoknađuje akcidentalnu slabost, baš kako i zlato, 
s izvjesne tačke gledišta, može nadoknaditi zanemarljivu umjetničku vrijednost 
nekoga predmeta. Dvije skrivene opasnosti vrebaju sakralnu umjetnost i tradi- 
cionalnu umjetnost općenito: virtuoznost koja stremi ka vanjskom i površnom, 
i konvencionalizam lišen inteligencije i duše; ipak, mora se naglasiti, to rijetko 
kad lišava sakralnu umjetnost njene posvemašnje učinkovitosti, a posebno njene 
sposobnosti da načini stabilizirajuće i pounutarnjujuće ozračje. Što se tiče nesavr- 
šenosti, jedan od njenih uzorka moglo bi biti neiskustvo, ako već ne nestručnost 
umjetnika; najprimitivniji radovi rijetko su kad najsavršeniji, jer u historiji umjet- 
nosti bilo je razdoblja šegrtovanja, kao što je kasnije bilo i razdoblja dekadence, a 
posljednja je počesto bila plod virtuoznosti. Drugi razlog nesavršenstva je nein- 
teligencija, bilo pojedinačna, bilo skupna: slika bi mogla biti nedostatnog kvali- 
teta, zato što je umjetnik — ova riječ ovdje ima približno značenje — nedostatan u 
inteligenciji i duhovnosti, ali ona bi, isto tako, mogla nositi i otisak izvjesne sku- 
pne inteligencije koja izvire iz sentimentalne konvencionalizacije obične religije; 
u ovom slučaju, skupni psihizam zaodijeva duhovni element nekom vrstom "po- 
božne gluposti", jer ako postoji naivetć koja je šarmantna, onda postoji i naivnost 
koja je moralistična i iritantna. Ovo mora biti rečeno da niko ne bi mislio da nas 
umjetnički izrazi svetog rješavaju razdjeljenja i primoravaju na predrasudnost, i da 
tako niko ne bi zaboravio kako u području tradicionalnog općenito, baš na svim 
planovima, postoji neprestana borba između nagnuća koje zgušnjava i nagnuća 
koje čini providnim, i koje psihu povlači natrag u duhovno. Sve ovo bi se moglo 
sažeti konstatirajući da je sakralna umjetnost savršena u sebi samoj, ali ne nužno 
i u svim svojim izrazima. 


Sakralna umjetnost je vertikalna i uzlazna, dok je profana umjetnost horizontalna 
i uravnotežujuća. Na početku, ništa nije bilo profano; svaka alatka bila je simbol, 
čak su i dekoracije bile simbolističke i sakralne. Ali vremenom, uobrazilja se sve 
više širila na zemaljsku ravan, i čovjek je osjetio potrebu za umjetnošću koja bi 

bila načinjena za njega samog, a ne samo za Nebo; isto tako, Zemlja, koja je u po- 
četku bila doživljavana kao produljenje ili slika Neba, postepeno je postajala čisto | 
i prosto zemljom, to će reći ljudsko je sve više osjećalo da ima pravo da bude samo 
ljudsko. Ako religija tolerira ovu umjetnost, to je onda zato što ona, ipak, ima svo- 
ju pravozakonitu ulogu u oikonomiji duhovnih sredstava, unutar horizontalne ili 
zemaljske dimenzije, i s vertikalnom ili nebeskom dimenzijom u vidu. 


Kako bilo, na ovom mjestu moramo ponoviti da je razlika između sakralne i 
profane umjetnosti neprikladna i prenagla kada se u obzir žele uzeti sve umjetničke 
mogućnosti; zato je neophodno potpomoći se dodatnom razlikom, onom između 
liturgijske i izvanliturgijske umjetnosti: u prvoj, iako se ona u počelu podudara sa 
sakralnom umjetnošću, mogu postojati oblici koji su manje ili više profani, kako u 
obratnom, izvanliturgijska umjetnost može sadržavati neka sveta očitovanja. 


Izraz "osjetilna utjeha", koji teolozi pogrešno primjenjuju na samu sakralnu 
umjetnost, kao i na ljepote djevičanske prirode — kao da ljepota nema da prene- 
se ništa drugo osim utjehe'"7 — najbolje pristaje skromnijim vrstama umjetnosti 
i drugostepenim čarima prirode. Svrha takvih umjetnosti je da obznane ozračje 
svetog djetinjstva, što bi kulturistički trovači — uvijek nasilni i megalomanski - 
nesumnjivo opisali kao "afektaciju", što je samo klevetnička zloupotreba jezika; u 
stvarnosti, umjetnost nema pravo — u samoj mjeri svoje skromnosti, čak i bez ove 
rezervacije - da bude preveličanstvena i titanska, zadatak umjetnika je da proizve- 
de rad koji je razborit i uravnotežen, a ne izraze beskorisnog meteža. 


Zasigurno, umjetnik ne pravi svoje djelo samo u želji da načini duhovno i psi- 
hološki koristan objekt; on ga također proizvodi iz užitka stvaranja oponašanjem,i 
oponašanja stvaranjem, to će reći, iz užitka rasvjetljavanja egzistencijalne namjere 
objekta, ili, drugim riječima, iz užitka izvođenja iz potonjeg same njegove šuštine; 
to je barem tako u nekim slučajevima — generalizirati ovo bilo bi neumjereno i pre- 
tenciozno. U drugim slučajevima, naprotiv, rad umjetnika je ugasnuće u ljubavi, i 
umjetnik, takoreći, umire dok stvara: on izvodi djelo ujedinjenja poistovjećujući 
se s objektom koji voli i kojem se divi, iznova ga stvarajući u skladu s muzikom 
svoje vlastite duše. Opet, u drugim slučajevima — a svi ovi načini mogu se ili mo- 
raju međusobno uparivati na različitim stupnjevima —- umjetnik izgara od želje 
da objekt prilagodi datom materijalu ili datoj tehnici: japanski rezbari darivali su 
planini Fudži i drugim pejzažima kvalitet koji nagoni na pomišljanje o drvetu koje 
koriste, a slikari na pregradnim platnima (paravanima) prikazuju rijeke i mjesec 
na zlatastoj površini koja ih obogaćuje pridajući im još i rajski miris. 


187 Istina je da ovaj pojam "utjehe" ima dublje značenje u području mističkoga. 


166 


U svakom slučaju, "osjetilna utjeha" je najprije u radu pa tek onda u ishodu 
rada; sanktifikacija religijskog umjetnika prethodi sanktifikaciji posmatratelja. 
Svaka legitimna umjetnost zadovoljava i emotivnost i inteligenciju, ne samo u za- 
vršenom radu nego i u njegovim proizvodima. 


Isto tako, u umjetnosti postoji želja da se precizno odrede vidljivi, slušni i dru- 
gi oblici koji nam izmiču i koje želimo zadržati ili posjedovati; ovoj želji za ustame- 
ljenjem ili posjedovanjem, prilično prirodno, pridružuje se želja za usvajanjem, jer 
kvalitet ne smije biti samo lijep, on također mora biti u cjelosti naš, što nas vraća 
natrag, izravno ili neizravno — ovisno od slučaju — ka temi ujedinjenja i ljubavi. 


Hinduistička, ili posebnije višnuitska minijatura, jedna je od najsavršenijih po- 
stojećih izvanliturgijskih umjetnosti, i ne oklijevamo reći da su neka od njenih 
djela vrhunac svakog slikarstva. Potječući iz sakralnog slikarstva, kojem su adžan- 
ta freske posljednji trag, hinduistička minijatura pretrpjela je perzijske utjecaje, 
ali je suštinski ostala hinduistička, i ni u kom slučaju sinkretistička;'85 u svakom 
slučaju, ona je dostigla plemenitost crtanja, bojenja i stilizacije općenito, i iznad i 
izvan svega, jedno ozračje iskrenosti i svetosti, koje je nenadmašivo i koje, u svojim 
najboljim primjercima, uvodi posmatratelja u maltene rajsko ozračje, u neku vrstu 
zemaljskog produljenja nebeskog djetinjstva. 


Hinduistička minijatura, usredištena na Krišni ili na Rami, čini vidljivim one 
duhovne bašte kakve su Mahabharata, Bhagavata-Purane i Ramajana, ali ona, 
jednako tako, u sebi sažima muzičke motive s tako raznolikim oblicima romantič- 
nosti, baš kao protuslovna osjećanja koja ljubav može potaknuti u različitim okol- 
nostima; većina ovih tema drži nas, voljno ili ne, pod utjecajem čarolije Krišnine 
frule. Neke od ovih slika, u kojima je najveća moguća mjera strogosti i muzikalno- 
sti udružena sa živahnom duhovnom izražajnošću, neupitno pripadaju sakralnoj 
umjetnosti, utoliko što se pridjevak "profano" više na njih ne može primijeniti; 
spiritus ubi vult spirat. Ovo je mogućnost koju, također, susrećemo u drugim po- 
dručjima, naprimjer, kada smo prisiljeni priznati da Bhagavad-Gita, koja logično 
pripada drugostepenom nadahnuću, u stvarnosti spada u Upanišade, i tako u obja- 
vu najviše vrste, ili kada pojedinačni svetac, koji društveno pripada nižoj kasti, 
biva prepoznat kao da osobno posjeduje stupanj brahmana. 


188 Bilo da je u pitanju umjetnost, doktrina ili bilo šta drugo, sinkretizam se javlja kad god se poslože 
elementi posve različite vrste, ali ne i kada postoji jedinstvo koje u sebe upija elemente različitog 
porijekla. 

Sve ove napomene jednako se primjenjuju na onaj drugi vrhunac slikanja do- 
segnut u japanskom pregradnom platnu (paravanu); pored činjenice da ovaj genre, 
u mnogim svojim radovima, svjesno produžava zenističke ili manje-više taoističke 
slike kakemonoa, svojim sadržajem satkanim od krajolika i raslinja, kao i drugih 
tema koje se ovdje ne moraju razmatrati. On počesto doseže stupanj savršenstva i 
dubine, koji ga čini nerazdvojivim od budističke i šintoističke kontemplativnosti. 


Jedan drugi genre izvanliturgijske umjetnosti, koji plijeni svojom moćnom i 
smionom originalnošću, jeste balinezijska umjetnost, u kojoj se hinduistički mo- 
tivi uparuju s oblicima prirođenim malajskom geniju; činjenica da se ovaj genij - 
pored hindu-utjecaja — izrazio počelno u području zanatstva, kao i u onom gradi- 
teljstva drvetom, bambusom i slamom, ne sprečava ljude da u tome vide kvalitete 
koji ponekad postaju velika umjetnost; nema sumnje da s tačke gledišta unutarnjih 
vrijednosti, a ne samo s one pojedinačnog ukusa, fini hambar u Borneu ili Sumatri 
ima mnogo više ponuditi od gipsanog košmara barokne crkve.!9? 


U slučaju netom spomenutih genrea, očigledno je da se ovdje nalazimo na opreka- 
ma, možda ne neke srednjovjekovne minijature, niti veoma plemenitih i živahnih 
radova Ouattrocenta, nego dramatičnog titanizma, i tjelesnog i vulgarnog deliri- 
juma megalomanijaka renesanse i XVII stoljeća, opsjednutih anatomijom, pomet- 
njom, mramorom i gigantizmom. 


Ne-tradicionalna umjetnost, o kojoj ovdje moramo kazati nekoliko riječi, obu- 
hvaća klasičnu umjetnost antike i renesanse, i nastavlja se sve do XIX stoljeća, 
koje, pobunivši se protiv akademicizma, porađa impresionističko slikarstvo i us- 
poredne stilove; ova pobuna ubrzo se počinje raspadati na sve vrste razvrata, bilo 
"apstraktnie", bilo "nadrealističke": u ovom slučaju, prije bi se moglo govoriti o 
"podrealizmu". Ne mora se ni reći da se vrijedni radovi mogu mjestimično naći u 
impresionizmu, kao i u klasicizmu — u koji mi svrstavamo i romantizam, s obzi- 
rom na to da su njegovi tehnički principi isti — jer kozmički se kvaliteti ne mogu ne 
očitovati u ovom području, a izvjesna osobna aptituda nužno se mora prizemljiti 
na ovo očitovanje; ali ovi izuzeci, u kojima pozitivni elementi uspijevaju obesnažiti 
neispravna i nedostatna počela, daleko su od toga da mogu nadoknaditi ozbiljne 
nedostatke u izvantradicionalnoj umjetnosti, i rado bismo zaobišli sve njene pro- | 
dukcije ako bi bilo moguće rasteretiti svijet teškog zaloga Zapadnog kulturizma, 
sa svim njegovim bezbožnostima, rasutostima i trovanjima. Najmanje što bi se : 


189 Isto bi se moglo reći i za šintoistička svetilišta, koja su opisana kao "hambari", osobito ona u Iseu. 

moglo reći jeste da nas ovakva vrsta grandioznosti ne uzdiže ka Nebu. "Pustite 
djecu da dolaze k meni, i ne sprečavajte ih; jer Kraljevstvo Božije pripada onima 
koji su kao oni." 


Ovaj kulturizam je praktički istoznačan civilizacionizmu, i, dakle, implicit- 
nom rasizmu; prema ovoj predrasudi, zapadnjačko čovječanstvo dokazuje svoju 
superiornost "Grčkim čudom" i svim posljedicama koje se iz njega izvode, i stoga 
antropolatrijom — ne govori se bez razloga o "'humanizmu" — i kozmolatrijom koja 
odlikuje ili, radije rečeno, sačinjava mentalitet klasicizma. "Grčko čudo" je, prije 
svega, zloupotreba inteligencije, koja se ne bi ni mogla pojaviti da svjesnost svetoga 
nije postala iscrpljenom u velikim odjeljcima vladajućih klasa — unatoč orfizmu i 
platonizmu — pod pritiskom sve više profanoga mentaliteta, to će reći pod priti- 
skom povanjštinjene i ospoljavajuće inteligencije, nepostojane i pustolovne u isti 
mah, i opsjednute novotarijama; u skladu s ovim mentalitetom, modernjaci motre 
u najospoljenijem i najsmionijem duhu vrhunsku inteligenciju ili čak inteligenciju 
kao takvu. 


Kao što smo već spominjali u drugim prilikama, ono što se mora kriviti u 
umjetničkom naturalizmu nije njegovo precizno promatranje prirode, nego činje- 
nica da ovo promatranje nije nadoknađeno i stjerano u red jednakom svjesnošću 
onog što nadilazi prirodu, to jest svjesnošću šuština stvari, kako je to slučaj, pri- 
mjerice, u egipatskoj umjetnosti; u svakoj sakralnoj umjetnosti, stil, koji nazna- 
čava neki vid unutarnjosti, jeste upravo to što ispravlja vanjskost, mogućnost i 
akcidentalnost kakvu oponašanje prirode može uvesti; čak bismo mogli reći da 
svjesnost suština do izvjesnog stupnja ocrnjuje i usporava, ako već ne dostatno 
promatranje vanjskih stvari, onda barem njihovo precizno grafičko izražavanje, 
iako — a na ovome se mora istrajati — u počelu nema nikakve nesukladnosti između 
preciznog crtanja i kontemplativnosti, koja mu dariva otisak unutarnjosti i sušta- 
stvenosti. Štaviše, ovo uparivanje je predviđeno u maltene unutarnjem kvalitetu 
mjerodavnih oblika, kvalitetu koji upravo zahtijeva umjetničku obradu, koja joj je 
u stanju dati potpun izraz, u skladu sa zakonima ustamenjujuće i kristalizirajuće 
dimenzije koja je figurativna umjetnost. 


Savršena ravnoteža između plemenite unutarnjosti i pounutrujuće i osušta- 
stvenjujuće stilizacije je neizvjesna, ali uvijek moguća pojava. Ne mora se ni reći 
da suštinskost ili "ideja" imaju prednost nad prirodnošću; intuicija i izraz natpri- 
rodnosti imaju prednost nad promatranjem i oponašanjem prirode. Svakoj stvari 
pripada njeno pravo, u skladu s njenim mjestom. 

Naturalističko umjetničko djelo, najakademskije vrste, može biti savršeno ugodno . 
i na plemenit način sugestivno snagom prirodne ljepote koju oponaša, ali ono će, 
ipak, ostati lažno, upravo u mjeri svoje preciznosti, to jest u mjeri u kojoj nastoji 
promaknuti ravnu površ za trodimenzionalni prostor, ili nekretljivu materiju za ! 
živo tijelo. U slučaju slikarstva, ono nužno mora poštovati i ravnu površi nekretlji- 
vost: zato je neophodno da ono ne odražava ni perspektivu, ni sjenke, ni kretanje, 
osim u slučajevima stilizacije koja, upravo, dopušta ugrađivanje perspektive i sjena 
u plan, dok dariva kretanju suštinski, i, dakle, simbolički i mjerodavni kvalitet, 
U slučaju skulpture, tu nije samo nužno da se ispoštuje nepomičnost materije, 
potiskujući kretanje i svodeći ga na suštinski, uravnoteženi i kvazistatičan oblik; 
također je neophodno voditi računa i o posebnoj supstanci koja se koristi u izradi. 
Kada se izražava priroda živućeg tijela, ili neki suštinski aspekt njegove prirode, 
a time i neka ispodpočivajuća "ideja", tu je onda nužno imati u vidu prirodu gli- | 
ne, drveta, kamena, metala; dakle, drvo dopušta drugačije oblike od onih koje 
dopuštaju mineralne supstance, a među ovima, metal omogućuje da u reljef budu 
uneseni drugačiji kvaliteti izraza od onih koje omogućuje kamen. 


Stilizacija, kao što smo vidjeli, dozvoljava maksimum naturalizma tamo gdje 
je na njega moguće nametnuti maksimum suštastvenosti; drugim riječima, vrhu- 
nac stvaralačkog ospoljenja zaziva vrhunac pounutrujuće moći i zahtijeva, prema 
tome, vrhunsko umijeće u vladanju sredstvima kojima bi ova moć mogla biti ozbi-_ 
ljena. U većini slučajeva, umjetnost zastaje na pola puta i u tome nema ništa loše, 
jer konkretno nema razloga zašto bi ona trebala prosegnuti dalje; tradicionalna 
umjetnost savršeno ispunjava svoju ulogu; umjetnost nije sve, i njene tvorevine ne : 
moraju biti apsolutne. Ali ovo je neovisno o počelu da bi sakralna umjetnost mo- 
rala zadovoljiti svakog iskrenog vjernika; ona ne ispunjava svoju namjenu ukoliko 
njena grubost, ili naprotiv, njena površna virtuoznost ostavlja nezadovoljenim ili ' 
čak zabrinjava vjernike dobre volje, koje poniznost spašava od svake netolerantno- 
sti i svjetovnjačke gorčine. 


Već smo napomenuli da postoji relativna, ali ne neizlječiva nesukladnost - 
nesukladnost u činu, ali ne i u počelu - između duhovnog sadržaja ili obasjanja 
umjetničkog djela i neumoljivog i virtuoznog naturalizma: to je kao da je znanost 
o mehanizmu stvari ubila njihov duh, ili barem pokrenula velik rizik da on bude 
ubijen. S jedne strane, imamo obradu koja je naivna, ali koja je ispunjena milosti-_ 
ma i koja širi ozračje sigurnosti, sreće i svetog djetinjstva; dok, s druge strane — u 
klasičnoj antici i od Cinguecenta naovamo — naprotiv, imamo načine rada koji su 
znanstveno potkovani, ali čiji su sadržaji ljudski, a ne božanski — ili radije, "huma- 

nistički" — i takvo umjetničko djelo nagovještava, ne djetinjstvo koje bi još uvijek 
bilo blisko Nebu, nego srednjovječost palu u nemilost i izgnanu iz Raja. 


Kada smo nazvali rad čisto oponašajuće prirode zloupotrebom inteligencije, 
naznačili smo njegovu sličnost s modernom znanošću: i umjetnički naturalizam, 
kao egzaktna znanost, sadržava neke valjane aspekte, zato što je, u izvjesnom 
smislu, istinit, ali prosječan čovjek ustvari nije sposoban zaokružiti ovu u cjelosti 
vanjsku istinu, ili ove zasebne istine, posredstvom njihovih posve nezamjenjivih 
nadopuna, bez kojih znanost i umjetnost ne bi mogle ostvariti ravnotežu saobra- 
ženu s posvemašnjom stvarnošću koja ih logički određuje. Danas je svako svjestan 
da učinkovitost eksperimentalnih znanosti više ne služi kao argument koji ide u 
njihovu korist, s obzirom na to da su štete koje je ona nanijela upravo funkcija nji- 
hove učinkovitosti; isto tako, nije dovoljno da umjetnički naturalizam predstavlja 
najveću moguću mjeru prikladnosti, jer je upravo iz ovog razloga, imajući u vidu 
svrhu za koju se koristio godinama, on završio u lišavanju duša zdravog napoja 
prilagođenog njihovim stvarnim potrebama. 


Moglo bi se dodati da je element, koji je na ovaj ili onaj način moćno doprinio 
urušavanju umjetnosti, bio upravo ambicija i potraga za originalnošću; uglavnom, 
i usprkos pohvalnim izuzecima, oni su sve što je potrebno da bi se umjetnost lišila 
onog ozračja iskrenosti i smirene sreće, ili svetosti, koja je jedan od razloga njenog 
postojanja. 


Usporednost između umjetničkog naturalizma i moderne znanosti dozvoljava 
nam da na ovom mjestu napravimo jedno odstupanje. Mi ne spočitavamo moder- 
noj znanosti što je djelovita, analitička znanost, lišena spekulativnih, metafizičkih 
i kozmoloških elemenata, ili to što se izvija iz ostataka i krhotina drevnih znanosti; 
mi joj zamjeramo što je subjektivno i objektivno prijestup i što subjektivno i objek- 
tivno vodi u neravnotežu, i time u propast. 


Obratno, mi nemamo za tradicionalne znanosti nepomiješano udivljenje; 
i drevni narodi su imali svoju znanstvenu radoznalost, oni su također djelovali 
posredstvom konjuktura i, ma kakav njihov smisao za metafizički i mistički sim- 
bolizam mogao biti, oni su ponekad -— ili zacijelo počesto — griješili u poljima u 
kojima su željeli steći znanje, ne ono transcendentnih počela, nego fizičkih či- 
njenica. Nemoguće je poreći da su na ravni fenomena, koja je, ipak, gradivni dio 
prirodnih znanosti, u najmanjem rečeno, drevni narodi - ili istočnjaci — imali 
izvjesne neodgovarajuće koncepcije, ili da su im zaključi često bili veoma naivni; 

mi im zasigurno ne prigovaramo što su vjerovali da je Zemlja ravna i da Sunce i 
nebeski svod kruže oko nje, pošto je ovakva pojavnost prirodna i providonosna za 
čovjeka; ali bi im se moglo spočitati za izvjesne krive zaključke koje su izvodili iz 
izvjesnih pojavnosti u iluziji da praktikuju, ne simbolizam i duhovnu spekulaciju, 
nego fenomenalnu i zacijelo egzaktnu znanost. Ne može se, nakon svega što je re- 
čeno i urađeno, poricati činjenica da je svrha medicine da liječi, a ne da spekulira, 
i da su drevni narodi živjeli u neznanju u pogledu mnogih stvari iz ove oblasti, 
usprkos njihovom velikom znanju u nekim drugim oblastima; kada kažemo ovo, 
daleko od toga da želimo poreći da je tradicionalna medicina imala, i da i sada 
ima, beskrajnu korist od perspektive koja obuhvata cijelog čovjeka; da je bila, i da i 
danas jeste, učinkovita u slučajevima u kojima je moderna medicina nemoćna; da 
moderna medicina doprinosi izrođenju ljudske vrste i prenaseljenosti; i da apso- 
lutna medicina nije ni moguća ni poželjna, i to iz očiglednih razloga. Ali neka niko 
ne kaže da je tradicionalna medicina superiornija čisto zbog svojih kozmoloških 
spekulacija, i u odsutnosti pojedinih učinkovitih lijekova, i da je moderna medi- 
cina, koja posjeduje ove lijekove, načisto jadni ostatak, jer ne zna za ove spekula- 
cije; ili da doktori renesanse, kao što je Paracelsus, nisu bili upravu pri otkrivanju 
anatomskih i drugih zabluda grčko-arapske medicine; ili, na posve općenit način, 
da su tradicionalne znanosti čudastvene u svim obzirima i da moderne znanosti, 
hemija naprimjer, nisu ništa više nego dijelovi i ostaci. 


Nijedno fenomenalno znanje nije loše po sebi; ali važno pitanje jeste ono spo- 
znavanja, prije svega, da li je ovo znanje pomirljivo s krajevima ljudske inteligen- 
cije; drugo, da li je ono, u krajnjem razmatranju, istinski korisno; i treće, da li ga 
čovjek može duhovno podržati; zapravo, postoji mnoštvo dokaza da čovjek ne 
može podržati korpus znanja koji razara izvjesnu prirodnu i providonosnu ravno- 
težu, i da objektivne posljedice ovog znanja odgovaraju upravo svojoj subjektivnoj 
anomaliji. Moderna znanost nije se mogla razviti, osim kao ishod zaboravljanja 
Boga i naših dužnosti prema Bogu i prema nama samima; na usporedan način, 
umjetnički naturalizam, koji se prvi put javlja u antici i koji biva iznova otkriven 
na počecima moderne ere, ne može se objasniti ničim drugim osim naprasnim 
rođenjem strastveno povanjštinjenog i ospoljavajućeg mentaliteta. 


Ako je zastranjelost u umjetnosti jedna mogućnost, onda je odbacivanje umjetno- 
sti druga mogućnost. Govoriti o velikoj civilizaciji koja odbacuje, ne samo jednu 
posebnu umjetnost nego svu umjetnost, jeste protuslovnost naziva; manje ili više 
ikonoklastično stajalište sv. Bernarda ili ono Savanarole ne može biti stav čitave 
građanske civilizacije. Ali ovo stajalište, ili stajalište koje je u praksi usporedno 

ovome, može tradicionalno postojati izvan civilizacije ove vrste, primjerice u no- 
madskom ili polunomadskom svijetu Indijanaca Sjeverne Amerike: Crvenokošci, 
pravo tako nazivani — a ne svi aboridžinalni žitelji Amerike — zacijelo su, ma- 
nje-više, neprijateljski raspoloženi prema plastičnim umjetnostima, kao što su to 
nesumnjivo bili i njihovi daleki rođaci drevni Mongoli, a vjerovatno i drevni Ger- 
mani i Kelti. Prema Indijancima, dakle, djevičanska priroda, koja je sveta, pred- 
stavlja nedostižnu ljepotu i ona sadržava sve zamislive ljepote; stoga je isprazno, i 
zacijelo nemoguće, nastojati oponašati djela Velikoga Duha. Zanimljivo je zapaziti 
da klasični svijet, onaj naturalizma i antropolatrije, sebe promatra kao osvajatelja, 
sve dok je priroda posrijedi; kult čovjeka podrazumijeva prijezir prema okružu- 
jućoj prirodi, dočim je za Indijanca, kao i za Dalekoistočnjaka, priroda majka, i 
domovina, kojoj čovjek zasigurno jeste središte, ali ne i apsolutni posjednik, a još 
manje neprijatelj. 


Religijski naturizam Crvenokožaca, predstavljen ovdje u svojoj vezi sa izuzi- 
manjem plastičnih umjetnosti, proističe iz zbiljnog, i, dakle, zakonitog aspekta 
stvari. On stoga nije mogao da ne bude potvrđen na jednom ili više dijelova globu- 
sa; historija dokazuje da ova perspektiva, koja u sebi nema ništa ekskluzivno, ipak 
ima čvrstu osnovu; da bi se razumjelo ovo, dostatno je promisliti o svim zastra- 
njenjima "kreativnog genija" i o svim zlima od kojih svijet civilizacionizma boluje. 


Nadalje, ovo stajalište također je prisutno u drevnom svijetu, barem jednim 
dijelom: zabrana slika u judaizmu i islamu proistječe, zapravo, iz usporedne ili 
simbolički jednake perspektive, i u svijetu se ona osjeća kao neka vrsta blagoslov- 
ljujućeg ozračja ili kao činitelj ravnoteže. Razlika je u tome što, u slučaju Crveno- 
kožaca, razlog odbacivanja ili uzdržavanja od slikanih likova prebiva u neopona- 
šljivosti prirode — neovisno o praktičkim razlozima koji su, u svakom slučaju, re- 
lativni — dok u slučaju monoteističkih semita on prebiva u luciferijanizmu, magiji 
i idolatriji. 


Ipak, mora se priznati da Indijanci o kojima ovdje govorimo nisu posve odu- 
stajali od figurativnih crteža: svoje šatore ukrašavali su nekom vrstom piktografije 
koja je prikazivala ljude i životinje, također, praktikovali su skromno rezbarenje 
lule mira, ali u oba ova slučaja umjetnost je ugrađena u predmete koji su i koristivi 
i sveti, i prema tome ona se saobražava sa svetim siromaštvom i trezvenošću svijeta 
kojem običaj da nikada ne brine o sutrašnjici. 


Islam tolerira — u izvjesnim zemljama i prilikama — minijature veoma dekora- 
tivnog stila, pod uvjetom da se Bog na njima nikada ne pojavljuje, ili da je lice Po- 


slanikovo ostavljeno prazno ili prekriveno velom; slikanje je prihvaćeno, iako bez 

entuzijazma, jer stvari koje su naslikane "ne pružaju sjenku", minijature k tome još 
imaju i prednost da su malene, dakle nekomplicirane. 


Semiti spočitavaju ikonodulama zbog obožavanja drveta, kamena i metala, i 
slika ko je načinio čovjek; oni su upravu kada govore o svom vlastitom prijašnjem 
ili sadašnjem paganizmu, ili o paganizmu svojih habitualnih paganskih susjeda, 
ali ne i kada u svoj prigovor uključuju kršćane i azijatičke ikonodule. Sakralne sli- 
ke ovih zajednica nisu, precizno govoreći, načinjene rukom čovjekovom; kršćani 
to izražavaju pripisujući prvu ikonu anđelu, sa ili bez sudjelovanja sv. Luke. Što 
se tiče nekretljive materije koju idolatori izgleda da obožavaju — u stvarnosti ona 
sadržava magičnu moć — ona prestaje biti nekretljiva u sakralnoj umjetnosti, jer 
biva ispunjena nebeskom ili božanskom prisutnošću; sakralna slika je od Boga 
stvorena, i ona je posvećena ili oživljena Njegovom prisutnošću. SME 


Faktička dvoznačnost ljepote, i prema tome, same umjetnosti, dolazi iz dvoznač- ! 
nosti Mdje: baš kako počelo očitovanja i pričina u isto vrijeme i razdavaja od Počela 
i vodi natrag k Njemu, tako i zemaljske ljepote, uključujući i one umjetnosti, mogu ! 
potaknuti svjetovnost baš kao i duhovnost, što objašnjava dijametralno suprotne 
stavove prema umjetnosti općenito ili nekoj posebnoj umjetnosti. Umjetnosti koje 
se najopćenitije smatraju opasnim jesu one koje uključuju slušanje ili kretanje, 
naime pjesništvo, muzika i ples; one su poput vina, koje u kršćanstvu služi kao : 
prenosnik deificirajućeg sakramenta, dok u islamu biva zabranjeno; svaka od ovih 
perspektiva je ispravna unatoč ovim protuslovnostima. Da se opijajući element - u 
najširem smislu — osobito spušta na sanktifikaciju, islam prepoznaje u svom ezote- 
rizmu, u kojem vino simbolizira zanos i u kojem su muzika i ples postali obredna 
sredstva namijenjena "prisjećanju". 


Ljepota, ma kakvu korist čovjek iz nje izvodio, temeljno pripada svome Stvo- | 
ritelju, koji kroz nju projicira u svijet pojava nešto od Svog bitka. Kozmička, i po- 
sebnije zemaljska, funkcija ljepote jeste da postvari u inteligentnom i osjetljivom 
stvorenju prisjećanje suština i da na taj način otvori prolaz za svjetlotvornu Noć ! 
jednog i beskrajnog Suštastva. : 


Čovjekov poziv sine gua non jeste da bude duhovan. Duhovnost se očituje na ravnima 
koje sačinjavaju čovjeka, u inteligenciji, volji, afektivnosti, proizvođenju: u mogućno- 
sti ljudske inteligencije nalazi se transcendentnost, apsolutnost, objektivnost; u mo- 

gućnosti ljudske volje nalazi se sloboda, i, dakle, saobraženje s onim što dokučuje in- 
teligencija; u mogućnosti ljudske afektivnosti, koja se pripaja svakom od prethodnih 
fakultativa, nalazi se samilost i darežljivost, i to zbog one objektivnosti ljudskoga uma 
koja izvodi dušu iz njenog životinjskog egoizma. Na kraju, tu je i sposobnost proizvo- 
đenja, koja je data jedino čovjeku, pa je upravo zbog nje nazvan homo faber, a ne samo 
homo sapiens: to je sposobnost da pravi alat i gradi staništa i svetilišta, i, ako se ukaže 
potreba, da načini odjeću i djela umjetnosti, i da u svim ovim svojim djelima sponta- 
no uparuje simbolizam i harmoničnost. Jezik harmoničnosti može biti jednostavan 
ili bogat, ovisno o potrebama, perspektivama i temperamentima; dekoracije također 
imaju svoju svrhu, kako sa stajališta simbolizma, tako i sa stajališta muzikalnosti. To 
ima reći da ova četvrta sposobnost mora imati i svoju duhovnu sadržinu, kako ne bi 
bila samo ljudska; štaviše, njena uloga jeste naprosto da ospolji tri prethodne moguć- 
nosti njihovim prilagođavanjem materijalnim potrebama ili potrebama bogoslužja, 
ili, hajdemo jednostavnije reći, njihovim projiciranjem u osjetilni poredak na način 
drugačiji od pisanja ili racionalnog diskursa. Mi, kao ljudi izgnani na Zemlju — osim 
ako smo se u stanju zadovoljiti tom sjenkom Raja, koja je djevičanska priroda - mo- 
ramo za sebe načiniti ozračja koja svojom istinom i ljepotom prizivaju u sjećanje naše 
nebesko izvorište i koja time pobuđuju našu nadu. 


Kada stvara, čovjek se mora projicirati u materiju, u skladu sa svojom ideal- 
nom i duhovnom osobnošću, a ne u skladu sa svojim stanjem pada, tako da bi po- 
slije mogao odmarati svoju dušu i svoj duh u okviru koji ga, na nježan i svet način, 
podsjeća na ono što bi on morao biti. 


Dva hinduistička pojma daršana i satsange sažimaju, na način produljenja, pitanje 
ljudskog ozračja kao takvog, a time i ono umjetnosti i zanatstva. Daršan je, iznad 
svega, kontempliranje sveca, ili čovjeka obdarenog svećeničkom ili kraljevskom 
funkcijom, i prepoznatljivog po odjevnim i drugim simbolima koji je očituju; sat- 
sanga je druženje sa svetim čovjekom, ili naprosto, čovjekom duhovnih nagnuća. 
Ono što je istinito u pogledu našeg živućeg okruženja, također je istinito u pogle- 
du našeg neživog okruženja, čiju poruku ili miris nesvjesno usvajamo u ovoj ili 
onoj mjeri. "Reci mi s kim se družiš i reći ću ti ko si." 


Umjetnost se suštinski odnosi na tajanstvo zastora: ona je zastor načinjen od svi- 
jeta i od nas samih, ona je, dakle, postavljena između nas i Boga, i providna u mjeri u 
kojoj je savršena, i u kojoj nam obznanjuje ono što u isto vrijeme zastire. Umjetnost 
je istinita, to će reći prijenosnik Suštine, u mjeri u kojoj je sakralna, a ona je sakralna, 
pa stoga i sredstvo prisjećanja i pounutrenja, u mjeri u kojoj je istinita. 

ULOGA 
POJAVNOSTI 


A EGZOTERIZAM, pojavnosti imaju malu važnost, osim ako se Objava i Tradi- 

cija ne bave njima u izvjesnoj mjeri; za čisti ezoterizam, naprotiv, pojavnosti 

imaju svu moguću važnost koja proizlazi iz njihove vlastite prirode, s jedne 

strane, i iz prirode čovjekove, s druge. Jer besmislena pojavnost je zabluda, 
a mnoge zablude u historiji bile bi izbjegnute da ljudi nisu bili stvorili okrilje po- 
javnosti koje su ih podržavale i koje su učinile da se ove zablude pojavljuju upravo 
kao istine, ili barem kao veoma bezopasni grijesi. Zasigurno, jedino je duh to što 
se računa, a ne oblici, kada se javlja druga mogućnost; u normalnim uvjetima ona 
se javlja rijetko, ali u svakom slučaju, prevashodnost duha, u najmanjem rečeno, ne 
zahtijeva lažnost na strani oblika. 


Savršena vrlina uključuje sve što se nalazi u našem dosegu, baš kako i potpuna 
istina uključuje sve što jest. 


Kada se 3 pomnoži sa 4, rezultat je 12; ni 11 ni 13, nego tačni izraz konjugalnih 
moći umnoženika i umnožitelja. Isto tako — metaforički govoreći — kada se kr- 
šćanska religija umnoži sa Zapadnim čovječanstvom rezultat je srednjovjekovlje; 
ni doba barbarskih invazija, ni doba renesanse. Kada živi organizam dosegne svoj 
najveći rast, on postane ono što on i treba da bude; niti bi trebao zastati u djeti- 
njastom stanju, niti do beskraja rasti. Mjera ne prebiva u prerazvijenosti, ona je u 
jasnoj granici normalnog razvoja. Isto se odnosi i na civilizacije. 


Ukoliko uporedimo svetog Luja sa Lujem XIV mogli bismo se ograditi time što 
bismo rekli da oni predstavljaju različita doba, što je u isto vrijeme i općepoznata 


istina i zabluda; ustvrditi da svaki čovjek živi u svom vlastitom dobu, jest opće- 

poznata istina, dočim očitovati da je razlika između dvaju francuskih kraljeva, 
ili preciznije, između svjetova u kojima su živjeli, i koje su utjelovljavali, samo 
razlika u vremenu, ne može biti ništa drugo nego zabluda. Prava razlika je u tome 
što sveti Luj predstavlja Zapadno kršćanstvo u punom razvoju svojih normalnih 
i mjerodavnih mogućnosti, dok Luj XIV predstavlja nešto posve drugačije, onu 
zamjenu za religiju, ili za kršćanski svijet, koja sebe naziva "Civilizacijom"; mora 
se priznati, kršćanstvo je u njoj još uvijek uključeno, ali naglasci su postavljeni na 
nekim drugim mjestima, na titanskom i svjetovnjačkom humanizmu, koji je za- 
čudno neprijateljski prema djevičanskoj prirodi, po uzoru na drevni Rim. 


Vanjski oblici su kriterij u odnosu na ovo. Lažno je, ili nedostatno, tvrditi da ! 
je sv. Luj nosio odjeću svog razdoblja i da je, mutatis mutandis, Luj XIV činio isto; 
istina je upravo da je sveti Luj nosio odjeću Zapadnog kršćanskog kralja, dok je Luj 
XIV nosio odjeću monarha koji je već bio daleko više "civilizirani" nego kršćanski 
monarh. Prvi epitet, sasvim očigledno, odnosi se na "civilizacionizam", a ne na ci- 
vilizaciju u općenitom značenju te riječi. Pojavnost svetog Luja, jeste ona ideje koja 
je doživjela vrhunac svoje zrelosti; ona ne označava jednu fazu, nego dovršenu stvar, 
stvar koja je u cjelosti ono što bi i trebala biti.'?" Pojavnost kralja renesansnoga raz- 
doblja, ili razdoblja koje je odmah potom uslijedilo, nije pojavnost jedne stvari, nego 
radije jedne faze — možda još uvijek ne i faze, nego tek jedne ekstravagantne epizode; 
dok bez poteškoća možemo s ozbiljnošću razmotriti pojavu, ne samo Luja IX negoi 
onu faraona, kineskog cara, ili u istom smislu, indijanskog poglavice, dotle se ne mo- 
žemo oteti osjećanju bezvenosti kada se sučelimo s poznatim portretima izvjesnih 
kraljeva. Ovi portreti, ili radije, ove poze i ova oprema, koje portreti tako nesažaljivo ' 
i bez imalo humora ističu, namišljeni su da prisajedinjuju sve zamislive veličajnosti, 
od kojih se neke čak ne mogu ni sročiti u samo jedan obrazac, pošto je nemoguće | 
imati sve u jedno te isto vrijeme; svećenički i, takoreći, netjelesni sjaj kršćanskoga 
cara ne može se staviti na vrh rajske gole blistavosti drevnog heroja. 


Sveti Luj, ili bilo koji drugi kršćanski vladar iz njegovog doba, mogao bi se ko- 
motno uklopiti među figure kraljeva i kraljica — izrađene u obliku stubova — ka- 
tedrale u Chartresu; kasniji kraljevi — oni koji su snažnije označeni narastajućom 
svjetovnošću — bili bi nezamislivi kao svete statue.!?! Mi ne kažemo da su svi vladari 
srednjovjekovlja bili individualno bolji od onih renesanse ili kasnijih razdoblja. Me- 


190 Pojave Clovisa ili Charlemagne mogle bi biti one savršenog germanskog tipa ili savršenog | 
monarha, ali one nisu mogle epitomizirati Zapadno kršćanstvo u vremenu u kojem njegovi 
tvorbeni elementi još nisu bili ni upareni ni međusobno prožimajući. | 


191 Statue-stubovi u Chartresu imaju, poput ikonostasa, vrijednost kriterija formalne ortodoksije: 
među njima se ne može naći mjesta za bilo kakvu egzibiciju individualizma ili profanosti. 

đutim, to ovdje očito nije u pitanju; ovdje je u pitanju isključivo držanje i odijevanje, 
utoliko što je to prikladni izraz mjere koja je i religijska i etnička, pa tako i ideala koji 
spaja božansko s ljudskim. Kralj, kao pontif, nije samo službeno lice, on je također, 
iz razloga središnjosti svoga položaja, predmet kontemplacije, u smislu sanskrtskog 
naziva daršan: da bi se okoristio daršanom sveca, čovjek mora postati prožet nje- 
govom pojavom u svim njeinim neprocjenjivim aspektima, ako ne i simbolizmom 
pontifikalnih odora, ovisno o slučaju. Sveti Luj, bio je jedan od onih vladara koji 
su duhovno utjelovljivali ideal koji su, takoreći, liturgijski predstavljali, dok je isti 
taj ideal većina drugih srednjovjekovnih monarha predstavljala barem na drugo- 
razredan način, što je, naglasimo to iznova, daleko od beznačajnog s tačke gledišta 
konkretne zamislivosti kraljevske funkcije, čiji podtonovi jesu i zemaljski i ljudski. 


Kada uspoređujemo različite evropske kostime kroz stoljeća, postajemo zabeze- 
knuti posvjetovljenjem koje se počinje javljati koncem srednjeg vijeka, i čovjek se 
iznenadi da su vjernici, koji bi se trebali bojati Boga, mogli biti u toj mjeri izva- 
rani svojom taštinom, samozadovljstvom, svojim nedostatkom kritičkog smisla i 
duhovne uobrazilje, i, zacijelo nedostatkom dostojanstva. Ženska odjeća, bilo ona 
koje su nosile princeze, bilo, naprosto, obične žene, zadržala je svoju trezvenu lje- 
potu otprilike sve do kraja XIV stoljeća, a onda je postajala sve više komplicirana, 
pretenciozna i ekstravagantna — sa izvjesnim povremenim izuzecima, uglavnom 
veoma raskošnim, ne propustimo reći — da bi dosegnula, u XVIII stoljeću, neljud- 
sku granicu napuhanosti i razvratnosti; zatim, nakon Francuske revolucije, stvari 
su se počele vraćati drevnoj jednostavnosti, ali iza toga dešavaju se sklizavanja u 
nove ispade, kojima manje-više demokratični duh nije uskratio kompliciranost i 
grotesknost, ukratko, svjetovnjačka pretencioznost lišena svake nevinosti. Što se 
tiče muške odjeće, ona je, također, doživjela gotovo iznenadan pad u XV stoljeću: 
tada ona gubi svoju religijsku odliku i svoju trezvenu dostojanstvenost i postaje iz- 
vještačena — "dvorska", ako hoćete — ali u svakom slučaju obilježena narcisoidno- 
šću, ili pak čisto fantastička, do te mjere da ljudi tih vremena, ako već nisu izgleda- 
li kao kicoši, onda su barem podsjećali na dvorske lude. Sve ovo je jednim dijelom 
objašnjeno nerealističkim i nezgrapnim rascjepom između religijskog i sekularnog 
svijeta, potonji se nikada nije uspio normalno ugraditi u religiju, a otuda i pojava 
renesanse, s jedne, i reformacije, s druge strane. Osobito svjetovna odlika muške 
odjeće postepeno postaje sve naglašenija, i kroz historiju, na isti način kao i ženska 
odjeća, porodila je neuravnoteženo zabasavanje u različite krajnosti, da bi na kraju 
završila u nekoj vrsti barbarskog ništavila koje preovladava u našem vremenu.'?? 


192 Ono što kažemo za odjevne predmete jednako se odnosi i na predmete unutarnjih prostorija, 

Govoreći ovo, dobro smo svjesni da vizuelni kriteriji ne znače mnogo "čovje- : 
ku našega vremena", koji je, ipak, vizuelni tip zbog svoje radoznalosti, baš kao i 
zbog svoje nesposobnosti da misli, ili zbog nedostatka uobrazilje i, također, zbog 
pasivnosti: to će reći da on, zapravo, jest vizuelni tip, ali ne po pravilu. Moderni 
svijet, dok beznadno klizi niz padinu neizlječive ružnoće, gnjevno poništava i 
pojam ljepote i kriteriologiju oblika; što je, po našem mišljenju, još jedan razlog 
da koristimo postojeći argument, koji je poput nadopunjujućeg vanjskog pola 
metafizičke ortodoksije, jer, kako smo kazali na još nekim mjestima u Vezi s: 
ovim, "krajnosti se susreću". Za nas, to nije pitanje svođenja kulturnih oblika, ili 
oblika kao takvih, objektivno na rizike i subjektivno na ukuse; ljepota je blistavi- 
lo istine, pa tako i objektivna stvarnost koju možemo ili ne možemo razumjeti." 


Neko bi se mogao zapitati šta bi latinsko kršćanstvo postalo da ga renesansa nije 
sasjekla. Nesumnjivo, ono bi doživjelo istu sudbinu kao i istočnjačke civilizacije: 
utonulo bi u san na vrhuncu svojih bogatstava, postajući jednim dijelom iskvare- 
no, a drugim dijelom netaknuto. Ono ne bi porodilo "reformatore" u konvencio- 
nalnom smislu te riječi — što je ni od kakvog interesa, u krajnjem rečeno — nego 
ćobnovitelje" u obliku nekoliko velikih mudraca i nekoliko velikih svetaca. Na- 
dalje, starenje civilizacija je ljudski fenomen, i vidjeti neku grešku u tome znači 
vidjeti grešku u čovjeku kao takvome. 


Bilo kako bilo, željeli bismo naglasiti da hronična neuravnoteženost koja odli- 
kuje Zapadno čovječanstvo ima dva počelna uzroka, oprečnost između arijevskog | 
paganizma i semitskog kršćanstva, s jedne strane, i oprečnost između latinske ra-. 
cionalnosti i germanske imaginativnosti, s druge.!?!? Latinska Crkva, svojim sen- 


' 


| 
| 

kakav je gotički i nordijski namještaj, mogli načiniti i tolerirati lakirani i pozlaćeni horor dvorskogi : 
buržoaskog namještaja iz XVIII stoljeća; i da je plemenita i robustna postojanost srednjovjekovnih ' 
djela mogla omogućiti prolaz jadnoj izvještačenosti kasnijih radova; ukratko, da su korisnost i. 
dostojanstvo mogli biti zamijenjeni praznom, trivijalnom i gizdavom luksuznošću. ' 


a posebno na namještaj. Teško je vjerovati da su isti ljudi koji su pravili čuda trezvene veličanstvenosti, 


193 Ono što je dostojno divljenja u Pravoslavnoj crkvi jeste činjenica da svi njeni oblici, od ikonostasa 
do svećeničkih odora, neposredno nagovještavaju okruženje Krista i Apostola, dok su u onome 
što bi se moglo nazvati postgotičkom Katoličkom crkvom mnogi oblici izrazi dvoznačnoga 
civilizacionizma, ili nose njegov biljeg, to jest, biljeg ove vrste paralelne pseudoreligije koja je 
"Civilizacija", s velikim slovom C: prisutnost Kristova tada postaje itekako apstraktna. Argument 
da se "jedino duh uzima u obzir" nije drugo do dvoličnost, jer nije slučajno da kršćanski svećenici 
ne nose ni togu sijamskog budističkog svećenika niti pregaču hindusitičkog askete. Nema sumnje 
da "odjeća ne čini monaha"; ali ona ga izražava, očituje i potvrđuje! 


194 S tačke gledišta duhovne vrijednosti, upravo je kontemplativnost odlučujuća, bilo da je uparena 
s razumom ili s imaginacijom, ili bilo kojom vrstom senzibilnosti. 

timentalnim i nerealističkim idealizmom, napravila je posve nepotreban rascjep 
između klergije i laikata, a otuda i stalnu nelagodu na strani potonjih prema pre- 
đašnjim; ona je, nadalje, bez uzimanja u obzir njihovih potreba i ukusa, nametnula 
germanskim narodima prevelik broj izrazito latinskih rješenja, zaboravljajući da 
bi se religijski i kulturni okvir, kako bi bio djelotvoran, morao prilagoditi men- 
talnim zahtjevima onih kojima je nametnut. I budući da kod Evropljana njihove 
kreativne darovitosti daleko nadilaze njihove kontemplativne darovitosti — uloga 
kršćanstva trebala je biti ponovno uspostavljanje ravnoteže naglašavanjem i kana- 
liziranjem kreativnosti — Zapad se ponajviše istaknuo u "uništavanju onoga što je 
do jučer bilo štovano"; isto tako, povijest Zapadne civilizacije satkana je od kultu- 
ralnih izdaja koje je teško razumjeti — čovjek biva zapanjen tolikim nedostatkom 
razumijevanja, tolikom nezahvalnošću i sljepošću — a ove izdaje, ne mora se ni 
reći, pojavljuju se najočiglednije u njihovim oblikovnim očitovanjima, to će reći, 
u ljudskom ozračju koje bi, u normalnim uvjetima, trebalo nagovještavati neku 
vrstu zemaljskoga Raja ili nebeskoga Jerusalema, u svom njihovom blagoslovljuju- 
ćem simbolizmu i njihovoj postojanosti. 


Renesansa i njeni najveći procvati zamijenili su sreću ponosom; barok je reagi- 
rao protiv ovog ponosa, ili ove razbijajuće hladnoće, lažnom srećom, odijeljenom 
od svojih božanskih korijena i punom razmetnosti, prenaglašene i razuzdane. 
Reakcija na ovu reakciju bio je paganski klasicizam, koji je odveo u buržoasku 
ružnoću XIX stoljeća, krutu i osrednju; ovo nije imalo nikakve veze sa stvarnim 
narodom ili sa narodnim zanatstvom koje je još bilo autentično i koje ostaje smje- 
šteno manje ili više na granicama historije, svjedočeći o rustikalnoj zdravosti koja 
je veoma daleko od svake civilizacionističke izvještačenosti.'?" 


Bez sumnje, moderni svijet predstavlja mogućnost neravnoteže i zastranjenja 
koja nije mogla ostati neočitovana kada se njeno vrijeme ukazalo; metafizička neza- 
obilaznost neke pojave ne smije nas sprečavati da ustanovimo da je ona ono što jeste 
u sebi samoj, niti nas ovlašćuje da je smatramo onim što ona nije, osobito zato što je 
istina po određenju konstruktivna, bilo na izravan, bilo na neizravan način. Istina 
koja se doima kao posve nedjelotvorna, makar i ne mogla promijeniti svijet, uvijek 
će nam pomoći, na ovaj ili onaj način, da ostanemo, ili da postanemo, ono što bismo 
i trebali biti u Licu Božijem. 


195 Narodna umjetnost je, štaviše, počesto prenositelj praiskonskih, posebice sunčevih simbola, i ona 
se može nači kod naroda koji su veoma daleko jedni od drugih, ponekad čak i u oblicima koji su 
istovjetni sve do posljednjeg detalja. 

FUNKCIJA 
RELIKVIJA 


PRIRODI JE ČOVJEKOVOJ — budući da uparuje unutarnje s izvanjskim — da 

izvodi korist iz osjetilnih potpora, radi boljeg napredovanja svoga duha ili 

ravnoteže svoje duše. Ove potpore mogu biti umjetničke — time i simboli- 

stičke i estetičke — ili teurgičke; u posljednjem slučaju, njihova funkcija je 
da djeluju kao prenosnici blagoslovljujućih, zaštitnih i posvećujućih sila; ove dvije 
vrste, štaviše, mogu se i uparivati. Naša namjera ovdje jeste da govorimo o drugoj 
kategoriji, ili preciznije, o posebnom slučaju, onom relikvija, čija funkcija zacijelo 
pripada teurgiji, barem neizravno; kažemo teurgiji, a ne magiji, s obzirom na to 
da sile koje u ovom slučaju djeluju imaju svoj raison d'ćtre i svoj suštinski izvor u 
Božanskoj Milosti, a ne u ljudskoj umjetnosti.!?$ Da bismo se nosili s ovom temom, 
bit će dovoljno odgovoriti na dva prigovora, prvi se tiče autentičnosti relikvija, a 
drugi njihove djelotvornosti. 


Podsjetimo, najprije, da u ishodištu kulta relikvija počivaju tijela svetaca, pa onda 
dijelovi ili segmenti njihovih tijela, zatim predmeti koje su oni doticali, i na kraju, 
predmeti koji su bili u doticaju s bilo čim od prethodnog; ova posljednja kategorija 
očito je bezgranična, pošto je moguće beskrajno prislanjati tkanine na relikvije "velike 
snage", kakva je, recimo, Sveta Tunika koja se čuva u Trieru. Potrebno je imati na umu 
da, u svakom slučaju, kult relikvija, daleko od toga da bude tek skorašnja zloupotreba, 
kako to većina protestanata zamišlja, seže unatrag sve do razdoblja katakombi i pred- 
stavlja suštinski element u bogoslužnoj i karizmatičkoj oikonomiji kršćanstva. 


Postoje dvije teze o porijeklu relikvija, jedna teološka i službena, i druga više 
narodna, barem a posteriori i de facto. Kult relikvija, kao i onaj likova, teološki je 


196 Na vrhu ove fenomenološke kategorije smješta se sakramentalni poredak, čija je narav ipak takva 
da, sa striktne tačke gledišta, on tvori odjelitu kategoriju. 

zasnovan na poštovanju koje se duguje svecima kao slavnim članovima Kristovim, 
i na ideji da u štovanju svetaca kroz njihove relikvije čovjek zalazi u njihovu ljubav 
prema Bogu ili u ljubav Boga prema njima; u narodu, ovo vjerovanje zasnovano je 
čisto na blagotvornoj i, moguće, čudastvenoj moći koja prebiva u tijelima blago- 
slovljenika, koja ne može a da se ne spusti u nekoj mjeri — ovisno o važnosti sveca — 
i na objekte koji su u dodiru s njom. Kažemo "u narodu" zbog jednostavnosti, iako 
ovaj izraz samo prepoznaje stanje stvari, ništa više; ideju čudastvene prisutnosti 
u relikvijama, naučavao je, zapravo, Sveti Ćiril Jerusalemski, kao i drugi Crkveni 
Oci, dok su tezu moralizirajuće funkcije relikvija — koja također vodi porijeklo iz 
najranijih dana — posebno podržavali skolastici. 


Postoje tri različite moći koje se mogu razlučiti u relikvijama; prvo, to je bla- 
gotvorni utjecaj koji prebiva u samom predmetu; drugo, to je i nadodana psihička 
energija koja dolazi od posvećenika kao ishod gorljivog i oduženog moljenja; i tre- 
će, to je pomoć koju eventualno šalje svetac, sa samoga Neba, koja je neovisna o 
dva prethodna činitelja, ali koja se povremeno uparuje s njima. Prisutnost teurgij- 
ske moći sigurnija je kada postoje tjelesni ostaci, kao što su kosti ili krv, ali ona je 
ništa manje vjerovatna u slučaju predmeta koji su prethodno pripadali svetim oso- 
bama; u slučaju kvazibožanskih osoba, kao što su Krist i Blagoslovljena Djevica, 
prisutnost teurgijske moći i u najmanjim predmetima koje su dotakli, jest ni manje 
ni više nego očigledna. Međutim, ova moć ne djeluje naslijepo: njena pozitivna ili 
negativna očitovanja — ovisno o slučaju — zavise od prirode osobe koja se njome 
koristi, ili koja je iskušava, i od svakovrsnih okolnosti, i subjektivnih i objektivnih. 


Veoma poseban primjer relikvija jeste onaj nebeskih predmeta spuštenih na 
Zemlju, kao što je Crni kamen u Kabi ili stub u Saragosi; primjenjivost naziva "re- 
likvija" (religuia = ostatak) u ovim bi slučajevima mogla biti itekako upitna, ali, sve 
u svemu, mora se priznati da ovaj naziv ima de facto veoma široko značenje, koje se 
može primijeniti na bilo koji osjetilni predmet ispunjen božanskom prisutnošću. 
Tradicija kazuje da su stub (el pilar) u Saragosu donijeli anđeli; Blagoslovljena Dje- 
vica, koja je u to vrijeme još živjela na Zemlji, bijaše ih pratila i stala na ovaj stub, 
a zatim nestala s njima nakon što je dala izvjesne zapovijedi apostolu svetome Ja- 
kovu.'?7 Stub, koji je porijeklom bio s Neba, spušten je u zemaljsku materiju; dakle, 
u svome proputovanju, on je prošao kroz neku vrstu "trans-supstancijacije" — isto 
razmatranje se primjenjuje na Crni kamen u Meki — jednako kako, u obratnome, 
zemaljska tijela, pri uzdizanju na Nebo — recimo, ona Isusa i Marije — prolaze kroz 
uzlaznu "trans-supstancijaciju". Kada ovo kažemo, svjesni smo da polazišna tačka 


197 Marija bijaše dotaknula ovaj stub, baš kao što je i Crni kamen dotaknuo Abraham; u ovom smislu 
naziv "relikvija" je u potpunosti opravdan, s obzirom na "avatarički" kvalitet svetih osoba. 

moderne znanosti jeste poricanje nadosjetilnih i vanprostornih kosmičkih dimen- 
zija — iako i najobičniju magiju nije moguće objasniti bez jedne od njih — ali mi se, 
ipak, ne možemo zaustaviti ovdje kako bismo izlagali nauk kozmičkih stupnjeva, 
koji smo već objasnili u drugim prilikama;'?" posve je očigledno da je nemoguće 
raspravljati o značenju relikvija, bez da se unaprijed podrazumijeva posjedovanje 
odgovarajućeg znanja o ovom nauku, ili barem osnovne ideje o stupnjevima uni- 
verzalne Egzistencije. 


Kult relikvija susreće se u različitim oblicima u svim religijama; budističke 
stupe nisu ništa drugo do ogromni relikvariji. Čak i islam, koji teško da naginje 
ovakvoj vrsti kulta, ne može ga posve izostaviti, jednostavno zato što su Poslanik 
i sveci nakon njega ostavili iza sebe predmete koje je nemoguće ne poštivati.!?? 
Ono što u islamu najizravnije odgovara kultu relikvija jeste poštivanje Poslaniko- 
ve grobnice u Medini, kao i grobnica svetaca, počevši od grobnica velikih ashaba; 
većina ovih grobnica su u isto vrijeme i džamije, ponekad poznate po čudima koja 
se u njima događaju,?" uzdignute po uzoru na kršćanske crkve koje su, od prvog 
stoljeća pa nadalje, građene na grobovima mučenika. Ista ideja prisajedinjavanja 
tijela sveca sa svetilištem nalazi se u kršćanskom običaju zatvaranja relikvije u 
oltar; svaki oltar je, u počelu, mauzolej. 


Kratak odgovor na zamjerku da su relikvije nedjelotvorne dat je iznad; ostaje još 
da se razmotri zamjerka da relikvije nisu autentične. U odgovoru na ovu poteš- 
koću moglo bi se reći da, na prvom mjestu, garant autentičnosti počiva u samom 
počelu kulta relikvija, bez kojeg ovaj kult, koji je zapravo univerzalan, nigdje ne bi 
ni postojao; naredna stvar koja bi se mogla reći jeste činjenica da kanonička, i otud 
tradicionalna, priroda ovog kulta tvori garant autentičnosti i legitimnosti relikvija 
u očima svakog ko zna šta religija jeste. U karizmatskoj oikonomiji svake iznutar- 
nje pravovjerne religije postoji zapravo zaštitna moć koja budno motri na integri- 


198 Vidi Dimenzije islama, poglavlje "Pet božanskih Prisutnosti", El-Kalem, Sarajevo, 1996. Vidjeti 
i Logic and Transcendence, poglavlje "The Symbolism of the Hour-glass", World Wisdom, 
Bloomington, 2009. 


199 Izvjesni predmeti koji su nekada pripadali Poslaniku sačuvani su u Istanbulu u staroj sultanskoj 
palači; u klimi islama oni ne mogu obrazovati organizirani kult, ali muslimani, ipak, kontempliraju 
ove predmete s velikim poštovanjem, vjerovatno tiho šapućući u međuvremenu salatu 'ala'n-Nabi 
(blagoslov na Poslanika) i dodajući svoje želje ovim molitvama. 


200 Ovo priziva u sjećanje kuću Blagoslovljene Djevice u Efezu, u kojoj katolici proslavljaju misu, 
dok muslimani klanjaju u susjednoj prostoriji; različiti ex-votos pokazuju da Djevica spušta čuda 
na obje zajednice. 

tet različitih elemenata bogoslužja, čak i ako su oni naprosto sporedni, i ona ishodi 
iz prisutnosti Svetog Duha, i stoga nije nepovezana s tajanstvom nepogrešivosti. 


Ove temeljne činjenice ne sprečavaju nas da priznamo kako su, u srednjem 
vijeku, kada je potreba za posjedovanjem relikvija bila praktički nezasita, iz- 
vjesni bezobzirni i neuravnoteženi ljudi odlučili da ih krivotvore; ali, pored 
činjenice da su žrtve ovih prevara bile privatna lica, a ne kustosi svetilišta, ova 
zloupotreba logički ne dopušta sumnju u istinitost kanonički priznatih relikvi- 
ja. Ipak, ostaje pitanje nisu li kanonički priznate relikvije ponekad uključivale 
neautentične primjerke, kao posljedicu zablude, ako ne prevare; usprkos garan- 
torima koji izviru iz prirode stvari i usprkos administrativnim osiguranjima,?" 
greške su moguće u iznimnim slučajevima iz skoro metafizičkih razloga, o ko- 
jima se ovdje ne mora raspravljati. U ovakvim slučajevima, milost koja je pri- 
sutna unutar religije djeluje u suprotnom smjeru: u odgovoru na gorljivost s 
kojom se pristupalo lažnoj relikviji, prizivani svetac učinit će sebe prisutnim u 
njoj,?"? upravo onako kako svetac može odlučiti da bude prisutan u slikanom 
ili skulpuriranom liku, koji jednako tako nema vezu sa zemaljskom osobnošću 
dotičnog sveca.?%? 


Čudotvorni likovi Djevice su takvi, ne zato što ih je Djevica fizički dodirnula, 
nego zato što je bila voljna da svoju milost spusti na njih; isto bi se moglo reći, 
mutatis mutandis, i za izvjesne svece koji su vremenom postali deklasificirani 
zbog arheoloških dvojbi, pretpostavljajući da su ove dvojbe opravdane.?" Posto- 
je slučajevi gdje je pitanje historičnosti najbolje ostaviti u zagradama, pošto nije : 
uvijek moguće — u najmanjem rečeno — dokazati ne-historijsku prirodu osoba ili 


201 Još od srednjeg vijeka, "pobožne prevare" primoravale su Crkvu da načini pravila koja će čuvati 
kult relikvija: identitet i integritet potonjih moraju biti certificirani od strane službenika koji 
posjeduje pečat, to jest, relikviju mora prepoznati biskup i potvrditi papa. Također bi se trebalo 
napomenuti da je Crkva tokom srednjeg vijeka morala djelovati s jednakom strogošću protiv 
sujevjernih zloupotreba, pa i protiv svetogrdnih praksi s magijom kao krajnjim ciljem. 


202 Prema mišljenju zastupljenom u zemljama magriba, a nesumnjivo i u drugim muslimanskim 
zemljama, postoje sveci čija je služba da preuzmu odgovornost za molitve učinjene pred lažnim 
grobovima ili čak praznim grobovima — ili za druge greške ovakve vrste — što na svoj način 
objašnjava činjenicu da molitve koje su uparene s lažnom potporom, ali valjane u svom obliku i 
značenju, ne bivaju obesnažene materijalnom greškom. 


203 Isto je tačno u pogledu čudotvornih medaljona, naprimjer, koji nisu relikvije Blagoslovljene 
Djevice, nego objekti načinjeni prema njenoj zapovijedi, a zatim ispunjeni blagotvornim moćima, 
a također su takvi i čudotvorni zdenci kao i drugi fenomeni ove vrste. 

204 Svecu poput svete Filomene trebalo se dozvoliti da "počiva u miru" od trenutka kada je očitovala 


svoju osobnost kroz čuda Arsa; suvišno je dodati da je ona ovo učinila uz dopuštenje s Neba, bez 
zamajavanja sa nihil obstat egzaktne znanosti. 

događaja koji se nalaze u sumraku nepristupačne prošlosti; osim toga, veoma je 
nerealistična predrasuda da se u razmatranje trebaju uzeti samo pisani dokumenti 
i da se usmena predanja trebaju zanemariti, čak toliko da se samo njihovo posto- 
janje ili mogućnosti zaborave. Kada se dođe do pitanja drevnih kultova, historijski 
sumnjivih, ali duboko ukorijenjenih, i stoga učinkovitih, tada se Svetom Duhu, ili 
onome što bi muslimani nazvali berekom, moraju "dati odriješene ruke", a izazo- 
vu da se postavi tačka na svako 'i' — vrlo često nadahnutim kompleksom manje 
vrijednosti — potrebno je stati ukraj; mora se imati osjećaj za konkretno značenje 
svetih fenomena i vjerovati u parakletsku i karizmatsku moć, koja oživotvoruje 
tijelo religije i o kojoj smo maločas govorili.?%" Sve ovo postaje još vjerovatnije zbog 
toga što Nebo, uporedo sa svojim providnostima, voli i izvjesnu neodređenost i 
nesrazmjernost, o čemu svjedoče mnogi elementi u religiji, a iznad svega ostalog, 
sami sveti Spisi. 


Ikonoklasti svih vrsta moraju biti napomenuti da je bolje voljeti Boga kroz sveca, 
nego Ga ne voljeti nikako; ili iznova, da je bolje sjećati se Njegove ljubavi blago- 
dareći svecu, njegovoj relikviji, ili njegovoj slici, nego zanemariti ove potpore i Zza- 
boraviti Boga. Upravo to gube iz vida reformatori koji su odbacili likove i relikvije 
bez da su bili u stanju postaviti išta slične vrijednosti na njihovo mjesto — i bez da 
su i pomišljali da je tu išta potrebno nadomjestiti — jer, odbacujući ove potpore, 
oni su istovremeno odbacili svetaštvo; posve drugačiji je slučaj muslimana, koji 
u cjelosti prihvataju svetaštvo i, za posljedicu, poštivaju grobnice svetaca. Musli- 
mani su, štaviše, prije "ne-ikonisti" negoli "ikonoklasti" — na sličan način kako 
su i budisti "ne-teisti", a ne fateisti" — a praiskonski dokaz za ovo nalazi se u činu 
Poslanikovom kada je, po osvajanju Meke, zaštitio vlastitim rukama sliku Djevice 
i Djeteta, koja se nalazila u unutrašnjosti Kabe; drugim riječima, islam ne namje- 
rava heretički napadati tradicionalne slike koje su već odranije postojale — grubi 
beduinski idoli u sebi nisu imali ničeg svetog — nego on naprosto zabranjuje prav- 
ljenje likova a priori, kako bi omogućio jedan poseban oblik svjesnosti Transcen- 
dentnog, koji, istrajavajući na sveprisutnosti i suštastvenosti, zapravo unaprijed 
onemogućava sve vizualne potpore. 


205 Izvjesni nedostatak "osjećanja bereke" tako neobično svojevrstan latinskom svijetu, pokazuje se, 
također, na razini osjetilnih oblika, koji bi trebali biti oni svete umjetnosti; mi ovdje ne mislimo 
samo na neopisive izgrede baroknog stila, nego i na tmaste i teške načine namještanja izvjesnih 
svetilišta, gdje počesto preovladava grubi i zastrašujući dekor najbezvrednije vrste, koji ne može 
a da ne spriječi izljeve nebeskih utjecaja. Ako postoje dvije jasnije nesukladnosti, onda su to 
nesporno "civilizacija" i Raj. 

Ono što u kontekstu islama odgovara zapadnjačkom ikonoklazmu jeste ve- 
habizam, koji uništava mauzoleje, motreći u njima očitovanja idolatrije,?%$ ali 
usporediti ga sa protestantizmom bilo bi, ipak, prilično pogrešno, budući da ve- 
habizam, koji je ekstremni hanbalizam, zadržava sve suštinske elemente dogme i 
prakse. Također je duboko značajna činjenica da vehabitski ikonoklazam zastaje 
pred Poslanikovom grobnicom u Medini, koja je vrhovna relikvija muslimansko- 
ga univerzuma i koja za islam sažima tajanstvo prisutnosti nebeskoga čovječan- 
stva na Zemlji. 


206 Ikonoklasti svih vrsta spremno tvrde, ponekad ne bez demagogije, da će, ako se unište likovi, 
relikvije i kubeta, ljudi onda staviti Boga na mjesto svojih "idola"; ali zaboravljaju jednu stvar: da 
ljudi to neće uraditi. Nesumnjivo, ljudi mogu i bez ovih potpora, kad njihova odsutnost seže do 
samog korijena religije, ali ne i kada njihovo uklanjanje biva nametnuto tek u kasnijim fazama. 

ELEMENTARNA KRITERIOLOGIJA 
NEBESKIH POKAZANJA 


REMA JEDNOM HADISU, đavo ne može na sebe preuzeti tjelesnu pojavnost 

Poslanikovu; što je posve vjerovatno, ali neko bi se, ipak, mogao zapitati 

kakva je korist od ove informacije ako se zna da nakon nestanka ashaba 

više nije bilo — i još nema — nikoga ko bi mogao posvjedočiti ovu pojav- 
nost. Praktički značaj ovog hadisa je sljedeći: sve i kada bi đavo uspio preuzeti 
pojavnost deificiranog čovjeka ili anđela, on bi se opet nužno izdao nekim pro- 
tivnim detaljem. Ovo bi nesumnjivo prošlo nezamijećeno od strane onih kojima 
je nakana oskudijevajuća u bezinteresnosti i u vrlini, i koji, postavljajući svoje 
želje iznad istine, u osnovi žele biti zavedeni, ali ne i od strane onih kojima je 
inteligencija staložena i namjera čista. Demon ne može poprimiti objektivnu i 
u cjelosti prikladnu sličnost "anđelu od svjetlosti", ali on to može učiniti su- 
bjektivno laskajući — i time kvareći — gledatelja koji je sebe učinio otvorenim za 
opsjenu. Ovo objašnjava zašto se, u podneblju individualističkog i emotivnog 
misticizma, ponekad sva nebeska pokazanja odbacuju; što je mjera opreza koja 
ne bi imala smisla izvan takovrsnog ozračja, i koja je u sebi, u najmanjem, pre- 
tjeranja i problematična. 


Ispravan stav prema pokazanju — ili nekoj drugoj milosti — koje nam Bog ne 
nameće s neodoljivom sigurnošću, jeste onaj ponizne neutralnosti i eventualno 
pobožnog iščekivanja; ali i onda kada milost pokazuje odliku sigurnosti, čovjek 
se ne smije zasnovati isključivo na njoj, iz straha od zapadanja u zabludu u koju su 
zapali mnogi lažni mistici na početku svoga puta; jer odlučujuća osnova duhovnog 
puta je uvijek objektivna vrijednost, za koju ne može biti pitanja "puta" u odgova- 
rajućem smislu te riječi. Ovo ima reći da u odnosu prema milostima ili viđenjima 
čovjek ne smije biti ni nepristojan ni lahkovjeran, i da je dostatno zasnovati svoje 
stajalište na nepostresivim elementima puta, elementima Nauka i Postupka, koji 

su a priori zasnovani na temeljima apsolutne sigurnosti i koji nikada ne mogu biti 
poreknuti autentičnim očitovanjima milosti.?" 


Oni koji su duboko zapali u opsjenu ne znaju, i ne žele da znaju, da im đavo 
može dati valjana nadahnuća samo u nakani da stekne njihovo povjerenje, da bi ih 
onda na kraju mogao odvesti u zabludu, i da im on može kazati istinu devet puta 
kako bi ih što lakše zaveo deseti put, i da on zavodi iznad svega one koji traže po- 


tvrđenje ili ispunjenje opsjena kojih se drže.2"" Ovo se primjenjuje na viđenja baš} 


kao i na čuvenja ili druge poruke. 


Jedna posebna vrsta milosti je zanos (ekstaza). I ovdje se, također, mora razlučiti 
između istinskog i lažnog, natprirodnog i bolesnog, ili čak demonskog zanosa. 
Veoma rijetka, i u isto vrijeme najprotuslovnija, iznimka je slučajni zanos, a to je 
nešto što, u ovom kontekstu, ne možemo preći u šutnji. Moglo bi se dogoditi da 
neko u cjelosti profan može imati iskustvo zbiljskog zanosa, bez da pri tome shvata 
kako ili zašto; takvo iskustvo je nezaboravno i manje ili više duboko utječe na ka- 
rakter dotične osobe. To je stvar kozmičkog akcidenta čiji uzroci počivaju negdje 
daleko u sudbini dotičnog, ili u njegovoj karmi — djelima zasluženim u prošlosti i 
prije rođenja — kako bi to hindusi i budisti rekli. Ali, bila bi ozbiljna pogreška u ta- 


kvom iskustvu motriti duhovno stjecanje svjesnog i djelatnog karaktera, jer takav 
događaj može biti jedino poziv na jedan autentični put na koji čovjek stupa iznova 


od ništice: guaerite et invenietis. 


Ništa od ovoga nema nikakvu izravnu vezu s nebeskim pokazanjima; ali za- 
nos je, ipak, način "viđenja Boga" kroz zastor satkan od simbola ili od neiskazive 
svjetlosti. On se može, dakako, podudarati s viđenjem, i u tom slučaju on će biti 


subjektivni preduvjet natprirodno objektivnog načina zamjećivanja (baš kao što | 


207 U istom poretku ideja nalazi se i problem pitanja ritualno postavljenog Bogu, muslimanske 
istihara. Da bi ovaj postupak bio ispravan nužno je da namjera bude čista i da tumačenje sna 
bude ispravno, a to zahtijeva mnoge uvjete, subjekivne kao i objektivne. Naprimjer, čovjek ne 
može pitati Nebo da li je ta i ta dogma istinita ili da li je neki duhovni učitelj pravi ili nije, jer to 
bi odavalo stav nevjerovanja ili nepokornosti, što se suprotstavlja počelu credo ut intelligam, koje 
se primjenjuje upravo u takvim slučajevima. 


208 Satansko porijeklo poruke je nevažno kada je poruka blagotvorna, ali đavo će dati takvu poruku 
samo onima koje namjerava naknadno zavesti, bez čega — u najmanjem rečeno — on ne bi 
imao interesa da tako čini. U ovom općenitom kontekstu podsjetimo i na činjenicu da, prema 
izvjesnim drevnim maksimama koje su dobro znane, "hereza prebiva u volji, a ne u inteligenciji" 
i da je "pogriješiti ljudski, ali istrajati u grešci đavolski? 

to može biti i san); to će reći, on će tada biti tačka susretišta — koja je već nebeska 
— za vezu između Zemlje i Neba. 


Među stvarnim ili prividnim milostima postoje također "moći", kao što su one 
iscjeljivanja, predviđanja, utjecanja, telepatije, proricanja i izvođenja manjih čuda. 
Ove moći mogu zacijelo biti izravni darovi s Neba, ali, u tom slučaju, one se od- 
nose na neki stupanj svetosti; u suprotnom, one su samo prirodne, ma kako bile 
rijetke i vanredne. Sada, po mišljenju najrazličitijih duhovnih autoriteta, prema 
njima se treba odnositi s velikim oprezom, ne obraćajući pažnju na njih, osobito 
zato što đavo može biti upleten u to i što može imati nekog interesa da se u to 
uplete. Darovane moći mogu, a priori, naznačiti izabranost od Neba, ali one mogu 
biti i uzrok pada onima koji su za njih postali vezani nauštrb pročišćavajuće askeze 
koju zahtijeva svaka duhovnost. Mnogi heretici i lažni duhovni učitelji počeli su 
tako što su postali zavedeni nekom moći kojom ih je priroda obdarila. Za istinskog 
duhovnjaka ovakve su moći prije iskušenja negoli darovi. I on se na njima neće 
zaustaviti, ako ništa, onda samo iz razloga što nijedan svetac svoju svetost ne sma- 
tra bespogovornom. Čovjek ne raspolaže mjerama koje pripadaju Bogu — osim u 
apstraktnim terminima ili kroz posebnu milost koja se izvodi iz dostojanstva koje 
je već, po samoj svojoj prirodi, poslaničko — jer nema čovjeka koji može biti i sudija 
i suđeni u svom vlastitom slučaju. 


Prema tome, ne mora se ni reći da moći mogu biti jednako rizične, kao i vizi- 
je — ili jednako autentične — u skladu s ljudskim predodređenostima i u suglasju s 
Božijom voljom. Mjerilo natprirodne moći počiva u karakteru dotičnog čovjeka, a 
plemenitost karaktera je također, i u suštini, jedno od mjerila svetosti; a to je isto 
što i reći da moći, same po sebi, ne mogu biti dokazi duhovne izabranosti.?" 


Prema dobro znanom počelu, anđeli uvijek govore u doktrinarnom i mitološkom 
jeziku onih kojima se obraćaju, pod uvjetom da je ovaj jezik iznutarnje ortodok- 
san. I ovdje postoje dva elementa moguće protuslovnosti: razlike u religiji i razlike 
u razini. Otuda slijedi da se duhovno biće može očitovati ne samo pod uvjetima iz- 
vjesne religije, ili posebne vjeroispovijesti, već također pod uvjetima datog stupnja 


209 Dvojni stubovi karaktera ispunjenog vrlinom su poniznost i milosrđe; neko bi, također, mogao 
reći da su to strpljenje i darežljivost, ili pobožnost i dobrostivost. Prema jednom svecu, đavo je 
rekao da može učiniti sve — osim poniziti sebe. 

univerzalnosti; i baš kako ezoterizam, s jedne strane, produžava, i s druge, ospora- 
va egzoterizam — prvi stav se odnosi na istinu koja spašava, a drugi na formalizam 
koji ograničava — tako i nebeska očitovanja mogu, u počelu, poricati jedna druga 
unutar okvira iste religije, ovisno o tome da li u obzir uzimaju samo taj pojedinač- 
ni kozmos, ili naprotiv, jednu i univerzalnu Istinu. 


Nakon ovog, važno je znati da glasnici Neba nikada ne podučavaju "univer- 
zalističkoj erudiciji": oni neće govoriti o vedanti ili o zenu u podneblju semitskih 
religija, baš kao što neće govoriti o španskom misticizmu ili o tihovanju u podne- 
blju hinduizma ili budizma. Kako bilo, treba se ponoviti da nema ništa neobično u 
tome da Nebo obdari natprirodnim znacima takvu i takvu duhovnu perspektivu, 
dok na isti način dariva i drugu perspektivu koja je nadilazi, ali pod uvjetom da 
su obje perspektive u sebi pravoputne, čak i ako su smještene u jednom istom re- 
ligijskom kozmosu. 


Pitanje pokazanja deificiranoga čovjeka — ili avatare, ako hoćete — porađa jedan 
drugi problem, onaj različitosti između vizionarskog i običnog sna. Nebeska bića 
pokazuju se samo u vizionarskim snovima, ne u običnim, što ipak ne znači da su 
sva nebeska pokazanja u kontekstu potonjih đavolska, jer ona mogu biti i načisto 
prirodna: baš kako možemo sanjati o nečemu čime smo zaokupljeni, tako možemo 
i nevino sanjati o svecu, bez da odsuće bilo kakvog duhovnog uzroka podrazumi- 
jeva prisustvo zlokobnog uzroka. Situacija je prilično drugačija kada je ovo poka- 
zanje u sebi samome protuslovno ili kada je kontekst protivan, jer tada se satanički 
element miješa s čisto prirodnim uzrokom, osim ako pređašnji, pravo govoreći, 
nije stvarni uzrok utvare; ako je to tako, san bi se tada mogao čak promotriti kao 
vizionarski, ali upravo će njegov sadržaj biti to što će odati njegovo porijeklo. 


Za razliku od onoga što se događa u običnim snovima, vizionarski snovi su 
apsolutno istovrsni i odlikuju se kristalnom preciznošću. Oni ostavljaju, nakon 
buđenja, osjećanje svježine, prosvijetljenosti i sreće, osim ako njihov sadržaj nije 
božanski prijeteći, a ne utješan i ohrabrujući, kako je to češće slučaj. U skladu s 
njihovom natprirodnom odlikom, vizionarski snovi su manje-više rijetki, pošto 
Nebo nije pričljivo i pošto nema razloga zašto bi čovjek trebao primati česte nebe- 
ske poruke.?!" 


210 Izuzetak su one poruke koje teku neprestano i preuzimaju oblik uobičajenog dijaloga izmeđi 
nebeske osobnosti i povlaštene duše, kao što je slučaj sa sestrom Konzolatom; ali u tom slučaji 
riječ je samo o unutarnjem dijalogu, bez bilo kakvih vanjskih očitovanja. 

Izvjesna razmatranja u pogledu odnosa između stanja sna i budnosti bila bi 
prigodna na ovom mjestu, jer ima i onih koji zaključuju da iskustvo sna ne za- 
hvaća budni ego. Neki moderni vedantinci zacijelo tvrde da su dva dotična stanja 
prilično nepovezana, da sanjajući ego nipošto nije isti kao i budni ego, da su ova 
dva stanja zatvoreni sistemi i da je neispravno uzeti budni ego za odnosnu tačku 
sanjajuće svjesnosti;?"! i da potonja, prema tome, nije ni na koji način podređenija 
u odnosu na pređašnje, niti manje zbiljna.?? 


Ovo neumjereno i nadrimetafizičko mišljenje je osporeno, na prvom mjestu, 
činjenicom da se pri buđenju sjećamo našeg vlastitog sna, a ne tuđeg; drugo, činje- 
nicom da inkonzistentna i fluidna narav snova, s jedne strane, i njihovo odnošenje 
na naša objektivna iskustva, s druge strane, dokazuju njihovu subjektivnost, pa- 
sivnost i akcidentalnost; i treće, činjenicom da dok spavamo možemo biti savršeno 
svjesni da mi sanjamo i da smo mi — a ne neko drugi — ti koji sanjaju. Dokaz ovome 
je činjenica da se budimo, snagom naše vlastite slobodne volje, kada razvoj sna 
poprimi uznemirujući tok. S druge strane, niko ne bi ni pomislio da pokuša da se 
probije iz budnog stanja — ma kako nepoželjna situacija mogla biti — u nadi da će 
se probuditi u nekom rajskom stanju, s uvjerenjem da je izašao iz slučaja vlastite 
uobrazilje, dok bi u stvarnosti zemaljski svijet ostao to što jeste. Zasigurno, svemir 
je, u izvjesnom smislu, opsjena u odnosu na Počelo, ali objektivni svijet nije opsje- 
na u odnosu na pojedinačnu subjektivnost u ravni relativnosti. 2? 


"Kad, eto, anđeo Gospodnji pokaza mu se u snu i reče: 'Josipe, sine Davidov, ne 
boj se uzeti k sebi Mariju, svoju suprugu... 'Kada se Josip probudi iz sna, on postu- 
pi onako kako mu anđeo Gospodnji bijaše naložio." I iznova: "Evo, anđeo Gospod- 
nji pokaza se u snu Josipu i reče mu: "Digni se, i povedi djetešce i majku njegovu po 


211 Poput Kanta, Siddheswarananda, naprimjer, izgleda da misli kako njegova vlastita iskustva 
ograničavaju iskustva drugih. 


212 Neki su otišli čak tako daleko da su ustvrdili da je san superiorniji od budnog stanja, budući da 
sadržava mogućnosti koje su isključene u fizičkom svijetu, kao da su te mogućnosti išta osim 
čisto trpne i kao da objektivna i određena stvarnost budnog stanja beskrajno ne nadoknađuje za 
mogućnosti dizanja u zrak koje imamo u snu; ili opet, kao da neko jednako tako ne može sanjati 
da je lišen kretanja. 


213 Šankaračarja, veoma krivo razumljen od strane nekih njegovih tumača, ima isto mišljenje 
kada pobliže određuje, u njegovom komentaru na Vedanta-Sutre, da "svijet međustanja (san) 
nije stvaran na isti način kao i svijet satkan od etera i drugih elemenata." On također kaže da 
su "vizije snova djela pamćenja, dok su vizije budnoga stanja djela neposredne svjesnosti (čin 
opažanja); a razliku između pamćenja i neposredne svjesnosti svako će prepoznati kao onu 
određenu odsutnošću ili prisutnošću objekta." I konačno: "Ovo lutanje (u snovima), izvedeno 
samo iz mentalnih utisaka (vasana), nije stvarno." Sve ovo, očigledno, tiče se običnih snova, ali 
ne i vizionarskih snova, čija je objektivna stvarnost očgledna, s obzirom na njihov natprirodni 
uzrok. 

noći, i bježi u Egipat...' Kada se diže, uze sa sobom dijete i majku njegovu po noći, | 
i skloni se u Egipat." Ovi odlomci iz Evanđelja pokazuju jasno koliko se poželjeti 
može neprekidnost — po sebi očiglednu — između stanja sna i stanja budnosti ili \ 
između ega spavača i ega budnog čovjeka. Činjenica da je ovdje radije u pitanju vi- | 
zionarski san — i, prema tome, iznutarnje objektivan fenomen — negoli onaj obični, 
ni u kom slučaju ne umanjuje ništa od snage ovog argumenta, s obzirom na to daje 
okrilje ovog fenomena sanjajuća, a ne budna svjesnost. Anđeo, umjesto da se učini 
fizički vidljivim, govorio je ogledajući se u psihičkoj supstanci snivača; upravo je 
to ono što odlikuje vizionarske snove, jer na ovaj način oni uparuju objektivni 
fenomen sa eminentno subjektivnim stanjem svjesnosti, to će reći, onim stanjem 
koje je povučeno iz vanjskog svijeta.?"" Ovdje, objektivna stvarnost zalazi u svijet 
snova, bilo kao otkrivena, bilo kao zaodjenuta u simbolizam. 
H 
| 
{ 
\ 
i 
| 


Pitanje da li se može znati koji je to detalj što dovodi u pitanje autentičnost nebe- 
skog pokazanja, ovisit će o naravi stvari ili o posebnoj religijskoj perspektivi, ili 
posebnoj razini ove perspektive. To će reći da postoje elementi koji su u sebi, kao i 
sa svake religijske i duhovne tačke gledišta, neuskladivi s nebeskim pokazanjima, 
dok postoje i oni koji su takvi samo u okviru posebne perspektive ili posebnog 
duhovnog motrišta; naprimjer, prema katoličkoj kriteriologiji, potpuna nagost je 
isključena sve dok su u pitanju glasnici Neba,?'5 dok u hinduizmu nagost ima ili 
neutralnu ili pozitivnu narav. Razlog katoličkog stava jeste da Nebo ne može htjeti | 
da potakne pohotnost ni da prekrši skrušenost — ali, čak i u podneblju kršćanstva, 
u pogledu na ovo postoje izvjesne granice — dok objašnjenje hinduističkog stava 
prebiva u svetoj naravi nagosti, koja je zasnovana na teomorfizmu tijela, i, dakle, 
u izvjesnom smislu, na njegovoj "očovječenoj božanstvenosti". Ovdje, metafizič- 
ka providnost nadoknađuje dvoznačnost tijela, koje, u svakom slučaju, i hindusi 
i muslimani promatraju kao nešto prirodno, a ne grešno.?!5 Što se tiče protivnih 
elemenata koji su iznutarnje neuskladivi s nebeskim očitovanjima, to su na prvom 
mjestu — i prilično očigledno — elementi ružnoće ili groteskne odlike, ne samo u 
aktualnom obliku pokazanja nego i u pokretima ili, naprosto, u okruženju dotič- 


214 Istina je da je svo znanje, svjesnost ili opažanje, po definiciji subjektivno, ali ono što se uzima u 
obzir jeste izravni objektivni uzrok, radije negoli subjektivni fenomen kao takav, kada je u pitanju 
razlikovanje zbiljskog iskustva od imaginarnog. 


215 Čak i djelomična nagost, po svemu sudeći, sve dok su žene u pitanju, osim u slučaju 
dojenja (lactatio), kao što je naznačeno vizijama Sv. Bernarda i izvjesnim ikonama. 


216 Bez sumnje će biti prigovoreno da je isto tačno i u slučaju kršćana; ali to je tako u teoriji, ne iu 
praksi, kolektivna osjećanja ne stoje uvijek na razini teoloških preciziranja. Mišljenja modernista 
nemaju ništa zajedničko s autentičnom kršćanskom senzibilnošću. 

ne vizije; zatim, tu je pitanje govora, kako s tačke gledišta sadržaja, tako i s tačke 
gledišta stila, jer Nebo niti laže niti trača.?7 "Bog je lijep i On ljepotu voli", kazao 
je Poslanik. Voleći ljepotu, On također voli dostojanstvo, On koji uparuje ljepotu 
(Džemal) s veličanstvom (Dželal). "Bog je ljubav", a ljubav, ako već ne isključuje 
svetu srdžbu, zasigurno isključuje ružnoću i sitničavost. 


Odlučujući kriterij autentičnosti, na osnovi nužnih vanjskih kriterija, jeste du- 
hovna ili čudotvorna djelotvornost pokazanja. Ako iz ove vizije ne ishodi ništa što 
bi bilo duhovno pozitivno, onda je potonja sumnjive ispravnosti srazmjerne nesa- 
vršenstvu vidioca, bez da je ona nužno lažna čak i u ovakvom slučaju, jer motivi 
Neba mogu izmaknuti čovjeku; ako, baš naprotiv, vidioc izvede neku trajnu milost 
iz ove vizije, tako da postane bolji čovjek,?" ili, ako je vizija izvor čuda, bez daje pri 
tome popraćena bilo kakvim protivnim elementima, onda ne može biti sumnje da 
je u pitanju istinsko nebesko pokazanje. A fructibus eorum cognoscetis eos. 


Naš stav prema nebeskim očitovanjima ukratko ovisi o našem razumijevanju od- 
nosa između transcendencije i imanencije, također između nužnosti i mogućnosti, 
što nas vraća natrag na tajanstvo Pokrova. S jedne strane, kada opažamo nebeski 
znak, mi ne smijemo previdjeti da je on pokrov, iako luminozan; s druge strane, 
znajući da je pokrov, mi ne smijemo zaboraviti, a fortitori, da je njegov raison 
d'etre prenošenje istine i prisutnosti i da je, pod ovim obzirom, znak na neki način 
trans-supstancijaliziran i da je on, prema tome, po sebi istina i prisutnost. S jedne 
strane, Djevica uosobljuje i očituje Milost Božiju; s druge strane, Božanska Milost 
je utjelovljena u Djevici i njome očitovana; ne u smislu da svaki pozitivni fenomen 
nužno očituje Boga, pošto u stvarnosti nema ništa osim Njega, nego u smislu da 
Bog Sebe čini očitovanim na posebno izravan način u srijedi Njegovih običnih i 
neizravnih očitovanja, što pripada prirodnoj, a ne natprirodnoj, stvarnosti. 


Kada opaža simbol ili potporu, čovjek može vidjeti Boga prije ili poslije obli- 
ka: poslije, zato što oblik prisjeća na Boga; prije, zato što je Bog učinio Sebe obli- 
kom. Tajanstvo Pokrova sadržava sveukupno tajanstvo hipostasisa, a time i ono 
teofanije. 


217 Što dovodi u pitanje čitav niz pokazanja ili fporuka" o kojim se mogu čuti priče u drugoj polovini 
XX stoljeća. 

218 To može preoblikovati njegovo uobičajeno ponašanje ili voditi promjeni u njegovom karakteru, 
pređašnje je vanjskim ishodom, a potonje unutarnjim; u svakom slučaju, jedan nije posve 
neovisan o drugom. 

PLES SUNCA 


EURGIJSKA FENOMENOLOGIJA NE uključuje samo svete simbole, potpore ne- 

beskih tokova i subjektivne milosti, nego također, i iznad svega ostalog, obre- 

de u kojima čovjek djelatno surađuje sa spasujućom teurgijom. Pod "fenome- 

nologijom" mi jednostavno mislimo na izučavanje neke kategorije fenomena, 
a ne na jednu posebnu filozofiju koja tvrdi da je sve u stanju razriješiti posmatra- 
njem ili istraživanjem, na sebi svojstven način, fenomena koji se predstavljaju ne- 
čijoj pažnji, bez da je u mogućnosti zadovoljavajuće objasniti središnji i nedokučivi 
fenomen, koji je tajanstvo subjektivnosti; ukoliko se na trenutak posuvratimo na 
ovo pitanje, to će biti zato što će naše usvojeno stajalište pružiti ključ za temu o 
kojoj namjeravamo raspravljati. 


Rascjep na subjekt i objekt, posljedica je relativnosti: bez ovog rascjepa ili ove 
polarnosti, ne bi bilo ni ograničenosti ni različitosti, pa tako ne bi bilo ni feno- 
mena. Subjekt može dosegnuti svoju vlastitu prirodu jedino ako je prepoznaje u 
objektu i ako otrkiva objekt u sebi, u subjektu, koji je pounutarnjeni objekt, kao 
što je i objekt ospoljeni subjekt. Subjekt doseže svoju vlastitu zbiljnost na dva na- 
čina, u odnosu na prikladnost i potpunost: on je prikladno doseže u i po najvišem 
objektu za kojeg je proporcionirana ljudska inteligencija, apsolutnome Objektu; i 
on je potpuno doseže kontemplativnim usvajanjem Objekta, koje podrazumijeva 
prazninu i ugasnuće subjekta: prazninu, s tačke gledišta mentalnih vještina, što 
sadržava opažanje čistog Objekta, i ugasnuće s tačke gledišta strastvenih elemena- 
ta, koji ograničavaju i potamnjuju ogledalo koje je subjekt. Upravo u podudarnosti 
transcendentnog Objekta i čiste subjektivnosti, znanje o subjektu biva ozbiljeno, 
subjektu koji kao takav objavljuje jednu dimenziju imanentnog Objekta, koji Sebe 
objavljuje kao apsolutnoga Subjekta, objektivnog ni po čemu drugom osim po ra- 
zlogu svoga zastiranja. 

Transcendentni Objekt, koji snagom svoje apsolutne i beskrajne naravi pobu- 
đuje u subjektu svjesnost "imanentne transcendentnosti" — ako se smije upotri- 
jebiti takvo protuslovlje — mogao bi biti i ideja Apsoluta, Boga, Velikog Duha, ali 
on bi se, također, mogao očitovati pod oblikom simbola, kao što je sunce. Sunce je 
naše makrokozmičko srce, srce je sunce našeg mikrokozmosa; spoznavajući sunce 
— spoznavajući ga u dubinu — mi spoznajemo sami sebe. Spoznati Božanski Objekt 
znači umrijeti za njega i u njemu, kako bi se on mogao roditi u nama; Ples Sunca 
Indijanaca Sjeverne Amerike pruža plijeneći sliku ovoga. 


Postoje ljudi koji poštivaju Sunce, jer je ono očitovanje Božije; postoje i drugi koji 
ga odbijaju poštivati, jer ono nije Bog, što je, čini se, dokazano činjenicom da ono 
zalazi. Poštivatelji sunca mogu ustvrditi da ono ne zalazi, nego da je okretanje 
Zemlje to što stvara takav privid; i njihova tačka gledišta mogla bi se usporediti s 
onom ezoterizma, koja je, s jedne strane, svjesna teofanijske i, takoreći, sakramen- 
talne prirode velikih fenomena vidljivog svijeta, i koja, s druge strane, zna stvarnu 
i potpunu prirodu stvari, a ne samo jedan posebni aspekt ili pojavnost. 


Ali nužno je spomenuti i treću mogućnost, onu idolatrije: postoje ljudi koji 
štuju Sunce, ne zato što znaju da ono očituje Boga, ili da je Bog njime očitovan, 
niti zato što znaju da je ono nepokretno i da ne zalazi,?"? nego zato što zamišljaju 
da Bog jest Sunce; u ovom slučaju, egzoterički preziratelji sunca mogu itekako 
proglasiti paganizam. Oni su relativno upravu, dok su nesvjesni da idolatrija - ili 


PA EN TI SD TR ZE JA ME PE EI S PR EGE IE JE EM EI DV TE ZE RE EI ENA A PR PERU EVA 


preciznije, heliolatrija - može biti samo izrođenje pravoputnog stava; bez sumnje, 
ne isključivog stava, ali, u svakom slučaju, stava koji je svjestan stvarnog stanja, 


kako s tačke gledišta subjekta, tako i sa tačke gledišta objekta. 


Strogo govoreći, činjenje sedžde pred Kabom, ili u pravcu Kabe, moglo bi 
se protumačiti kao čin idolatrije, s obzirom na to da je Bog izvan prostora i da 
je Kaba prostorni i materijalni objekt. Ako je ovaj prigovor besmislen, onda će 
i usporedan prigovor, upućen štovateljima Počela "kroz" Sunce, a i kršćanima, 
hindusima ili budističkim ikonodulama, također biti besmislen, i to sa stajališta 
počela i bez da se u obzir uzimaju razlike u razinama, koje su uvijek moguće. 
Jedan sufija je očitovao da je Kaba kružila oko njega; istinska Kaba bila je zazbi- 
ljenja u njegovom srcu. 


219 Činjenica da se Sunce okreće oko svoje ose, koliko je poznato, ne ulazi u razmatranje unutar 
simbolizma ograničenog na naš Sunčev sistem. 

Poput arijevske mitologije — hinduisitičke, grčko-rimske i nordijske — hiperborej- 
ski šamanizam, kojem tradicija Indijanaca Sjeverne Amerike, u isti mah i razno- 
lika i istovrsna, također pripada, svjedoči o svetom tumačenju djevičanske pri- 
rode: u njemu, ona igra ulogu Hrama, kao i Božanske Knjige.??? U ovom prebiva 
i element ezoterizma — što je očigledno, budući da je u pitanju preživjeli ostatak 
primordijalne religije — kojeg je monoteistički i semitski egzoterizam morao is- 
ključiti, zbog činjenice da je bio primoran suprotstaviti se naturalizmu religija koje 
su postale paganske, ali koji, na ravni religio perennis ili, naprosto, istine kao takve, 
zadržava sva svoja prava, čak i u okrilju abrahamskih monoteizama; jer ništa ne 
može spriječiti prirodu općenito i njene plemenite sadržaje posebno — unatoč iz- 
vjesnoj općenitoj, ali posve relativnoj kletvi — da očituje Boga i da bude prijenosnik 
milosti, koje ona može obznaniti pod izvjesnim uvjetima, objektivnim jednako 
kao i subjektivnim.??! 


Jedan od primjera takvih milosti, koji namjerno preuzimamo iz religije islama, 
pošto je ona posebno apstraktna i ikonoklastična, jeste "milost" (rahmah) koja 
počiva u kiši, ili koju Bog šalje posredstvom kiše; zato je Poslanik volio izložiti 
svoju glavu na kišu zbog blagoslova koji je ona prenosila. Sunce, također, prenosi 
blagoslov, ali islam iz toga ne izvodi korist, iz razloga svoje perspektive, ili, dru- 
gim riječima, zato što sunce u svijesti Arapa pokreće rizik zaposjedanja mjesta 
Božijeg. Posve drugačija jeste perspektiva Indijca, koji štuje Surju, muško sunce, 
ili Japanca, koji svoje štovanje upućuje Amaterasi, Sunčevoj božici:?? u ovim tra- 
dicionalnim svjetovima, kao i u mnogim drugim, čovjek nastoji izvesti blagodat iz 
Sunčeve Moći i posjeduje načine da to učini. ?? 


220 Crveni Indijanci uvijek su bili branitelji prirode i ljudske složnosti s njom. Njihov predstavnik 
danas očituje: "Mi ne želimo jednakost, nego mogućnost življenja našega života; mi odbijamo 
način života bijelaca. Naše vrijednosti su utemeljene na poštovanju prema prirodi: po nama, 
čovjeka posjeduje zemlja, a ne čovjek zemlju" 


221 Bilo kako bilo, biblijska zapovijest da se "zagospodari zemljom" samo definira čovjeka; 
namijenjena a priori semitskim nomadima, ona ne uvodi rizik krivog tumačenja — u smislu 
proglašavanja rata protiv prirode — osim u evropskom aristotelijanskom i civilizacionističkom 
kontekstu. 


222 Odnos između sunca i drveta — obredno postvaren u Plesu Sunca - pojavljuje se i u šintoizmu, 
prema kojem je praiskonski "stub", koji veže Nebo sa Zemljom i koji se zove "ljestvama Neba", 
prva od svih stvorenih stvari; Amateratsu je, unatoč mitološkim izmjeničnostima, počelno 
Božanstvo. Ovo prisjeća na Virgen del Pilar u Saragosi: Djevica — čija je solarnost naglašena 
obasjavajućim aureolom -— stoji na stubu nebeskog porijekla. 


223 Ovaj paralelizam između kolektivne zemaljske namjere i osobne nebeske namjere očituje jedan 
posebni aspekt nadopunjivosti između egzoterizma i ezoterizma. 

Veliki žrtveni Ples sjevernoameričkih Indijanaca, koji je posvećen Sunčevoj 
Moći, nekada je uključivao sporedne obrede koji su se prilično razlikovali od ple- 
mena do plemena: sve vrste mitoloških elemenata ušle su u njegovu kompoziciju, 
čak toliko da su maltene činile da uloga Sunca pređe u zaleđe. Ali ova složenost, 
koja je normalna u izdijeljenom i seobenom svijetu kakav je onaj Crvenih Indija- 
naca, po prirodi nije takva da može obesnažiti temeljni sadržaj obrednog kruga 
koji je u pitanju; ovaj sadržaj je, zapravo, preživio sve vrste političkih i religijskih 
nevolja, kroz koje su Indijanci prolazili od početka XIX stoljeća. 


U suštini, Ples Sunca ima dva značenja, jedno vanjsko i drugo unutarnje: 
prvo je raznoliko, a drugo nepromjenjivo. Manje ili više vanjska namjera Plesa 
mogao bi biti osobni zavjet, ili napredak plemena; ili iznova, u dubljem smislu - 
naprimjer kod Čejenna — želja da se preporodi cjelokupno stvaranje. Unutarnja 
i nepromjenjiva namjera jeste postati ujedinjen sa Sunčevom Moći, uspostaviti 
vezu između Sunca i srca, ozbiljiti zraku koja vezuje Zemlju za Nebo, ili izno- 
va ozbiljiti ovu zraku koja je pretpostojeća, ali izgubljena. Ovo strogo "pontifi- 
kalno" (ponti-fex) izvršavanje utemeljeno je na jednadžbi "srce-Sunce": Sunce 
je Srce Makrokozmosa, a ljudsko srce je sunce mikrokozmosa koji jesmo mi. 
Vidljivo sunce nije drugo do trag Božanskoga Sunca, ali ovaj trag, budući da je 
zbiljan, također je i djelotvoran, i dozvoljava izvršavanje "teurgijske milosti" u 
igri usporednosti i nadopunjivosti. 


Središnji element ovog obreda je drvo, slika kozmičke ose koja Zemlju spaja s 
Nebom; drvo je prisutnost — nužno vertikalna - Nebeske Visine nad zemaljskom 
ravni; to je ono što dopušta dodir, u isti mah i žrtven i kontemplativan, sa Sun- 
čevom Moći. Upravo su za ovo drvo, koje bi najprije bilo odabrano, posječeno, 
i zatim ritualno uspravljeno,??+ plesači u davna vremena bili vezani remenima s 
kukama pobodenim u njihova prsa; u naše vrijeme, jedini element žrtve koji je 
zadržan jeste post, neprekidan u toku trajanja Plesa — neka tri ili četiri dana — što 
je simbolički i asketički dovoljno, kada se uzme u obzir da plesači ne smiju ništa 
piti na teškoj vrućini, dok u isto vrijeme satima izvršavaju propisana kretanja.?? 


224 Vidi u The Sacred Pipe (zabilježio i uredio Joseph Epes Brown, University of Oklahoma Press, 
1953), poglavlje The Sun Dance. Cf. također The Arapaho Sun Dance (Chicago, 1903) i The Ponca 
Sun Dance (Chicago, 1905) Georgea A. Dorseya, što su studije koje daju bar ideju o kompleksnim 
mogućnostima Plesa, s razlikama u mitologiji i obredima koji se razlikuju u svakoj plemenskoj 
tradiciji. 

225 Međutim, još uvijek se dešava da Indijanci tajno praktikuju ovaj obred na drevni način. Obratno, 
izvjesna njegova proslavljanja manjkaju u ozbiljnosti i uparena su s plemenskim sajmovima, pa i 
u takvim uvjetima neki još praktikuju u tajnosti izvorni obred. 

Ovo kretanje je dolaženje i odlaženje između središnjeg drveta — golog i bez- 
granog — i kružnog zaklona, natkrivenog granama; ples se stoga može povezati s 
dvjema fazama disanja ili otkucajima srca; cijela sveta loža, s drvetom u sredini, 
nalik je velikom srcu čije su vitalne faze predstavljene plimom i osekom plesa — 
plesači se sve vrijeme kreću od središta ka pograničnosti i vraćaju od pogranič- 
nosti ka središtu — a ovaj simbolizam pojačan je udaranjem u bubanj i pjevanjem 
koje, svojim jednolikim izmjenama, podsjeća na valove okeana. Iz središta plesači 
izvode svoju snagu: njihovo povlačenje odgovara širećoj fazi — upijanju ili isijava- 
nju -— duhovnog utjecaja prisutnog u drvetu. 


Neko bi mogao upitati kako se takva želja za duhovnim ozbiljenjem slaže s 
avanturističkim i ratničkim načinom života i grubošću manira koja otuda isho- 
di, što je pitanje koje naznačava optičku varku, jer je za Indijanca život "to što 
jeste", što znači da je on tekstura stvari i događaja, oblika i sudbina, u kojima 
vanjski čovjek sudjeluje, izvodeći ih i prebrođujući ih, u skladu sa zakonima Pri- 
rode, ali o kojima je unutarnji čovjek u počelu neovisan, i koje nadilazi i kojim 
vlada u izvjesnoj mjeri. U ovome postoji plodonosno sjedinjavanje između pošto- 
vanja prema neosobnoj Prirodi i potvrđivanja svećeničke i herojske osobnosti, i u 
tome se nalazi uporište indijanskog stoicizma, koji je moralni izraz ovog prividnog 
protuslovlja.??$ 


Približavanjem i udaljavanjem, malim koracima, od središnjeg drveta, nikad mu 
ne okrećući leđa, sakralni plesač trese orlovim perom u svakoj ruci, dok puše, u 
istom ritmu, u zviždaljku od orlove kosti, koju drži u ustima; blago kreštav i sjetan 
zvuk koji otuda izvire, istovrijednost je molitve ili zazivanja; on podsjeća na krik 
orla koji se diže u nepreglednu samoću prostora u pravcu Sunca. Čitav ples popra- 
ćen je pjevanjem skupine muškaraca koji sjede oko velikog bubnja u koji udaraju 
silovito i u ubrzavajućem ritmu, te na taj način naglašavaju muževnu odliku počel- 
nog motiva njihovog napjeva — pjesme pobjede nad ljudskom ograničenošću i isto- 
vremeno čežnjom za nebeskom beskrajnošću.??7 U zoru poseban obred dolazi na 
scenu: plesači gledaju prema izlazećem Suncu i pozdravljaju ga, dok pjevaju, obje- 
ma rukama ispruženim prema Suncu, da bi postali ispunjeni "Sunčevom Moći". 


226 Šintoizam predstavlja iste nadopunjivosti između Prirode-Objekta i Heroja-Subjekta, svaki od 
ova dva pola priziva tajanstva Transcendencije i Imanencije. 


227 Pobjede u najmanjem simboličke, žrtvene i, prema tome, virtualne; pa ipak, još zbiljne, s izvjesne 
ljudske tačke glešta. Efektivna pobjeda je dar s Neba, a ne ljudski podvig. 

Tokom Plesa, središnje drvo je ispunjeno blagoslovima; Indijanci ga dotiču ru- 
kama i zatim potiru svoja lica, tijela i udove; ili se, pak, mole Velikom Duhu, do- 
tičući drvo; ponekad se dešavaju izlječenja, molitve bivaju uslišene, i zaštite daro- 
vane. Zabilježeni su neobični fenomeni različitih vrsta, ponekad i vizije, ali, iznad 
svega, tu se osjeća prisutnost svježine u blizini središnjeg drveta, koja nagovještava 
prisutnost dobrotvornih moći. 


Ova ideja "moći" je od glavne važnosti za Indijanca: Univerzum je tekstura 
moći od kojih svaka isijava iz jedne iste Moći, koja je ispodpočivajuća i sveprisut- 
na, i u isti mah neosobna i osobna. Za Indijanca, duhovan je čovjek ujedinjen sa 
Univerzumom ili Velikim Duhom kozmičkim moćima koje ga prožimaju, proči- 
šćavaju, preobličavaju i štite; on je u isto vrijeme pontif, heroj i magičar; ove moći 
su privučene da bi se očitovale oko njega kroz duhove, životinje i pojave Prirode. 


Ples Sunca postaje trajno unutarnje stanje: tu se događa odlučujući kontakt sa 
Sakramentalnom Svjetlosnošću, nakon čega neizbrisiv trag ostaje u srcu. Profano 
razdvajanje između obične svjesnosti i Imanentnog Sunca biva uklonjeno, i čovjek 
nakon toga živi pod jednim drugim znakom i u jednoj drugoj dimenziji. 


Ples Sunca izvodi se jednom godišnje, za vrijeme ljeta; ali, on svoj odraz ili svoje 
produljenje ima u obredima Svete Lule, koji se upriličuju u sjećanju na Ples u noći 
svakog punog mjeseca; ova sastajanja sadržavaju, uporedo s korišćenjem zviždalj- 
ki od orlove kosti i molitve upućene četirima pravcima prostora, zatim Velikome 
Duhu, koji i sadržava i projicira ovo četvortsvo. Simbol za ovu metafiziku, kako 
su nam rekli, jeste križ upisan u krug: zemaljski križ — sa sjever-jug i istok-zapad 
osama — i nebeski krug. Na svojim krajevima, horizontalni križ dodiruje Nebo; 
njegovo središte također dodiruje Nebo kroz osu Zemlja-Zenit, koja je upravo ono 
što predstavlja drvo Plesa Sunca. 


Ovaj simbolizam priziva u sjećanje jednu drugu sakralnu sliku; onu Pernatog 
Sunca, koja se nalazi na leđima bizona, koži koja se koristi kao ogrtač i povremeno 
kao zaleđe ceremonija. Sunce je sačinjeno od koncentričnih krugova, oblikovanih 
stiliziranim orlovim perima; utisak koji otuda proistječe je posebno simboličan, uto- 
liko što ovaj simbol istodobno navještava središte, isijavanje, moć i veličanstvo. Ovaj 
suživot između sunca i orla, kojeg opet možemo pronaći u proslavljenoj perjanici, 
koju su nekada nosili poglavice i veliki ratnici, vraća nas natrag simbolizmu žrtve- 
nog Plesa Indijanca: tu se čovjek duhovno preobražava u orla koji uzlijeće prema 
Nebu i postaje poistovjećen sa zrakama božanske Zvijezde; također, ostvaruje kre- 
tanje povratka i ponovnog ujedinjenja koje odgovara isijavanju božanskog Sunca. 

IV 


SUFIZAM 


k 


RELIGIJA 
SRCA 


UVODU U svoJU knjigu "Oživljavanje religijskih znanosti" (Ihya 'ulum ad- 

din), Gazali kritizira teologe svog vremena i pri tome zapaža proces po- 

vanjštinjenja, opadanja i čak prevrata koji je prirodan za ljudska društva, ne 

de jure, naravno, nego de facto. S jedne strane, kaže Gazali, javlja se rastuća 
tendencija da se besramno proglasi dozvoljenim, da bi se time opravdala svjetov- 
njačka nagnuća; s druge strane, i to je tako po logici stvari, javlja se pokušaj da se 
diskreditiraju vrijednosti koje su oprečne ovoj dekadenciji, da bi se time umirila 
loša savjest i poništilo sve ono što bi moglo uznemiriti poredak mlakosti i dvolič- 
nosti. I, budući da je duhovni život, sa svojom gorljivošću i dubinom, nužno prva 
žrtva svjetovnjačkog ocrnjivanja, Gazali uzima sebi u zadatak da dokaže temeljno 
islamsku, kur'ansku, i nmuhammedovsku narav sufizma, koji upravo sažima mu- 
slimansku duhovnost i koji nije ništa drugo nego "savršeno sprovođenje" (ihsan) 
sunne; "oživljavanje religijskih znanosti", zato, iznad svega uključuje odbranu i 
oporavljanje duhovne tradicije, koja a priori predstavlja život dubine i samu sup- 
stancu islama. Rečeno je da sufizam predstavlja "iskrenost" (sidg) vjere: biti savr- 
šeno dosljedan znači zapravo nositi religiju u svome srcu — prijestolje Božanske 
Prisutnosti, i metafizičke sigurnosti — te tako uspostaviti u vanjskoj religiji natpri- 
rodni i deificirajući život. 


"Duhovna suština čovjekova", kaže Gazali, "slična je suštini Božijoj, jer je 
Bog stvorio čovjeka na svoju sliku"; također, "upravo zbog ovog odnosa između 
čovjeka i Boga, svi ljudi — a ne samo poslanici - mogu dosegnuti, s božanskom 
pomoću,??" ozbiljenje znanja o Bogu i svijetu", drugim riječima, znanje Počela i 
njegovih Očitovanja, ili Nužnog i Mogućeg, ili iznova, Apsolutnog i Kontigen- 
tnog; Atme i Maje. 


228 Tawfig; rezervacija koja znači: u počelu. 

To znači da se u islamu, dvije "religije" susreću, uparuju, i ponekad suprotstav- 
ljaju jedna drugoj: vanjska religija - Objave i Zakona - i religija Srca, Intelekcije i 
imanentne Slobode; one se uparuju utoliko što vanjska religija povire iz unutarnje 
religije, ali su i suprotstavljene, utoliko što je unutarnja i suštinska religija neovi- 
sna o vanjskoj i formalnoj religiji. S jedne strane, tu se javlja istovrsnost i nepre- 
kidnost, i, s druge strane, neusporedivnost i prekidnost; oblik povire iz suštine, ali 
posljednja ostaje dobrahno slobodna u odnosu na oblik. Crveno ili zeleno svjetlo 
je, bez sumnje, svjetlo, s obzirom na to da osvjetljava, ali svjetlo u sebi nije ni crve- 
no ni zeleno; formalistička i egzoterijska tačka gledišta sastoji se od potvrđivanja 
da je takva i takva boja svjetlost i, u skladu s tim, da je svjetlost takva i takva boja, 
kao kada bi supstanca bila akcident samo zato što potonji očituje pređašnju. 


Ovo ne znači da je Gazali izravno svjestan ove neobratnosti odnosa; on ipak 
pokazuje, na svoj način, da je pravni islam projekcija, prema vani, iz "religije Srca": 
praktikovati islam s "iskrenošću" — i, dakle, slijedeći primjer Poslanikov — znači 
ukloniti "hrđu" sa srca zapalog u nemilost; to znači osloboditi imanentnu religiju i 
tako potvrditi istinu islama u svjetlu sigurnosti koja je već božanska, pošto isijava iz 
nadosobnog Intelekta. Baš kako lijepa djela (kusna) — ona koja su, upravo, predviđe- 
na i preporučena sunnom — pročišćavaju srce i doprinose postvarenju njegove ima- 
nentne i već nebeske ljepote, tako i ova ljepota srca, zauzvrat, biva očitovana u lije- 
pim djelima; Gazali istrajava na ovoj povratnosti, koja je za njega sama bit islama.?? 


Umjesto "Srce", mogli bismo također reći "Ljubav"; Ibn-Arabi ne pririče sebi 
bez razloga "religiju Ljubavi", niti Dante džabe očituje da su "Ljubav i plemenito 
srce jedna te ista stvar" (Amore e '1 cor gentile sono una cosa). "Nježno" ili "ple- 
menito" srce nije ništa drugo nego srce koje je pročišćeno iznutra, intelekcijom 
i kontemplacijom, i svana, djelima i vrlinama koje su u suglasju s Objavom; ova 
"Ljubav" je, jednako tako, "Vino" pjesme Khamriyah Omara ibn al-Farida, kao i 
mnogih drugih ezoterijskih pjesama islama.??" I, štaviše, upravo se u ovoj Ljubavi 
susreću duhovnosti islama i kršćanstva: jer, čim isijavanja Suštine zađu u srce, srce 
postaje smješteno izvan oblikovnog poretka i ono postaje moćno razdijeliti bo- 
žanske namjere u svim oblicima, i tako uvidjeti Jedinstvo unutar mnoštvenosti.??! 


229 Baš kao i svake duhovnosti, unatoč drugim jednako mogućim aspektima ove biti. "Ovom 
snagom razumijevanja, ovom prožetošću našeg bića (prožetošću Univerzalnim), naše srca bit će 
prenesena u — i ujedinjena sa — Izvorno Srce (Amida), koje prožima sve i koje je Srce naših srca" 
(Kenryo Kanamatsu: Naturalness. Kyoto, 1956) 


230 Isto tako u budizmu: Amithaba je i beskrajna "Svjetlost" i — kao Amitajus — beskrajni "Život"; 
božansko Srce je Mudrost i Ljubav, Jasnost i Toplota. 


231 Zbog očiglednih historijskih i geografskih razloga, to ne znači da ozbiljeni mudrac mora 
konkretno znati i razumjeti sve religije, osim svoje vlastite. Kada Ibn-Arabi oglašava da se njegovo 

Spasujuća moć islama izvija se iz počela da jednost istine zahtijeva potpunost vje- 
re; ova potpunost uključuje sve što mi jesmo, a time i srce koje u sebi sažima to što 
jesmo. Jedina istina jeste da "nema boga osim jednog Boga"; nema apsoluta pored 
jednog Apsoluta. 


Za kršćane, jedina istina jeste da je samo Krist spasitelj; to je upravo ta objek- 
tivna jednost koja zahtijeva subjektivnu potpunost. Metafizički govoreći, jedin- 
stvenost Kristova znači da nas jedino Logos može spasiti, Logos koji nas je stvorio 
i koji je kapija između svijeta i Boga; u osnovi, ovo je nešto relativniji način izraža- 
vanja istine da 'nema boga osim jednog Boga", i stoga da "nema dobra osim jednog 
Dobra". Bilo kako bilo, upravo na ovu Božansku Jednost, čovjek odgovara svojom 
vlastitom potpunošću, koja nije drugo do Srce ili Ljubav. 


Za kršćanstvo, Ljubav dolazi od Krista i bila bi nepristupna i neozbiljiva bez 
Otkupljenja, srce čovjekovo ostaje potpuno dekadentno; za islam, Ljubav je ima- 
nentna u srcu, kojem je samo površina postala slijepa i nemoćna zbog grijeha; 
čovjek bi prestao biti čovjek ako bi njegova dekadenca bila potpuna. Ali, onog 
trenutka kada Ljubav postane dosegnuta, konfesionalni put pristupa više ne igra 
nikakvu ulogu. Ljubav, poput "Mudrosti" o kojoj se govori u Bibliji, bila je prije 
svijeta i prije čovjeka. To znači da je "religija Srca" neovisna o religiji Zakona, ba- 
rem u počelu, ako ne u primjeni. 


Ova posljedna rezervacija znači da, ako sufije skoro uvijek zadržavaju koncep- 
te i prakse objavljene Religije — izuzeci su vrlo rijetki — onda postoje dva ozbiljna 
razloga za to, jedan unutarnji, drugi vanjski. Vanjski razlog je očigledan: to je pi- 
tanje ne samo pružanja dobrog primjera svim vjernima nego i ostajanja u skladu 
sa Zakonom, koji ne može uzeti u obzir Duh mimo oblika; što se tiče unutarnjeg 
razloga, on izvire, s jedne strane, iz izvjesnih osobenosti ljudske prirode, i, s druge 
strane, iz duhovne prigodnosti, ili čak možda i nužnosti. S jedne strane, ma ka- 
kav bio duhovni stupanj čovjekov, ljudski pojedinac kao takav uvijek ostaje "rob" 
('abd); Krist bijaše "istinski čovjek i istinski Bog", i kao "istinski čovjek" on se 
molio kao i svako drugi, bez obzira na njegovu unutarnju božanstvenost;??? s dru- 


srce otvorilo za oblik svaki", on radije govori o svom vlastitom transcendentnom stanju negoli o 
stranim religijama o kojim se u ovoj pjesmi govori; kažemo "radije", jer se ne smije pretjerivati ni 
u jednom ni u drugom smjeru. 


232 U muslimanskom govoru moglo bi se reći: unatoč prožetosti njegove duše, iznutra, božanskom 
Prisutnošću. 

ge strane, važno je "za onoga koji je oslobođen još u ovom životu" — hinduističk 
Dživan-mukta — da održi, zajedno sa svojim unutarnjim stanjem ujedinjenosti : 
Atmom, kult bhakti posvećene datom išta-devati. Čovjek ne bi bio čovjek kada i 
njemu ne bi postojale dvije neusporedive dimenzije, jedna za obožavanje, druga z: 
jedinstvo. 


Ipak, religijska praksa čovjeka koji je istinski unesen u "religiju Srca", nužno se ra- 
zlikuje od prakse prosječnog čovjeka koji je potpuno zatvoren unutar formalizm: 
običnog Zakona; dok tačka gledišta potonjeg, neizbježno podrazumijeva individu- 
alistički i sentimentalni volontarizam, ne zaboravljajući senzualističku epistemo- 
logiju, koja skraćuje svu "konkuretnost" predstavljenu intelekcijom,?? perspektiva 
religije Srca ili Ljubavi je iznad svega intelektivna, a time i univerzalna; njena mu- 
zička dimenzija pripada, ne ideološkom i moralnom sentimentalizmu, nego Lje- 
poti i Ljubavi koja, s jedne strane, ostaje u Bogu, i koja, s druge strane, jednodobno 
isijava i kroz kozmičko i kroz ljudsko Očitovanje. 


Ako, za majstore Srca ili Ljubavi, napuštanje religijskih praksi ne dolazi u ob- 
zir, počelo ezoterijske transcendencije, ipak, može biti očitovano u izvjesnoj slo- 
bodi u pogledu ovih praksi, osobito u sklonosti ka pojednostavljenju, svi naglasci 
bivaju postavljeni na kontemplaciji i na njenim izravnim potporama; ali ova slobo- 
da ili ova objektivnost nikada neće biti očitovana onečovječenjem čovječnog, pod 
izlikom metafizičke uzvišenosti, jer transcendentna Istina svakoj stvari dodjeljuje 
njoj odgovarajuće mjesto i ne miješa razine. Vrhovna mudrost je u potpunom skla- 
du sa svetim djetinjstvom. 


To ne znači da općenita religija, da bi mogla imati moć spašavanja, mora za- 
htijevati vrhunce predstavljene ili ponuđene religijom Srca, kao što bi to, nesum- 
njivo, Gazali istaknuo; međutim, ona zahtijeva neku vrstu nagnuća ili kretanja 
prema njima, jer pod svakim obzirom ne postoji jasna linija razgraničenja između 
egzoterijskog i ezoterijskog, ili voljnog i intelektivnog područja. S jedne strane, 
ezoterizam produžava i produbljuje religiju, ili, drugačije rečeno, religija prilago- 
đava ezoterizam izvjesnoj razini svjesnosti i djelatnosti; s druge strane, ova dva 
područja se razilaze, egzoterizam je nužno partikularni i partikularistični oblik, 
a ezoterizam je, baš naprotiv, suština, po određenju univerzalna i univerzalistič- 


233 S tačke gledišta potpune istine, senzualizam je neobično nadahnuta hereza, ali s tačke gledišta 
fideizma, on je moralno indiferentan i teološki prigodan. Bhakti raznovrsnih konfesija 
suprotstavljen je džnani; kršćanski teolozi odbacuju Platona, baš kako Ramanudža i drugi 
višnuiti odbacuju Šankaru. 

na, formalnog elementa. A to objašnjava zašto je sufizam, u jednu ruku, složan 
s religijskim formalizmom, i zašto ga, u drugu ruku, nadilazi, barem u počelu i 
neovisno o svojim stavovima de facto. Oblik koji neko pogrešno smatra suštinom 
je jedna stvar, a oblik koji izražava suštinu, ili koji služi kao njen prijenosnik — bez 
da se pritom miješa s njom — nešto je sasvim drugo. 


U ovom kontekstu mogli bismo uputiti na razliku između apsolutnog, i prema 
tome nužnog, Bitka, i kontigentnog, ili čisto mogućeg bitka; teofanijsko tajanstvo 
Srca znači upravo da nužni Bitak zauzima središte ljudskog mikrokozmosa, tako 
da je metafizička i mistička sigurnost, prirođena religiji Srca, zapravo ona sigur- 
nost koju Bog ima u pogledu Samoga Sebe i koju On uvodi u svijest čovjekovu. 
Platonsko prisjećanje nije ništa drugo do sudjelovanje ljudskog Intelekta u onto- 
loškim uvidima Božanskog Intelekta; to je razlog zašto se kaže da je sufija 'arif 
bi-'Llah, "spoznavatelj kroz Allaha", što je u skladu s učenjem poznatog hadisa 
prema kojem je Bog "Oko kojim on (sufija) vidi"; a to je ono što također objašnjava 
prirodu "Oka Znanja", ili "Oka Srca". 


Ako, s jedne strane, ova perspektiva zahtijeva ravnotežu između kontempla- 
tivne unutarnjosti — koja je izvanjski reduktivna i pojednostavljujuća — i nužnih 
ili prigodnih vanjskih stavova, s druge strane, ona predupređuje pouzdavanje i 
smirenost, jer, gdje god se javlja dubina i suštastvenost, tu se javlja i Milost; a to 
naznačava prirodnu vezanost između mudrosti i svetog djetinjstva.??? 


Religija Srca ili Ljubavi, s izvršne tačke gledišta, nije drugo do moć pounutarnje- 
nja. Istina posjeduje pounutarnjujući kvalitet u mjeri svoje uzvišenosti; apsolutna 
Istina je apsolutno pounutarnjujuća za svakoga ko "ima uši da čuje". 


Vrline, koje po svojoj prirodi svjedoče Istinu, također posjeduju pounutar- 
njujući kvalitet u mjeri u kojoj su temeljne; isto je tačno u pogledu bića i stvari 
koje prenose poruke vječne Ljepote; otuda dolazi i moć pounutarnjenja prirođe- 
nog djevičanskoj prirodi, harmoničnosti stvorenja, sakralnoj umjetnosti i muzi- 
ci. Estetska senzacija — kao što smo do sada često napominjali — u sebi posjeduje 
uznoseći kvalitet: ona pobuđuje u kontemplativnoj duši, izravno ili neizravno, 
prisjećanje božanskih suština. Za "pneumatika", osjetilna ljepota, kao i moralna 


234 Ovo je osnova kvijetizma, čije akcidentalne zloupotrebe ni u kom slučaju ne umanjuju njegovu 
supstancijalnu legitimnost. Svaki ezoterizam je opasan izvan intelektualnih i moralnih 
kvalifikacija koje zahtijeva njegova priroda. 

ljepota, posjeduje vrlinu koja pounutarnjuje; ona oplemenuje svijet dok nas od 
njega razdvaja. 


Ako se želimo povući u Srce da bismo tamo pronašli potpunu Istinu i prikrive- 
nu pred-osobnu Svetost, onda moramo očitovati Srce, ne samo u našoj inteligenciji 
već i u našoj duši općenito, posredstvom duhovnih stavova i moralnih kvaliteta; 
jer svaka je ljepota duše zraka koja dolazi iz Srca i vodi natrag ka njemu. Baš kako u 
ontološkom smislu Srce dolazi prije vanjskih aktivnosti, tako je i njegovo područje 
bliže Milosti nego što je to područje Zakona, djela i nedjela; jer, prema riječima 
proslavljene formule: "Moja Milost prethodi Mojoj srdžbi." Religija Srca je pra- 
iskonska religija u vremenu, i suštinska u duši. 

PUT JEDNOSTI 


EDNOST OBJEKTA ZAHTIJEVA potpunost subjekta; jedinstvena i neusporediva 

priroda Boga zahtijeva cjelovitost vjere. Ovaj nužni i neodoljivi odnos do- 

kazuje da islamska postavka spasenja kroz iskrenu vjeru u Boga proizlazi iz 

prirode stvari; drugim riječima, prihvatanje Jedne Istine nije lagani stav koji 
ni na šta ne primorava; naprotiv, on podrazumijeva, u krajnjem razmatranju, sve 
što mi jesmo. 


Potpunost ljudskog subjekta sadržava dvije dimenzije, jednu horizontalnu i 
drugu vertikalnu. Vjerovati potpuno u Boga Znači, prije svega, nastojati da Mu 
sličimo na ljudskoj ravni; posebna teomorfnost ljudske vrste primorava nas na 
jednu teomorfnost koja je slobodno izabrana i ozbiljena; to je upravo ovo pozva- 
nje horizontalnog savršenstva na koje se odnosi zapovijed Kristova da budemo 
"savršeni kao što je naš Otac na Nebu savršen." Po ovome, ili uporedo s ovim, 
dolazi pozvanje vertikalne savršenosti, koje se sastoji iz ujedinjavanja sebe u svom 
srcu s imanentnom Prisutnošću Božijom; savršenstvo koje je u izvjesnom smislu 
nadljudsko zato što je vanosobno. "Sličnost" ili horizontalna "usporednost" prije 
svega, a to je vrlina koja se očituje u stavovima i djelima; i zatim, vertikalna "isto- 
vjetnost", a to je ujedinjenje koje, iako je ljudski ishod našeg znanja i truda, jeste 
temeljno tajanstvo Milosti. 


Jedinstvo objekta zahtijeva potpunost subjekta: ova perspektiva je posebno 
islamska, ali na svoj način ona sažima svu cjelovitu — to će reći, preobličujuću 
i ujedinjujuću - duhovnost. Ova perspektiva pretpostavlja da se čovjek definira, 
ne kao nesposoban da se spasi, zato što je temeljno iskvaren padom, nego kao 
sposoban da se spasi, zato što je još uvijek obdaren objektivnom inteligencijom, 
slobodnom voljom i dušom koja može biti usavršena; a to upravo sačinjava samu 

definiciju čovjeka.??5 Mogućnost spasenja, koja je posljedica nerazorive teomor- 
fnosti čovjeka — a to je velika poruka monoteizma — suštinski je postvarena vjerom 
u Boga, koji je Jedan; jedinstvo božanskoga objekta zahtijeva — i logički uključuje 
— potpunost ljudskog subjekta; i zahtijeva je u dvostrukom obziru pojedinačnog, 
i dakle, horizontalnog, savršenstva, i univerzalnog, i dakle, vertikalnog, savršen- 
stva. Ovo drugo savršenstvo zatvara krug, pošto otvara u Božanski Subjekt, koji je 
imanentan, dok u isto vrijeme ostaje transcendentan u odnosu na ljudski subjekt. 


Drugim riječima, razdjeljenje koje dozvoljava inteligenciji da razluči između 
apsolutnog i relativnog ima za posljedicu i moralnu vrlinu i duhovno ujedinjenje. 
Vrlina je saobraženost duše s božanskom prirodom; a ujedinjenje je samopotiruće 
usredsređenje na imanentno Sepstvo. 


Kada govorimo o transcendentnosti, pod tim općenito razumijevamo objektivnu 
transcendentnost, onu Počela koje je iznad nas, kao što je i iznad svijeta; a kada 
govorimo o imanentnosti, mi pod tim, općenito govoreći, razumijevamo subjek- 
tivnu imanentnost, onu Sepstva, koje je unutar nas. Važno je spomenuti da tako- 
đer postoji subjektivna transcendentnost, ona Sepstva unutar nas, utoliko što ono 
transcendira ego; i isto tako, postoji i objektivna imanentnost, ona Počela, utoliko 
što je potonje imanentno u svijetu, a ne utoliko što ono isključuje svijet i što ga 
poništava svojom transcendentnošću. 


U ovome se može naći primjena taoističkog jin-janga: transcendentnost nužno 
sadržava imanentnost, a imanentnost jednako nužno sadržava transcendentnost. 
Jer Transcendentno, snagom svoje besvršnosti, projicira egzistenciju, i tako čini 
nužnom imanenciju; a Imanentno, snagom svoje apsolutnosti, nužno ostaje tran- 
scendentno u odnosu na egzistenciju. 


Vjerovanje u Jednog; to je ono što spašava. Vjerovanje u Jednog, ali potpuno i 
iskreno. 


125 SG sr ana, 090 3282 21223 POV Ono poricariju raspeca ATistovog; prividnom, zato sto Kuran 
ustvrđuje da ga "oni nisu uistinu (yaginan) ubili" Ako je Krist Intelekt, moglo bi se promotriti da 
ga je pad, prema kršćanskoj perspektivi, "raspeo" i 'ubio" strastima i grijesima, ali u isto vrijeme 
— i to je islamska perspektiva — Intelekt je bio "dignut Bogu"; drugim riječima, on je u sebi ostao 


nedirnut i Bog ga je prosvijetlio vječnom Istinom, onom spasujućeg Jedinstva. 

Potpuno: nužno je vjerovati, ne samo da je Bog jedan nego i da ova Jednost 
uvodi posljedice za svijet, s obzirom da svijet postoji; a on postoji zbog isijavanja 
koje teče iz same Jednosti. Za posljedicu, nužno je vjerovati u sve što podrazu- 
mijeva Božanska Stvarnost: u Božije prouzročavanje svijeta; i odatle, u vezanost 
svijeta za Boga; odatle, u prirodu i poziv čovjekov; odatle, u Objavu i prema tome 
u Put. Vjerovati u Jednog znači vjerovati u posljedice Jednosti; kao što je iskazano 
u poznatom hadisu: "Bio sam Riznica skrivena, i poželio sam biti znan, pa sam 
stvorio svijet." 


Iskreno: nužno je vjerovati srcem, ne samo umom; nužno bi bilo da svjedoče- 
nje Jednosti, koje je u prvi mah pojmovno, dosegne i uključi i volju i dušu, bez koje 
nema "vjerovanja", a ni vjere. Tu su, ukratko, četiri načina prihvatanja Jednosti: 
najprije, prihvatiti Istinu; zatim, u kozmičkoj i eshatološkoj ravni prihvatiti isti- 
ne koje se izvode iz Jednosti i koje su nužne za spasenje; a zatim, na afektivnoj i 
moralnoj ravni, sudjelovati u istini posredstvom vrlina, jer, ako je Bog apsolutan 
i beskrajan, onda je On, također, savršen, što znači da nema zamislivog kvaliteta 
kojem On nije suština i Izvor; konačno, vjerovati u Boga, vjerovati da je On jedan, 
znači razlučiti u Jednosti tajanstvo Ujedinjenja: to znači preći iz transcendentno- 
sti u imanentnost, iz objektivne prekidnosti u subjektivnu neprekidnost; to znači 
nadići odjelitost subjekt-objekt u imanentnom božanskom Onstvu, u vanosobnoj 
dubini Srca. 


Spremno se potvrđuje da je Bog, ili Božanska Suština, apsolutno neodrediva ili ne- 
izreciva; ako bi nas, ipak, neko upitao koje Ime istinski pristaje Božanskoj Suštini, 
rekli bismo da je to "Sveti", jer Svetost ni u kom slučaju ne ograničava, i ona uk- 
ljučuje sve što je božansko; štaviše, ovaj pojam svetosti prenosi miris božanskoga 
u Sebi, a time i Neiskazivog. 


Bog, bivajući čista svetost, jeste Moć, Svjesnost, Sreća; moglo bi se također reći 
daje On čisti Bitak, čisti Duh, čista Mogućnost. To je ono što označavaju sanskrtni 
nazivi Sat, Čit Ananda, i arapski nazivi Vudžad, Šuhad i Hajat, ili Oudrah, Hikma 
i Rahma. 1 ovo je vrhovni stupanj, onaj Suštine, Dhat, ili Jednosti, Ahadija: ne-vr- 
hovni stupanj jeste onaj Kvaliteta, Sifata, ili onaj Jedinstva, Vahidija. 


Kada kažemo da je Bog čisti Bitak, čisti Duh i čista Mogućnost, šta onda ozna- 
čava riječ "čisto"? Ona označava "apsolut", ili "beskraj", ili "savršeno"; Bog je ap- 
solutna, beskrajna, savršena Moć, Svjesnost, i Sreća. Apsolutnost znači da se ništa 


ne može izjednačiti s Bogom; beskrajnost znači da Ga ništa ne može ograničiti; a 

savršenstvo znači da Njemu ništa ne nedostaje, i da se svako stvoreno savršenstvo 
izvodi iz Božanske Prirode, pošto Bog nije samo Apsolut i Beskraj, nego i Dobro. 
Kao apsolutni, Bog isključuje sve što nije On; kao beskrajni, On uključuje sve što 
je moguće; kao savršeni, On projicira Svoju Dobrost u egzistenciju. A u svakoj od 
ovih funkcija ili aspekata, On je Moć, Svjesnost i Sreća; ili Bitak, Duh i Mogućnost; 
ovo posljednje, koje se podudara sa Isijavanjem, u isti mah je i Dobrota i Ljepota: 
širenje Ljubavi i Mira. 


Vjera je duboko i potpuno "da" Jednome, koji je apsolutan i beskrajan, trans- 
cendentan i imanentan. Vjera kao takva ne izvire iz našeg uma, ona je od njega 


starija; ona je starija i od nas samih. U vjeri, nošenoj duhovnim činom, mi smo 
izvan vremena; mi smo i izvan ega koji je podređen vremenu. Božanski pralik 
vjere je "da" koje Bog kazuje Samome Sebi; to je Logos koji i odražava i prela- 
ma Božansku Beskrajnost; jer ovo "da" je i sjedinjenje i prelamanje, primateljno 
usredsređenje i stvoriteljno rasipanje. Tako da je u čovjeku vjera, u isto vrijeme, 
blagoslovljeno jedinstvo i blagoslovljena beskrajnost; ili unutarnjost i isijavanje. 


U elementarnom smislu riječi, vjera je naše pristajanje na istinu koja nas nadi- 
lazi; ali duhovno govoreći, to je naše pristajanje, ne na transcendentne koncepte, 
nego na imanentne stvarnosti, ili na Stvarnost kao takvu; ova Stvarnost je naša 
sušta supstanca. 


Vjera bi mogla biti pristajanje na istine subjektivno nedokazive, ali objektivno neobo- 
rive, baš kao što bi, naprotiv, ona mogla biti i intelektualna sigurnost u ove same istine; 
ona može uvesti u primjenu ovu sigurnost njenim produbljivanjem, kao što bi mogla 
biti i neovisna o intelektualnim konstrukcijama i povrijeti iz srca uz pomoć simboličke 
i sakramentalne potpore. Također bi se moglo reći da vjera nije intelektualna sigurnost 
u svom doktrinarnom obliku, nego nešto što uzrokuje da intelektualna sigurnost po- 
stane svetost; ili da je ona ozbiljujuća moć sigurnosti, njena šakti, takoreći, ili iznova, 
da je ona energija koja iscrpljuje sigurnost i postaje oslobađajuća svetost. 


Kada se vjera previđa u elementarnom smislu, tada se kaže da odabranici u 
Raju više nemaju potrebu za njom, pošto oni sada vide Boga; međutim, kada se 
pojam "vjere" shvata u najvišem smislu, tada odabranici nužno imaju vjeru, pošto 
svaki ljudski kvalitet proističe iz nebeskog prvolika; u ovom obziru, vjera je "da" 
duše na Božansku Prisutnost, ono "da" koje je duša već bila u stanju ozbiljiti na 
Zemlji u mjeri u kojoj je bila svjesna Božanske Prisutnosti. To je razlog zašto se, 
prema Kur'anu, blagoslovljenici, svaki put kada probaju plodove Raja, sjete da su 

ih već ranije bili probali. Ova svjesnost Prisutnosti Božije, suštinski je vezana sa 
smislom za sveto, koji je kontemplativna i moralna kvalifikacija sine gua non. 


Drugim riječima: kada se govori o "obskurnoj zasluzi vjere" time se misli na 
trud koji nadoknađuje odsutnost objektivne izvjesnosti: vjera je zasluga zato što 
mi ne vidimo Boga i zato što je čovjeku, povanjštinjenom i strastvenom, i, prema 
tome, svjetovnom po svojoj prirodi, teško vjerovati u ono što ne vidi. Ali, kada 
Kur'an govori o onima koji se u Raju nalaze u blizini Božijoj i "vjeruju u Njega", on 
tada upućuje na element pristajanja ili gorljivosti, ili obožavanja, koji je sama sup- 
stanca stava vjere i koji je neovisan o zemaljskom akcidentu relativnog neznanja. 


Ono što je iznutra Bitak, svana je Svemogućnost; ono što je iznutra Duh, svana 
je Sveznanje; i ono što je iznutra Sreća — Potpunost svih mogućnosti, prema tome 
i Isijavanje — svana je Milost. Jer Milost ili Darežljivost, ili Dobrota ili Ljepota, po- 
vire iz unutarnje prenabujalosti Božanstvenosti; "Bog je Ljubav". Voljeti Boga, ili 
biti osjetljiv na miris Svetosti, ili imati osjećaj za Sveto, znači biti voljen od strane 
Boga; onaj koji opaža Ljepotu, istinski voli; a Ljepota se otriva svakom koga Ona 
voli. Ljepota - Džemal — je umirujuća; ona je zato bliska Miru, Salam. 


Savršena vjera izvodi se iz metafizičke očiglednosti Jednog, i iz urođene ljubavi 
prema Svetom ili prema Svetosti. Smisao za Sveto, koji nije ništa drugo do kvazipri- 
rodna sklonost ka ljubavi prema Bogu i osjetljivost na teofanijska očitovanja ili nebeske 
mirise, suštinski podrazumijeva i smisao za lijepo i sklonost ka vrlini; ljepota je, tako- 
reći, vanjska vrlina, a vrlina je unutarnja ljepota. Smisao za sveto također podrazumi- 
jeva smisao za metafizičku providnost stvari, mogućnost da se dosegne nestvoreno u 
stvorenom; ili da se zamijeti vertikalna zraka — glasnika Pralika -— neovisno o horizon- 
talnoj ravni prelamanja, koja određuje egzistencijalni stepen, ali ne i božanski sadržaj. 


Ljubav prema Bogu je nužna nadopuna sigurnosti, baš kao što je i Beskraj nado- 
puna Apsolutu; ovo je duboko značenje vjere, koja uparuje jezgru apsolutnosti za 
aurom beskrajnosti. 


Suštinski čin vjere je prisjećanje Boga; "prisjećati se", na latinskom je recorda- 
re, to jest re-cordare, što naznačava povratak u srce, cor. Čin molitve, utoliko što 
je čin vjere, postvaruje zapravo imanentnu i kvaziparakletičku sigurnost; srce je 
imanentna i "nestvorena" vjera, ono se podudara s onom "prirodno natprirod- 
nom" milošću koja je Intelekcija. Tajanstvo sigurnosti je naša konsupstancijalnost 
sa svim što može biti spoznato, i tako sa svim što jeste. 

Frithjof Schuon (1907-1998) poznat je kao najistaknutiji izlagatelj 
vječne i sveobuhvatne mudrosti (Sophia perennis et universalis). 
Njegove radove podjednako uvažavaju i naučni i duhovni 
autoriteti, a o njegovoj prvoj knjizi O transcendentnom jedinstvu 
religija, najvažniji engleski pjesnik XX stoljeća, nobelovac T. S. 
Eliot zapisao je slijedeće: "Nisam se susreo sa impresivnijim radom u 
komparativnim studijama orijentalnih i okcidentalnih religija." 


Prema autoru, riječ "ezoterizam" označava a priori doktrine i 
metode koje su manje ili više tajne i koje nadilaze ograničene 
mogućnosti većine običnog svijeta. Ono što Schuona na prvom 
mjestu zanima u ovome radu, jeste ezoterizam kao takav, a ne 
njegove zasebne historijske manifestacije, ili drugim riječima, ona 
nadoblična suština koja čini jezgru svih objavljenih oblika. 

Schuon se nadaje poput samoga kozmičkog intelekta ispunjenog 
energijom božanske milosti, koji svojim pogledom obuhvata 
cjelokupnu zbilju što okružuje čovjeka i koji rasvjetljava sva bitna 
pitanja ljudskoga postojanja u svjetlosti svetoga znanja. 
SEYYED HOSSEIN NASR 
poznati islamski filozof 


Kada bih bio upitan ko je najveći pisac našega vremena, 
odgovorio bih Frithjof Schuon bez oklijevanja. 
MARTIN LINGS 
britanski perenijalista 

